Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
4c40ec24-9ccd-426a-8a0f-54d1ea8123fd	សមាគមគ្រូពេទ្យសើរស្បែកកម្ពុជា-ថៃ រួមគ្នាពង្រឹង និងបង្កើនគុណភាពព្យាបាលជំងឺ ជូនពលរដ្ឋកម្ពុជា	សមាគមគ្រូពេទ្យសើរស្បែកកម្ពុជា សហការជាមួយនឹងវិទ្យាស្ថានឯកទេសសើរស្បែក នៃទីក្រុងបាងកក ប្រទេសថៃ នៅថ្ងៃទី២៨ ខែមិថុនា ឆ្នាំ២០១៧នេះ បានបើកសិក្ខាសាលា បង្ហាញពីជំងឺសើរស្បែកផ្សេងៗ ដែលកើតមាន នៅលើរាងកាយរបស់មនុស្ស ទូទាំងពិភពលោក ក្នុងការបង្កើតភាពងាយស្រួល ដល់វេជ្ជបណ្ឌិតសើរស្បែកម្ពុជា ដឹងពីរោគសញ្ញានៃជំងឺ និងវិធីសាស្ដ្រព្យាបាលជំងឺបានឆាប់រហ័ស។ លោកចាន់ វិចិត្រ ប្រធានសមាគមគ្រូពេទ្យសើរស្បែកកម្ពុជា និងជានាយករងមន្ទីរពេទ្យមិត្តភាពខ្មែរ-សូវៀត បានថ្លែងថា «សិក្ខាសាលា ដែលបានធ្វើឡើងនៅថ្ងៃនេះ ជាលើកទី១ហើយ ដែលក្រុមគ្រូពេទ្យឯកទេសសើរស្បែក ប្រចាំព្រះរាជាណាចក្រថៃ មកបង្ហាញ ពីវិធីសាស្ដ្រព្យាបាល និងរោគសញ្ញានៃជំងឺសើរស្បែក ដល់គ្រូពេទ្យកម្ពុជា ដើម្បីព្យាបាលជំងឺជូន ប្រជាពលរដ្ឋកម្ពុជា ឲ្យកាន់តែប្រសើរថែមទៀត ។ លោកវេជ្ជបណ្ឌិតបន្ថែមថា ។ គួរបញ្ជាក់ថា សិក្ខាសាលា បង្ហាញពីជំងឺសើរស្បែកគ្រប់ប្រភេទលើពិភពលោក ដែលបានបង្ហាញពីគ្រូពេទ្យឯកទេស ពីប្រទេស ថៃ ធ្វើឡើងនៅសណ្ឋាគារសាន់វ៉េ រាជធានីភ្នំពេញ គឺមានរយៈពេល១ថ្ងៃកន្លះ ចាប់ពីថ្ងៃទី២៨ ខែមិថុនា ដល់ព្រឹកថ្ងៃទី២៩មិថុនា ដោយមានអ្នកចូលរួមសរុប ប្រមាណ១០០នាក់ផងដែរ៕	2017-06-28T22:30:00+07:00	freshnewsasia.com	https://m.freshnewsasia.com/index.php/en/localnews/58464-2017-06-28-09-16-31.html
1487bda3-7760-43d8-82ca-06085dab70d0	ការបរិភោគទឹកអាល់កាឡាញ FUJIIRYOKI មានអត្ថប្រយោជន៍ខ្ពស់ ក្នុងការព្យាបាលជំងឺ	លោកអ្នកប្រហែលជាបានដឹងហើយថា កន្លងមកពីទឹកអាល់កាឡាញ ការផឹកទឹកអាល់កាឡាញអាច មានអត្ថប្រយោជន៍ ចំពោះអ្នក ដែលមានជំងឺលើសឈាម,ជំងឺទឹកនោមផ្អែមនិងកូឡេស្តេរ៉ុលខ្ពស់,សំអាតពោះវៀនធំ,ការគាំទ្រ ប្រព័ន្ធភាពស៊ាំជាដើម។ ការពិសារទឹកអាល់កាឡាញ វាអាចជួយបន្ថយដំណើរការចាស់, គ្រប់គ្រងកម្រិតpH របស់រាងកាយអ្នក និងបង្ការជំងឺរ៉ាំរ៉ៃ ដូចជាជំងឺមហារីក កម្រិតpH នៃទឹកអាល់កាឡាញ ជាចំនួនដែលវាស់ពីសារធាតុអាស៊ីតឬអាល់កាឡាញដែលមានទំហំ០-១៤។ មានន័យថា អ្វីដែលមាន pH១ គឺមានជាតិអាស៊ីតខ្លាំង ហើយអ្វីដែលមាន pH១៣ គឺអាល់កាឡាញខ្លាំង ទឹកអាល់កាឡាញ មានកម្រិត pH ខ្ពស់ជាងទឹកផឹកធម្មតា។ អាស្រ័យដូច្នេះហើយទើបទឹកអាល់កាឡាញអាចបន្សាបអាស៊ីតនៅក្នុងខ្លួនរបស់អ្នកបានជាងផឹកធម្មតាជាទូទៅទឹកធម្មតាមាន pH ៥.៥ ដល់៧ទឹកអាល់កាឡាញមាន pH ៨ ដល់ ៩.៥។ ព័ត៌មានលម្អិតទំនាក់ទំនង៖ ០៦១ ៦៨៨ ១៦៨/ ០៦៨ ៦៥ ៦៦ ៦៦ / ០៩៦ ៨៧៦ ៥៥ ៥៥ / ០១១ ៧៨ ៨១ ៦៨៕	2017-06-28T19:00:00+07:00	freshnewsasia.com	https://m.freshnewsasia.com/index.php/en/localnews/58439-fujiiryoki-4.html
4bbfac40-d29c-4be0-8dac-706ad5763347	ប្រធានាធិបតីហ្វីលីពីន លោក ឌូតឺតេ «បង្ហាញមុខវិញហើយ ក្រោយផ្ទុះពាក្យចចាមអារ៉ាមថា លោកមានជំងឺធ្ងន់ធ្ងរ»	ប្រធានាធិបតីហ្វីលីពីនលោក រ៉ូឌ្រីហ្គោ ឌូតឺតេ បានបង្ហាញខ្លួនជាសាធារណៈឡើងវិញ បន្ទាប់ពីបានបាត់មុខបាត់មាត់អស់រយៈពេលមួយសប្តាហ៍ និងមានលេចលឺពាក្យចចាមអារ៉ាម ក៏ដូចជាក្តីព្រួយបារម្ភថា រូបលោកមានបញ្ហាខុសភាពធ្ងន់ធ្ងរ ហើយទន្ទឹមនឹងនេះរដ្ឋាភិបាលហ្វីលីពីន ក៏បានធ្វើការបញ្ជាក់អះអាងផងដែរថា លោក ឌូតឺតេ ពុំបានជួបប្រទះបញ្ហាសុខភាពអ្វីនោះឡើយ។ នេះបើតាមការដកស្រង់ការផ្សាយចេញ ដោយសារព័ត៌មានថៃបាងកកប៉ុស្តិ៍ នៅព្រឹកថ្ងៃពុធ ទី២៨ ខែមិថុនា ឆ្នាំ២០១៧។ លោក រ៉ូឌ្រីហ្គោ ឌូតឺតេ បានចំណាយពេលប្រមាណ ២៥នាទី ដើម្បីធ្វើការថ្លែងសុន្ទរៈកថា មួយនៅឯវិមានប្រធានាធិបតី កាលពីល្ងាចថ្ងៃអង្គារម្សិលមិញនេះ ហើយនាឱកាសនោះលោកក៏បាននិយាយវាយប្រហារធ្ងន់ធ្ងរៗ ទៅលើក្រុមសកម្មប្រយុទ្ធអ៊ីស្លាម សម្រាប់ការដណ្តើមកាន់កាប់ក៏ដូចជាគ្រប់គ្រងដ៏បង្ហូរឈាម នៅក្នុងទីក្រុង Marawi ភាគខាងត្បូងប្រទេស ក៏ប៉ុន្តែលោក ឌូតឺតេ មិនបានលើកឡើងពាក់ព័ន្ធនឹងមូលហេតុ ដែលបានធ្វើឲ្យរូបលោកអវត្តមានអស់ជាច្រើនថ្ងៃ ពីក្រសែភ្នែកសាធារណៈជននោះទេ។ ដោយសារតែការបាត់មុខបាត់មាត់ខុសពីធម្មតារបស់ លោក ឌូតឺតេ ពាក្យចចាមអារ៉ាមក៏បានលេចឡើងថា សុខភាពរបស់លោកប្រធានាធិបតីហ្វីលីពីនវ័យ ៧២ឆ្នាំរូបនេះ កំពុងតែធ្លាក់ចុះដុនដាប ហើយរដ្ឋាភិបាលកំពុងព្យាយាមបិទបាំងរឿងនេះ។ ឆ្លើយតបទៅនឹងសំណួរពីក្រុមអ្នកសារព័ត៌មានពាក់ព័ន្ធទៅនឹងការមិនបង្ហាញខ្លួនជាច្រើនថ្ងៃនេះរបស់ លោក ឌូតឺតេ អ្នកនាំពាក្យរបស់លោកគឺ លោក Ernesto Abella បានឲ្យដឹងថា លោក ឌូតឺតេ មានសុខភាពល្អដូចដើម និងកំពុងតែដឹកនាំប្រទេសជាតិតាមធម្មតា ដោយលោកប្រធានាធិបតីគ្រាន់តែរវល់បំពេញការងារដែលចាំបាច់ប៉ុណ្ណោះ។ គួរបញ្ជាក់ថា លោក រ៉ូឌ្រីហ្គោ ឌូតឺតេ ត្រូវបានគេឃើញជាលើកចុងក្រោយកាលពីថ្ងៃទី២០ ខែមិថុនា នៅក្នុងទីក្រុងចំនួនពីរ ដែលស្ថិតនៅជិតទីក្រុង Marawi ដើម្បីចុះសួរសុខទុក្ខពលទាហាន និងប្រជាជនដែលបានភៀសខ្លួន៕	2017-06-28T16:39:00+07:00	freshnewsasia.com	https://m.freshnewsasia.com/index.php/en/internationalnews/58388-2017-06-28-02-39-14.html
701cd728-31f0-48b9-a096-733ab543baef	ក្រសួងសុខាភិបាល៖ ការពង្រឹងសមត្ថភាពគ្រូពេទ្យថែទាំអ្នកជំងឺផ្លូវចិត្ត និងញៀនគ្រឿងញៀន ជំរុញឲ្យមានទំនាក់ទំនងល្អរវាងគ្រូពេទ្យ និងប្រជាពលរដ្ឋ	លោកស្រី វេជ្ជបណ្ឌិត ឱ វណ្ណឌីន អគ្គនាយកបច្ចេកទេសសុខាបាលនៃក្រសួងសុខាភិបាល បានថ្លែងថា ការពង្រឹងសមត្ថភាពគ្រូពេទ្យថែទាំអ្នកជំងឺផ្លូវចិត្ត និងញៀនគ្រឿងញៀន ជំរុញឲ្យមានទំនាក់ទំនងល្អរវាងគ្រូពេទ្យ និងប្រជាពលរដ្ឋកាន់តែប្រសើរឡើង។ លោកស្រីថ្លែងបែបនេះ ក្នុងឱកាសនាយកដ្ឋានសុខភាពផ្លូវចិត្ត និងការបំពានគ្រឿងញៀននៃក្រសួងសុខាភិបាល បានបើកសិក្ខាសាលាបណ្តុះបណ្តាលស្តីពីសុខភាពផ្លូវចិត្ត និងគ្រឿងញៀន នៅថ្ងៃទី២៧ ខែមិថុនា ឆ្នាំ២០១៧នេះ នាសណ្ឋាគារ ហេង រស្មី ខេត្តកំពត ដែលមានសិក្ខាកាម ជាគិលានុបដ្ឋាក-យិកា ចំនួន៤៣នាក់ បានចូលរួម ក្នុងនោះមាន៖ មកពីខេត្តកំពត ចំនួន១៧នាក់, កណ្តាល ចំនួន១២នាក់,ខេត្តកំពង់ស្ពឺ ចំនួន០៨នាក់, កែប ចំនួន០៣នាក់, តាកែវ ចំនួន០២នាក់, ព្រៃវែងចំនួន០១នាក់ និងមានគ្រូឧទ្ទេសនាមមកពីខេត្តផ្សេង និងមកពីក្រសួងមួយចំនួនទៀតផងដែរ។ លោកស្រី វេជ្ជបណ្ឌិត ឱ វណ្ណឌីនបានថ្លែងថា សិក្ខាសាលានេះ គឺផ្ដោតសំខាន់ លើការពង្រឹងបច្ចេកទេសដល់គិលានិបដ្ឋាក-យិកា ក្នុងការថែទាំជាបថម សម្រាប់អ្នកជំងឺផ្លូវចិត្ត និងអ្នកញៀនគ្រឿងញៀន ដើម្បីចូលរួមពង្រីកសេវាព្យាបាល និងថែទាំអ្នកជំងឺផ្លូវចិត្ត និងអ្នកញៀនគ្រឿងញៀន នៅក្នុងមូលដ្ឋានសុខាភិបាលសាធារណៈ ព្រមទាំងរួមចំណែកក្នុងការអនុវត្តគោលនយោបាយរបស់រាជរដ្ឋាភិបាល ដើម្បីប្រយុទ្ធប្រឆាំងគ្រឿងញៀន។ លោកស្រី ឱ វណ្ណឌីន ក៏បានណែនាំ ឲ្យមន្ត្រីសុខាភិបាលទាំងអស់យកចិត្តទុកដាក់ និងរួមចំណែកបន្តពង្រឹងសេវាសុខភាពប្រកបដោយគុណភាព ដោយត្រូវចាប់ផ្តើមពីគុណវឌ្ឍរបស់ពេទ្យម្នាក់ៗខ្លួនឯងផ្ទាល់ ហើយក៏បានគូសបញ្ជាក់ដែរថា ជាចំណុចចាប់ផ្តើម នៃការថែទាំអ្នកជំងឺប្រកបដោយគុណភាព គិលានុបដ្ឋាក ត្រូវកសាងឱ្យបាននូវទំនាក់ទំនងរវាងគ្រូពេទ្យ និងអ្នកជំងឺ ឱ្យបានល្អ ដើម្បីយើងអាចកសាងទំនុកចិត្ត និងស្រាវជ្រាវរកប្រវត្តិជំងឺឱ្យបានគ្រប់ជ្រុងជ្រោយ ពិនិត្យដោយហ្មត់ចត់ ដែលអាចឲ្យមានអន្តរាគមន៌សុខភាពបានល្អ។ ទន្ទឹមនឹងនោះ លោកជំទាវ ឱ វណ្ណឌីន បានធ្វើការណែនាំដល់សិក្ខាកាមទាំងអស់ យកចិត្តទុកដាក់ក្នុងការថែទាំអ្នកជំងឺប្រកបដោយក្រមសីលធម៌វិជ្ជាជីវៈ និងសូមជួយលើកកម្ពស់គុណតម្លៃរបស់គ្រូពេទ្យ ដែលជាប្រពៃណីតែងតែទទួលបាននូវការគោរព និងទុកចិត្តពីសំណាក់ប្រជាពលរដ្ឋ៕	2017-06-27T21:15:00+07:00	freshnewsasia.com	https://m.freshnewsasia.com/index.php/en/localnews/58313-2017-06-27-07-15-36.html
41cdb0e8-3f38-47e4-a0f3-49974f9c40c1	រយៈពេល១សប្តាហ៍ មន្ទីរពេទ្យរុស្ស៉ី បានពិនិត្យ និងព្យាបាលអ្នកជំងឺជាង៧ពាន់នាក់	របាយការណ៍របស់មន្ទីរពេទ្យមិត្តភាពខ្មែរ-សូវៀត (មន្ទីរពេទ្យរុស្ស៉ី) ដែលអង្គភាព Fresh News ទទួលបាននៅថ្ងៃទី២៧ ខែមិថុនា ឆ្នាំ២០១៧នេះ បានបញ្ជាក់ថា រយៈពេល៧ថ្ងៃចាប់ពីថ្ងៃទី១៦ ដល់ថ្ងៃទី២២ ខែមិថុនា ឆ្នាំ២០១៧ មានអ្នកជំងឺទាំងអស់៧,៥២៣នាក់ បានចូល និងចេញពិនិត្យ ព្យាបាលជំងឺ នៅមន្ទីរពេទ្យមិត្តភាពខ្មែរ-សូរៀត។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅមានចំនួន ៦,៨៥៥នាក់ និងអ្នកជំងឺចូលសម្រាក និងព្យាបាលជាចេញពីមន្ទីរពេទ្យទៅផ្ទះវិញមានចំនួន ៦៦៨នាក់។ ផ្នែកជំងឺបេះដូង និងលោហិតសាស្ត្រ ផ្នែកជំងឺប្រព័ន្ធរំលាយអាហារ ផ្នែកជំងឺទូទៅ និងសន្លាក់ ផ្នែកជំងឺឆ្លង ផ្នែកប្រពោធនកម្មវេជ្ជសាស្ត្រ ផ្នែកជំងឺសរសៃប្រសាទ ផ្នែកជំងឺសួត និងរបេង ផ្នែកជំងឺមហារីក ផ្នែកជំងឺពិគ្រោះផ្លូវចិត្ត ផ្នែកជំងឺកុមារ ផ្នែកជំងឺសង្គ្រោះបន្ទាន់ ផ្នែកជំងឺវះកាត់ពោះ និងទ្រូង ផ្នែកជំងឺវះកាត់បាក់បែក និងសរសៃរប្រសាទ ផ្នែកជំងឺវះកាត់កុមារ និងកែលម្អ ផ្នែកជំងឺវះកាត់ប្រព័ន្ធទឹកនោម ផ្នែករោគស្ត្រី ផ្នែកសម្ពព ផ្នែកជំងឺត្រចៀក បំពង់ក ច្រមុះ ផ្នែកចក្ខុរោគ ផ្នែកទន្តសាស្ត្រ ផ្នែកជំងឺមុន និងក្រោយវះកាត់ និងមណ្ឌលព្យាបាលមនុស្សចាស់ ព្រះសីហនុរាជ៕	2017-06-27T15:12:00+07:00	freshnewsasia.com	https://m.freshnewsasia.com/index.php/en/localnews/58280-2017-06-27-01-12-50.html
4ea7fb77-702b-400b-8dd9-00c7b4d8adb7	អ្នកឯកទេសវិកលវិទ្យានិងព្រះសង្ឃ ថាយុវជនកម្ពុជាមានវិបត្តិផ្លូវចិត្តច្រើន	វេជ្ជបណ្ឌិតឯកទេសវិកលវិទ្យា និងព្រះសង្ឃ ថាយុវជនកម្ពុជា មានជំងឺវិបត្តិផ្លូវចិត្ត និងជំងឺបាក់ទឹកចិត្តច្រើនក្នុងពេលបច្ចុប្បន្ន។ ការអះអាងដូច្នេះ ធ្វើឡើងក្នុងសិក្ខាសាលាស្ដីពីការដោះស្រាយវិបត្តិផ្លូវចិត្តតាមបែបវេជ្ជសាស្ត្រ និងព្រះពុទ្ធសាសនា។ ថ្វីត្បិតតែកម្ពុជា បានបញ្ចប់ការហែកហួរដោយសង្គ្រាមជាច្រើនឆ្នាំ និងមានសន្តិភាពយ៉ាងណាក្តី ប៉ុន្តែអ្នកជំនាញនៅតែរកឃើញថា មានយុវជនមិនតិចទេដែលទទួលរងការឈឺចាប់ និងជួបនូវវិបត្តិផ្លូវចិត្តក្នុងពេលបច្ចុប្បន្ននេះ ដោយសារកត្តាសង្គម។ សាស្ត្រាចារ្យវេជ្ជបណ្ឌិត យឹម សុបុត្រា ឯកទេសវិកលវិទ្យា និងជាប្រធានផ្នែកសុខភាពផ្លូវចិត្ត និងការបំពានគ្រឿងញៀននៃមន្ទីរពេទ្យមិត្តភាពខ្មែរ-សូវៀត មានប្រសាសន៍ថា មូលហេតុដែលយុវវ័យមានជំងឺបាក់ទឹកចិត្ត និងជំងឺវិបត្តិផ្លូវចិត្តច្រើននោះ គឺដោយសារពួកគេប្រឈមនឹងកត្តាសង្គម និងកត្តាគ្រួសារផ្ទាល់ ទោះយ៉ាងណា អ្នកជំនាញថាមិនទាន់មានការស្រាវជ្រាវរកឃើញភាគរយនៃយុវជនដែលមានវិបត្តិផ្លូវចិត្តឡើយ ប៉ុន្តែពួកគេថាសព្វថ្ងៃនេះមានមនុស្សជាច្រើន បានទៅស្វែងរកសេវាព្យាបាល និងពិគ្រោះយោបល់។ រីឯសាស្ត្រាចារ្យនៃសាកលវិទ្យាល័យបញ្ញាសាស្ត្រកម្ពុជា ព្រះតេជព្រះគុណ គួ សុភាព ក៏ទទួលស្គាល់ថា យុវវ័យមានវិបត្តិផ្លូវចិត្តច្រើនជាងគេដែរ ដោយសារពួកគេពុំទាន់មានបទពិសោធន៍ទទួលយករឿងរ៉ាវដែលកើតមានក្នុងជីវិត អ្នកជំនាញលើកឡើងប្រហាក់ប្រហែលគ្នាថា រោគសញ្ញាផ្លូវចិត្តមានដូចជា ការត្អូញត្អែរអំពីការអស់កម្លាំង ការសម្រាកមិនសូវបាន មានអារម្មណ៍ហត់នឿយ មានភាពមិនប្រក្រតីផ្នែកអារម្មណ៍ ចិត្តគំនិតមានឥរិយាបថផ្លាស់ប្ដូរឆាប់ ងាយទទួលរងនូវការរំជួលចិត្តដូចជាខឹងច្រើន មួម៉ៅច្រើន ឬមានអារម្មណ៍ឯកោស្រងូតស្រងាត់ ជាដើម។ វេជ្ជបណ្ឌិត យឹម សុបុត្រា មានប្រសាសន៍ថា នៅពេលយុវជនមានបញ្ហាវិបត្តិផ្លូវចិត្តច្រើននោះ នឹងនាំឲ្យប៉ះពាល់ដល់បុគ្គលខ្លួនឯង ប៉ះពាល់លើគ្រួសារ សេដ្ឋកិច្ច និងផលប៉ះពាល់ទៅលើសង្គម ជាដើម ការដោះស្រាយ ឬព្យាបាលវិបត្តិផ្លូវចិត្តតាមបែបសាសនានោះ ព្រះតេជព្រះគុណ គួ សុភាព ណែនាំថា ជាដំបូងមនុស្សគ្រប់រូបត្រូវរក្សាកាយវាចាចិត្តឲ្យបានល្អ ដោយកុំជេរប្រមាថ កុំខឹង កុំស្អប់ ឬច្រណែនឈ្នានីស កុំប្រព្រឹត្តអំពើអាក្រក់ ហើយត្រូវមានពេលវេលាអានសៀវភៅអប់រំចិត្ត ស្តាប់ធម៌ ធ្វើសមាធិ និងចំណាយពេលជជែកជាមួយមនុស្សមានសមត្ថភាពខាងអប់រំផ្លូវចិត្ត ជាដើម។ ចំណែកលោកវេជ្ជបណ្ឌិត យឹម សុបុត្រា ផ្តល់ដំបូន្មានឲ្យយុវជនត្រូវចេះដោះស្រាយបញ្ហា ចេះកែប្រែបញ្ហា ចេះគេចពីបញ្ហា និងត្រូវចេះទទួលយកបញ្ហា។ ម្យ៉ាងវិញទៀត លោកថាអ្នកដែលមានវិបត្តិផ្លូវចិត្តខ្លួនឯងផ្ទាល់ ត្រូវដឹងថាខ្លួនឯងមានបញ្ហាផ្លូវចិត្តក្នុងប្រភេទណា ហើយត្រូវស្វែងរកការព្យាបាលវិធីតាមបែបវេជ្ជសាស្ត្រ៕	2017-06-25T12:30:00+07:00	rfa.org	https://www.rfa.org/khmer/news/health/Expert-concern-of-mentality-health-of-Cambodian-06252017012050.html
2e85e9bb-748d-43a9-b0b3-35ecd0e9797f	លោក ហ៊ុន ម៉ាណែត ដឹកនាំក្រុមគ្រូពេទ្យស្ម័គ្រចិត្តសម្ដេចតេជោ ចុះពិនិត្យព្យាបាលជំងឺជូនពលរដ្ឋ នៅឃុំពោធិ៍រំចាក ស្រុកព្រៃកប្បាស ជាង៣ពាន់នាក់	ក្រុមគ្រូពេទ្យស្ម័គ្រចិត្តយុវជន សម្ដេចតេជោ ហ៊ុន សែន រួមជាមួយក្រុមការងារចុះជួយឃុំពោធិ៍រំចាក នៅថ្ងៃទី២៤ ខែមិថុនា ឆ្នាំ២០១៧នេះ បានសហការគ្នាចុះពិនិត្យសុខភាព និងព្យាបាលជំងឺដោយឥតគិតថ្លៃ ជូនប្រជាពលរដ្ឋនៅឃុំពោធិ៍រំចាក ស្រុកព្រៃកប្បាស ខេត្តតាកែវ។ សកម្មភាពមនុស្សធម៌ ប្រកបដោយការយកចិត្តទុកខ្ពស់នេះ ត្រូវបានដឹកនាំដោយលោក ហ៊ុន ម៉ាណែត ប្រធានក្រុមគ្រូពេទ្យស្ម័គ្រចិត្តយុវជន សម្ដេចតេជោ និងលោក ហេង សួរ អនុប្រធានគណៈពង្រឹងស្រុកព្រៃកប្បាស និងជាប្រធានក្រុមការងារគណបក្សប្រជាជនកម្ពុជា ចុះជួយឃុំពោធិ៍រំចាក។ ការផ្ដល់សេវាពិនិត្យព្យាបាលជំងឺទូទៅ ជូនប្រជាពលរដ្ឋនៅឃុំពោធិ៍រំចាក នាថ្ងៃនេះ ទទួលបានការគាំទ្រ និងសាទរយ៉ាងខ្លាំងពីសំណាក់ប្រជាពលរដ្ឋមូលដ្ឋាន តាមរយៈការចូលរួមពិនិត្យ និងព្យាបាលជំងឺយ៉ាងច្រើនកុះករ ក្នុងនោះមានប្រជាពលរដ្ឋចូលរួមប្រមាណ ៣,០០០នាក់។ លោក ហ៊ុន ម៉ាណែត បានឲ្យដឹងថា គណបក្សប្រជាជនកម្ពុជា មិនដែលសន្យាទេ តែបានធ្វើគ្រប់បែបយ៉ាង ដើម្បីបម្រើជូនប្រជាពលរដ្ឋគ្រប់ៗគ្នា តួយ៉ាងដូចការចុះពិនិត្យព្យាបាលជំងឺដោយឥតគិតថ្លៃ នាពេលនេះជាដើម។ លោកបានថ្លែងអំណរគុណចំពោះប្រជាពលរដ្ឋ ដែលបានជឿទុកចិត្តជាមួយគណបក្សប្រជាជនកម្ពុជា និងបានបោះឆ្នោតជូនបេក្ខជនគណបក្សប្រជាជនកម្ពុជា កាលពីថ្ងៃបោះឆ្នោតជ្រើសរើសក្រុមប្រឹក្សាឃុំ-សង្កាត់ អាណត្តិទី៤ ឆ្នាំ២០១៧ កន្លងទៅ។ តាមមតិរបស់ប្រជាពលរដ្ឋមូលដ្ឋាន ពួកគាត់មានភាពសប្បាយរីករាយយ៉ាងខ្លាំង នៅពេលបានទទួលសេវាពិនិត្យ និងព្យាបាលជំងឺ ដោយឥតគិតថ្លៃបែបនេះ។ ពួកគាត់បានបញ្ជាក់ថា សេវាពិនិត្យព្យាបាលជំងឺនេះ គឺក្រុមគ្រូពេទ្យមានការយកចិត្តទុកដាក់ចំពោះពួកគាត់បានយ៉ាងល្អ ខណៈថ្នាំសង្កូវដែលទទួលបាន ក៏គ្រប់គ្រាន់តាមវេជ្ជបញ្ជាផងដែរ។ សូមជម្រាបថា ក្រោមការយកចិត្តទុកដាក់ចំពោះប្រជាពលរដ្ឋគ្រប់ទីកន្លែង សម្ដេចតេជោ ហ៊ុន សែន បានចង្អុលបង្ហាញក្រុមគ្រូពេទ្យស្ម័គ្រចិត្ត ឲ្យចុះពិនិត្យ និងព្យាបាលជំងឺជូនប្រជាពលរដ្ឋ បានយ៉ាងច្រើនជាបន្តបន្ទាប់។ ម្យ៉ាងវិញទៀត ក្រោមការទំនុកបម្រុងយ៉ាងដិតដល់ ពីសំណាក់លោក ហ៊ុន ម៉ាណែត និងលោកស្រី ពេជ ច័ន្ទមុនី ប្រជាពលរដ្ឋមួយចំនួន ដែលអ្នកខ្លះកើតជំងឺដល់ដំណាក់កាលចុងក្រោយហើយនោះ ក៏ទទួលបានការព្យាបាលជំងឺដោយឥតគិតថ្លៃ យ៉ាងយកចិត្តទុកដាក់ រហូតដល់ជាសះស្បើយផងដែរ។	2017-06-24T20:35:00+07:00	freshnewsasia.com	https://m.freshnewsasia.com/index.php/en/localnews/58107-2017-06-24-06-35-09.html
28c89c37-fa81-4e74-b9d6-e063b60df94f	វេទនាណាស់! ស្ត្រីទុរគតម្នាក់មានជំងឺមហារីកដំណាក់កាលចុងក្រោយ គ្មានប្រាក់ទិញថ្នាំលេបពន្យារជីវិត អំពាវនាវសុំឲ្យសប្បុរសជនជួយ!	ស្រ្តីទុរគតម្នាក់ មានជំងឺមហារីកដំណាក់កាលចុងក្រោយ គ្មានប្រាក់ព្យាបាលជំងឺ កំពុងមានខ្វះខាតក្នុងជីវភាពយ៉ាងខ្លាំង ដោយរស់នៅផ្ទះជួលជាមួយបងស្រីជាជនពិការ រកព្រឹកខ្វះល្ងាច បានដង្ហោយរកការសណ្តោសប្រណី ពីសប្បុរសជន ដើម្បីអាចបន្តជីវិត។ ស្ត្រីទុរគតកំពុងញុំញីដោយជំងឺមហារីក.ក ដំណាក់កាលចុងក្រោយនេះ មានឈ្មោះ ឃុត ឈីង អាយុ៤៥ឆ្នាំ ជាស្ត្រីក្រមុំចាស់ រស់នៅផ្ទះជួលជាមួយបងស្រីពិការ នៅសង្កាក់ទឹកថ្លា ខណ្ឌនសែនសុខ នៅម្ដុំក្រោយផ្សារទឹកថ្លា រាជធានីភ្នំពេញ។ ថ្លែងប្រាប់អង្គភាព Fresh News តាមទូរស័ព្ទជាមួយសំឡេងខ្សាវៗស្តាប់មិនចង់បាន ស្ត្រីឈ្មោះ ឃុត ឈីង បាននិយាយថា គាត់មានជំងឺមហារីកដំណាក់កាលចុងក្រោយ ដោយគ្មានប្រាក់ទិញថ្នាំ សម្រាប់ព្យាបាលជំងឺ និងជំពាក់ប្រាក់អ្នកជិតខាង ដោយសារតែខ្ចីមកទិញថ្នាំ និងចាយវាយប្រចាំថ្ងៃ។ ដូច្នេះមានតែម្រាមដៃដប សូមអំពាវនាវដល់សប្បុរសជននានា មេត្តាជួយគាត់ផងទោះជាថវិកា សម្ភារៈប្រើប្រាស់ ឬថ្នាំព្យាបាលជំងឺរបស់គាត់ក៏បានដែរ។ អ្នកជិតខាងស្រ្តីទុរគតខាងលើ បានរៀបរាប់ប្រាប់ Fresh News ថាដោយអាណិតអាសូរ ចំពោះស្ត្រីឈ្មោះ ឃុត ឈីង ដែលមានជំងឺមហារីក រស់នៅជាមួយបងស្ត្រីជាជនពិការ និងបានស្តាប់លឺគាត់និយាយថា គាត់ស្លាប់ហើយ បើគ្មានថ្នាំព្យាបាលជំងឺនោះទេ គឺរស់នៅបានតែ១ខែប៉ុណ្ណោះ ប្រសិនបើមានថ្នាំព្យាបាលគាត់អាចរស់នៅបានមួយឆ្នាំទៀត ទើបអ្នកស្រីបានជួយតាមលទ្ធភាពបន្តិចបន្ទួច។ឮ ជាមួយគ្នានេះ អ្នកជិតខាងរូបនោះ បានអំពាវនាវសូមឲ្យ បងប្អូនសប្បុរសជននានា មេត្តាជួយឧបត្តម្ភដល់ ស្ត្រីដែលកំពុងមានជំងឺមហារីកនេះផង ដើម្បីឲ្យគាត់អាចបន្តជីវិតបានមួយរយៈពេលទៀត។ សប្បុរសជន អាចទាក់ទងផ្តល់ការឧបត្ថម្ភទៅស្រ្តីទុរគត ឈ្មោះ ឃុត ឈីង ដោយផ្ទាល់បាន តាមរយៈលេខទំនាក់ទំន ០១២ ៧១៣ ៨៤២៕	2017-06-24T19:12:00+07:00	freshnewsasia.com	https://m.freshnewsasia.com/index.php/en/localnews/58101-2017-06-24-05-12-42.html
3c7efc4d-a26b-4381-9849-46a7c8580275	មន្ទីរពេទ្យកាល់ម៉ែត៖ នៅលើពិភពលោក ការស្លាប់ដោយជំងឺសរសៃឈាមខួរក្បាល (ជំងឺស្លាប់មួយចំហៀងខ្លួន) ឈរលំដាប់លេខរៀងទី២	របាយការណ៍ស្រាវជ្រាវរបស់មន្ទីរពេទ្យកាល់ម៉ែត បានឲ្យដឹងថា នៅលើពិភពលោកនេះ ការស្លាប់ដោយសារជំងឺសរសៃឈាមខួរក្បាល ឬជំងឺស្ដ្រូក ដែលភាសាសាមញ្ញហៅថា ជាជំងឺស្លាប់មួយចំហៀងខ្លួន ឈរលេខរៀងទី២ បន្ទាប់ពីជំងឺមហារីក ដែលឈរលំដាប់លេខរៀងទី៣ នៃមូលហេតុពិការភាពរបស់អ្នកជំងឺ។ មន្ទីរពេទ្យកាល់ម៉ែត ពន្យល់ថា ការប៉ះពាល់សរសៃឈាមខួរក្បាលមាន២បែបធំៗគឺ៖ ការស្ទះសរសៃឈាមខួរក្បាល (Ischemic Stroke) និងការហូរឈាមពីសរសៃ ឈាមខួរក្បាល (Hemorrhagic Stroke)។ ប្រភេទទី១ ជួបប្រទះច្រើនជាងប្រភេទទី២ គឺ៦៨% ទល់នឹង៣២% តាមការសិក្សាទូទៅដែលពិភពលោកបានបង្ហាញ។ គ្រាន់តែក្នុងអំឡុងពេល៥ខែ ដំបូងនៃឆ្នាំ២០១៧ មន្ទីរពេទ្យកាល់ម៉ែត បានទទួលអ្នកជំងឺប៉ះពាល់សរសៃឈាម ខួរក្បាលចូលមកសម្រាកព្យាបាលរហូតដល់ចំនួន៦១៤ករណី ក្នុងចំណោមករណីដែលជាជំងឺមិនឆ្លង។ តាមតួលេខស្ថិតិ នៃមន្ទីរពេទ្យអំឡុងពេល៥ខែនេះ បង្ហាញឲ្យឃើញថា ក្នុងចំណោមប្រភេទជំងឺមិនឆ្លង (NCD, Non Communicable Diseases) ជំងឺស្ទះសរសៃឈាមខួរក្បាលនេះ នៅលំដាប់ទី៣ បន្ទាប់ពីជំងឺបេះដូង។ ដោយឡែកជំងឺមហារីក ស្ថិតនៅលំដាប់លេខរៀងទី១ ក្នុងចំណោមករណីជំងឺមិនឆ្លង ដែលចូលមកសម្រាកក្នុងមន្ទីរពេទ្យរយៈពេល ៥ខែ ដំបូងក្នុងឆ្នាំ២០១៧។ សូមបញ្ជាក់ថា មូលហេតុចម្បង២ ដែលនាំឲ្យកើតមានជំងឺបេះដូង និងប៉ះពាល់សរសៃឈាមខួរក្បាលនោះគឺ ជំងឺលើសឈាម និងជំងឺទឹកនោមផ្អែម ដែលមិនបានទទួលការព្យាបាល និងតាមដានបានល្អត្រឹមត្រូវ។	2017-06-22T22:50:00+07:00	freshnewsasia.com	https://m.freshnewsasia.com/index.php/en/localnews/57967-2017-06-22-08-50-17.html
d6189b5a-22ef-4690-b0d5-c1cb64e9096d	អង្គការ AHF ធ្វើយុទ្ធនាការស្នើសុំជំនួយពីប្រទេសចិនចំនួន១ពាន់លានដុល្លារ ដើម្បីផ្ដល់ដល់មូលនិធិសកល ក្នុងការប្រយុទ្ធនឹងជំងឺអេដស៍ របេង និងគ្រុនចាញ់	នាព្រឹកថ្ងៃទី២១ ខែមិថុនា ឆ្នាំ២០១៧ អង្គការមូលនិធិថែទាំសុខភាពអ្នកជំងឺអេដស៍ (AHF) កម្ពុជា បានរៀបចំយុទ្ធនាការ «FUND the FUND» អំពាវនាវដល់ម្ចាស់ជំនួយតាមប្រទេសនានា ត្រូវតែជួយពេញទំហឹង ជាពិសេសប្រទេសចិនជួយជាជំនួយ ទឹកប្រាក់ចំនួន១ពាន់លានដុល្លារ ដើម្បីបំពេញថវិការមូនិធិ សកលប្រយុទ្ធប្រឆាំង និងជំងឺអេដស៍ ជំងឺរបេង និងជំងឺគ្រុនចាញ់ សម្រាប់ឆ្នាំ២០១៧ដល់ឆ្នាំ២០១៩។ លោក ស្រី វ៉ាន់ធួន ប្រធានអង្គការថែទាំសុខភាពអ្នកជំងឺអេដស៍ បានថ្លែងឲ្យដឹងថា «ថ្មីៗនេះមូលនិធិសកលបានសម្រេចផ្ដល់ ថវិការឲ្យប្រទេសកម្ពុជា នៅជំងឺទាំង៣ រួមមាន ជំងឺរបេង ជំងឺអេដស៍ និងជំងឺគ្រុនចាញ់ ដែលផ្ដល់ឲ្យ៤១លានដុល្លារសម្រាប់រយៈ ពេល៣ឆ្នាំ ហើយថវិការ៤១លានដុល្លារនេះ ក៏មានការចូលរួមបន្ថែមទៀត ពីរាជរដ្ឋាភិបាលរបស់យើង១លានកន្លះក្នុងមួយឆ្នាំៗ ប៉ុន្ដែថវិការនេះមិនគ្រប់គ្រាន់សម្រាប់ការព្យាបាល និងការថែទាំអ្នកជំងឺប៉ុណ្ណោះទេ តែយើងត្រូវការការពារ នៃការឆ្លងថ្មីបន្ថែមទៀត។ ដោយឡែកថវិការនៃការការពារជំងឺឆ្លងថ្មីនេះកំពុងតែមានខ្វះខាតនៅឡើយ ដូច្នេះហើយទើបយើងព្យាយាមអង្វករដល់ប្រទេសមហា អំណាចទី២របស់សកលលោកពួកគាត់ទម្លាក់ថវិការបន្ថែមទៀត»។ លោកបន្ថែមទៀតថា ។ លោកបានបញ្ជាក់ទៀតថា ។ ប្រទេសចិនជាប្រទេសមហាអំណាចសេដ្ឋកិច្ចទី២ លើពិភពលោក ដែលមាន១៥ភាគរយនៃជីឌីភីសកល ប៉ុន្ដែចិនផ្ដល់ជំនួយចំនួន ថវិការត្រឹមតែ១៨លានដុល្លារ ដល់មូលនិធិសកលប្រយុទ្ធនឹងជំងឺអេដស៍ របេង គ្រុនចាញ់ នៅពេលដែលប្រទេសជប៉ុនមានសុច្ឆន្ទៈ ផ្ដល់ជំនួយចំនួ៨០០លានដុល្លារ។ នេះបើតាមការឲ្យដឹងពីលោក ឈឹម សារ៉ាត់ នាយកប្រចាំតំបន់អាស៊ី អង្គការ AHF ទីតាំងនៅប្រទេសកម្ពុជា។ យោងតាមរបាយករណ៍អង្គការសហប្រជាជាតិប្រយុទ្ធនឹងជំងឺអេដស៍ USAIDS បានឲ្យដឹងថាបើសិនជាការកង្វះថវិការនៅតែបន្ដ ការព្យាបាល និងសេវាមិនបានពង្រីកនៅឆ្នាំ២០២០ លទ្ធផលអាចធ្វើឲ្យប្រជាជនចំនួន២១លាននាក់នឹងស្លាប់ និង២៨លាននាក់ នឹងអាចឆ្លងមេរោគអេដស៍នៅឆ្នាំ២០៣០។ ប្រសិនបើហេតុការណ៍នេះកើតឡើង ពិភពលោកនឹងចំណាយថវិការចំនួ២៤ពាន់លានដុល្លារ (ជារៀងរាល់ឆ្នាំទៅលើឱសថប្រឆាំងមេរោគអេដស៍) ម្យ៉ាងវិញទៀតនេះគឺជាពេវេលាបង្កើន ការផ្ដល់ថវិការគ្រប់គ្រាន់ សម្រាប់អេដស៍ របេង និងគ្រុនចាញ់ ដែលបានទទួលបានប្រយោជន៍១៥ដងលើថវិការដែលបានវិនិយោគ។ សូមបញ្ជាក់ថាអង្គការថែទាំសុខភាពអ្នកជំងឺអេដស៍ (AHF) ជាអង្គការសកលដ៏ធំមួយ ដែលបច្ចុប្បន្នផ្ដល់សេវាព្យាបាល និងថែទាំដល់អតិថិជនចំនួន ៧៦៨៤៤៥៧នាក់ ក្នុងប្រទេសចំនួន៣៩ទូទាំងពិភពលោកក្នុងសហរដ្ឋអាមេរិក, អាហ្វ្រិក, អាមេរិកឡាតាំង, ការាបៀន, តំបន់អាស៊ីប៉ាស៊ីហ្វិក និងអេស្ទ៍នអ៊ឺរ៉ុប៕	2017-06-21T22:38:00+07:00	freshnewsasia.com	https://m.freshnewsasia.com/index.php/en/localnews/57890-ahf.html
56d2ca99-fb49-495d-b199-aa4e8363062a	រយៈពេល១សប្តាហ៍ មន្ទីរពេទ្យរុស្ស៉ី បានពិនិត្យ និងព្យាបាលអ្នកជំងឺជាង៧ពាន់នាក់	របាយការណ៍របស់មន្ទីរពេទ្យមិត្តភាពខ្មែរ-សូវៀត (មន្ទីរពេទ្យរុស្ស៉ី) ដែលអង្គភាព Fresh News ទទួលបាននៅថ្ងៃទី២០ ខែមិថុនា ឆ្នាំ២០១៧នេះ បានបញ្ជាក់ថា រយៈពេល៧ថ្ងៃចាប់ពីថ្ងៃទី០៩ ដល់ថ្ងៃទី១៥ ខែមិថុនា ឆ្នាំ២០១៧ មានអ្នកជំងឺទាំងអស់៧,៤៩២នាក់ បានចូល និងចេញពិនិត្យ ព្យាបាលជំងឺ នៅមន្ទីរពេទ្យមិត្តភាពខ្មែរ-សូរៀត។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅមានចំនួន ៦,៧៩៦នាក់ និងអ្នកជំងឺចូលសម្រាក និងព្យាបាលជាចេញពីមន្ទីរពេទ្យទៅផ្ទះវិញមានចំនួន៦៩៦នាក់។ ផ្នែកជំងឺបេះដូង និងលោហិតសាស្ត្រ ផ្នែកជំងឺប្រព័ន្ធរំលាយអាហារ ផ្នែកជំងឺទូទៅ និងសន្លាក់ ផ្នែកជំងឺឆ្លង ផ្នែកប្រពោធនកម្មវេជ្ជសាស្ត្រ ផ្នែកជំងឺសរសៃប្រសាទ ផ្នែកជំងឺសួត និងរបេង ផ្នែកជំងឺមហារីក ផ្នែកជំងឺពិគ្រោះផ្លូវចិត្ត ផ្នែកជំងឺកុមារ ផ្នែកជំងឺសង្គ្រោះបន្ទាន់ ផ្នែកជំងឺវះកាត់ពោះ និងទ្រូង ផ្នែកជំងឺវះកាត់បាក់បែក និងសរសៃរប្រសាទ ផ្នែកជំងឺវះកាត់កុមារ និងកែលម្អ ផ្នែកជំងឺវះកាត់ប្រព័ន្ធទឹកនោម ផ្នែករោគស្ត្រី ផ្នែកសម្ពព ផ្នែកជំងឺត្រចៀក បំពង់ក ច្រមុះ ផ្នែកចក្ខុរោគ ផ្នែកទន្តសាស្ត្រ ផ្នែកជំងឺមុន និងក្រោយវះកាត់ និងមណ្ឌលព្យាបាលមនុស្សចាស់ ព្រះសីហនុរាជ៕	2017-06-20T21:08:00+07:00	freshnewsasia.com	https://m.freshnewsasia.com/index.php/en/localnews/57806-2017-06-20-07-08-20.html
b566df51-b692-4aba-89c0-fb02e3d64fbf	ក្រុមហ៊ុនចិន មានបំណងសង់មន្ទីរពេទ្យព្យាបាលជំងឺមហារីកប្រើបច្ចេកវិទ្យានុយក្លេអ៊ែរ	ក្រុមហ៊ុនវិនិយោគរបស់ចិន បានបង្ហាញការចាប់អារម្មណ៍ខ្ពស់ចំពោះការវិនិយោគលើវិស័យថាមពលស្អាត និងការសាងសង់មន្ទីរពេទ្យដ៏ធំមួយនៅក្នុងប្រទេសកម្ពុជា ដែលមន្ទីរពេទ្យនេះអាចព្យាបាលជំងឺមហារីកដោយប្រើបច្ចេកវិទ្យានុយក្លេអ៊ែរ។ បំណងវិនិយោគរបស់ក្រុមហ៊ុនចិននេះ បានបង្ហាញឡើងនៅក្នុងជំនួបពិភាក្សាការងារមួយរវាងលោក ប៉ាន សូរស័ក្ដិ រដ្ឋមន្ត្រីក្រសួងពាណិជ្ជកម្ម និងលោក វ៉ាង ជីនហ្វឹង (Wang Jinfeng) អនុប្រធានសាជីវកម្មវិស្វកម្ម Zhengyuan នៃក្រុមហ៊ុន CNNC របស់ចិន នៅថ្ងៃទី១៩ ខែមិថុនា ម្សិលមិញនេះ។ កិច្ចពិភាក្សានេះ បានផ្តោតជាសំខាន់ទៅលើការងារពាណិជ្ជកម្ម និងឱកាសវិនិយោគនៅកម្ពុជា។ ក្នុងជំនួបនោះលោករដ្ឋមន្ត្រីពាណិជ្ជកម្ម បានថ្លែងបង្ហាញយ៉ាងសង្ខេបអំពីគោលនយោបាយជំរុញពាណិជ្ជកម្ម និងវិនិយោគ ជាពិសេសវិនិយោគមកពីប្រទេសមិត្តចិន ដោយស្វាគមន៍រាល់ការចូលធ្វើពាណិជ្ជកម្ម និងវិនិយោគនៅកម្ពុជា។ លោក វ៉ាង ជីនហ្វឹង បានថ្លែងអំណរគុណដល់រដ្ឋមន្រ្តីពាណិជ្ជកម្ម ដែលតែងតែទទួលជួបថ្នាក់ដឹកនាំក្រុមហ៊ុនចិន ក្នុងឱកាសរៀបចំវេទិកាជំរុញពាណិជ្ជកម្មកន្លងមក ដែលបានផ្ដល់ទំនុកចិត្តក្នុងការចូលមកវិនិយោគនៅកម្ពុជា។ លោក វ៉ាង គ្រោងនឹងចុះហត្ថលេខាលើអនុស្សរណៈនៃការយោគយល់គ្នា ជាមួយក្រសួងពាក់ព័ន្ធរបស់កម្ពុជា ដើម្បីអភិវឌ្ឍន៍ធនធានមនុស្ស ក្នុងវិស័យថាមពលស្អាត (Clean Energy) និងថាមពលនុយក្លេអ៊ែរ។ ក្រុមហ៊ុន ក៏នឹងសហការជាមួយក្រុមហ៊ុនសាងសង់មន្ទីរពេទ្យដ៏ធំមួយនៅកម្ពុជា ដែលមានលទ្ធភាពព្យាបាលជំងឺមហារីក ដោយប្រើបច្ចេកវិទ្យានុយក្លេអ៊ែរទៀតផង។ លោករដ្ឋមន្ត្រី បានស្វាគមន៍ និងត្រៀមជួយដល់ការមកធ្វើពាណិជ្ជកម្ម និងវិនិយោគ ជាពិសេសផ្នែកសុខាភិបាល ដែលនឹងជួយដល់ប្រជាជនកម្ពុជាទាំងមូល៕	2017-06-20T16:00:00+07:00	freshnewsasia.com	https://m.freshnewsasia.com/index.php/en/localnews/57777-2017-06-20-02-00-21.html
167c3399-f89c-4011-b322-ee5251c73e38	លោក ទៀ វិញ ចាត់ឲ្យក្រុមការងារ នាំថវិការបស់កាកបាទក្រហមកម្ពុជា ជូនអធិការរងនគរបាលស្រុកមណ្ឌលសីម៉ា ដែលមានជំងឺរ៉ាំរ៉ៃ និងប្រពន្ធស្លាប់ចោល	ដោយមើលឃើញ នៅភាពលំបាកក្នុងជីវភាពរស់នៅរបស់ លោក អៀង ប៉ូច អធិការរងស្រុកមណ្ឌលសីម៉ា ដែលមានជំងឺរ៉ាំរ៉ៃដើរមិនរួច ហើយប្រពន្ធបានស្លាប់ចោរពេលថ្មីនេះទៀត និងមានកូនក្នុងបន្ទុក២នាក់ទៀត នៅថ្ងៃទី១៧ ខែមិថុនា ឆ្នាំ២០១៧នេះ លោក ទៀ វិញ ប្រធានក្រុមការងារថ្នាក់ជាតិ ចុះជួយស្រុកមណ្ឌលសីម៉ា ចាត់ឲ្យក្រុមការងារនាំអំណោយរបស់ សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រគល់ជូន។ លោក ហាក់ ឡេង ប្រធានអនុសាខាកាកបាទក្រហមកម្ពុជា ស្រុកមណ្ឌលសីម៉ា បានឲ្យដឹងថា ដោយមើលឃើញភាពលំបាក ក្នុងជីវភាពក្រុមគ្រួសារ លោក អៀង ប៉ូច អធិការរងស្រុកមណ្ឌលសីម៉ា ថ្ងៃនេះ លោកបាននាំនូវថវិការបស់ សម្តេចកិត្តិព្រឹទ្ធបណ្ឌិត តាមរយៈលោក ទៀ វិញ ប្រធានក្រុមការងារថ្នាក់ជាតិ ចុះជួយស្រុមណ្ឌលសីមា ហើយក្រៅពីថវិកា ក៏មានគ្រឿងឧបភោគបរិភោគមួយចំនួនផងដែរ។ លោក ហាក់ ឡេង បានបញ្ជាក់ថា គ្រួសារលោក អៀង ប៉ូច ជីវភាពក្រលំបាកណាស់ ពិសេសប្រពន្ធបានស្លាប់នៅពេលថ្មីនេះ ហើយបានបន្សល់ទុកកូន២នាក់ អាយុ៩ឆ្នាំ និងម្នាក់៦ឆ្នាំ ទុកឲ្យគាត់ចិញ្ជឹម ហើយខ្លួនគាត់ធ្លាក់ខ្លួនឈឺដើរមិនរួចទៀត ដោយសារជំងឺខ្លាញ់រុំបេះដូង ហើយសម្ពាធសសៃរឈាម។ ទោះបីជាអំណោយទាំងនេះ វាតិចតួចមែនតែវាជាសិល្បៈចែករំលែក ហើយអាចជួយដោះស្រាយ ក្នុងជីវភាពបានមួយរយៈដែរ៕	2017-06-17T18:58:00+07:00	freshnewsasia.com	https://m.freshnewsasia.com/index.php/en/localnews/57598-2017-06-17-04-58-20.html
543ad389-5f75-48e3-bb40-16839a67e5af	គួរឲ្យអាសូរណាស់! ទារកម្នាក់អាយុ៣ខែ មានជំងឺធ្លុះបេះដូង ត្រូវការជួយសង្គ្រោះបន្ទាន់ ដោយសារឪពុកម្តាយក្រីក្របំផុត, ថ្ងៃនេះ ស្នងការខេត្តព្រះសីហនុ ចាត់ឲ្យមន្រ្តីយកអំណោយទៅជូន	ទារកម្នាក់ទើបតែមានអាយុ៣ខែ ស្រាប់តែមានជំងឺធ្លុះបេះដូង ហើយម្យ៉ាងទៀត កើតចំគ្រួសារក្រីក្របំផុតផងនោះ ត្រូវការជំនួយសង្គ្រោះបន្ទាន់ ដើម្បីធ្វើការវះកាត់ តាមអ្វីដែលអាចទៅរួច។ ដើម្បីកាត់បន្ថយការលំបាកខ្លះ នៅរសៀលថ្ងែទី១៦ ខែមិថុនា ឆ្នាំ២០១៧នេះ លោកឧត្តមសេនីយ៍ទោ ជួន ណារិន្ទ ស្នងការនគរបាលខេត្តព្រះសីហនុ និងជាប្រធានក្រុមការងារ ចុះជួយសង្កាត់លេខ៣ ក្រុងព្រះសីហនុ បានចាត់ឲ្យលោក ព្រហ្ម ពៅ នាំក្រុមការងារចុះសួរសុខទុក្ខដល់គ្រួសារលោក ជុត សុខុម អាយុ៥៧ឆ្នាំ នឹងលោកស្រី ឃុំ ស៊ីនួន អាយុ៣៩ឆ្នាំ ដែលជាឪពុកម្តាយទារកកំពុងកើតជំងឺដ៏ធ្ងន់បែបនេះ។ លោក ព្រហ្ម ពៅ បានឲ្យដឹងថា ប្រជាពលរដ្ឋមួយគ្រួសារនេះ មានជីវភាពក្រខ្សត់ នឹងមានកូនអាយុ៣ខែមានជំងឺរីកធ្លុះបេះដូង រស់នៅក្រុម៧ ភូមិ៣ សង្កាត់៣ ក្រុងព្រះសីហនុ។ ក្នុងឱកាសនោះ ក្រុមការងារក៏បានផ្តល់ជូនអំណោយ អង្ករ១បាវ ទម្ងន់៥០គីឡូក្រាម មី១កេស និងលុយចំនួន២៥០០០០៛ (ម្ភៃប្រាំម៉ឺនរៀល) ផងដែរ៕	2017-06-17T00:21:00+07:00	freshnewsasia.com	https://m.freshnewsasia.com/index.php/en/localnews/57554-2017-06-16-11-21-03.html
cb3affdb-4459-4173-8a83-37de8ca10f0f	ដូនចាស់មានជំងឺប្រចាំកាយអាយុ៧០ឆ្នាំម្នាក់ ត្រូវបុរសសតិមិនគ្រប់ ចាប់រំលោភរហូតបានសម្រេច នៅស្រុកកំពង់ត្រាច ខេត្តកំពត, ជនសង្ស័យត្រូវនគរបាលចាប់ខ្លួន	កម្តៅតណ្ហាឡើងដល់កម្រិត បានបង្ខំឲ្យបុរសវ័យជាង៤០ឆ្នាំប្លាយម្នាក់ ដែលមានសតិមិនគ្រប់ផងនោះ ទៅចាប់រំលោភដូនចាស់អាយុ៧០ឆ្នាំ រហូតបានសម្រេច។ ករណីរំលោភសេពសន្ថវៈខាងលើនេះបានកើតឡើង កាលពីថ្ងៃទី១៥ ខែមិថុនា ឆ្នាំ២០១៧ នៅចំណុចខ្ទមរបស់ដូនចាស់រងគ្រោះ ស្ថិតក្នុងភូមិដាសស្គរ ឃុំបឹងសាលាខាងជើង ស្រុកកំពង់ត្រាច ខេត្តកំពត។ នគរបាលព្រហ្មទណ្ឌខេត្តកំពតបានប្រាប់ភ្នាក់ងារ Fresh News នៅថ្ងៃនេះថា ដូនចាស់រងគ្រោះឈ្មោះ ឡាយ ទុយ អាយុ៧២ឆ្នាំ រស់នៅកក្នុងភូមិ ឃុំ កើតហេតុ។ ដោយឡែក បុរសដែលល្មោភកាម ឈ្មោះ ប៉ោ តៀ អាយុ៤២ឆ្នាំ រស់នៅភូមិកោះទ្រមូង ឃុំបឹងសាលាខាងជើង ស្រុកកំពង់ត្រាច ខេត្តកំពត ជាមនុស្សសតិមិនល្អ។ ប្រជាពលរដ្ឋនៅក្នុងភូមិបានឲ្យដឹងថា មុនពេលកើតហេតុ គេឃើញបុរសល្មោភកាមម្នាក់នេះ មិនដឹងជិះកង់មកពីណាទេ ដោយគេបានធ្វើដំណើរកាត់មុខផ្ទះរបស់ ដូនចាស់ដែលជាជនរងគ្រោះ។ លុះបន្តិចក្រោយមក ស្រាប់តែឮសម្លេងលោកយាយស្រែក អន្ទងឲ្យគេជួយ ទើបប្រជាពលរដ្ឋនៅម្តុំនោះស្ទុះម្នីម្នា អ្នកខ្លះរត់ទៅប្តឹងសមត្ថកិច្ច អ្នកខ្លះជួយធាក់ទ្វារ តែការអន្តរាគមន៍ដូចជា យឺតពេលបន្តិច ព្រោះខណៈនេះលោកយាយបាន ត្រូវជនសង្ស័យ ចាប់រំលោភសេពសន្ថវ:បានសម្រេច រួចបាត់ទៅហើយ។ ពលរដ្ឋបានបញ្ជាក់ថា ពួកគាត់ស្ទើតែពុំជឿថា មានគេរំលោភដូនចាស់នេះទេ ព្រោះលោកយាយមានរូបរាងស្គមស្គាំង រស់នៅអាស្រ័យលើអ្នកជិតខាងផ្តល់បាយទឹកជាប្រចាំ លោកយាយក៏គ្មានកូនចៅណាម្នាក់នៅជួយថែទាំដែរ។ ជនសង្ស័យរូបនេះ ក្រោយពីប្រព្រឹត្តអំពើរំលោភបានសម្រេចរួចហើយ ក៏ត្រូវកម្លាំងសមត្ថកិច្ចនគរបាល ចុះមកដល់ធ្វើការឃាត់ខ្លួនភ្លាមៗផងដែរ ដើម្បីនាំយកមកសាកសួរនៅការិយាល័យជំនាញព្រហ្មទណ្ឌខេត្ត ឈានទៅអនុវត្តតាមនីតិវិធីច្បាប់។ លោក ខាន់ សុផល អ្នកនាំពាក្យ និងជាព្រះរាជអាជ្ញារងអមសាលាដំបូងខេត្តកំពត បានឲ្យដឹងថា ជនសង្ស័យដែលពាក់ព័ន្ធ ករណីរំលោភសេពសន្ថវ: លើដូនចាស់រងគ្រោះខាងលើ ត្រូវបាននគរបាលជំនាញពាក់ព័ន្ធនាំខ្លួន បញ្ជូនមកសាលាដំបូងខេត្ត ដើម្បីចាត់ការតាមនីតិវិធីច្បាប់ នៅព្រឹក ថ្ងៃទី១៦ ខែមិថុនា ឆ្នាំ២០១៧។ ទាក់ទិននឹងករណីរំលោភនេះ សមត្ថកិច្ចមូលដ្ឋានដែលមកអន្តរាគមន៍ បានឲ្យដឹងដែរថា ដូនចាស់រងគ្រោះពិតជាគួរឲ្យអាណិត គឺការរស់នៅពិបាកជាងស្លាប់ ដោយគាត់មានជំងឺប្រចាំកាយ ហើយជីវភាពរស់នៅ គឺពឹងផ្អែកលើបាយសម្លអ្នកស្រុកជួយចិញ្ចឹមរូបគាត់៕	2017-06-16T18:06:00+07:00	freshnewsasia.com	https://m.freshnewsasia.com/index.php/en/localnews/57504-2017-06-16-04-06-25.html
c8dc67f6-a386-4882-a21d-74c28beee399	លើសហើយ! បុគ្គលិកមន្ទីរពេទ្យមួយកន្លែងក្នុងខេត្តសៀមរាប ចូលដេកជាមួយអ្នកជំងឺ…ហើយសារភាពថា មកពីអ្នកជំងឺគួរឱ្យស្រឡាញ់ខ្លាំងពេក	កាលពីព្រឹកថ្ងៃ ងៃទី១៦ ខែមិថុនា នេះ មានពាក្យបណ្ដឹងមួយដោយសូមឱ្យ កម្លាំងនគរបាលមូលដ្ឋានបានធ្វើការឃាត់ខ្លួនជនសង្ស័យម្នាក់ដែលជាបុគ្គលិកបម្រើការនៅមន្ទីរពហុព្យាបាលនិងសម្ភព អង្គរសង់តេ ពីបទប៉ុនប៉ងរំលោភ ។ យោងតាមពាក្យបណ្ដឹងខាងលើ លោកវរសេនីយ៍ត្រី នួន សក្តិចំរើនរិទ្ធ អធិការរងនគរបាលក្រុងសៀមរាប បានសុំគោលការពីថ្នាក់លើ កម្លាំងនគរបាលមូលដ្ឋាន ឃាត់ខ្លួនជនសង្ស័យម្នាក់ ឈ្មោះ វ៉ាន់ ស៊ុន ហៅ ឆ្លូញ ភេទប្រុស អាយុ ២៤ឆ្នាំ មុខរបរបុគ្គលិកពហុព្យាបាលអង្គសង់តេ ដោយយោងតាមពាក្យបណ្ដឹងរបស់ជនរងគ្រោះ ពីបទ ប្រទូស្តកេរ្ដិខ្មាសកាលពីវេលាម៉ោង ១៦និង៣០នាទី ថ្ងៃទី១៥ ខែមិថុនា ឆ្នាំ២០១៧ ត្រង់ចំណុចពហុព្យាបាលអង្គរសង់តេ ភូមិបន្ទាយចាស់ សង្កាត់ស្លក្រាម ក្រុង ខេត្តសៀមរាប ។ ជនរងគ្រោះឈ្មោះ ទ ស ហ អាយុ ២១ឆ្នាំ មុខរបរលក់សំលៀកបំពាក់នៅហាងសួនម៉ូតទាន់សម័យ មានទីលំនៅ ស្នាក់នៅហាងសួនម៉ូតទាន់សម័យ សង្កាត់សាលាកំរើក ក្រុង-ខេត្ត សៀមរាប ។ លោកវរសេនីយ៍ត្រី នួន សក្តិចំរើនរិទ្ធ បានបន្តថា តាមការរៀបរាប់របស់នារីរងគ្រោះខាងលើ បាបឱ្យដឹងថាកាលពីថ្ងៃទី១៣ ខែមិថុនា ឆ្នាំ២០១៧ វេលាម៉ោង២០និង៣០ ជនរងគ្រោះបានមកដេកសម្រាកនៅពហុព្យាបាលអង្គរសង់តេ រហូតដល់ថ្ងៃទី១៥ ខែឆ្នាំដដែល នៅវេលាម៉ោង០៣និង៣០នាទីទៀបភ្លើ ជនសង្ស័យបានចូលក្នុងបន្ទប់ជនរងគ្រោះ លេខ១៦ ជាន់ទី១ ហើយនិយាយគ្នាលេងមួយសន្ទុះ ព្រោះឃើញនៅម្នាក់ឯង ។ បន្ទាប់មកនារីរងគ្រោះ បានឡើងដេកលើប៉ៅអ៊ី ដែលនៅចុងជើងជនរងគ្រោះ ហើយពេលនោះ បុរសសង្ស័យ ក៏បានទៅបិទទ្វារបិទភ្លើង រួចឡើងជាមួយជនរងគ្រោះដែរ ដោយបានយកដៃស្ទាបលើ ថ្ពាល់ និងក ហើយយកដៃដាក់លើពោះ ជនរងគ្រោះ និងយកជើងឆ្វេងគងពីលើ លុះព្រឹកឡើងជនសង្ស័យបានចេញទៅផ្ទះបាត់ ។ ក្រោយពេលចាប់ខ្លួន ជនសង្ស័យបានសារភាពថា ខ្លួនពិតជាបានធ្វើសកម្មភាព យកដៃស្ទាបលើមុខ ថ្ពាល់ និងក ហើយឱបលើជនរងគ្រោះពិតប្រាកដមែន មូលហេតុឃើញជនរងគ្រោះគួរឱ្យស្រលាញ់ពេក ។ បច្ចុប្បន្នកម្លាំងនគរបាលមូលដ្ឋាន កំពុងរៀបចំសុំរឿង ដើម្បីបញ្ជូនជនសង្ស័យទៅតុលាកាដើម្បី ចាត់ការទៅតាមផ្លូវច្បាប់ ៕	2017-06-16T15:48:27+07:00	kbnnews.com	https://kbn.news/archives/66966
9225592c-d040-4b11-8d0f-b62f1ef8d28c	សហជីពសេរីកម្មករស្នើប.ស.សជំរុញមន្ត្រីសុខាភិបាលយកចិត្តទុកដាក់ព្យាបាលសមាជិកប.ស.ស	សហជីពសេរីកម្មករស្នើឲ្យបេឡាជាតិរបបសន្តិសុខសង្គម (ប.ស.ស) ជំរុញឲ្យក្រសួងសុខាភិបាល យកចិត្តទុក និងដាក់ទោសទណ្ឌចំពោះគ្រូពេទ្យដែលមានការធ្វេសប្រហែសក្នុងការព្យាបាលសមាជិកប.ស.ស។ អនុប្រធានសហជីពសេរីកម្មករនៃព្រះរាជាណាចក្រកម្ពុជា លោក ម៉ាន់ សេងហាក់ ស្នើឲ្យបេឡាជាតិរបបសន្តិសុខសង្គម គួរពិនិត្យមើលចំពោះកម្មការិនីជាសមាជិក ប.ស.ស ដែលបានស្លាប់ពេលសម្រាលកូន និងដាក់ទោសទណ្ឌចំពោះគ្រូពេទ្យដែលមានការធ្វេសប្រហែសមិនទទួលខុសត្រូវនៅក្នុងការព្យាបាល ដោយសារកន្លងមកមានមន្ត្រីពេទ្យមិនយកចិត្តទុកដាក់នៅពេលឃើញប័ណ្ណសមាជិកប.ស.ស។ បញ្ហានេះលោកថា បានធ្វើឲ្យកម្មករកម្មការិនីរុញរាមិនហ៊ានចូលជាសមាជិកប.ស.ស៖ ។ ការលើកឡើងនេះ បន្ទាប់ពីបេឡាជាតិរបបសន្តិសុខសង្គមនៃក្រសួងការងារ និងបណ្ដុះបណ្ដាលវិជ្ជាជីវៈ ហៅកាត់ថា ប.ស.ស នៅថ្ងៃទី១២ មិថុនា បានចេញសេចក្ដីណែនាំស្ដីពីសិទ្ធិទទួលបានប្រាក់សម្រាកមាតុភាពចំពោះសមាជិក ប.ស.ស។ សេចក្ដីណែនាំបញ្ជាក់ថា សមាជិក ប.ស.ស ដែលបានសម្រាលកូននៅមូលដ្ឋានសុខាភិបាលមិនបានចុះកិច្ចព្រមព្រៀងជាមួយប.ស.ស ទោះករណីសង្គ្រោះបន្ទាន់ក្ដី មិនសង្គ្រោះបន្ទាន់ក្ដី ហើយបានបំពេញកាតព្វកិច្ចបង់ភាគទានយ៉ាងតិច ៩ខែជាប់គ្នា អាចទាមទារប្រាក់បំណាច់ប្រចាំថ្ងៃសម្រាប់សម្រាកមាតុភាពពីប.ស.ស បានលុះណាតែសាមីខ្លួនមកពិនិត្យតាមដានស្ថានភាពសុខភាពក្រោយសម្រាលនៅមូលដ្ឋានសុខាភិបាលដែលបានចុះកិច្ចព្រមព្រៀង។ ទាក់ទងបញ្ហានេះ ប្រធានសម្ព័ន្ធសហជីពចលនាកម្មករ លោក ប៉ាវ ស៊ីណា គាំទ្រចំពោះការណែនាំរបស់ប.ស.ស ដែលឲ្យម្ចាស់រោងចក្រ សហគ្រាស អនុវត្តផ្ដល់ការចំណាយថ្លៃសម្រាលមាតុភាពដល់កម្មការិនីដែលនេះជាការភាពវិជ្ជមានក្នុងការដោះបន្ទុកនៃការចំណាយផ្សេងៗ និងជាការការពារផលប្រយោជន៍ដល់កម្មការិនី។ កម្មករដែលធ្វើការក្នុងវិស័យវាយនភណ្ឌកាត់ដេរនៅកម្ពុជា មានជាង ៧០ម៉ឺននាក់ ក្នុងនោះមានស្ត្រីប្រមាណ ៨០%៕	2017-06-16T12:16:00+07:00	rfa.org	https://www.rfa.org/khmer/news/health/union-urges-health-officer-to-provide-good-service-06162017010926.html
f867f4cd-c5f4-4e13-b68a-11ecc0020836	វិធីបង្ការបញ្ហាពុលចំណីអាហារ	ក្រសួងសុខាភិបាល បានរកឃើញថា បញ្ហាពុលចំណីអាហារមានការកើនឡើងជារៀងរាល់ឆ្នាំ និងច្រើនតែកើតមានឡើងនៅក្នុងពេលមានពិធីបុណ្យទានផ្សេងៗ ឬមានការជួបជុំគ្នា។ ការពុលចំណីអាហារនេះទៀតសោត ក្រៅអំពីការប៉ះពាល់ដល់សុខភាពដែលគេអាចមើលឃើញភ្លាមៗ ការពុលអាហារបានប៉ះពាល់ដល់សុខភាពយូរអង្វែង ដូចជារលាកក្រពះ ពោះវៀន តម្រងនោម ថ្លើម និងឈានដល់ជំងឺមហារីក ជាដើម។ តើលោកអ្នកគួរធ្វើអ្វីខ្លះ ដើម្បីជៀសវាងការពុលចំណីអាហារ? ខ្វះអនាម័យ និងការមិនយកចិត្តទុកក្នុងការទិញម្ហូបអាហារមកទទួលទាន គឺជាកត្តាចម្បងដែលនាំឲ្យមានបញ្ហាពុលចំណីអាហារជាញឹកញាប់។ ប្រធាននាយកដ្ឋានប្រយុទ្ធនឹងជំងឺឆ្លង និងជាអ្នកនាំពាក្យនៃក្រសួងសុខាភិបាល លោកវេជ្ជបណ្ឌិត លី សូវ៉ាន់ បានពន្យល់ថា មានកត្តាសំខាន់បីដែលជាមូលហេតុនៃការពុលចំណីអាហារ។ លោកថា វត្ថុធាតុដើម ឬបន្លែត្រីសាច់ខូចគុណភាព អ្នកលក់ពុំមានអនាម័យល្អ និងការរៀបចំដាក់លក់មិនបានគ្របឲ្យត្រឹមត្រូវ ជាដើមបញ្ហា។ លោកពន្យល់បន្ថែមដូច្នេះ » ឯកសារស្ដីពីបំណិនជីវិតជុំវិញសុខភាព និងសុវត្ថិភាពរបស់អង្គការស៊ីប៉ា (Sipar) បានសរសេរថា ចំណីអាហារខូចគុណភាព មិនផ្ដល់ជីវជាតិ និងវីតាមីននោះទេ។ លើសពីនេះ វាបង្កជំងឺផ្សេងៗដូចជា រាក ចុកពោះ ក្អួតចង្អោរ និងឈឺក្បាលថែមទៀត។ ឯកសារដដែលបានណែនាំថា កត្តាសំខាន់ៗដែលធ្វើឲ្យចំណីអាហារខូចគុណភាព មានជាអាទិ៍ អាកាសធាតុក្ដៅងាយធ្វើឲ្យអាហារខូច។ ផ្ទុយទៅវិញ នៅពេលសីតុណ្ហភាពត្រជាក់ វាអាចបញ្ឈប់ការរីកលូតលាស់នៃពពួកបាក់តេរី។ ការប្រើប្រាស់របស់របរដូចជា ឡាំង ប្រអប់ កាំបិត ចាន ឆ្នាំង ជ្រញ់ វែក ស្លាបព្រាមិនស្អាត អាចបង្កឲ្យមានមេរោគក្នុងចំណីអាហារ និងអាហារដែលទុកដាក់មិនបានត្រឹមត្រូវ គឺមានពពួកបាក់តេរី មេរោគ ដែលឆ្លងមកតាមរយៈសត្វរុយ កន្លាត និងកណ្ដុរ។ អ្វីដែលគួរឲ្យជៀសវាងបំផុតនោះ គឺកុំដាក់អាហារក្ដៅខ្លាំងក្នុងសម្ភារដែលធ្វើពីប្លាស្ទិក ឬស្នោ ព្រោះវាធ្វើឲ្យចេញជាតិគីមីចូលទៅក្នុងអាហារដែលនាំឲ្យប៉ះពាល់សុខភាព។ ប្រធាននាយកដ្ឋានប្រយុទ្ធនឹងជំងឺឆ្លង និងជាអ្នកនាំពាក្យនៃក្រសួងសុខាភិបាល លោកវេជ្ជបណ្ឌិត លី សូវ៉ាន់ បានបង្ហាញថា រោគសញ្ញា និងអាការៈមួយចំនួនដែលអាចសន្និដ្ឋានថាជាការពុលចំណីអាហារ មានដូចជា ក្អួតចង្អោរ ករណីខ្លះរាក តែភាគច្រើនមិនមានអាការៈក្ដៅខ្លួនទេ បើសិនការពុលនោះដោយសារជាតិគីមី ឬមួយដោយសារតុកស៊ីន (Toxin) ឬហៅថាជាជាតិពុលរបស់មេរោគ។ ចំណែកករណីខ្លះទៀត គឺអាចពុលដោយមានក្ដៅខ្លួនដែរ គឺបង្កឡើងដោយចំណីអាហារមានផ្ទុកមេរោគដែលរីករាលដាល ក៏អាចបង្កឲ្យពុលដូចគ្នាដែរ។ លោកវេជ្ជបណ្ឌិតផ្ដល់ឱវាទថា បើកាលណាមានអាការៈ ឬរោគសញ្ញាបែបនេះ គប្បីលោកអ្នកស្វែងរកវិធីព្យាបាល ឬជួយសង្គ្រោះ » ដោយឡែកនៅពេលសមាជិកក្នុងគ្រួសារជួបប្រទះការពុលចំណីអាហារនោះ ក្នុងគ្រួសារខ្លះនិយមឆុងទឹកឃ្មុំក្រូចឆ្មារឲ្យអ្នកជំងឺទទួលទាន ដែលករណីនេះមិនចោទជាបញ្ហាអាហារនោះទេ ព្រោះជាការបំពេញជាតិទឹក ហើយជាតិស្ករដែលទទួលទានច្រើន ក៏អាចបង្ខំឲ្យមានការច្រោះទឹកដើម្បីឲ្យបត់ជើងតូចច្រើន ដែលអាចជួយបញ្ចេញនូវជាតិពុលខ្លះដែរ ប៉ុន្តែមិនត្រូវដំអក់នោះទេ បើសិនជាអ្នកជំងឺចុះខ្សោយខ្លាំង គឺត្រូវបញ្ជូនទៅកាន់មន្ទីរពេទ្យភ្លាម » ចា៎!លោកអ្នកនាងជាទីមេត្រី ដើម្បីឲ្យចំណីអាហារមានសុវត្ថិភាព និងគុណភាពល្អ ឯកសារស្ដីពីបំណិនជីវិតជុំវិញសុខភាព និងសុវត្ថិភាពនៃអង្គការស៊ីប៉ា (Sipar) បានណែនាំថា៖ គេហទំព័ររបស់នាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាល បានផ្សព្វផ្សាយថា ត្រូវទិញអាហារបរិភោគនៅកន្លែងណាដែលយើងសន្និដ្ឋានថាជាកន្លែងមានអនាម័យ មិនត្រូវទិញអាហារដែលសង្ស័យមានសារធាតុគីមី ដើម្បីឲ្យស្រស់ស្អាត និងស្វិតល្អ មិនត្រូវទិញអាហារដែលមានតម្លៃទាបខុសធម្មតា ព្រោះអាចសង្ស័យថាជាអាហារខូចគុណភាព ហួសសុពលភាព និងដាក់ជាតិគីមីដើម្បីរក្សាទុកបានយូរ ជាដើម។ លោកវេជ្ជបណ្ឌិត លី សូវ៉ាន់ បានធ្វើការណែនាំដូចតទៅ » របាយការណ៍ពីគេហទំព័ររបស់នាយកដ្ឋានប្រយុទ្ធនឹងជំងឺឆ្លង បានឲ្យដឹងថា កាលពីថ្ងៃទី២៤ ខែកុម្ភៈ ឆ្នាំ២០១៧ មានករណីផ្ទុះជំងឺរាតត្បាតដោយពុលចំណីអាហារ បង្កឡើងដោយការបរិភោគគុយទាវឆា បណ្ដាលឲ្យសិស្សចំនួន ៦៥នាក់បានឈឺនៅសាលាសំបួរសាគរ ស្រុកព្រៃកប្បាស ខេត្តតាកែវ ជាលទ្ធផលបឋម រកឃើញថា ការពុលគុយទាវឆានោះ បណ្ដាលមកពីគុយទាវមានជាតិគីមី និងខ្វះអនាម័យ។ ចំណែកករណីមួយទៀតនោះ នៅថ្ងៃទី៩ ខែមេសា ឆ្នាំ២០១៧ មនុស្សចំនួន ៣៤នាក់រាកក្អួតដែលបណ្ដាលមកពីការពុល ក្នុងពិធីបុណ្យបច្ច័យបួននៅភូមិព្រៃកូនសេក សង្កាត់អូរចារ ក្រុងបាត់ដំបង ខេត្តបាត់ដំបង។ ការស្រាវជ្រាវរបស់មន្ត្រីជំនាញរកឃើញថា ឆាមឹក និងញាំ ជាមូលហេតុបណ្ដាលឲ្យពុល។ លោកអ្នកនាងជាទីមេត្រី ដូចលោកអ្នកបានជ្រាបហើយអំពីវិធីបង្ការកុំឲ្យពុលចំណីអាហារ ប៉ុន្តែប្រសិនបើលោកអ្នកឃើញមានករណី រាកក្អួតខុសធម្មតាក្នុងភូមិ ក្នុងសាលារៀន ឫកន្លែងធ្វើការ សូមផ្ដល់ព័ត៌មានបន្ថែម ឬរាយការណ៍ទៅលេខទូរស័ព្ទ ១១៥ ដើម្បីផ្ដល់ដំណឹងជូនមន្ត្រីជំនាញនៃនាយកដ្ឋានប្រយុទ្ធនឹងជំងឺឆ្លងជាបន្ទាន់ ដើម្បីអន្តរាគមន៍បញ្ហានេះ៕	2017-06-15T16:42:00+07:00	rfa.org	https://www.rfa.org/khmer/program/health/Prevention-of-Food-Poisoning-06152017053438.html
284e33b5-131b-4660-996a-f36e519ece42	ស្វាមីកម្មការិនីស្លាប់ពេលសម្រាលកូនថាការបំភ្លឺរបស់មន្ទីរពេទ្យជប៉ុនជាការមិនទទួលខុសត្រូវ	មន្ទីរពេទ្យនៃមជ្ឈមណ្ឌលជាតិគាំពារមាតា និងទារក ចេញសេចក្តីបំភ្លឺជូនគ្រួសារសព និងសាធារណជនថា ករណីស្លាប់កម្មការិនី ឈា សារិន ពេលសម្រាលកូនកាលពីថ្ងៃទី២៨ ឧសភា គឺជាឧបទ្ទវហេតុ ខណៈក្រុមគ្រូពេទ្យជំនាញរបស់មន្ទីរពេទ្យ ខំប្រឹងប្រែងជួយអស់ពីលទ្ធភាព។ ប៉ុន្តែស្វាមីសពកម្មការិនី មិនទទួលយក ហើយចង់បានការបកស្រាយដោយផ្ទាល់ ជាជាងគ្រាន់តែបំភ្លឺតាមក្រដាស ឬបណ្ដាញសង្គមហ្វេសប៊ុក (facebook)។ ស្វាមីសពរបស់កម្មការិនី ឈា សារិន ដែលមានកូនប្រុសតូចៗ ២នាក់ក្នុងបន្ទុកក្រោយពីប្រពន្ធស្លាប់ មិនទទួលយកការបំភ្លឺរបស់មន្ទីរពេទ្យនៃមជ្ឈមណ្ឌលជាតិគាំពារមាតា និងទារក ហៅមន្ទីរពេទ្យជប៉ុន នោះទេ។ លោក ជូ ភារ៉ា ប្រាប់អាស៊ីសេរី ក្រោយពីមន្ទីរពេទ្យជប៉ុន ចេញសេចក្តីបំភ្លឺតាមផេកហ្វេសប៊ុករបស់ក្រសួងសុខាភិបាល ថា ការបំភ្លឺនេះគ្រាន់តែជាលេសខាងមន្ទីរពេទ្យនោះទេ។ លោកនៅតែរក្សាជំហរក្នុងការប្ដឹងតទល់ក្ដីនៅតុលាការ ដើម្បីរកយុត្តិធម៌ឲ្យប្រពន្ធ និងកូនស្រីទី៣ របស់លោកដែលស្លាប់ទាំងម្ដាយ ទាំងកូនពេលសម្រាល កម្មការិនីឈ្មោះ ឈា សារិន បានស្លាប់កាលពីព្រលប់ថ្ងៃទី២៨ ឧសភា គឺស្លាប់នៅលើគ្រែសម្រាលកូន។ ស្វាមីរបស់សពចោទថា គ្រូពេទ្យម្នាក់នៅមន្ទីរពេទ្យជប៉ុន បានសម្លាប់ប្រពន្ធរបស់គាត់ រួមផ្សំនឹងក្រុមវេជ្ជបណ្ឌិតនៃមន្ទីរពេទ្យនោះ បានធ្វេសប្រហែសបណ្ដោយឲ្យតែក្រុមគ្រូពេទ្យក្មេងៗនៅប្រចាំការបង្កើតកូនរបស់លោក ដោយគ្មានវេជ្ជបណ្ឌិតនៅម្នាក់សោះ។ លោក ជូ ភារ៉ា អះអាងថា លោកគឺជាអ្នកឃើញផ្ទាល់ភ្នែកថា មានស្ត្រីម្នាក់បានលូកដៃបង្កើតកូនឲ្យប្រពន្ធលោក ក្រោយដកដៃមកវិញ ប្រពន្ធរបស់លោកធ្លាក់ឈាមបណ្ដើរ ស្រែកប្រាប់លោកជាប្ដីបណ្ដើរថាវិលមុខណាស់ ហើយទឹកមុខប្រពន្ធប្រែជាស្លេក និងបានដកចង្កាមាន់ប្រកាច់ស្លាប់ភ្លាមមិនដល់ ៥នាទីផង។ ១៧ថ្ងៃក្រោយការស្លាប់របស់កម្មការិនី ឈា សារិន និងកូន គឺនៅថ្ងៃទី១៣ មិថុនា មន្ទីរពេទ្យជប៉ុន បានបំភ្លឺតាមផេកហ្វេសប៊ុករបស់ក្រសួងសុខាភិបាល ថា ការស្លាប់របស់កម្មការិនី គឺជាឧបទ្ទវហេតុកើតឡើងភ្លាមៗក្រោយមានការបែកទឹកភ្លោះដោយឯកឯង (មាត់ស្បូនបើកបាន ៤ស.ម)។ ខាងមន្ទីរពេទ្យបំភ្លឺថា កម្មការិនី ឈា សារិន មានសភាពហេវហត់ ឡេះឡះ ខ្លួនឡើងស្វាយ សម្ពាធឈាមយកមិនបាន គ្មានជីពចរ ចង្វាក់បេះដូងកូនខ្សោយខ្លាំង គ្មានការធ្លាក់ឈាមទេ។ មន្ទីរពេទ្យជប៉ុន ពន្យល់ថា នេះជាករណីកម្រដែលសួត និងបេះដូងបានឈប់ដំណើរការភ្លាមក្នុងនាទីដំបូង ទោះបីជាក្រុមគ្រូពេទ្យជំនាញរបស់មន្ទីរពេទ្យបានជួយសង្គ្រោះយ៉ាងយកចិត្តទុកដាក់បំផុតនៅក្នុងបន្ទប់ផ្នែកសង្គ្រោះបន្ទាន់ធ្ងន់ធ្ងរ ដោយមានឧបករណ៍ជំនួយដង្ហើម និងចលនាបេះដូង ថ្នាំជំនួយផងក៏ជួយមិនបានដែរ។ ករណីស្លាប់នេះ មន្ទីរពេទ្យបញ្ជាក់ថា ដោយសារការច្រាលទឹកភ្លោះចូលក្នុងប្រព័ន្ធសរសៃឈាមសួត បេះដូង ហើយទោះនៅប្រទេសជឿនលឿន ក៏ការស្លាប់នៅតែមានដោយជៀសមិនបាន។ ស្វាមីរបស់សពកម្មការិនីប្រាប់ថា អ្វីដែលជាការបំភ្លឺតាមហ្វេសប៊ុករបស់គណៈកម្មការមន្ទីរពេទ្យនេះ គឺជាការបំផ្លើស និងគ្រាន់តែបកស្រាយដោយគ្មានការទទួលខុសត្រូវ ចង់បញ្ចប់រឿងត្រឹមនេះ ខណៈដែលខាងមន្ទីរពេទ្យបានធ្វេសប្រហែសទុកប្រពន្ធរបស់លោកឲ្យស្លាប់លើគ្រែសម្រាលកូន។ លោក ជូ ភារ៉ា ថាប្រសិនបើខាងមន្ទីរពេទ្យមិនព្រមបកស្រាយដោយផ្ទាល់ជាមួយលោក ឬក្រុមគ្រួសារទេ លោកនៅតែរក្សាគោលជំហរដាក់ពាក្យប្ដឹងទៅតុលាការ នាយិកាប្រតិបត្តិអង្គការយេនឌ័រ និងអភិវឌ្ឍន៍ដើម្បីកម្ពុជា អ្នកស្រី រស់ សុភាព ចង់ឲ្យទាំងខាងមន្ទីរពេទ្យ និងក្រុមគ្រួសារសពជួបគ្នាដើម្បីចរចា ជៀសវាងអូសបន្លាយរឿង និងការបន្លំគេចវេះពីការទទួលខុសត្រូវ។ នៅពេលជួបគ្នា អ្នកស្រីស្នើឲ្យគ្រួសារសព គួរមានវេជ្ជបណ្ឌិតម្នាក់ដែលមានជំនាញ ដើម្បីពិភាក្សាជាមួយខាងមន្ទីរពេទ្យ ហើយខាងមន្ទីរពេទ្យគួររក្សាជំហរទទួលខុសត្រូវ ជៀសវាងការត្រឹមតែចេញសេចក្តីថ្លែងការណ៍យករួចខ្លួន អ្នកស្រី រស់ សុភាព ក៏ចង់ឲ្យក្រសួងសុខាភិបាល លូកដៃអន្តរាគមន៍ក្នុងរឿងនេះដែរ ដើម្បីបង្កើនប្រសិទ្ធភាពវិស័យសុខាភិបាលនៅកម្ពុជា និងបង្កើតទំនុកចិត្តឲ្យប្រជាពលរដ្ឋជឿជាក់ឡើងវិញ។ មន្ទីរពេទ្យនៃមជ្ឈមណ្ឌលជាតិគាំពារមាតា និងទារក បានបញ្ជាក់ថា ធ្លាប់បានជួបពន្យល់ករណីស្លាប់នេះផ្ទាល់ជាមួយក្រុមគ្រួសារ និងបញ្ជូនតំណាងមន្ទីរពេទ្យចូលរួមបុណ្យសពស្ត្រីកម្មការិនី ឈា សារិន។ ប៉ុន្តែស្វាមី និងគ្រួសារសពប្រាប់ថា ការពន្យល់របស់គ្រូពេទ្យ គឺពេលកម្មការិនីបានស្លាប់កន្លះម៉ោង ទើបមានគ្រូពេទ្យមកប្រាប់ ហើយហេតុផលបែកទឹកភ្លោះដោយឯកឯង ឬមានមេរោគម្យ៉ាងនៅក្នុងឈាម គ្រួសារមិនអាចទទួលយកបានទេ ព្រោះប្ដីកម្មការិនីបានឃើញផ្ទាល់ភ្នែកថា កម្មការិនីស្លាប់ដោយការលូកដៃបង្កើតកូន មិនមែននៅសុខៗបែកទឹកភ្លោះនោះទេ។ រីឯការទៅចូលរួមពិធីបុណ្យសពវិញ លោក ជូ ភារ៉ា ថាក្រុមគ្រូពេទ្យនាំគ្នាចូលបុណ្យសពប្រពន្ធរបស់លោក ៤០ម៉ឺនរៀល ខណៈដែលលោក និងក្រុមគ្រួសារមិនចង់ទទួលយកលុយចូលបុណ្យនោះទេ ខ្លាចរំឭកថាមានគុណនៅថ្ងៃក្រោយ។ អ្នកនាំពាក្យក្រសួងសុខាភិបាល លោក លី សូវ៉ាន់ ប្រាប់អាស៊ីសេរីថា សេចក្តីបំភ្លឺរបស់មន្ទីរពេទ្យជប៉ុន គឺជាលទ្ធផលនៃការស្រាវជ្រាវរបស់គ្រូពេទ្យជំនាញដែលបញ្ជូនពីក្រសួង សហការជាមួយមន្ទីរពេទ្យជប៉ុន។ លោក លី សូវ៉ាន់ បញ្ជាក់ថា ក្រសួងរកមិនឃើញពីភាពធ្វេសប្រហែសរបស់គ្រូពេទ្យនៅពេលបង្កើតកូនឲ្យសពស្ត្រីកម្មការិនី ដូចស្វាមីសពចោទនោះទេ ហើយក្រសួងសុខាភិបាល គ្មានអ្វីលើសពីការពន្យល់ពីមូលហេតុស្លាប់ដែលធ្លាប់ប្រាប់គ្រួសារសព និងការចូលរួមសោកស្ដាយជាមួយគ្រួសារសព លោក លី សូវ៉ាន់ ប្រាប់ថា ក្រសួងធ្លាប់ណែនាំឲ្យគ្រប់មន្ទីរពេទ្យរដ្ឋ មិនត្រូវមានការរើសអើងអ្នកជំងឺមាន ឬក្រទេ ហើយក៏ធ្លាប់ណែនាំឲ្យគ្រូពេទ្យកែសម្រួលឥរិយាបថទន់ភ្លន់ជាមួយអ្នកជំងឺដែរ។ ទាក់ទងនឹងការអះអាងរបស់មន្ទីរពេទ្យដែលថាកម្មការិនី ឈា សារិន ស្លាប់ដោយសារបែកទឹកភ្លោះហូរចូលទៅក្នុងឈាមនោះ វេជ្ជបណ្ឌិតមួយរូបដែលសុំមិនបញ្ចេញឈ្មោះប្រាប់អាស៊ីសេរីថា មានតែការធ្វើកោសល្យវិច័យសាកសពទេ ទើបអាចបញ្ជាក់បានថាវាជាការបែកទឹកភ្លោះដោយឯកឯងបណ្ដាលឲ្យស្លាប់ ឬយ៉ាងណា។ សពរបស់ស្ត្រីមានផ្ទៃពោះ ឈា សារិន បានបូជាកាលពីរាត្រីថ្ងៃទី៣០ ឧសភា នៅមុខផ្ទះស្ថិតនៅភូមិត្រពាំងស្វាយ ឃុំក្រាំងម្កាក់ ស្រុកអង្គស្នួល ខេត្តកណ្ដាល។ ទោះជាយ៉ាងណាក៏ដោយចុះ ស្វាមីសពកម្មការិនីប្រាប់ថា ទទួលយកការពន្យល់របស់មន្ទីរពេទ្យ និងក្រសួងសុខាភិបាល មិនបាន ព្រោះសាច់ញាតិស្លាប់ម្ដងពីរនាក់ ហើយនៅតែរក្សាជំហរគ្រោងប្ដឹង និងនាំគ្នាបីនាក់ឪពុក និងកូនតូចៗ ទៅឈរកាន់រូបថតប្រពន្ធសុំអន្តរាគមន៍មុខផ្ទះលោកនាយករដ្ឋមន្ត្រី ហ៊ុន សែន ដើម្បីទាមទាររកយុត្តិធម៌ឲ្យប្រពន្ធ និងកូនស្រីទី៣ របស់លោកដែលស្លាប់ជាមួយម្តាយ៕	2017-06-13T20:15:00+07:00	rfa.org	https://www.rfa.org/khmer/news/health/family-of-a-woman-who-died-when-giving-birth-reject-Japan-Hospital-explain-06132017090726.html
37fd3154-df7c-4a2c-9303-725b46253c8f	បុរសម្នាក់ស្លាប់ក្រោយបរិភោគត្រីក្រពត	នគរបាលស្រុកចិត្របុរី ខែត្រក្រចេះ ឲ្យដឹងនៅថ្ងៃទី១៣ ខែមិថុនា ថា បុរសម្នាក់ស្លាប់ និងពីរនាក់ទៀតត្រូវបានបញ្ជូនទៅសង្គ្រោះនៅមន្ទីរពេទ្យ ដោយសារពុលត្រីក្រពត ដែលនេសាទបាននៅដងទន្លេមេគង្គខែត្រក្រចេះ កាលពីថ្ងៃទី១១ ខែមិថុនា។ អធិការស្រុកចិត្របុរី លោក យ៉ាន់ ហ៊ាង ឲ្យដឹងថា មុនកើតហេតុបុរសបីនាក់នោះ បានទៅនេសាទនៅទន្លេមេគង្គ និងបានចាប់ត្រីក្រពតបាន ៥ក្បាល រួចដុតបរិភោគក្លែមស្រា បណ្ដាលឲ្យពុលទាំង ៣នាក់តែម្ដង។ ក្នុងចំណោមបុរសដែលពុលត្រីនោះ មានបុរសម្នាក់បានស្លាប់ភ្លាមៗនៅនឹងកន្លែង រីឯបុរសម្នាក់ទៀតត្រូវបានបញ្ជូនទៅសង្គ្រោះបន្ទាន់នៅមន្ទីរពេទ្យបង្អែកខែត្រ និងម្នាក់ទៀតមានអាការៈពុលតិចតួចត្រូវសម្រាកព្យាបាលនៅលំនៅឋាន។ លោកថា មុនពេលស្លាប់ជនរងគ្រោះបែកពពុះមាត់ និងក្អួត បន្ទាប់ពីបានបរិភោគត្រីក្រពតនោះ៖ ។ លោក យ៉ាន់ ហ៊ាង បន្ថែមថា បុរសដែលពុលត្រីក្រពតស្លាប់នោះ ឈ្មោះ អំ ធេន វ័យ ៣៨ឆ្នាំ រស់នៅឃុំបុសលាវ ស្រុកចិត្របុរី ខែត្រក្រចេះ មានមុខរបរជាអ្នកនេសាទ។ លោកថា កន្លងទៅអាជ្ញាធរពាក់ព័ន្ធតែងអប់រំផ្សព្វផ្សាយពលរដ្ឋឲ្យប្រុងប្រយ័ត្នក្នុងការបរិភោគត្រីសាច់ និងស្រាស ដែលអ្នកភូមិធ្លាប់ជួបបាតុភាពនេះច្រើនករណីមកហើយ៕	2017-06-13T16:57:00+07:00	rfa.org	https://www.rfa.org/khmer/news/health/a-man-in-kratie-died-after-eating-a-fish-06132017051657.html
7280473c-330b-4c4a-8208-921ebfc1ac23	មន្ត្រីជំនាញពិនិត្យរកផលិតផលប្រេងខ្យងពីរប្រភេទមានផ្ទុកសារធាតុគីមីនៅខេត្តព្រះសីហនុ	មន្ត្រីស្ថាប័នជំនាញត្រួតពិនិត្យគុណភាពចំណីអាហារប្រចាំខេត្តព្រះសីហនុ ចុះត្រួតពិនិត្យផលិតផលគ្រឿងផ្សំរស ឬប្រេងខ្យងចំនួនពីរប្រភេទមានម៉ាក ហ្គូលឌិន អយស្ទ័រ ស៊ស (Golden Oyster Sauce) និង អយស្ទ័រ ស៊ស (Oyster Sauce) នាំចូលពីហុងកុង នៅតាមទីផ្សារនានាព្រោះមានផ្ទុកសារធាតុគីមីហាមឃាត់។ អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច បានដឹកនាំមន្ត្រីចុះត្រួតពិនិត្យតាមទីផ្សារជិត ១០ទីតាំងនាមូលដ្ឋាននេះ ពិសេសផ្សារទំនើបដែលមានជនជាតិចិន ជាម្ចាស់អាជីវកម្ម ដើម្បីស្រាវជ្រាវរកផលិតផលគ្រឿងផ្សំរស ដែលមានផ្ទុកសារធាតុគីមី នាំឲ្យប៉ះពាល់ធ្ងន់ធ្ងរដល់សុខភាពអ្នកទទួលទាន។ លោកថា ពេលចុះត្រួតពិនិត្យផលិតផលគ្រឿងផ្សំរស ឬប្រេងខ្យងទាំងពីរប្រភេទកាលពីព្រឹកថ្ងៃទី១៣ ខែមិថុនា មន្ត្រីជំនាញរកមិនឃើញប្រេងខ្យងទាំងពីរប្រភេទនេះមានដាក់តាំងលក់នៅលើទីផ្សារទេ។ ទន្ទឹមគ្នានេះ មន្ត្រីជំនាញក៏បានអប់រំដល់អាជីវករ ពិសេសម្ចាស់ផ្សារទំនើប មិនឲ្យនាំចូល ឬលក់ផលិតផលគ្រឿងផ្សំរស ឬប្រេងខ្យងប្រភេទ ហ្គូលឌិន អយស្ទ័រ ស៊ស និង អយស្ទ័រ ស៊ស នេះជាដាច់ខាត។ លោក ជា ប៉ិច ថាផលិតផលប្រេងខ្យងទាំងពីរប្រភេទនេះ ត្រូវស្ថាប័នជំនាញត្រួតពិនិត្យគុណភាពចំណីអាហារហុងកុង ពិសោធរកឃើញមានផ្ទុកសារធាតុគីមីហាមឃាត់មិនឲ្យប្រើទៅលើម្ហូបអាហារ ដែលនាំឲ្យប៉ះពាល់ដល់សុខភាពអ្នកទទួលទាន ឬអាចឈានដល់បាត់បង់ជីវិត៖ ។ អគ្គនាយកដ្ឋានត្រួតពិនិត្យទំនិញ និងបង្ក្រាបការក្លែងបន្លំនៃក្រសួងពាណិជ្ជកម្មកម្ពុជា ថ្មីៗនេះបានចេញសេចក្តីប្រកាសជូនមន្ត្រីក្រោមឱវាទនៅតាមរាជធានី-ខេត្តនីមួយៗ ឲ្យចុះទប់ស្កាត់ការនាំចូល និងដាក់តាំងលក់ទំនិញនៅលើទីផ្សារនានា ដោយតម្រូវឲ្យដកហូតផលិតផលម្ហូបអាហារគ្រឿងផ្សំរស ឬប្រេងខ្យងប្រភេទ ហ្គូលឌិន អយស្ទ័រ ស៊ស និង អយស្ទ័រ ស៊ស ដែលមានសារធាតុគីមី។ ប្រធានអគ្គនាយកដ្ឋានកាំកុងត្រូល លោក ម៉ក ពេជ្ជរិទ្ធ បានឲ្យដឹងក្នុងលិខិតជូនដំណឹងថា សារធាតុគីមីនោះមានឈ្មោះបច្ចេកទេសថា ប្រូពីល ប៉ារ៉ា អ៊ីដ្រូស៊ីបេនហ្ស៊ូអាត (Propyl para-hydroxybenzoate) គឺជាសារធាតុគីមីបន្ថែមសម្រាប់ដាក់ក្នុងផលិតផលម្ហូបអាហារដែលមានមុខងារជួយថែរក្សាផលិតផលម្ហូបអាហារនានា ឲ្យមានអាយុកាលវែង (Preservative) ដែលគេហាមប្រើនៅក្នុងផលិតផលម្ហូបអាហារ។ អគ្គនាយកដ្ឋានកាំកុងត្រូល បានណែនាំដល់មន្ត្រីក្រោមឱវាទទាំងអស់ ត្រូវចុះអនុវត្តវិធានការរាំងខ្ទប់ការដាក់តាំងលក់នៅតាមទីផ្សារ និងត្រូវហាមមិនឲ្យនាំចូលផលិតផលគ្រឿងផ្សំប្រេងខ្យងមានផ្ទុកសារធាតុហាមឃាត់នេះជាបន្ទាន់។ ជាងនេះ ក៏ត្រូវចុះត្រួតពិនិត្យនៅតាមទីផ្សារធំតូច ឬផ្សារទំនើបនានា ហើយត្រូវរឹបអូសពីទីផ្សារទាំងអស់ បើមានដាក់តាំងលក់។ អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច បានស្នើឲ្យប្រជាពលរដ្ឋ និងផ្នែកពាក់ព័ន្ធ ស្នើឲ្យផ្តល់ព័ត៌មានតាមរយៈទូរស័ព្ទលេខ០៩៨ ៥៥៥ ៦៦៦ លេខ០១៧ ៤៤៣ ៧៣៧ និងលេខ០១២ ៩៤៦ ០៤៦ បើឃើញផលិតផលគ្រឿងផ្សំរស ឬប្រេងខ្យងម៉ាក ហ្គូលឌិន អយស្ទ័រ ស៊ស និង អយស្ទ័រ ស៊ស មានដាក់តាំងលក់នៅលើទីផ្សារណាមួយ ដើម្បីបញ្ជូនមន្ត្រីជំនាញចុះទប់ស្កាត់ឲ្យបានទាន់ពេល៕	2017-06-13T16:20:00+07:00	rfa.org	https://www.rfa.org/khmer/news/health/oyster-product-06132017050453.html
9159f6b0-3a4a-4b7b-9b6b-a693867ddace	ភរិយាលោក ឃឹម ប៊ុនសុង និងក្រុមការងារ បានចុះសួរសុខទុក្ខកុមារមានជំងឺ និងនាំយកថវិកា ជាង១ម៉ឺនដុល្លារ ជូនមន្ទីរពេទ្យកុមារអង្គរ ខេត្តសៀមរាប	លោកស្រី គួយ ណាលីន ឃឹម ប៊ុនសុង អនុប្រធានគណៈកម្មាធិការសាខាកាកបាទក្រហមកម្ពុជា ខេត្តសៀមរាប និងសហការី បានអញ្ជើញសួរសុខទុក្ខកុមារ កំពុងសម្រាក ព្យាបាលនៅមន្ទីរពេទ្យកុមារអង្គរ ខេត្តសៀមរាប និងនាំយកថវិកា ជាង១ម៉ឺនដុល្លារ ជូនដល់មន្ទីរពេទ្យ។ ការចុះសួរសុខទុក្ខ និងជូនថវិកានាពេលនេះ គឺដើម្បីចូលរួមចំណែកការងារមនុស្សធម៌ជួយសង្គ្រោះជីវិតកុមារកម្ពុជា ទើបសាខាកាកបាទក្រហមកម្ពុជា ខេត្តសៀមរាប នាំយកនូវថវិកាមួយចំនួនឧបត្ថដល់មន្ទីរពេទ្យនេះ។ ថវិកាដែលបានផ្ដល់ជូនមន្ទីរពេទ្យកុមារអង្គរ ខេត្តសៀមរាប នាពេលនេះមានចំនួន១ម៉ឺនដុល្លារអាមេរិក។ ចំណែក លោក ឃឹម ប៊ុនសុង ប្រធានគណៈកម្មាធិការសាខាកាកបាទក្រហមកម្ពុជា សៀមរាប និងលោកស្រី គួយ ណាលីន ថវិកា ២ពាន់ដុល្លារអាមេរិក, លោកស្រី ទោម ចន្ថា សមាជិការកមូលនិធីទ្រទ្រង់សកម្មភាពមនុស្សធម៌ សាខាកាកបាទក្រហមកម្ពុជា ខេត្តសៀមរាបថវិកា ១លានរៀល។ លោកស្រី គួយ ណាលីន ឃឹម ប៊ុនសុង អនុប្រធានគណៈកម្មាធិការសាខា បានបញ្ជាក់ពីការ យកចិត្តទុក្ខដាក់ពី សំណាក់សម្តេចកិត្តិព្រឹទ្ធបណ្ឌិត ប៉ុន រ៉ានី ហ៊ុនសែន ប្រធានកាកបាទក្រហមកម្ពុជា តែងតែគិតគូរដល់សុខទុក្ខ និង ការលំបាករបស់បងប្អូនប្រជាពលរដ្ឋទាំងអស់នៅទូទាំងប្រទេស ជាពិសេស បងប្អូនប្រជាពលរដ្ឋមានកូនតូច ក្រីក្រ មានជំងឺច្រើន ត្រូវសម្រាកព្យាបាលនៅមន្ទីរពេទ្យ។ គួរបញ្ជាក់ថា មន្ទីរពេទ្យកុមារអង្គរជាមន្ទីរពេទ្យ បានព្យាបាលជំងឺកុមារ អាយុក្រោម ១៦ឆ្នាំ និងបានបើកដំណើរការ ព្យាបាល តាំងពីឆ្នាំ១៩៩៩មកដោយមិនយកថវិកានោះទេ៕	2017-06-13T01:15:00+07:00	freshnewsasia.com	https://m.freshnewsasia.com/index.php/en/localnews/57212-2017-06-12-11-15-26.html
53a26e99-c211-4249-9b7b-0ec74a5ca29a	ស្វាមីស្ត្រីស្លាប់ពេលសម្រាលកូននៅមន្ទីរពេទ្យជប៉ុនត្រៀមដាក់ពាក្យប្ដឹងរកយុត្តិធម៌	ស្វាមីរបស់ស្ត្រីដែលស្លាប់ពេលសម្រាលកូនទី៣ នៅមន្ទីរពេទ្យស្រឡាញ់ទារក ឬហៅថាមន្ទីរពេទ្យជប៉ុន បានប្រគល់ឯកសារពាក់ព័ន្ធនឹងការស្លាប់របស់ប្រពន្ធលោក ទៅឲ្យមេធាវីរួចរាល់ហើយ ដើម្បីត្រៀមដាក់ពាក្យប្ដឹងទៅតុលាការ។ ស្វាមីរបស់សព បញ្ជាក់ថា មកដល់ពេលនេះមានតែតុលាការទេជាក្ដីសង្ឃឹមចុងក្រោយ ក្នុងការរកយុត្តិធម៌ឲ្យប្រពន្ធ និងកូនស្រីដែលស្លាប់ក្នុងពេលតែមួយ ខណៈដែលគ្រូពេទ្យនៅមន្ទីរពេទ្យជប៉ុន មិនមានភាពទទួលខុសត្រូវចំពោះការស្លាប់នេះ។ ស្វាមីនៃសពកម្មការិនី ឈា សារិន ហៅស្រីមុំ ដែលស្លាប់ជាមួយកូនស្រីនៅក្នុងផ្ទៃពេលសម្រាល គឺលោក ជូ ភារ៉ា ប្រាប់ថា មកដល់ពេលនេះ ក្រុមគ្រួសារលោកមិនទាន់ទទួលបានការបកស្រាយរបស់ថ្នាក់ដឹកនាំមន្ទីរពេទ្យជប៉ុន ឬតំណាងរបស់ក្រសួងសុខាភិបាល នៅឡើយនោះទេ។ ដូច្នេះលោកសម្រេចចិត្តពឹងពាក់មេធាវី ដើម្បីរៀបចំពាក្យបណ្ដឹងទៅតុលាការ ពាក់ព័ន្ធករណីស្លាប់ប្រពន្ធ និងកូនស្រីជាកូនទី៣ របស់លោកក្នុងពេលសម្រាលកូន៖ ។ កម្មការិនីឈ្មោះ ឈា សារិន បានស្លាប់កាលពីព្រលប់ថ្ងៃទី២៨ ឧសភា គឺស្លាប់នៅលើគ្រែសម្រាលកូន។ ស្វាមីរបស់សព បានចោទថា គ្រូពេទ្យម្នាក់នៅមន្ទីរពេទ្យជប៉ុន បានសម្លាប់ប្រពន្ធរបស់គាត់ រួមផ្សំនឹងក្រុមវេជ្ជបណ្ឌិតនៃមន្ទីរពេទ្យនោះ បានធ្វេសប្រហែសបណ្ដោយឲ្យតែក្រុមគ្រូពេទ្យក្មេងៗនៅប្រចាំការបង្កើតកូនរបស់លោក ដោយគ្មានវេជ្ជបណ្ឌិតនៅម្នាក់សោះ។ លោក ជូ ភារ៉ា អះអាងថា លោកគឺជាអ្នកឃើញផ្ទាល់ភ្នែកថា មានស្ត្រីម្នាក់បានលូកដៃបង្កើតកូនលោក ក្រោយដកដៃមកវិញ ប្រពន្ធរបស់លោកធ្លាក់ឈាមបណ្ដើរ ស្រែកប្រាប់លោកជាប្ដីបណ្ដើរថា វិលមុខណាស់ ហើយទឹកមុខប្រពន្ធប្រែជាស្លេក និងបានដកចង្កាមាន់ប្រកាច់ស្លាប់ភ្លាម មិនដល់ ៥នាទីផង។ នៅពេលក្រុមគ្រូពេទ្យផ្អើលឆោឡោ លោក ជូ ភារ៉ា រៀបរាប់ថា ស្ត្រីជាគ្រូពេទ្យដែលប្រើពាក្យអសុរោះពេលបង្កើតកូនឲ្យប្រពន្ធលោក បានរត់គេចនៅពេលឆោឡោនោះ ខណៈលោកមិនអាចធ្វើអ្វីបានក្រៅពីឱបសពប្រពន្ធ ហើយស្រែកយំនោះទេ។ ក្រុមគ្រូពេទ្យក្មេងៗបានរុញសពប្រពន្ធលោកទៅបន្ទប់សង្គ្រោះបន្ទាន់ ហើយប្រហែលកន្លះម៉ោងក្រោយមក ទើបមានវេជ្ជបណ្ឌិតមកពិនិត្យសពប្រពន្ធលោក និងបានប្រាប់លោកថា ប្រពន្ធ និងកូនស្លាប់ហើយ រួចវេជ្ជបណ្ឌិតម្នាក់នោះក៏បានដើរចេញទៅ។ លោកថា លោកទន់ដៃទន់ជើង តក់ស្លុក មិនអាចធ្វើអ្វីបាន ក្រៅពីយំឱបសពប្រពន្ធស្លាប់ទាំងពោះធំកាន់តែខ្លាំងទៅៗ។ ក្រោយមក ខាងមន្ទីរពេទ្យគ្រាន់ប្រាប់លោកថា ប្រពន្ធលោកមានជំងឺម្យ៉ាងដែលមិនអាចសង្គ្រោះបាន ទោះជានៅអាមេរិក ក៏មិនអាចសង្គ្រោះបានដែរ។ លោក ជូ ភារ៉ា ថាអ្នកដែលអាណិតលោកនៅសហរដ្ឋអាមេរិក ក្រោយបានដឹងហេតុការណ៍នេះ បានទូរស័ព្ទមកប្រាប់លោកថា នៅអាមេរិក ទោះជាសត្វ (ឆ្កែ) ដែលគ្រូពេទ្យព្យាបាលមិនជា ក៏ទទួលបានហេតុផលនៃការស្លាប់សមស្របជាងនេះដែរ។ មុនត្រូវបានក្រុមគ្រួសារបញ្ជូនកម្មការិនី ឈា សារិន ឲ្យទៅសម្រាលកូននៅមន្ទីរពេទ្យជប៉ុន នោះ ស្វាមីសពបញ្ជាក់ថា កម្មការិនីធ្លាប់បានពិនិត្យផ្ទៃពោះ និងសុខភាពនៅមន្ទីរពេទ្យឯកជនម្ដុំបែកចាន និងពេលដែលបញ្ជូនដល់មន្ទីរពេទ្យជប៉ុន មុនថ្ងៃសម្រាលមួយថ្ងៃ គឺនៅថ្ងៃទី២៧ ឧសភា គ្រូពេទ្យនៅមន្ទីរពេទ្យជប៉ុន បានប្រាប់លោកថា ប្រពន្ធ និងកូនមានសុខភាពល្អ អាចសម្រាលបានដោយគ្មានគ្រោះថ្នាក់ ទើបលោក និងគ្រួសារពិគ្រោះគ្នាទុកប្រពន្ធលោកឲ្យនៅសម្រាលកូននៅមន្ទីរពេទ្យជប៉ុន។ លោក ជូ ភារ៉ា បង្ហើបថា ឯកសារទាំងនេះក៏ត្រូវបានប្រគល់ជូនមេធាវីលោក ក្នុងការតតាំងក្ដីនៅតុលាការដែរ។ អាស៊ីសេរី នៅតែមិនអាចទាក់ទងប្រធានមន្ទីរពេទ្យជប៉ុន អ្នកស្រី ទុង រដ្ឋាវី បាននៅឡើយទេនៅថ្ងៃទី១១ មិថុនា។ រីឯអ្នកនាំពាក្យក្រសួងសុខាភិបាល លោក លី សូវ៉ាន់ ក៏មិនបានលើកទូរស័ព្ទដែរ។ ប៉ុន្តែអនុប្រធានមន្ទីរពេទ្យជប៉ុន ម្នាក់សុំមិនបញ្ចេញឈ្មោះ ធ្លាប់បដិសេធរាល់ការចោទប្រកាន់របស់គ្រួសារនៃសព។ តែលោកបញ្ជាក់ឲ្យអាស៊ីសេរីដឹងថា ក្រសួងសុខាភិបាល បានបង្កើតគណៈកម្មការស្រាវជ្រាវលើករណីនេះហើយ។ ស្វាមីរបស់សព ប្រាប់ថា មកដល់ថ្ងៃទី១១ មិថុនា នៅមិនទាន់បានឃើញលទ្ធផលនៃការស្រាវជ្រាវរបស់ក្រសួងសុខាភិបាល នោះនៅឡើយទេ។ គ្រួសារសពសង្ឃឹមថា តុលាការជាក្ដីសង្ឃឹមចុងក្រោយក្នុងការរកយុត្តិធម៌ឲ្យក្រុមគ្រួសាររបស់លោក ព្រោះទាំងខាងមន្ទីរពេទ្យជប៉ុន និងក្រសួងសុខាភិបាល នៅមិនទាន់រកបានហេតុផលសមស្របជាងមានជំងឺម្យ៉ាង (បែកទឹកភ្លោះ) ដើម្បីប្រាប់គ្រួសារសព៖ ។ នាយិកាប្រតិបត្តិអង្គការយេនឌ័រ និងអភិវឌ្ឍន៍ដើម្បីកម្ពុជា អ្នកស្រី រស់ សុភាព យល់ថា មន្ទីរពេទ្យជប៉ុន ជាមន្ទីរពេទ្យលំដាប់នៅកម្ពុជា ដូច្នេះថ្នាក់ដឹកនាំ និងក្រុមគ្រូពេទ្យដែលចូលរួមបង្កើតកូនឲ្យកម្មការិនី ឈា សារិន គួរតែចេញមុខបកស្រាយ និងព្យាយាមពន្យល់ពីបច្ចេកទេសដល់ក្រុមគ្រួសារសព បើទោះជាគ្រូពេទ្យអាចយល់ថា ចំណេះដឹងរបស់ពលរដ្ឋមិនសូវយល់ពីបច្ចេកទេសសុខាភិបាលក៏ដោយ។ អ្នកស្រី រស់ សុភាព បញ្ជាក់ថា ទាំងអ្នកស្រី និងពលរដ្ឋ សុទ្ធតែមើលឃើញថា អ្នកក្រីក្រមិនសូវទទួលបានការយកចិត្តទុកដាក់ដិតដល់ពីមន្ទីរពេទ្យរដ្ឋនោះទេ ហើយចំណុចខ្វះខាតខ្លាំង គឺគ្រូពេទ្យខ្លះច្រើនតែនាំគ្នាបិទបាំងបន្ថែមទៀត ទើបធ្វើឲ្យករណីស្លាប់អ្នកជំងឺនៅតែកើតមាន៖ ។ ស្វាមីសពកម្មការិនី មើលឃើញថា មូលហេតុដែលគ្មានវេជ្ជបណ្ឌិតយកចិត្តទុកដាក់ការសម្រាលកូន ដោយសារប្រពន្ធលោកជាកម្មការិនីរោងចក្រមានប័ណ្ណសមាជិកបេឡារបបសន្តិសុខសង្គម (ប.ស.ស) ដែលប័ណ្ណនេះអាចបន្ធូរបន្ថយលុយចំណាយបង់ថ្លៃសេវាពេទ្យខ្លះ ព្រោះពេលដែលបង្ហាញប័ណ្ណសមាជិក ប.ស.ស នេះ មានគ្រូពេទ្យស្រែកថា ម៉ូយមកទៀតហើយ។ លោក ជូ ភារ៉ា ប្រាប់ថា លោកតែលតោល និងឯកាណាស់។ លោកគ្មានកម្លាំងធ្វើការអ្វីទេ អារម្មណ៍របស់លោកដក់ជាប់នៅពេលប្រពន្ធលោកដកចង្កាមាន់ប្រកាច់ស្លាប់ ស្រែកប្រាប់ប្ដីថា មិនរស់ទេ។ លោកតែងបង្ហូរទឹកភ្នែកជំនួសចម្លើយ នៅពេលកូនប្រុសតូចៗលោក ២នាក់ សួរថា ម្ដាយនៅទីណា ឬនៅពេលកូនប្រុសលោកនៅសុខៗ ប្រាប់លោកវិញថា ម៉ាក់ស្លាប់ហើយប៉ា៖ ៕	2017-06-12T16:35:00+07:00	rfa.org	https://www.rfa.org/khmer/news/health/a-woman-died-while-delivering-her-baby-at-Japan-Hospital-case-06122017053148.html
ea0db804-55c5-480f-b814-90e6b26aab56	ភរិយាលោក ហ៊ុន ម៉ានិត ដឹកនាំក្រុមវេជ្ជសាស្ត្រសម្តេចតេជោ ចុះពិនិត្យព្យាបាលជំងឺដោយឥតគិតថ្លៃ ជូនប្រជាពលរដ្ឋស្រុកគូលែន ខេត្តព្រះវិហារ	លោកស្រី ឌី សុខីទីឃាយុកោ ភរិយាលោក ហ៊ុន ម៉ានិត នៅថ្ងៃទី១១ ខែមិថុនា ឆ្នាំ២០១៧នេះ បានដឹកនាំក្រុមវេជ្ជសាស្ត្រសម្តេចតេជោ ចុះពិនិត្យព្យាបាលជំងឺ ដោយឥតគិតថ្លៃ ជូនប្រជាពលរដ្ឋ រស់នៅភូមិឈូក ឃុំត្បែងពីរ ស្រុកគូលែន ខេត្តព្រះវិហារ នៅថ្ងៃទី១១ ខែមិថុនា ឆ្នាំ២០១៧នេះ។ ការពិនិត្យជំងឺនៅពេលនេះ រួមមានពិនិត្យជំងឺទូទៅ ពិនិត្យរោគស្ត្រី វះកាត់តូច ឆ្លុះអេកូសាស្ត្រ ពិនិត្យធ្មេញ ចែកវ៉ែនតា និងចែកឱសថ ហើយក៏មានទទួលការបរិភោគ អាហារថ្ងៃត្រង់រួមគ្នាប្រកបដោយក្តីរីករាយ និងស្និតស្នាល។ នៅក្នុងឱកាសនោះ លោកស្រី ឌី សុខីទីឃាយុកោ ក៏បានចែកជូនរទេះរុញដល់ជនពិការ និងកាតាបសម្រាប់ដាក់សំភារៈសិក្សាដល់សិស្សផងដែរ។ សកម្មភាពខាងលើនេះ ក៏មានការអមដំណើរដោយលោក អ៊ុន ចាន់ដា អភិបាលខេត្តព្រះវិហារ និងក្រុមការងារជាច្រើនរូបទៀត។ លោកស្រី ឌី សុខីទីឃាយុកោ ហ៊ុន ម៉ានិត បានក៏បាននាំយកការផ្តាំផ្ញើសាកសួរសុខទុក្ខ ពីសំណាក់សម្តេចតេជោ ហ៊ុនសែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលជានិច្ចកាល សម្តេចតែងគិតគូរជានិច្ច អំពីសុខទុក្ខ និងការរស់នៅ របស់បងប្អូនប្រជាពលរដ្ឋ។ លោកស្រីបានបន្តថា ចំពោះក្រុមវេជ្ជសាស្ត្រសម្តេចតេជោ គឺបង្កើតឡើងសំរាប់ភ្យាបាលជំជឺ ជូនប្រជាពលរដ្ឋ ដោយឥតគិតថ្លៃ និងមិនប្រកាន់គណបក្សនយោបាយឡើយ។ ជាមួយគ្នានោះដែរ លោកស្រីដែលជាភរិយារបស់ លោក ហ៊ុន ម៉ានិត ក៏បានថ្លែងអំណរគុណ ដល់ក្រុមគ្រូពេទ្យដែល យកអស់កំលាំងកាយចិត្តព្យាបាលជំងឺ ជូនបងប្អូនប្រជាពលរដ្ឋយើង៕	2017-06-11T19:05:00+07:00	freshnewsasia.com	https://m.freshnewsasia.com/index.php/en/localnews/57112-2017-06-11-05-05-27.html
10e1c81a-fa90-4614-b2ed-93f345d4695c	ក្រសួងប្រកាសឲ្យមន្ត្រីជំនាញទប់ស្កាត់ផលិតផលប្រេងខ្យងអយស្ទ័រមានជាតិគីមី	អគ្គនាយកដ្ឋានត្រួតពិនិត្យទំនិញ និងបង្ក្រាបការក្លែងបន្លំនៃក្រសួងពាណិជ្ជកម្ម បានប្រកាសដល់មន្ត្រីក្រោមឱវាទនៅតាមរាជធានី-ខេត្តនីមួយៗ ត្រូវមានវិធានការទប់ស្កាត់ជាបន្ទាន់នូវការនាំចូល និងលក់ដូរទំនិញហាមឃាត់។ ក្នុងនោះរួមទាំងការចុះពិនិត្យអង្កេតនៅលើទីផ្សារ ចំពោះផលិតផលម្ហូបអាហារ គ្រឿងផ្សំរស ឬប្រេងខ្យងប្រភេទអយស្ទ័រ (Oyster Sauce) ដែលនាយកដ្ឋានបច្ចេកទេសត្រួតពិនិត្យចំណីអាហារបានរកឃើញមានផ្ទុកសារធាតុគីមី ដែលហាមប្រើនៅក្នុងផលិតផលម្ហូបអាហារដើម្បីទុកប្រើប្រាស់បានរយៈពេលវែង។ អគ្គនាយកដ្ឋានកាំកុងត្រូលនៃក្រសួងពាណិជ្ជកម្ម បានជូនដំណឹងទៅប្រធានសាខាកាំកុងត្រូលប្រចាំរាជធានី-ខេត្តទាំង២៥ នៅទូទាំងប្រទេស ពីការរកឃើញវត្តមានសារធាតុគីមីហាមឃាត់មួយប្រភេទនៅក្នុងគំរូផលិតផលគ្រឿងផ្សំរស (ប្រេងខ្យង)។ ប្រធានអគ្គនាយកដ្ឋានកាំកុងត្រូល លោក ម៉ក ពេជ្ជរិទ្ធ បញ្ជាក់ក្នុងលិខិតនោះថា សារធាតុគីមីនោះមានឈ្មោះបច្ចេកទេសថា ប្រូពីល ប៉ារ៉ា អ៊ីដ្រូស៊ីបេនហ្ស៊ូអាត (Propyl para-hydroxybenzoate) គឺជាសារធាតុគីមីបន្ថែមសម្រាប់ដាក់ក្នុងផលិតផលម្ហូបអាហារ ដែលមានមុខងារជួយថែរក្សាផលិតផលម្ហូបអាហារនានាឲ្យមានអាយុកាលវែង (Preservative) ដែលគេហាមប្រើនៅក្នុងផលិតផលម្ហូបអាហារ។ ករណីនេះ អគ្គនាយកដ្ឋានកាំកុងត្រូល បាននាំដល់គ្រប់សាខាក្រោមឱវាទទាំងអស់ ត្រូវចុះអនុវត្តវិធានការរាំងខ្ទប់មិនឲ្យនាំចូលផលិតផលគ្រឿងផ្សំប្រេងខ្យងដែលមានសារធាតុហាមឃាត់នេះជាបន្ទាន់។ លើសពីនេះ ត្រូវផ្តល់ព័ត៌មានដល់ក្រុមហ៊ុនដែលនាំចូលផលិតផលទាំងនេះ ចុះត្រួតពិនិត្យអាជីវករលក់ដុំ និងលក់រាយនៅតាមទីផ្សារនានា ដោយហាមមិនឲ្យនាំចូល មិនឲ្យធ្វើចរាចរណ៍នៅលើទីផ្សារ និងត្រូវចុះត្រួតពិនិត្យនៅតាមទីផ្សារធំតូច ឬផ្សារទំនើបទាំងអស់ ដើម្បីសម្របសម្រួល និងមានវិធានការតាមនីតិវិធី ប្រសិនបើមានការដាក់តាំងលក់ផលិតផលប្រភេទប្រេងខ្យងអយស្ទ័រដែលមានផ្ទុកសារធាតុគីមីនេះ។ ឆ្លើយតបបញ្ហានេះ អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច ផ្តល់សម្ភាសថា នឹងដឹកនាំមន្ត្រីជំនាញចុះត្រួតពិនិត្យ ទប់ស្កាត់ទៅលើការនាំចូលទំនិញផលិតផលគ្រឿងផ្សំប្រភេទប្រេងខ្យងអយស្ទ័រដែលមានផ្ទុកសារធាតុគីមីនេះដោយយកចិត្តទុកដាក់។ លោកថា ការត្រួតពិនិត្យនេះ នឹងត្រូវចុះអនុវត្តទាំងនៅតាមច្រកកំពង់ផែ តាមទីផ្សារតូចធំ និងផ្សារទំនើបជាដើម នាមូលដ្ឋាននេះនាសប្ដាហ៍ខាងមុខ៖ ។ លោក ជា ប៉ិច ស្នើដល់ប្រជាពលរដ្ឋ ពិសេសអាជីវករលក់ដូរទំនិញ ឬចំណីអាហារនៅតាមទីផ្សារនានាទូទាំងខេត្តទេសចរណ៍មួយនេះ ឲ្យចូលរួមសហការ និងផ្តល់ព័ត៌មានមកកាន់សាខាកាំកុងត្រូលខេត្តព្រះសីហនុ បើពួកគេសង្ស័យទីតាំងណាមួយមានដាក់តាំងលក់ផលិតផលគ្រឿងផ្សំប្រេងខ្យងអយស្ទ័រដែលត្រូវហាមឃាត់នេះ ដើម្បីឲ្យមន្ត្រីជំនាញចុះមានវិធានការទប់ស្កាត់ឲ្យបានទាន់ពេល៖ ។ ផ្ដើមពីបញ្ហានេះ អគ្គនាយកដ្ឋានកាំកុងត្រូលនៃក្រសួងពាណិជ្ជកម្ម បានស្នើឲ្យប្រជាពលរដ្ឋ អាជីវករ និងក្រុមហ៊ុននាំចូលផលិតផលគ្រឿងផ្សំប្រេងខ្យងអយស្ទ័រដែលត្រូវហាមឃាត់ពេលនេះ ត្រូវចូលរួមសហការជាមួយមន្ត្រីជំនាញត្រួតពិនិត្យចំណីអាហារនៅតាមរាជធានី-ខេត្តនីមួយៗឲ្យបានទាំងអស់គ្នា។ ជាងនេះ ក៏ស្នើឲ្យជួយផ្តល់ព័ត៌មានមកកាន់សាខាកាំកុងត្រូលទាំង ២៥រាជធានី-ខេត្ត ឲ្យបានទាន់ពេល បើសង្ស័យទីតាំងណាមួយមានដាក់តាំងលក់ផលិតផលគ្រឿងផ្សំប្រភេទប្រេងខ្យងអយស្ទ័រនៅលើទីផ្សារណាមួយ។ អគ្គនាយកដ្ឋានកាំកុងត្រូល បានប្រកាសលេខទូរស័ព្ទមន្ត្រីសាខាកាំកុងត្រូលទាំង ២៥រាជធានី-ខេត្ត សម្រាប់ឲ្យប្រជាពលរដ្ឋ ឬអ្នកជាប់ពាក់ព័ន្ធជួយផ្តល់ព័ត៌មានមកកាន់ស្ថាប័នជំនាញត្រួតពិនិត្យចំណីអាហារ ដោយក្នុងនោះរួមមាន៖	2017-06-11T16:40:00+07:00	rfa.org	https://www.rfa.org/khmer/news/health/toxin-food-06112017053740.html
0911f18f-733d-4df6-8736-83beebd939a6	សំណុំរឿងប្អូនស្រី ជុំ លីណូ៖ «តុលាការសម្រេចផ្តន្ទាទោស ពិរុទ្ធជនប្រើហិង្សា ដាក់ពន្ធនាគារ ២ឆ្នាំ៦ខែ និងសងជំងឺចិត្ត ១២លានរៀល»	បន្ទាប់ពីបានបើកសវនការជំនុំជំរះ ជាច្រើនលើករួចមកនោះ សំណុំរឿងរវាងឪពុកចុង វាយធ្វើបាបកូនស្រីដើម ដែលត្រូវជាប្អូនស្រីរបស់តារាចម្រៀង ជុំ លីណូ នៅរសៀលថ្ងៃទី០៩ ខែមិថុនា ឆ្នាំ២០១៧នេះ តុលាការសាលាដំបូងរាជធានីភ្នំពេញ បានប្រកាសសាលក្រម សម្រេចផ្តន្ទាទោសពិរុទ្ធជនឈ្មោះ ភុំ មុនីរ័ត្ន ឲ្យជាប់ពន្ធនាគាររយៈពេល ២ឆ្នាំ៦ខែ និងបង់ប្រាក់សងជំងឺចិត្ត ចំនួន១២ លានរៀល ទៅកាន់ដើមបណ្ដឹង។ តារាចម្រៀងលោក ជុំ លីណូ បានថ្លែងប្រាប់ឲ្យដឹងថា ការប្រកាសសាលក្រមផ្ទន្ទាទោសនេះ គឺហាក់បីដូចជាមិនទាន់គ្រប់គ្រាន់ ចំពោះទំហំនៃការឈឺចាប់ របស់ក្រុមគ្រួសារជនរងគ្រោះ ក៏ដូចជាពូរបស់លោក ដែលជាឪពុកក្មេងស្រី និងជាដើមបណ្ដឹងនោះឡើយ។ ប៉ុន្តែលោកគិតថា នេះជាច្បាប់ ហើយលោកសូមឲ្យតុលាការចាត់ចែង ឲ្យមានប្រសិទ្ធភាពជាទីបំផុត កុំឲ្យមានទោសតែនៅលើក្រដាស ហើយជនជាប់ចោទ ឬពិរុទ្ធជន នៅមានសេរីភាពដដែល។ លោក ជុំ លីណូ បានបង្ហាញជំហរថា ការពិតក្រុមគ្រួសាររបស់លោក មិនចង់ឲ្យមានអ្វីវែងឆ្ងាយអ្វីទៀតដែរ ប៉ុន្តែទង្វើរបស់ឪពុកចុង ដែលជាអតីតជាព្រះសង្ឃផងនោះ ធ្វើមកលើប្អូនស្រីរបស់លោក ហាក់ច្រើនដង និងផ្គើនខ្លាំងពេក ទើបលោក និងពូរបស់លោកទ្រាំលែងបាន។ អ្វីដែលតុលាការសម្រេចនៅថ្ងៃនេះ គឺជាយុត្តិធម៌មួយ ដើម្បីឲ្យមហាជនដឹងថា តើមនុស្សដែលល្អតែសម្រកក្រៅ ធាតុពិតខាងក្នុងយ៉ាងណា ហើយបានប្រព្រឹត្តិទង្វើអាក្រក់អ្វីខ្លះ? ដោយឡែកលោក មាស ឡេង ដែលជាឪពុកបង្កើតរបស់ក្មេងស្រីរងគ្រោះ បានថ្លែងបញ្ជាក់ក្រោយចេញពីតុលាការថា តាមការប្រកាសសាលក្រមថ្ងៃនេះ បើនិយាយពីទំហំនៃឈឺចាប់របស់លោក និងកូនស្រី គឺស្ទើរតែមិនអាចទទួលយកបាន ប៉ុន្តែនេះគឺជាច្បាប់ យើងត្រូវគោរពច្បាប់។ ការដាក់ទោសឲ្យជាប់ពន្ធនាគារ២ឆ្នាំ៦ខែ និងសងជំងឺចិត្តផ្សេងៗ លោកអាចទទួលយកបាន។ តែអ្វីដែលលោកចង់បានខ្លាំងបំផុតនោះ គឺចង់ឲ្យការផ្តន្ទាទោសនេះ មានប្រសិទ្ធភាព ដោយលោកមិនចង់ឃើញតុលាការដាក់ទោសពិរុទ្ធជន តែនៅលើក្រដាស ហើយមនុស្សនៅតែរួចខ្លួនដដែលនោះទេ វាអាចធ្វើឲ្យមនុស្សនៅក្នុងសង្គម ហ៊ានធ្វើអ្វីតាមចិត្ត ព្រោះមនុស្សអាក្រក់នៅតែរួចខ្លួន។ លោកបន្តថា ទោះបីជាយ៉ាងណា ពិរុទ្ធជនមិនសុខចិត្តជាប់គុកនោះទេ ពោលគេនឹងអាចប្ដឹងទៅសាលាឧទ្ធរណ៍បន្តទៀត។ ប៉ុន្តែនៅក្នុងដំណាក់កាលនេះ គឺលោកទទួលបានពន្លឺយុត្តិធម៌រួចហើយ ហើយជឿជាក់ថា ស្ថាប័នមួយនេះ នឹងធ្វើឲ្យមហាជន មានជំនឿយ៉ាងមុតមាំថា យុត្តិធម៌ត្រូវតែមានពិតមែន ចំពោះជនរងគ្រោះ។ សូមបញ្ជាក់ថា អ្វីដែលលោក មាស ឡេង មិននឹកស្មានដល់នោះ គឺអំឡុងពេលកូនស្រីទាំង២របស់លោក ទៅរស់នៅជាមួយឪពុកចុង រយៈពេល១ឆ្នាំ ត្រូវបានឪពុកចុង មានឈ្មោះ ភុំ មុនីរ័ត្ន អតីតជាព្រះសង្ឃផងនោះ ធ្វើទារុណកម្មជាច្រើនលើក ហើយមានសភាពធ្ងន់ធ្ងរ បង្កស្លាកស្នាមលើរាងកាយ កូនស្រីទី២ឈ្មោះ ទូច សុម៉ានិតា គួរឲ្យខ្លោចចិត្តបំផុត។ ក្រោយពេលដឹងថា ប្ដីចុងអតីតភរិយារបស់លោក ធ្វើទារុណកម្មលើកូនស្រី ហើយលោកមានទាំងភស្តុតាង និងសាក្សីទៀតនោះ លោកក៏បានដាក់ពាក្យប្ដឹងទាមទារសិទ្ធ គ្រប់គ្រងចិញ្ចឹមកូនទាំង៣មកវិញ។ ប៉ុន្តែនៅពេលដែលលោក ចំណាយអស់ប្រាក់ជាច្រើនម៉ឺនដុល្លារ ដើម្បីប្ដឹងទាមទារ សិទ្ធិគ្រប់គ្រងកូនទាំង៣មកវិញនោះ ស្រាប់តែខាងអតីតភរិយា និងប្ដីចុងប្ដឹងលោកពីបទបង្ឃាំងកូនទុក គឺចង់ប្ដឹងឲ្យលោកជាប់គុក និងទាមទារឲ្យលោកសងជំងឺចិត្ត១០ម៉ឺនដុល្លារទៀតផង។ ដូច្នេះលោកក៏ប្ដឹង ពីបទប្រើហិង្សាធ្វើទារុណកម្ម លើកូនស្រីរបស់លោក ដែលទើបមានវ័យ១១ឆ្នាំ ពោលគឺអតីតព្រះមហា ភុំ មុនីរ័ត្ន បានធ្វើហិង្សាលើកូនស្រីរបស់លោក នៅថ្ងៃទី៨ ខែធ្នូ ឆ្នាំ២០១៥ ហើយក្នុងបណ្ដឹងលោកទាមទារ ឲ្យសងជំងឺចិត្ត៥ម៉ឺនដុល្លារ និងត្រូវប្រឈមជាប់ពន្ធធនាគារ តាមផ្លូវច្បាប់។ ឪពុកក្មេងស្រីរងគ្រោះ បានបញ្ជាក់ទៀតថា បើទោះបីបច្ចុប្បន្ននេះ លោកដឹងថា អតីតព្រះសង្ឃនិងជាអតីត ប្រធានអង្គការក្ដីសង្ឃឹម ហើយបច្ចុប្បន្នមានឋានៈជា «ឯកឧត្តម» នឹងជាទីប្រឹក្សាសម្ដេច ហេង សំរិន ប្រធានរដ្ឋសភា ប៉ុន្តែតុលាការបានផ្ដល់យុត្តិធម៌ឲ្យកូនស្រីរបស់លោក និងរូបលោករួចហើយ។ សូមរំឭកថា ពាក់ព័ន្ធនឹងរឿងនេះ លោក មាស ឡេង ជាឪពុកបង្កើតកុមារីរងគ្រោះ និងជាពូបង្កើតរបស់តារាចម្រៀង ជុំ លីណូ បានថ្លែងឲ្យដឹងថា លោកបានរៀបការ ជាមួយអ្នកនាង ពេជ្រ ចិន្តា ដែលបច្ចុប្បន្នវ័យ៣៧ឆ្នាំ កាលពីអំឡុងឆ្នាំ២០០០ ដែលមានសុភមង្គលល្អូកល្អិននឹងគ្នា រហូតទទួលបានចំណងដៃកូន៣នាក់ ប្រុស១ស្រី២។ លុះនៅឆ្នាំ២០១៤ ជីវិតគ្រួសាររបស់លោក ក៏ចាប់ផ្ដើមមានបញ្ហារកាំរកូស ជាបន្តបន្ទាប់ ខណៈដែលអតីតភរិយា របស់លោកចង់នាំកូនប្រុសស្រី ទៅរស់នៅប្រទេសអូស្ត្រាលី ហើយដោយសារតែចង់បំពេញបំណងភរិយា លោកក៏ស្របតាមចិត្តអតីតភរិយា បើទោះបីចិត្ត របស់លោកមិនចង់ក្ដី។ ប៉ុន្តែអ្វីដែលជាការពិតនោះ ការចង់ចេញទៅរស់នៅអូស្ត្រាលី គ្រាន់តែជាលេស របស់អតីតភរិយាតែប៉ុណ្ណោះ ពោលគឺអតីតភរិយារបស់លោក បានលួចបង្កាត់ភ្លើងស្នេហ៍ ជាមួយព្រះសង្ឃព្រះមហា ភុំ មុនីរ័ត្ន ដែលបានទាក់ទងគ្នា តាមបណ្ដាញ សង្គមហ្វេសប៊ុក ហើយបន្ទាប់មក លោកក៏សម្រេចចិត្តលែងលះ តាមប្រព័ន្ធតុលាការ នៅអំឡុងឆ្នាំ២០១៤ ដែលត្រូវបែងចែកឲ្យកូនស្រី២នាក់ ទៅឲ្យខាងអតីតភរិយាគ្រប់គ្រង ហើយលោកទទួលបានសិទ្ធិគ្រប់គ្រង ចិញ្ចឹមកូនប្រុសច្បង។ ក្រោយពេលលែងលះ មិនបានប៉ុន្មានផង អតីតភរិយារបស់លោក ក៏បានរៀបការប្ដីថ្មី គឺជាមួយអតីតព្រះ សង្ឃព្រះមហា ភុំ មុនីរ័ត្ន នៅថ្ងៃទី៣០ ខែមេសា ឆ្នាំ២០១៥៕	2017-06-10T01:32:00+07:00	freshnewsasia.com	https://m.freshnewsasia.com/index.php/en/57021-2017-06-09-11-32-13.html
83e6b645-f47f-4a44-8dcf-77de73c4f818	ពិតជាអស្ចារ្យ មែន! អ្នកកំដរ បង្ហាញរូបថតទិដ្ឋភាពទាំងស្រុង ក្នុងថ្ងៃអាពាហ៍ពិពាហ៍របស់គូស្នេហ៍ឆ្លងវេហា៍មួយគូនេះ…នេះហើយពាក្យថាស្នេហា ជូនពរឱ្យស្រឡាញ់គ្នាដល់ចាស់	កាលពីពេលថ្មីៗនេះ នៅក្នុងបណ្ដាញសង្គមហ្វេសប៊ុក ក្នុងប្រទេសកម្ពុជាយើង គេឃើញមានការចែករំលែកគ្នាយ៉ាងព្រោងព្រាតនូវ រូបថតមួយចំនួន ដែលបង្ហាញពីទិដ្ឋភាពពិធីមង្គលការមួយរវាងបុរសជនជាតិខ្មែរ និងបុរសចំណាស់ជនជាតិបរទេស ហើយចំពោះរូបថតទាំងនោះ កំពុងទទួលបានការចាប់អារម្មណ៍ខ្លាំងពីសំណាក់អ្នកប្រើប្រាស់បណ្ដាញសង្គមជាច្រើននាក់ ។ ទាក់ទងជាមួយគ្នានេះ មានគណនីហ្វេសប៊ុកមួយឈ្មោះ «Mrr Sun» ដែលជាអ្នកកំដរ ក្នុងពិធីអាពាហ៍ពិពាហ៍ខាងលើនេះ បានបង្ហាញរូបថតជាច្រើនសន្លឹក ដោយមានការចូលរួមពីសំណាក់បងប្អូន ញាតិមិត្តរបស់សមីខ្លួនទាំងពីរ ជាច្រើននាក់ ដែលមើលទៅពិតជាគួរឱ្យសប្បាយណាស់ ។ ក្រៅពីបង្ហាញរូបថតទាំងស្រុង ម្ចាស់គណនីខាងលើនេះ ក៏បានបញ្ជាក់ផងដែរថា ពីធីអាពាហ៍ពិពាហ៍ដ៏កម្រមួយនេះ បានធ្វើឡើង នៅក្នុង ស្វាយ (ស្វាយស៊ីសុផុន) ខេត្តបន្ទាយមានជ័យ កាលពីថ្ងៃអាទិត្យកន្លងទៅថ្មីៗនេះ ដោយមានសមីខ្លួនទាំង២ ជាបុរសដូចគ្នា ម្នាក់ជាជនជាតិខ្មែរ ហើយម្នាក់ទៀតជាជនបរទេស ។ ចង់ដឹងថា ពិធីអាពាហ៍ពិពាហ៍មួយនេះ មានភាពខុសប្លែក ឬសប្បាយយ៉ាងណានោះ សូមទស្សនាការបង្ហាញទាំងអស់គ្នា ៖	2017-06-07T16:26:07+07:00	kbnnews.com	https://kbn.news/archives/66390
9501c483-8dad-4816-bed6-b744f9642607	ក្រោមការដឹកនាំរបស់រាជរដ្ឋាភិបាល! ជាងមួយឆ្នាំនេះ កម្មករជាង១០ម៉ឺននាក់ បានទៅពិនិត្យព្យាបាលជំងឺ និងសម្រាកមាតុភាពដោយឥតបង់លុយ	លោក ជាវ ប៊ុនរិទ្ធ អ្នកនាំពាក្យបេឡាជាតិរបបសន្តិសុខសង្គម (ប.ស.ស) នៃក្រសួងការងារ និងបណ្តុះបណ្តាលវិជ្ជាជីវៈ នៅថ្ងៃទី០៤ ខែមិថុនា ឆ្នាំ២០១៧នេះ បានថ្លែងថា រយៈពេលមួយឆ្នាំ២០១៦ បូកនិង៥ខែដើមឆ្នាំ២០១៧នេះ កម្មករ-កម្មការិនីជាង១០ម៉ឺននាក់ បានទៅទទួលសេវាពិនិត្យសុខភាព ព្យាបាលជំងឺ និងសម្រាកមាតុភាពដោយឥតបង់លុយ នៅមន្ទីរពេទ្យដែលបានចុះកិច្ចព្រមព្រៀងជាមួយ ប.ស.ស។ លោក ជាវ ប៊ុនរិទ្ធ បានថ្លែងយ៉ាងដូច្នេះថា «នៅរយៈពេលជាងមួយឆ្នាំនេះ បងប្អូនកម្មករ-កម្មការិនី ១០៥,៨៤១នាក់ ដែលធ្វើការងារនៅតាមរោងចក្រនានា បានទៅពិនិត្យសុខភាព និងព្យាបាលជំងឺនៅមន្ទីរពេទ្យ ១,២៧៨មន្ទីរពេទ្យ»។ ១៖ សេវាពិគ្រោះជំងឺដោយមិនគិតថ្លៃ ២៖ សេវាព្យាបាលរហូតដល់ជាសះស្បើយដោយមិនគិតថ្លៃ ៣៖ សេវាពិនិត្យសុខភាព មុន និងក្រោយពេលសម្រាកមាតុភាពដោយមិនគិតថ្លៃ ៤៖ សេវាសម្រាលកូនដោយមិនគិតថ្លៃ ៥៖ សេវាថែទាំ និងបង្ការសុខភាពដោយមិនគិតថ្លៃ ៦៖ រយៈពេល៣ខែ ឈប់សម្រាកមាតុភាព ទទួលបានប្រាក់ខែ ៥០% ពីថៅកែរោងចក្រ និងទទួលបាន ៧០% ពីបេឡាជាតិរបបសន្តិសុខសង្គម សរុបទាំងអស់ ១២០%។ បើតាមលោក ជាវ ប៊ុនរិទ្ធ ប.ស.ស បាននិងកំពុងដាក់ឱ្យដំណើរការរបបសនិ្តសុខសង្គម ផ្នែកថែទាំសុខភាព សម្រាប់កម្មករនិយោជិត ដែលស្ថិតនៅក្រោមបទបញ្ញត្តិនៃច្បាប់ស្តីពីការងារ បានដាក់ឱ្យអនុវត្តកាលពីខែកញ្ញា ឆ្នាំ២០១៦ មក។ សូមជម្រាបថា បច្ចុប្បន្ន ប.ស.ស បានចុះបញ្ជីរោងចក្រ សហគ្រាសឡើងវិញបានចំនួន ៧១២រោងចក្រ ក្នុងនោះមានកម្មករ-កម្មការិនីសរុបចំនួន ៧៥៣,២១១នាក់ ដែលលោក ជាវ ប៊ុនរិទ្ធ បានបន្ថែមថា របបសន្តិសុខសង្គមនេះ បានជួយសម្រួលទុកលំបាករបស់បងប្អូនកម្មករ ដែលមិនសូវមានលទ្ធភាពគ្រប់គ្រាន់ ក្នុងការទៅទទួលការពិនិត្យ និងព្យាបាលជំងឺនៅមន្ទីរពេទ្យថ្នាក់ជាតិ ក៏ដូចជានៅក្នុងមូលដ្ឋានបានដិតដល់ផងដែរ៕	2017-06-04T15:30:00+07:00	freshnewsasia.com	https://m.freshnewsasia.com/index.php/en/56625-2017-06-04-01-30-41.html
c944e040-3f5c-4b45-8dd4-ba0d4406c613	ពលរដ្ឋជាង៣០នាក់នៅបាត់ដំបងសង្ស័យពុលអាហារនៅពេលដង្ហែក្បួនឃោសនាបោះឆ្នោត	ប្រជាពលរដ្ឋនៅភូមិចំនួន២ នៃឃុំធិបតី ស្រុកគាស់ក្រឡ ខេត្តបាត់ដំបង ប្រមាណជាង ៣០នាក់ ត្រូវបានបញ្ជូនទៅពិនិត្យព្យាបាលនៅមន្ទីរពេទ្យបង្អែកស្រុកមោងឬស្សី បន្ទាប់ពីពួកគេបានពុលអាហារជាបន្តបន្ទាប់។ ករណីពុលអាហារនេះ បន្ទាប់ពីពលរដ្ឋទាំងនោះ បានហូបបាយប្រអប់ដែលខ្ចប់ទុកអំឡុងពេលចេញឃោសនារកសំឡេងឆ្នោតឱ្យគណបក្សនយោបាយ។ ពលរដ្ឋសង្ស័យថា មូលហេតុនាំឱ្យមានការពុលអាហារ រហូតបណ្ដាលឱ្យក្អួតចង្អោរ ស្លេកស្លាំង និងទន់ដៃទន់ជើង កាលពីថ្ងៃទី២ ខែមិថុនា ឆ្នាំ២០១៧ ប្រហែលបណ្ដាលមកពីប្រអប់ដែលពួកគាត់ប្រើប្រាស់សម្រាប់ខ្ចប់បាយ និងម្ហូបយកទៅបរិភោគ នៅពេលចេញឃោសនាបោះឆ្នោត។ សាក្សីម្នាក់នៅភូមិឆាយបល្ល័ង ឈ្មោះ យ៉ាន់ គួន ថ្លែងថា ពលរដ្ឋដែលពុលអាហារទាំងអស់មានទាំងក្មេង និងចាស់សរុបចំនួនប្រហែល ៣៨នាក់ ហើយសុទ្ធតែជាអ្នកគាំទ្រគណបក្សប្រជាជនកម្ពុជា រស់នៅក្នុងភូមិឆាយបល្ល័ង និងភូមិជើងទេញ ឃុំធិបតី ស្រុកគាស់ក្រឡ ខេត្តបាត់ដំបង បន្ទាប់ពីពួកគេនាំគ្នាហូបបាយជាមួយសាច់ជ្រូកចៀន និងពងទាចៀន ដែលប្រពន្ធរបស់លោកមេភូមិជើងទេញ ឈ្មោះ ជាល វៃ ចម្អិន និងវេចខ្ចប់ទុកក្នុងប្រអប់សម្រាប់បរិភោគនៅពេលចេញឃោសនាបោះឆ្នោតឃុំ-សង្កាត់។ លោកបន្តថា ករណីពុលនេះ ពលរដ្ឋក្នុងភូមិនាំគ្នាសង្ស័យថា អាចមិនមែនបង្កឡើងដោយសារម្ហូប បាយ និងទឹក ដែលពួកគេនាំគ្នាបរិភោគឡើយ៖ ។ ពលរដ្ឋរងគ្រោះពីការពុលអាហារម្នាក់ឈ្មោះ កាន កុសល រៀបរាប់ថា លោកមិនបានក្អួតចង្អោរ ឬក៏រាករូសដូចគេឯងឡើយ ប៉ុន្តែឪពុករបស់លោក និងពលរដ្ឋជាច្រើននាក់ផ្សេងទៀតមានអាការៈបែបនេះ។ លោកបន្តថា បន្ទាប់ពីឈប់សម្រាកដង្ហែក្បួនឃោសនានៅវេលាម៉ោង ១១ព្រឹក ពួកលោកបាននាំគ្នាហូបបាយប្រអប់សម្រាប់ជាអាហារថ្ងៃត្រង់ លុះដល់ម៉ោង ១រសៀល ទើបមានអាការៈពុលអាហារតែម្ដង។ លោក កាន កុសល ថ្លែងទៀតថា នៅម៉ោង ៤រសៀល ទើបមានក្រុមគ្រូពេទ្យចុះទៅពិនិត្យព្យាបាល និងព្យួរសេរ៉ូមជូនពលរដ្ឋដែលពុលអាហារទាំងនោះ មុននឹងសម្រេចបញ្ជូនទៅកាន់មន្ទីរពេទ្យបង្អែកស្រុកមោងឬស្សី៖ ។ ចំណែកអនុប្រធានមន្ទីរសុខាភិបាលខេត្តបាត់ដំបង លោក អ៊ុក វិជ្ជា ថ្លែងថា នៅរសៀលថ្ងៃទី៣ ខែមិថុនា អ្នកពុលអាហារភាគច្រើនបានធូរស្រាល និងបានបញ្ជូនទៅកាន់ភូមិកំណើតរបស់ពួកគេវិញ ហើយនៅសេសសល់ប្រហែល ៧នាក់ទៀតប៉ុណ្ណោះ ដែលសុទ្ធតែជាកុមារមានសុខភាពទន់ខ្សោយជាងមនុស្សចាស់ កំពុងសម្រាកព្យាបាលបន្តនៅមន្ទីរបង្អែក។ លោកបញ្ជាក់ថា ក្នុងចំណោមអ្នកពុលទាំងអស់ គឺមានកុមារសរុបចំនួន ១០នាក់ ហើយអ្នកពុលទាំងអស់នេះ ក៏ទទួលបានទឹកផ្លែឈើកំប៉ុងដែរ។ លោក អ៊ុក វិជ្ជា បន្ថែមទៀតថា ក្រុមគ្រូពេទ្យមិនអាចរកអាហារសេសសល់ដែលពលរដ្ឋនាំគ្នាបរិភោគពុល យកមកពិនិត្យស្វែងរកការពិតឡើយ ប៉ុន្តែតាមការសន្និដ្ឋាន អាហារក្ដៅដែលវេចខ្ចប់យូរក្នុងប្រអប់ទុកតាំងពីព្រឹករហូតដល់ថ្ងៃត្រង់ គឺអាចធ្វើឱ្យអាហារទាំងនោះផ្អូម ហើយធ្វើឱ្យអ្នកបរិភោគ ក្អួត និងរាករូសបាន៖ ។ លោក អ៊ុក វិជ្ជា មិនបានសង្ស័យលើប្រអប់ដែលពលរដ្ឋខ្ចប់បាយទៅបរិភោគរហូតបណ្ដាលឱ្យពុលឡើយ ព្រោះលោកសំអាងថា នៅកម្ពុជា ពុំមានភស្តុតាងណាមួយហាមប្រាមមិនឱ្យប្រើប្រាស់ប្រអប់ខ្ចប់បាយ ស្របពេលពលរដ្ឋទូទាំងនាំគ្នាប្រើប្រាស់ការវេចខ្ចប់បែបនេះតាំងពីដើមមក ហើយមិនឃើញករណីពុលអាហារនោះទេ។ ប៉ុន្តែលោកបញ្ជាក់ថា ដើម្បីបញ្ចៀសកុំឱ្យមានករណីពុលអាហារតទៅទៀត គឺពលរដ្ឋត្រូវមានអនាម័យ និងមិនត្រូវបរិភោគអាហារណាដែលវេចខ្ចប់ទុកយូររហូតផ្អូមឡើយ។ ទោះជាយ៉ាងនេះក្ដី មន្ត្រីសម្របសម្រួលសមាគមការពារសិទ្ធិមនុស្សអាដហុក (ADHOC) ខេត្តបាត់ដំបង លោក យិន ម៉េងលី យល់ឃើញថា ករណីពុលអាហារនៅឃុំធិបតី ស្រុកគាស់ក្រឡ មិនមែនដោយសារអាហារផ្អូមឡើយ ប៉ុន្តែលោកសង្ស័យខ្លាំងទៅលើសារធាតុគីមីក្នុងប្រអប់ ដែលពលរដ្ឋយកវេចខ្ចប់អាហារនោះ៖ ។ មន្ត្រីសង្គមស៊ីវិលរូបនេះ ព្រួយបារម្ភថា សព្វថ្ងៃអាហារ ផ្លែឈើ និងគ្រឿងភេសជ្ជៈផ្សេងៗ ដែលចូលពីប្រទេសជិតខាង ដូចជាប្រទេសថៃ ជាដើម មកលក់នៅកម្ពុជា បែរជាមានតម្លៃថោកជាងតម្លៃដែលពួកគេលក់នៅក្នុងស្រុកទៅទៀត ស្របពេលតម្លៃក្នុងស្រុកដែលមិនត្រូវការបង់ពន្ធ និងដឹកជញ្ជូនផង បែរជាលក់ថ្លៃជាង។ លោក យិន ម៉េងលី បញ្ជាក់ថា ទំនិញដែលចូលមកលក់នៅកម្ពុជា មានតម្លៃថោកបែបនេះ អាចដោយសារមានការប្រើប្រាស់សារធាតុគីមីច្រើន ហើយមិនមានគុណភាព ដូច្នោះមន្ត្រីតាមកាំកុងត្រូលនៅតាមព្រំដែន ត្រូវត្រួតពិនិត្យអំពីទំនិញនាំចូលពីក្រៅប្រទេសទាំងនោះឱ្យដិតដល់បំផុត ដើម្បីការពារផលប៉ះពាល់សុខភាពប្រជាពលរដ្ឋធ្ងន់ធ្ងរ៕	2017-06-03T18:55:00+07:00	rfa.org	https://www.rfa.org/khmer/news/health/about-30people-get-food-poisoning-06032017075322.html
b25971a4-ef5c-4615-924d-a58ae8be5c9f	គ្រួសារស្ត្រីស្លាប់ក្នុងពេលសម្រាលកូនទាមទារឲ្យប្រធានមន្ទីរពេទ្យចេញមុខបកស្រាយ	ក្រុមគ្រួសារសពកម្មការិនី ដែលស្លាប់ទាំងកូននៅក្នុងផ្ទៃ កាលពីព្រលប់ថ្ងៃទី២៨ ខែឧសភា ទាមទារឲ្យប្រធានមន្ទីរពេទ្យស្រលាញ់ទារក ឬហៅថា មន្ទីរពេទ្យជប៉ុន អ្នកស្រី ទុង រដ្ឋាវី និងថ្នាក់ដឹកនាំនៃមន្ទីរពេទ្យ ឬក្រសួងសុខាភិបាល ចេញមុខបកស្រាយផ្ទាល់ជាមួយក្រុមគ្រួសារសព។ ក្រុមគ្រួសារសពថា មិនអាចទទួលយកបានមូលហេតុរបស់គ្រូពេទ្យដែលប្រាប់ដោយរបៀបលាក់លៀមថា ទាំងម្ដាយទាំងកូននោះស្លាប់ដោយសារកម្មការិនីជាម្ដាយមានមេរោគម្យ៉ាងនៅក្នុងឈាម។ ការអំពាវនាវនេះនៅក្នុងថ្ងៃដែលក្រុមគ្រួសារសពធ្វើពិធីបុណ្យតាមប្រពៃណីនៅផ្ទះសព នាភូមិត្រពាំងស្វាយ ឃុំក្រាំងម្កាក់ ស្រុកអង្គស្នួល ខេត្តកណ្ដាល។ គ្រួសារនៃសពកម្មការិនីដែលស្លាប់ជាមួយកូនស្រីនៅក្នុងផ្ទៃក្នុងពេលសម្រាល បានចោទគ្រូពេទ្យម្នាក់នៅមន្ទីរពេទ្យស្រលាញ់ទារក ឬហៅពេទ្យជប៉ុន ថា បានសម្លាប់ប្រពន្ធរបស់គាត់ និងចោទក្រុមគ្រូពេទ្យនៃមន្ទីរពេទ្យនោះថា បានធ្វេសប្រហែសបណ្ដោយឲ្យក្រុមគ្រូពេទ្យក្មេងៗនៅប្រចាំការបង្កើតកូនរបស់គាត់ដោយគ្មានវេជ្ជបណ្ឌិតនៅម្នាក់សោះ៖ ។ កម្មការិនីរោងចក្រកាត់ដេរ ឈ្មោះ ឈា សារិន ហៅ ស្រីមុំ បានស្លាប់នៅពេលសម្រាលកូនស្រីដែលជាកូនទី៣ កាលពីព្រលប់ថ្ងៃទី២៨ ខែឧសភា នៅបន្ទប់សម្រាលកូននៃមន្ទីរពេទ្យស្រលាញ់ទារក ឬហៅពេទ្យជប៉ុន។ ស្វាមីសព លោក ជូ ភារ៉ា ប្រាប់ថា លោកបានឃើញផ្ទាល់ភ្នែកថា មានគ្រូពេទ្យម្នាក់បានលូកដៃបង្កើតកូនលោក តែបែរជាប្រពន្ធរបស់លោកធ្លាក់ឈាម ហើយ ៥នាទីក្រោយមក ប្រពន្ធលោកបានស្លាប់នៅលើគ្រែសម្រាលទាំងមិនទាន់បានសម្រាលកូន៖ ។ លោកបន្តថា គ្រូពេទ្យដែលបានបង្កើតកូនឲ្យលោកមុនដំបូងបានប្រើសម្ដីពាក្យអសុរោះដាក់លោក ប៉ុន្តែគ្រូពេទ្យម្នាក់នោះបានគេចខ្លួន ក្រោយពេលលោកស្រែកថា ប្រពន្ធលោកស្លាប់។ លោក ជូ ភារ៉ា រៀបរាប់ថា ក្រោយពេលប្រពន្ធ និងកូនលោកស្លាប់ជាមួយគ្នានៅក្នុងបន្ទប់សម្រាល ក្រុមគ្រូពេទ្យបានយកសពប្រពន្ធលោកទៅបន្ទប់សង្គ្រោះបន្ទាន់ ហើយកន្លះម៉ោងក្រោយមក ទើបមានក្រុមវេជ្ជបណ្ឌិតមកពិនិត្យសពប្រពន្ធគាត់ជាបន្តបន្ទាប់ ដោយវេជ្ជបណ្ឌិតខ្លះ ទើបមកពីហូបការគេជាដើម។ ស្វាមីសពកម្មការិនី បានចោទថា ក្រុមវេជ្ជបណ្ឌិត និងថ្នាក់ដឹកនាំរបស់មន្ទីរពេទ្យជប៉ុន ធ្វេសប្រហែសទុកតែគ្រូពេទ្យក្មេងៗ អាចជាគ្រូពេទ្យទើបចេញពីសាលាមួយក្រុមនៅបង្កើតកូនឲ្យប្រពន្ធលោក។ គិតត្រឹមថ្ងៃទី៣១ ខែឧសភា គ្រួសារនៃសពមិនអាចទទួលយកបានឡើយនូវមូលហេតុនៃការស្លាប់របស់កម្មការិនី ឈា សារិន។ ស្វាមីសព លោក ជូ ភារ៉ា ថា ក្រុមគ្រូពេទ្យ និងប្រធានមន្ទីរពេទ្យមិនព្រមចេញមុខពន្យល់ប្រាប់គ្រួសារសព នៃមូលហេតុដែលបណ្ដាលឲ្យប្រពន្ធលោកស្លាប់។ លោកថា គ្រូពេទ្យម្នាក់ប្រាប់លោកថា ប្រពន្ធលោកស្លាប់ដោយសារមានមេរោគម្យ៉ាងនៅក្នុងឈាម ហើយទោះជានៅអាមេរិក ក៏គ្រូពេទ្យជួយមិនបានដែរ។ គ្រួសាររបស់សពកម្មការិនី ឈា សារិន ប្រាប់ថា ហេតុផលនេះនៅមិនអាចទទួលយកបានទេ ពួកគេចង់ឲ្យអ្នកទទួលខុសត្រូវនៃមន្ទីរពេទ្យជប៉ុន ចេញមុខពន្យល់ប្រាប់គ្រួសារសពឲ្យបានច្បាស់ ទើបគ្រួសារអស់ចិត្ត និងមានយុត្តិធម៌សម្រាប់សពកម្មការិនីដែលស្លាប់ទាំងកូននៅក្នុងផ្ទៃ។ ស្វាមីនៃសពប្រាប់ថា ប្រពន្ធលោកចូលសម្រាកមន្ទីរពេទ្យមុនថ្ងៃសម្រាកមួយថ្ងៃ គឺនៅថ្ងៃទី២៧ ខែឧសភា ហើយក្រោយពិនិត្យ និងឆ្លុះអេកូ គ្រូពេទ្យបានប្រាប់លោកថា ប្រពន្ធ និងកូនលោកមានសុខភាពល្អ អាចកើតបាន ដោយគ្មានគ្រោះថ្នាក់។ តែស្រាប់តែដល់ថ្ងៃសម្រាកបែរជាមានតែគ្រូពេទ្យក្មេងៗ មិនទាំងស្គាល់ឈ្មោះថ្នាំផង នាំគ្នាបង្កើតកូនឲ្យប្រពន្ធលោក។ ឪពុករបស់សព លោក សួន ឆាត ប្រាប់ថា ក្រោយកូនស្រី និងចៅស្រីលោកស្លាប់ គ្រូពេទ្យបានប្រាប់លោកកុំឲ្យពួកគាត់ឡូឡា ហើយឆាប់ដឹកជញ្ជូនសពចេញពីមន្ទីរពេទ្យ ដោយឲ្យអាចយកទៅតម្កល់ ឬបូជាបាននៅក្នុងវត្តមួយក្បែរមន្ទីរពេទ្យជប៉ុន នោះ។ លោកស្នើឲ្យក្រសួងសុខាភិបាល រាជរដ្ឋាភិបាល ស្រាវជ្រាវឲ្យដឹងពីមូលហេតុនៃការធ្វេសប្រហែស និងពីភាពទទួលខុសត្រូវរបស់គ្រូពេទ្យនៃមន្ទីរពេទ្យជប៉ុន នេះ៖ ។ អាស៊ីសេរី បានព្យាយាមទាក់ទងប្រធានមន្ទីរពេទ្យស្រលាញ់ទារក ឬហៅពេទ្យជប៉ុន អ្នកស្រី ទុង រដ្ឋាវី ជាច្រើនដង ប៉ុន្តែទូរស័ព្ទគ្មានអ្នកទទួល។ វេជ្ជបណ្ឌិតម្នាក់នៃមន្ទីរពេទ្យនេះ ដែលមិនបង្ហាញឈ្មោះ បានបដិសេធរាល់ការចោទប្រកាន់របស់គ្រួសារសព ហើយលោកថា គ្រូពេទ្យមិនបានធ្វេសប្រហែសទេ។ វេជ្ជបណ្ឌិតរូបនេះ បានបង្វែរឲ្យទៅសួរក្រសួងសុខាភិបាល ព្រោះលោកថា ក្រសួងបានបង្កើតក្រុមស្រាវជ្រាវលើករណីនេះហើយ។ អាស៊ីសេរី ក៏មិនអាចទាក់ទងអ្នកនាំពាក្យក្រសួងសុខាភិបាល លោក លី សូវ៉ាន់ បានដែរ ដោយមិនលើកទូរស័ព្ទ ប៉ុន្តែរដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានប្រាប់ថា រវល់ប្រជុំ ក្រោយអ្នកយកព័ត៌មានបានណែនាំខ្លួនថា ទូរស័ព្ទពីអាស៊ីសេរី។ ទាក់ទងនឹងការមិនចេញទទួលខុសត្រូវ ឬមិនព្រមបកស្រាយពីថ្នាក់ដឹកនាំក្រសួងសុខាភិបាល តាមការចង់បានពីក្រុមគ្រួសារ ប្រធានគណៈកម្មការសុខាភិបាលនៃរដ្ឋសភា អ្នកស្រី កែ សុវណ្ណរតន៍ ប្រាប់ថា គណៈកម្មការជំនាញនឹងប្រជុំផ្ទៃក្នុង ហើយកត់ត្រាករណីនេះ ដើម្បីមានឱកាសណាមួយហៅរដ្ឋមន្ត្រីសុខាភិបាលទៅសួរនាំ។ ក្នុងករណីមានបណ្ដឹងទៅកាន់រដ្ឋសភាពីក្រុមគ្រួសារសព គណៈកម្មការជំនាញនឹងអន្តរាគមន៍កោះហៅរដ្ឋមន្ត្រីក្រសួងសុខាភិបាល ទៅបំភ្លឺនៅរដ្ឋសភា៖ ។ មូលហេតុដែលគ្មានវេជ្ជបណ្ឌិតយកចិត្តទុកការសម្រាលកូនរបស់សពកម្មការិនី ឈា សារិន ត្រូវបានស្វាមីសង្ស័យថា ដោយសារប្រពន្ធលោកជាសមាជិកបេឡារបបសន្តិសុខសង្គម (ប.ស.ស)។ លោក ជូ ភារ៉ា ជាស្វាមីថា នៅពេលដែលបង្ហាញប័ណ្ណសមាជិក ប.ស.ស ដើម្បីបន្ថយការចំណាយពេលសម្រាលកូន មានគ្រូពេទ្យស្រែកថា ម៉ូយមកទៀតហើយ។ ប្រធានបេឡារបបសន្តិសុខសង្គម លោក ជាវ ប៊ុនរិទ្ធ យល់ថា មិនមានករណីគ្រូពេទ្យរើសអើង អ្នកកាន់ប័ណ្ណ ប.ស.ស នោះទេ តែលោកយល់ថា អាចមកពីអារម្មណ៍របស់គ្រួសារសពកម្មការិនី។ លោក ជាវ ប៊ុនរិទ្ធ អះអាងថា គ្រប់មន្ទីរពេទ្យរដ្ឋអាចមានការរើសអើងតិចតួចបំផុត សម្រាប់អ្នកជំងឺដែលកាន់ប័ណ្ណ ប.ស.ស ទៅពិនិត្យ ឬសម្រាក ប៉ុន្តែសម្រាប់ករណីស្លាប់ស្ត្រីសម្រាលកូនទាំងម្ដាយទាំងកូនប្រធាន ប.ស.ស យល់ថា មិនមែនជាការរើសអើងពីក្រុមគ្រូពេទ្យនោះទេ។ លោក ជូ ភារ៉ា ថា ប្រពន្ធលោកបង់ថ្លៃប័ណ្ណ ប.ស.ស ក្នុងមួយខែ ៣ដុល្លារ។ ទីប្រឹក្សាសហជីពសេរីកម្មករនៃព្រះរាជាណាចក្រកម្ពុជា លោក ជា មុនី ថា លោក ជាវ ប៊ុនរិទ្ធ ឆ្លើយរបៀបគ្មានការទទួលខុសត្រូវ។ លោក ជា មុនី បន្តថា អាចប្រហែលក្រុមគ្រួសាររបស់ប្រធាន ប.ស.ស មិនទាន់ជួបការឈឺចាប់ដែលកើតឡើងដោយសារវិស័យសុខាភិបាលនៅកម្ពុជា។ លោកបន្តថា ការលើកឡើងរបស់ប្រធាន ប.ស.ស ដើម្បីចង់បិទបាំងពីកំហុស ឬកង្វះខាតរបស់ ប.ស.ស តែប៉ុណ្ណោះ៖ ។ ក្រុមគ្រួសារនៃសពនៅតែទទូចចង់បានយុត្តិធម៌ ដោយចង់ឃើញមានវិធានការច្បាស់លាស់លើគ្រូពេទ្យដែលធ្វេសប្រហែសមិនមានវេជ្ជបណ្ឌិតប្រចាំការ និងបានបណ្ដាលឲ្យប្រពន្ធ និងកូនស្លាប់។ ស្វាមីនៃសពប្រាប់ថា នឹងដាក់ពាក្យបណ្ដឹងទៅតុលាការដើម្បីស្វែងរកយុត្តិធម៌សម្រាប់ពួកគេ៕	2017-06-03T16:35:00+07:00	rfa.org	https://www.rfa.org/khmer/news/health/woman-died-on-birth-delivery-06032017051111.html
b06438ef-a992-4013-82a3-8b82f00a9005	ទឹកចិត្តម្ដាយធំលើសផែនដី! ព្រោះតែមានជំងឺប្រចាំកាយ ខ្លាចកូនហត់បម្រើ និងអស់លុយ ម្ដាយសុខចិត្តចងក បញ្ចប់ជីវិតខ្លួនឯង	ស្រ្តីម្នាក់សង្ស័យតូចចិត្តមានជំងឺប្រចាំកាយ ដាច់ចិត្តចងកសម្លាប់ខ្លួនក្នុងរោងផ្ទះបាយ ហើយដោយចៅស្រីប្រទះឃើញស្រែកផ្អើលឆោឡា កាលវេលាម៉ោង៦និង០០នាទីព្រឹកថ្ងៃទី០១ មិថុនា ឆ្នាំ ២០១៧នៅចំណុចផ្ទះគ្មានលេខ តាមផ្លូវលំ ស្ថិតនៅភូមិព្រែកធំ១ សង្កាត់ក្បាលកោះ ខណ្ឌច្បារអំពៅ រាជធានីភ្នំពេញ ។ បើតាមសំដីកូនស្រីមានឈ្មោះ ទុយ ភឿន ភេទស្រី អាយុ ៥២ឆ្នាំមុខរបរធ្វើស្រែចំការស្នាក់នៅភូមិព្រែកធំ សង្កាត់ក្បាលកោះ ខណ្ឌច្បារអំពៅបានប្រាប់ថា សពម្ដាយគាត់មានឈ្មោះ ឃុត ភួង ភេទស្រី អាយុ ៧៩ឆ្នាំមុខរបរនៅផ្ទះស្នាក់នៅផ្ទះកើតហេតុខាងលើ ដោយមុនកើតហេតុ គាត់នៅផ្ទះដោយមានអ្នកជិតខាងរត់មកប្រាប់ថាម្ដាយបង្កើតគាត់ចងកសម្លាប់ខ្លួននៅផ្ទះប្អូនស្រីគាត់ហើយ ។ ឮដូចនេះ ក៏ប្រញាប់ជិះម៉ូតូមកដល់ ក៏មានគេលើកចុះដាក់លើឥដ្ឋហើយ តែជនរងគ្រោះបានដាច់ខ្យល់ស្លាប់បាត់ទៅហើយ ។ ចៅស្រីមានឈ្មោះ ពៅ លីនដា ភេទស្រី អាយុ ១៧ឆ្នាំបានឆ្លើយថាមិនដឹងលោកយាយគាត់ចងកសម្លាប់ខ្លួន តាំងម៉ោងប៉ុន្មានទេ ដោយពេលភ្ញាក់ពីដេកនៅម៉ោង ៦ព្រឹក គោលបំណាងចូលបន្ទប់ ទឹកលុបមុខទៅសាលា តែស្រាប់តែឃើញលោកយាយចងកសម្លាប់ខ្លួន ដោយប្រើក្រមារបស់គាត់ នៅចង្ក្រានបាយដោយគាត់អង្គុយលើកៅអីជ័រ ។ ពេលឃើញបែបនេះ ក៏លើកជនរងក្រោះចុះ ហើយរត់ទៅហៅអ្នកជិតខាងដើម្បីជួយសង្រ្គោះ តែចៃដន្យអ្នកជិតខាងថា ស្លាប់ហើយ ទើបទូរស័ព្ទប្ដឹងសមត្ថកិច្ចអោយចុះមកកន្លែងកើតហេតុ ។ កូនស្រីបង្កើតសពបានបន្តម្ដាយគាត់ មានកូនចំនួន ៦នាក់ ស្រី ២នាក់ ប្រុស ៤នាក់ ហើយបច្ចុប្បន្នគាត់រស់នៅផ្ទះកូនស្រីបង្កើតទី ៣ ហើយដោយពីមុនមកគាត់ធ្លាប់គិតខ្លី ដោយនិយាយថា គាត់មិនចង់រស់ទេ ចង់ចងកសម្លាប់ខ្លួន ដោយមានជំងឺសន្លាក់ឆ្អឹងត្រគៀកច្រើនខែ ហើយធ្លាប់តែធ្វើស្រែចំការដាំដុះដាំណំផ្សេងៗដើម្បីបង្កបង្កើនផលរកប្រាក់ចំណូល តែឥលូវសូម្បី សូម្បីតែដើរយោងខ្លួនសឹងតែមិនរួចផង អ៊ីចឹងមិនចង់រស់តទៅទៀតទេ នាំតែពិបាកកូនចៅមើលថែ ។ កូនៗពេលឮម្ដាយនិយាយនិយាយដូចនេះ ក៏បានប្រាប់គាត់ថា លុយកាក់ព្យាបាលមិនអីទេ និងខំសំន្សំលុយដើម្បីព្យាបាលម្ដាយ ឱ្យជាដូចដើមវិញ តែដឹងអីម្ដាយគាត់គិតខ្លីដល់ម្លឹងសោះ ក្រោយមកក៏មិនចង់ប្ដឹងផ្ដល់ដែរ តែបានឱ្យសមត្ថកិច្ចចុះមកត្រួតពិនិត្យជាក់ស្ដែង និងសុំសពម្ដាយគាត់ធ្វើបុណ្យតាមប្រពៃណីនៅផ្ទះកើតហេតុតែម្ដង ។ សមត្ថកិច្ចនគរបាលរដ្ឋបាលក្បាលកោះ ខណ្ឌច្បារអំពៅបានប្រាប់អ្នកយកព័ត៍មានយើងថា ដោយមុនកើតហេតុ មានក្រុមគ្រួសារសពបានទូរស័ព្ទប្ដឹងសមត្ថកិច្ចថា ម្ដាយគាត់ចងកសម្លាប់ខ្លួន សូមឱ្យសមត្ថកិច្ចចុះមកកន្លែងកើតហេតុផង ។ ពេលចុះមកដល់កន្លែងកើតហេតុ ក៏ធ្វើការត្រួតពិនិត្យ និងសាកសួរនាំចៅស្រីឃើញហេតុការណ៍មុនដំបូង ហើយសន្និដ្ឋានថា ស្រ្តីជនរងគ្រោះចងកសម្លាប់ខ្លួនឯង ដោយប្រើក្រមាពណ៍ក្រហម ក្រឡា ដោយយកក្រមាចងទៅលើដំបូងឈើចង្រ្កានបាយ ហើយប្រើកៅអីជ័រអង្គុយ ព្រោះមនុស្សចង់ស្លាប់ ធ្វើយ៉ាងម៉េចក៏ស្លាប់ដែរ ៕	2017-06-01T15:17:35+07:00	kbnnews.com	https://kbn.news/archives/65976
57744ac8-bd31-4637-9c2d-4033b534eb15	ក្រុមអ្នកប្រឈមនឹងជំងឺអេដស៍ស្នើបក្សនយោបាយដោះស្រាយបញ្ហាសុខាភិបាលនៅតាមមូលដ្ឋាន	បណ្ដាញស្ត្រីបម្រើសេវាកម្សាន្ត បណ្ដាញអ្នកប្រើប្រាស់គ្រឿងញៀន និងអ្នកស្រលាញ់ភេទដូចគ្នា ស្នើឲ្យគណបក្សនយោបាយដែលមានបេក្ខជនឈរឈ្មោះក្រុមប្រឹក្សាឃុំ-សង្កាត់ ក្នុងអាណត្តិទី៤នេះ ដោះស្រាយបញ្ហាផ្ដល់សេវាសុខាភិបាលជូនពួកគាត់នៅតាមមូលដ្ឋាន។ ការស្នើនេះនៅក្នុងជំនួបដែលរៀបចំដោយអង្គការខាណា (KHANA) ដែលមានគណបក្សនយោបាយ និងក្រុមប្រឈមខ្លាំង ជជែកពីបញ្ហាសុខភាព និងការអភិវឌ្ឍ កាលពីថ្ងៃទី៣១ ខែឧសភា។ ក្រុមដែលគេចាត់ទុកថា កំពុងប្រឈមខ្លាំងនឹងការឆ្លងមេរោគអេដស៍ ជំងឺអេដស៍ ដែលត្រូវការសេវាសុខាភិបាលជាចាំបាច់ រំពឹងថា អាជ្ញាធរដែលជាប់ឆ្នោតនឹងជួយសម្រួលការផ្ដល់សេវាសាធារណៈនៅថ្នាក់មូលដ្ឋានដោយគ្មានការរើសអើង។ បណ្ដាញអប់រំអ្នកប្រើប្រាស់គ្រឿងញៀន លោក អ៊ុក ថា ថ្លែងថា បច្ចុប្បន្ននៅតែមានការរើសអើងក្នុងសហគមន៍ចំពោះអ្នកប្រើប្រាស់គ្រឿងញៀន ភាពប្រឈមផ្លូវច្បាប់ ខ្វះការគាំទ្រសេវាសុខភាព ហើយពួកគេប្រឈមនឹងការអនុវត្តគោលនយោបាយភូមិឃុំមានសុវត្ថិភាព។ លោកថា សូមកុំចាត់ទុកពួកគាត់ជាជនល្មើស ពួកគាត់គឺជាជនរងគ្រោះ ដែលមិនចង់ធ្លាក់ខ្លួនប្រើប្រាស់គ្រឿងញៀននោះទេ៖ ។ សមាជិកបណ្ដាញស្ត្រីបម្រើសេវាកម្សាន្ត លោកស្រី អ៊ុក សុម៉ាឡៃ មានមតិថា គាត់ចង់ឲ្យគណបក្សនយោបាយដែលជាប់ឆ្នោតជាមន្ត្រីក្រុមប្រឹក្សាឃុំ-សង្កាត់ ផ្ដល់សេវាសន្តិសុខដល់ស្ត្រីធ្វើការកម្សាន្តនៅពេលយប់ជ្រៅឲ្យមានសុវត្ថិភាព ហើយក្រុមស្ត្រីទាំងនេះ នៅតែទទួលការរើសអើងពីសហគមន៍អតិថិជន និងស្ថាប័នផ្ដល់សេវាមួយចំនួននៅឡើយ៖ ។ ឆ្លើយតបនឹងកង្វល់នេះ គណបក្សនយោបាយមួយចំនួនបានចូលរួមក្នុងកិច្ចពិភាក្សាដេញដោលរបស់អង្គការខាណា ប៉ុន្តែតំណាងពីខាងគណបក្សប្រជាជនកម្ពុជា ចូលរួមនោះទេ។ តំណាងមកពីគណបក្សហ៊្វុនស៊ិនប៉ិច លោក ផន ចន្ថា ទទួលស្គាល់ថា មានការរើសអើង និងមានបញ្ហាទាំងនេះ។ ប៉ុន្តែលោកបានសន្យានៅចំពោះមុខម្ចាស់ឆ្នោតថា បើសិនគណបក្សលោកជាប់ឆ្នោតដឹកនាំឃុំ-សង្កាត់ណានោះ នឹងមិនអនុញ្ញាតឲ្យនរណាស្លាប់ដោយគ្មានការព្យាបាលនោះទេ។ ចំណែកតំណាងរាស្ត្រគណបក្សសង្គ្រោះជាតិ លោក សួន ដារី ថ្លែងថា លោកយល់អំពីបញ្ហាប្រឈមដែលកំពុងកើតមាននេះ។ លោកថា បញ្ហាគ្រឿងញៀនរីករាលដាលដោយសារក្រុមអ្នកធំ និងអ្នកមានអំណាច ប្រជាពលរដ្ឋជាជនរងគ្រោះ។ លោកថា គណបក្សសង្គ្រោះជាតិ ឈ្នះឆ្នោតនឹងធ្វើការបែងចែកថវិកាជាតិលើវិស័យនេះឲ្យបានច្រើន ដើម្បីដោះស្រាយការត្អូញត្អែររបស់ពលរដ្ឋ៖ ។ នាយកប្រតិបត្តិអង្គការខាណា លោក ជួប សុខចំរើន ឲ្យដឹងថា ក្រុមបុរសស្រលាញ់បុរសមានចំនួន ៣ម៉ឺននាក់ ក្រុមស្ត្រីសេវាកម្សាន្តចំនួន ៣ម៉ឺន ៤ពាន់នាក់ អ្នកចាក់ និងអ្នកប្រើប្រាស់គ្រឿងញៀនជាង ១ម៉ឺន ៤ពាន់នាក់ និងអ្នកផ្ទុកមេរោគអេដស៍ចំនួន ៧ម៉ឺន ៤ពាន់នាក់ ជំរុញឲ្យអ្នកនយោបាយយកចិត្តទុកដាក់ដោះស្រាយបញ្ហាជូនក្រុមប្រឈមនេះ ព្រោះជាសំឡេងរបស់គណបក្សនយោបាយ៕	2017-06-01T11:02:00+07:00	rfa.org	https://www.rfa.org/khmer/news/health/hiv-05312017234620.html
cdc636d6-ce70-4bee-9160-1f9f7a266ee5	ថ្ងៃនេះមន្ទីពេទ្យជោរៃ បន្ដពិនិត្យព្យាបាលអ្នកជំងឺរលាកថ្លើម និងផ្ដល់ថ្នាំជូន ដោយឥតគិតថ្លៃ និងបានណែនាំប្រជាពលរដ្ឋឲ្យចេះ ការពារកុំឲ្យមានជំងឺនេះ កើតឡើង	មន្ទីពេទ្យ «ជោរៃភ្នំពេញ» បានសហការជាមួយក្រុមហ៊ុនឱសថ DHG Pharma រៀបចំកម្មវិធីពិនិត្យ ព្យាបាល និងផ្ដល់ថ្នាំដោយឥតគិតថ្លៃដល់អ្នកជំងឺ (ថ្មី) ជំងឺរលាកថ្លើមចំនួន៥០នាក់ដំបូង ក្នុងរយៈពេល១ថ្ងៃ ដោយមានការពិនិត្យ និងព្យាបាលបានដោយផ្ទាល់ពីសំណាក់ លោកវេជ្ជបណ្ឌិតឯកទេសវៀតណាម ដែលមានបទពិសោធន៍ខ្ពស់ មកពីមន្ទីរពេទ្យជោរៃ ទីក្រុងហូជីមិញ ប្រទេសវៀតណាម ក្នុងនោះផងដែរ លោកគ្រូពេទ្យបានធ្វើការណែនាំទៅដល់ប្រជាពលរដ្ឋពីវិធីបង្ការជំងឺថ្លើមជាដើម។ កម្មវិធីមនុស្សធម៌នេះ ធ្វើឡើងក្នុងការចូលរួមចំណែកលើកកម្ពស់ សុខុមាលភាពជូនដល់ប្រជាពលរដ្ឋកម្ពុជា ឲ្យមានឱកាសទទួល បានការថែទាំសុខភាព ប្រកបដោយគុណភាពពីសំណាក់លោកវេជ្ជបណ្ឌិតឯកទេសវៀតណាម ដែលមានបទពិសោធន៍ខ្ពស់ រួមជាមួយសម្ភារបរិក្ខារពេទ្យទំនើប ដែលមានបំពាក់នៅមន្ទីពេទ្យជោរៃក្នុងទីក្រុងភ្នំពេញ។ ជាងនេះទៅទៀត គឺបានជួយឲ្យប្រជាពលរដ្ឋយល់កាន់តែច្បាស់ អំពីសារសំខាន់ នៃការថែទាំសុខភាពរបស់ខ្លួន ដើម្បីជ្រើសរើសវិធីព្យាបាលឲ្យបានសមស្របបំផុត។ លោកវេជ្ជបណ្ឌិត ង្វៀន ថាញ់ស៊ុន ឯកទេសជំងឺរលាកថ្លើម បានថ្លែងឲ្យដឹងថា ជំងឺរលាកថ្លើមគឺជាជំងឺសម្បូរបែបនៅលើពិភពលោក ហើយប្រទេសកម្ពុជា និងប្រទេសក្នុងតំបន់អាស៊ានក៏កើតមានឡើងច្រើនដែរ។ ជំងឺនេះគឺជាជំងឺមួយដែលរង់របួសនៃកោសិកាថ្លើម ដែលបណ្ដាលឲ្យ អ្នកជំងឺមានស្ថានភាពចុះខ្សោយ ក្រិនថ្លើមហើយវិវត្តន៍ធ្ងន់ជាងគេគឺអាចបណ្ដាលឲ្យអ្នកជំងឺក្លាយខ្លួនទៅជាអ្នកកើតជំងឺមហារីក។ លោកវេជ្ជបណ្ឌិបានបន្ដទៀតថា ។ ជំងឺរលាកថ្លើមនេះ មានរោគសញ្ញាដូចជា អ្នកជំងឺមានអាការៈល្ហិតល្ហៃ, អស់កំលាំង, ឈឺសន្លាក់, ជាំកន្លួលនៅលើស្បែក ហើយនៅពេលដែលជំងឺនេះ វិវត្តន៍កាន់តែខ្លាំងអ្នកជំងឺនឹង លឿងស្បែក លឿងភ្នែក ហើមជើង ពោះទាចទឹកជាដើម។ សម្រាប់ការព្យាបាលវិញ បច្ចុប្បន្ននេះអត់មានអ្នកណាម្នាក់ ហ៊ានអះអាងនោះឡើយ តែអ្វីដែលអះអាងបានគឺការបញ្ឈប់នូវការប្រើប្រាស់គ្រឿងស្រវឹងតែម្ដង នេះបើតាមលោកវេជ្ជបណ្ឌិតបានបញ្ជាក់បន្ថែម។ ក្នុងនោះផងដែរលោក វេជ្ជបណ្ឌិតបានណែនាំពីវិធីសាស្រ្ដក្នុងការការពារជំងឺរលាកថ្លើម និងការកាត់បន្ថយនៃការរលាកថ្លើម គឺការកាត់បន្ថយការពិសារគ្រឿងស្រវឹង នេះជាវិធីមួយដែលបានការពារបានយ៉ាងល្អបំផុត។ លោកបានសង្កត់ធ្ងន់ថាសង្គមចេះតែវិវត្តន៍ ផលប្រយោជន៍ផ្នែកសេដ្ឋកិច្ច អាចធ្វើឲ្យមានសមាសភាពចម្លែកៗជាច្រើនក្នុងគ្រឿងស្រវឹង ដែលអ្នកជំងឺផឹកដល់កម្រិតបង្កើត ទៅជាជាតិពុលថ្លើមយ៉ាងស្រួចស្រាលបំផុត។ សូមបញ្ជាក់ថា កម្មវិធីពិនិត្យ និងព្យាលបាលជំងឺសប្បុរសធម៌ស្រដៀងនេះ នឹងមានការរៀបចំឡើងជារៀងរាល់ខែ ជាមួយនឹងឯកទេសផ្សេងៗគ្នា ដើម្បីជួយដល់ ប្រជាពលរដ្ឋដែលមានជំងឺ ដោយការពិនិត្យ ព្យាបាល និងចែកថ្នាំដោយឥតគិតថ្លៃ៕	2017-05-30T19:02:00+07:00	freshnewsasia.com	https://m.freshnewsasia.com/index.php/en/localnews/56218-2017-05-30-05-02-45.html
e9380f83-3e50-422c-9315-cdf195d8cbbd	រយៈពេល១សប្ដាហ៍ មន្ទីរពេទ្យព្រះកុសុមៈ បានពិនិត្យ និងព្យាបាលអ្នកជំងឺបានជិត៣ពាន់នាក់	របាយការណ៍របស់មន្ទីរពេទ្យព្រះកុសុមៈ ដែលអង្គភាព Fresh News ទទួលបាននៅរសៀលថ្ងៃទី២៩ ខែឧសភា ឆ្នាំ២០១៧នេះ បានបញ្ជាក់ថា រយៈពេល៧ថ្ងៃ ចាប់ពីថ្ងៃទី២១ ដល់ថ្ងៃទី២៨ ខែឧសភា ឆ្នាំ២០១៧ មានអ្នកជំងឺ២,៨១២នាក់ បានចូល និងចេញ ពិនិត្យព្យាបាលជំងឺនៅមន្ទីរពេទ្យព្រះកុសុមៈ។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅ (OPD) រួមមាន ពិគ្រោះជំងឺថ្មីសុរប៧១៥នាក់, ជំងឺក្នុងស្រុកប្រតិបត្តិ៣២៤នាក់, ជំងឺក្រៅស្រុកប្រតិបត្តិ៣៩១នាក់, ជំងឺវះកាត់តូច៦៤នាក់។ ដោយឡែកផ្នែកសម្រាកព្យាបាល (IPD) រួមមាន ជំងឺចូលសម្រាកពេទ្យសរុប ៦៩៨នាក់, ជំងឺសង្គ្រោះបន្ទាន់២៦៣នាក់, ជំងឺជាសះស្បើយ៣៤៧នាក់ និងជំងឺមរណៈភាព១០នាក់៕	2017-05-29T22:18:00+07:00	freshnewsasia.com	https://m.freshnewsasia.com/index.php/en/localnews/56156-2017-05-29-08-18-17.html
1ebef7c5-81e8-4dff-a546-a503bcc8d697	ក្រុមគ្រូពេទ្យស្ម័គ្រចិត្តបង្អែកខេត្តកោះកុង ចុះពិនិត្យជំងឺជូនប្រជាពលរដ្ឋ នៅតំបន់អារ៉ែង	ក្រុមគ្រូពេទ្យបង្អែកខេត្តកោះកុង បានធ្វើដំណើរទៅតំបន់អារ៉ែង ស្រុកថ្មបាំង ដើម្បីចុះពិនិត្យជំងឺជូនប្រជាពលរដ្ឋ នៅថ្ងៃទី២៧ ខែឧសភា ឆ្នាំ២០១៧ ហើយការចុះបេសកម្មនេះ ក្រោមការដឹកនាំលោកវេជ្ជៈ ហៃឡៃ ស៊ុន ប្រធានមន្ទីរពេទ្យបង្អែកខេត្ត។ លោក ហៃឡៃ ស៊ុន ប្រធានមន្ទីរពេទ្យបង្អែកខេត្ត បានឲ្យដឹងថា ការចុះមកពិនិត្យជំងឺជូនប្រជាពលរដ្ឋតំបន់អារ៉ែងនេះ លោកមានសេចក្តីសប្បាយចិត្ត រួមនិងមន្រ្តីរបស់លោក ដោយមើលឃើញភាពជាក់ស្តែងនៅរដូវនេះ មានអាកាសធាតុមានសម្ពាធទាបភ្លៀង ធ្លាក់រាល់ថ្ងៃ ធ្វើឲ្យមូសកើត ហើយអាចកើតជំងឺគ្រុន ឬមានជំងឺផ្សេងៗ ហើយតំបន់នេះ គឺជាតំបន់នៅដាច់ស្រយាលពីគេ ហើយផ្លូវក៏ពិបាកណាស់ដែរ តែពិបាកយ៉ាងណាលោកពេញចិត្តនឹងធ្វើដែរ ព្រោះនេះជាតួនាទីរបស់ក្រុមលោកគ្រូពេទ្យ។ លោកបញ្ជាក់ថា ការចុះពិនិត្យជំងឺជូនប្រជាពលរដ្ឋពុំមានឲ្យគាត់បង់លុយការកាក់អ្វីទេ ហើយបរិក្ខាពេទ្យគ្រប់គ្រាន់ តែជំងឺដែលមិនអាចពិនិត្យបាន អាចបញ្ជូនគាត់មកមន្ទីរបង្អែកខេត្ត ដើម្បីធ្វើការពិនិត្យជូនគាត់ ហើយការចុះពិនិត្យជំងឺជូនប្រជាពលរដ្ឋថ្ងៃនេះ ក្រុមលោកគ្រូពេទ្យមិនបានគិតពី និន្នាការនយោបាយឡើយ លោកពិនិត្យជូនទាំងអស់ មិនប្រកាន់ពូជសាសន៏ឡើយ៕	2017-05-28T17:57:00+07:00	freshnewsasia.com	https://m.freshnewsasia.com/index.php/en/localnews/56070-2017-05-28-03-57-50.html
d4fd2754-18ce-4ada-afcc-36a22cf3685c	ឪពុកកម្មករសំណង់ ស្រស់ទឹកភ្នែកសំពះអង្វរ សុំឲ្យតុលាការខេត្តកណ្ដាល ដោះលែងកូនប្រុសមានជំងឺវិកលចរិត	ឪពុកជាកម្មករសំណង់ម្នាក់ បានស្រស់ទឹកភ្នែកសំពះអង្វរសុំឲ្យកញ្ញា អ៊ី ម៉ាណូកា ចៅក្រមស៊ើបសួរសាលាដំបូងខេត្តកណ្ដាល ដោះលែងកូនប្រុស ដែលលោកអះអាងថា មានជំងឺវិកលចរិត។ លោកភ័យខ្លាចថា កូនប្រុសអាចស្លាប់ក្នុងពន្ធនាគារ ប្រសិនបើពុំមានការព្យាបាលត្រឹមត្រូវទេនោះ។ លោក ហៀច ណាវ អាយុ៤៤ឆ្នាំ មានទីលំនៅភូមិពេជ្ជនា ឃុំបន្ទាយមាសខាងកើត ស្រុកបន្ទាយមាស ខេត្តកំពត ហើយមកធ្វើការសំណង់នៅកោះពេជ្រ រៀបរាប់ទាំងទឹកភ្នែកថា កូនប្រុសឈ្មោះ ម៉េង ខ្លូត អាយុ២២ឆ្នាំ មានជំងឺនេះជាង៣ឆ្នាំហើយ។ កូនប្រុស ត្រូវបានសមត្ថកិច្ចស្រុកខ្សាច់កណ្ដាល ឃាត់ខ្លួនពាក់ព័ន្ធបទល្មើសលួចម៉ូតូ ហើយត្រូវបានឃុំខ្លួនដាក់ពន្ធនាគារកាលពីថ្ងៃទី១ ខែឧសភា ឆ្នាំ២០១៧។ លោកបន្តថា បច្ចុប្បន្នកូនប្រុសមានអាការៈធ្វើទុក្ខខ្លាំង ហើយលោកបារម្ភខ្លាចកូនអាចស្លាប់ក្នុងពន្ធនាគារ។ លោកសុំយ៉ាងទទូចសុំឲ្យតុលាការដោះលែងកូនប្រុសផង។ យោងតាមវិញ្ញាបនបត្រសុខភាព ចេញដោយលោកវេជ្ជបណ្ឌិត គឹម ចាន់ថន គ្រូពេទ្យព្យាបាលបម្រើការ នៅមន្ទីរសម្រាកព្យាបាលផ្លូវចិត្ត សាន់រ៉ាយ កាលពីថ្ងៃទី១ ខែឧសភា បញ្ជាក់ថា ឈ្មោះ ម៉េង ខ្លូត ភេទប្រុស កើតថ្ងៃទី០៩ ខែមីនា ឆ្នាំ១៩៩៤ មានជំងឺវិកលចរិត បានទទួលការព្យាបាលចាប់ពីថ្ងៃទី១៣ ខែមីនា ឆ្នាំ២០១៥ និងកំពុងបន្តការព្យាបាល។ លោកបន្តថា រសៀលមកទល់ពេលនេះ តុលាការពុំទាន់សម្រេចបែបណានៅឡើយទេ ក្រោយការសុំដោះលែងជាច្រើនលើកច្រើនសារ។ ពាក់ព័ន្ធបញ្ហានេះ នៅរសៀលថ្ងៃទី២៤ ខែឧសភា ឆ្នាំ២០១៧នេះ ភ្នាក់ងារ Fresh News ពុំទាន់អាចទំនាក់ទំនងសុំការបញ្ជាក់ពីកញ្ញា អ៊ី ម៉ាណូកា ចៅក្រមស៊ើបសួរសាលាដំបូងខេត្តកណ្ដាល បាននៅឡើយទេ ព្រោះទូរស័ព្ទចូលគ្មានអ្នកទទួល៕	2017-05-24T22:59:00+07:00	freshnewsasia.com	https://m.freshnewsasia.com/index.php/en/localnews/55781-2017-05-24-08-59-37.html
910ddf4c-94aa-45d4-9cb2-adb57c3a377d	លោក ពេជ សោភ័ន៖ លើលោកនេះ គ្មានថ្នាំព្យាបាលជំងឺវិប្បដិសារី និងការស្ដាយក្រោយទេ សូមពិចារណាឲ្យច្បាស់មុនគូសសន្លឹកឆ្នោត	លោក ពេជ សោភ័ន សហប្រធានក្រុមការងារថ្នាក់កណ្តាលចុះជួយស្រុកព្រៃកប្បាស ខេត្តតាកែវ មកពីគណបក្សប្រជាជនកម្ពុជា បានរម្លឹកប្រជាពលរដ្ឋជាម្ចាស់ឆ្នោតថា នៅលើលោកនេះ គ្មានថ្នាំព្យាបាលជំងឺវិប្បដិសារី និងការសោកស្ដាយកើតចេញពីការ សម្រេចចិត្តខុសនោះឡើយ។ លោកបានស្នើឲ្យប្រជាពលរដ្ឋគិតពិចារណា និងសម្រេចចិត្តឲ្យបានច្បាស់លាស់មុនគូសសន្លឹកឆ្នោត នៅថ្ងៃទី៤ មិថុនា ដើម្បីជៀសផុតពីវិប្បដិសារី និងការស្ដាយក្រោយ។ ការរម្លឹករបស់លោក ពេជ សោភ័ន បានធ្វើឡើងក្នុងយុទ្ធនាការឃោសនាបោះឆ្នោត ជ្រើសរើសក្រុមប្រឹក្សាឃុំ-សង្កាត់ ថ្ងៃទី២ នៃយុទ្ធនាការឃោសនារកសំឡេងឆ្នោត ដោយមានការចូលរួមពីសមាជិកគណបក្សប្រជាជនកម្ពុជាឃុំស្នោរ និងឃុំព្រៃផ្តៅ ជាច្រើននាក់ នាព្រឹកថ្ងៃទី២១ ខែឧសភានេះ។ លោក ពេជ សោភ័ន បានថ្លែងថា «ទោះបីជាក្នុងជីវិតយើង មានរឿងខ្លះមិនទាន់ពេញចិត្តយើងទាំងស្រុងក្ដី តែយើងគ្មានជម្រើសអ្វីក្រៅពី ស្រឡាញ់ជាតិយើងទេ ពីព្រោះបើប្រទេសយើងមានសុខសន្តិភាព និងការអភិវឌ្ឍ ទើបធ្វើឲ្យការរស់នៅរបស់ប្រជាពលរដ្ឋ មានការរីកចំរើន»។ លោក ពេជ សោភ័ន បានលើកឡើងពីវិប្បដិសារី និងការស្តាយក្រោយរបស់យុវជនស៊ីរីម្នាក់ បន្ទាប់ពីរូបគេបានផ្តើមឲ្យមានការធ្វើ បដិវត្តន៍ពណ៌បង្កជាភ្លើងសង្រ្គាមបំផ្លាញប្រទេសជាតិរបស់គេទាំងមូល ហើយឪពុករបស់គេ និងប្រជាជនស៊ីរីរាប់លាននាក់ បានស្លាប់ និងរត់ភាសខ្លួន។ លោក ពេជ សោភ័ន បានគូសបញ្ជាក់ថា យុវជនខ្មែរមួយចំនួន ក៏ធ្លាប់សោកស្ដាយ ដោយសារការចូលរួមយុទ្ធនាការទម្លាក់សម្ដេចព្រះ បាទព្រះបរមរតនកោដ្ឋ នរោត្តម សីហនុ ពីព្រះប្រមុខរដ្ឋកាលពីថ្ងៃទី១៨ ខែមីនា ឆ្នាំ១៩៧០ផងដែរ តាមរយៈការលាបពណ៌លក់ដីឲ្យយួន ផ្ដាច់ការ ពុករលួយ...។ «រហូតមកដល់ពេលនេះ យើងមិនអាចទៅរកទិញថ្នាំវិប្បដិសារី ឬថ្នាំស្ដាយក្រោយណា មកលេបហើយអាចធ្វើឲ្យយើងឈប់ ឬបាត់ស្ដាយក្រោយទៀត ដោយធ្វើឲ្យអ្វីៗ ដែលបានបាត់បង់ទៅអាចរស់រានមានជីវិតបានឡើយ»។ លោក ពេជ សោភ័ន បានរំលឹកដល់អ្នកចូលរួមក្នុងយុទ្ធនាការឃោសនារកសំឡេងឆ្នោត។ លោក ពេជ សោភ័ន បានដាស់តឿនប្រជាពលរដ្ឋជាម្ចាស់ឆ្នោតឲ្យគិតពិចារណា និងសម្រេចចិត្តឲ្យបានត្រឹមត្រូវមុននឹងគូសសន្លឹកឆ្នោត ជ្រើសរើសគណបក្សនយោបាយណាមួយនៅថ្ងៃទី០៤ ខែមិថុនា ឆ្នាំ២០១៧ខាងមុខនេះ ដើម្បីចៀសវាងការបន្សល់នូវវិប្បដិសារី និងការ ស្តាយក្រោយ៕	2017-05-21T22:40:00+07:00	freshnewsasia.com	https://m.freshnewsasia.com/index.php/en/localnews/55516-2017-05-21-08-40-00.html
a285507f-938a-4e0f-b56a-e9f2afad0e84	ជំងឺឆ្លងនៅអាមេរិកឡាទីន! ប្រធានាធិបតីប្រេស៊ីល Michel Temer «កំពុងប្រឈមមុខការធ្វើបាតុកម្ម» ដើម្បីទាមទារទម្លាក់លោកចេញពីតំណែង!	ខណៈដែលបាតុកម្មទាមទារទម្លាក់ ប្រធានាធិបតីវេណេស៊ុយអេឡាចេញពីតំណែង បាននិងកំពុងអូសបន្លាយរាប់ខែមកហើយនោះ អតីតអគ្គរដ្ឋអាជ្ញាសហព័ន្ធដ៏មានឥទ្ធិពលរបស់ប្រេស៊ីល លោក Joaquim Barbosa បានអំពាវនាវឲ្យប្រជាជនប្រេស៊ីលទាំងអស់ ចេញមកធ្វើបាតុកម្មទ្រង់ទ្រាយធំ ដើម្បីទម្លាក់ លោក Michel Temer ចេញពីតំណែងប្រធានាធិបតី នៃប្រទេសអាមេរិកឡាទីនមួយនេះផងដែរ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ិនហួរ នារសៀលថ្ងៃសៅរ៍ ទី២០ ខែឧសភា ឆ្នាំ២០១៧។ ជុំវិញការដោះស្រាយវិបត្តិនយោបាយដ៏ខ្មៅងងឹត ចាប់តាំងពីលោកស្រី ឌីម៉ា រួសេហ្វ ត្រូវបានទម្លាក់ចេញពីតំណែងកាលពីឆ្នាំមុននេះ ការស៊ើបអង្កេតរកករណីពុករលួយនៅតែបន្តធ្វើឡើង ទៅលើស្ថាប័នកំពូលបំផុតរបស់រដ្ឋ ខណៈដែលពាក្យចោទប្រកាន់ជាច្រើន បានសំដៅមុខព្រួញទៅលើលោក Temer និងមន្ត្រីជំនិតៗ មួយចំនួនរបស់លោក ប៉ុន្តែប្រធានាធិបតីរូបនេះនៅតែបន្តបដិសេធ ចំពោះរាល់ការចោទប្រកាន់ទាំងអស់។ ដោយសារតែការមើលឃើញថា វិបត្តិនយោបាយនៅក្នុងប្រទេសប្រេស៊ីលកាន់តែជំពាក់មុខនោះ ទើបលោក Barbosa បានយល់ឃើញថា មានតែការចេញមកតាមដងផ្លូវ និងធ្វើការទាមទារខ្លាំងក្លាឲ្យ លោក Temer ចុះចេញពីតំណែងជាបន្ទាន់ប៉ុណ្ណោះ ទើបអ្វីៗអាចដោះស្រាយបាន។ គួរបញ្ជាក់ថា លោក Barbosa គឺជាអគ្គរដ្ឋអាជ្ញាដំបូងបំផុតរបស់ប្រេស៊ីល ដែលមានដើមកំណើតអាហ្វ្រិក ហើយលោកគឺជាអ្នកដែលទទួលបានការគោរពស្រឡាញ់ខ្លាំង ពីសាធារណៈជនប្រេស៊ីលទូទៅ។ គួររំលឹកដែរថា កាលពីខែមេសាសារព័ត៌មានមួយចំនួនរបស់ប្រេស៊ីល បានធ្វើការចុះផ្សាយថា លោក Temer បានលួចលេបត្របាក់លុយ ១២លានដុល្លារអាមេរិក ពីក្រុមហ៊ុនសំណង់យក្សមួយឈ្មោញ Odebrecht របស់រដ្ឋ ដើម្បីទ្រទ្រង់យុទ្ធនាការបោះឆ្នោតរបស់ខ្លួន កាលពីអំឡុងពេលលោកធ្វើជាអនុប្រធានាធិបតី៕	2017-05-20T21:03:00+07:00	freshnewsasia.com	https://m.freshnewsasia.com/index.php/en/internationalnews/55441-michel-temer.html
0504549b-b88c-4960-8378-400b5e8da6dd	មន្ទីពហុព្យាបាល និងសម្ភព «ទំនើប» ដាក់ដំណើរការនូវម៉ាស៊ីនស្កែនន័រ វិភាគលើរោគសញ្ញាអ្នកជំងឺ ដ៏ទំនើបនាំចូលពីប្រទេសជប៉ុន	មន្ទីពហុព្យាបាល និងសម្ភព «ទំនើប» នៅព្រឹកថ្ងៃទី២០ ខែឧសភា ឆ្នាំ២០១៧នេះ បានដាក់ដំណើរការនូវម៉ាស៊ីនស្កែនន័រ មាន៦៤ស្លាយ ម៉ាក TOSHIBA ដែលនាំចូលពីប្រទេសជប៉ុន មានតួនាទីពិនិត្យក៏ដូចជា វិភាគរោគសញ្ញា របស់អ្នកជំងឺកាន់តែច្បាស់លាស់ជាមុន នេះបង្ហាញពីការអភិវឌ្ឍន៍ វិស័យសុខាភិបាល និងបច្ចេកវិទ្យានៅកម្ពុជា ដែលជាហេតុធ្វើឲ្យប្រទេសមួយនេះកាន់តែរីកចម្រើន ក្នុងការគាំពារអ្នកជំងឺទាំងក្នុង និងក្រៅប្រទេសផងដែរ។ ការដាក់ដំណើរការនូវម៉ាស៊ីនស្កែនន័រទំនើប ធ្វើនៅមន្ទីពហុព្យាបាល និងសម្ភព «ទំនើប» ផ្ទាល់ដែលមានទីតាំងស្ថិតនៅតាមបណ្តោយ មហាវិថីព្រះមុនីវង្ស រាជធានីភ្នំពេញ។ ក្នុងឱកាសនោះ លោកសាស្ត្រាចារ្យ ទី ង៉ែតសុឬទ្ធិ៍ អគ្គនាយកមន្ទីពហុព្យាបាល និងសម្ភព «ទំនើប» បានឲ្យដឹងថា ការដាក់ឲ្យដំណើរការ ម៉ាស៊ីនថ្មីនេះ គឺនឹងជួយក្នុងការធ្វើរោគវិនិច្ឆ័យ ឲ្យបានកាន់តែច្បាស់ល្អ ដោយការចំណាយពេលវេលាតិច ដែលនេះបង្ហាញពីការយកចិត្តទុកដាក់ដល់អ្នកជំងឺ និងយល់យោគពីតម្លៃក្នុងការពិនិត្យផងដែរ។ លោកបានបញ្ជាក់ថា ការដាក់ចេញនូវ ម៉ាស៊ីនទំនើបមួយនេះ គឺមានការផ្ចុងផ្តើមពីមិត្តភ័ក្រ ក៏ដូចជាមិត្តរួមការងារគាត់ ទើបរូបលោកសម្រេចចិត្តដាក់ចេញនូវ ម៉ាស៊ីនស្ក៊ែនន័យទំនើប និងនាំចូលពីប្រទេសជប៉ុនមួយនេះ។ ក្រៅពីពន្យល់ណែនាំពីតួនាទីយ៉ាងសំខាន់របស់ ម៉ាស៊ីនស្ក៊ែនន័រនេះ លោកសាស្ត្រាចារ្យ បានធ្វើការប្រៀបធៀបពីការរីកចម្រើនមួយនៅកម្ពុជានិង ក្រៅប្រទេសយ៉ាងដូច្នោះថា ។ ដើម្បីធ្វើឲ្យវិស័យសុខាភិបាលនៅកម្ពុជា រិតតែមានការរិកចម្រើនជានេះទៅទៀត លោកសាស្ត្រាចារ្យ ទី ង៉ែតសុឫទ្ធិ៍ ជាចុងក្រោយបានប្តេជ្ញាយ៉ាងដូចច្នោះថា រូបលោកគិតអាយុជីវិតអ្នកជំងឺជាងទឹកប្រាក់ទៅទៀត៕	2017-05-20T17:22:00+07:00	freshnewsasia.com	https://m.freshnewsasia.com/index.php/en/localnews/55433-2017-05-20-06-22-48.html
5ebebfd1-1cf7-4352-ab88-cf67e879a3b1	លោក ស៊ុន ចាន់ថុល ដឹកនាំក្រុមគ្រូពេទ្យស្ម័គ្រចិត្ត ចុះព្យាបាលជំងឺជូនប្រជាពលរដ្ឋ នៅស្រុកកោះធំ	លោក ស៊ុន ចាន់ថុល ប្រធានគណៈពង្រឹងមូលដ្ឋានស្រុកកោះធំ មកពីគណបក្សប្រជាជនកម្ពុជា នៅថ្ងៃទី១៩ ខែឧសភា ឆ្នាំ២០១៧នេះ បានដឹកនាំក្រុមគ្រូពេទ្យស្ម័គ្រចិត្តជាច្រើននាក់ ចុះពិនិត្យ និងព្យាបាលជំងឺជូនប្រជាពលរដ្ឋ នៅឃុំឈើខ្មៅ ស្រុកកោះធំ ខេត្តកណ្តាល។ លោក ស៊ុន ចាន់ថុល បានថ្លែងថា ការដឹកនាំក្រុមគ្រួពេទ្យចុះព្យាបាលជូនប្រជាពលរដ្ឋ ដល់លំនៅឋាននេះ គឺដើម្បីចូលរួមលើកកម្ពស់សុខភាព របស់ប្រជាពលរដ្ឋ ព្រោះថា សុខភាពមានតម្លៃមហាសាល បើសិនជាមានបញ្ហាសុខភាពហើយ នឹងនាំឲ្យប៉ះពាល់ខ្លាំងដល់ជីវភាពប្រចាំថ្ងៃ។ លោក ស៊ុន ចាន់ថុល ក៏បានផ្តាំផ្ញើដល់ប្រជាពលរដ្ឋយកចិត្តទុកដាក់ ឲ្យបានខ្ពស់លើការថែរក្សាសុខភាព តាមរយៈការរស់នៅស្អាត ហូបស្អាត និងផឹកស្អាត ដើម្បីចៀសវាងពីជំងឺតម្កាត់ផ្សេងៗ។ សូមបញ្ជាក់ថា ក្រៅពីការដឹកនាំក្រុមគ្រូពេទ្យចុះទៅពិនិត្យ និងព្យាបាលជំងឺដល់លំនៅឋានហើយនោះ លោក ស៊ុន ចាន់ថុល តែងតែផ្តល់ការឧបត្ថម្ភជួយដឹកជញ្ជូនប្រជាពលរដ្ឋមកព្យាបាល នៅតាមមន្ទីរពេទ្យក្នុងរាជធានីភ្នំពេញផងដែរ ពេលពួកគេមានជំងឺធ្ងន់ធ្ងរ ឬត្រូវសង្រ្គោះបន្ទាន់ជាដើម៕	2017-05-19T21:30:00+07:00	freshnewsasia.com	https://m.freshnewsasia.com/index.php/en/localnews/55336-2017-05-19-07-30-01.html
dcf8afb3-8bc4-433e-a33d-05310a953634	ថ្ងៃនេះក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បន្តចុះពិនិត្យព្យាបាលជំងឺ ជូនពលរដ្ឋជិត៣ពាន់នាក់ នៅស្រុកឱរ៉ាល់ ខេត្តកំពង់ស្ពឺ	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២៥០នាក់ នៅព្រឹកថ្ងៃទី១៩ ខែឧសភា ឆ្នាំ២០១៧នេះ បាននិងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួន ២៩៩៨នាក់ ក្នុងនោះស្រ្ដីមានចំនួន២០៣៨នាក់ នៅក្នុងស្រុកឧដុង្គ ខេត្តកំពង់ស្ពឺ ព្រមទាំងចែកនំបុ័ង និងទឹកសុទ្ធផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋឧត្តុង្គ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ដឹកនាំដោយ លោក លេង ផាលី ប្រធានក្រុមគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមអធិបតីភាព លោក ឆាយ ថន ទេសរដ្ឋមន្ដ្រី រដ្ឋមន្ដ្រីក្រសួងផែនការ វត្តតាំបេង ឃុំហោងសំណំ ស្រុកឱរ៉ាល់ ខេត្តកំពង់ស្ពឺ អមដំណើរដោយលោក ហ៊ូ តាំងអេង រដ្ឋលលេខាធិការក្រសួងផែនការ លោក ឆាយ សត្យា ប្រធានសហភាពសហព័ន្ធ យុវជនកម្ពុជា ក្រសួងផែនការ លោក ខុ កា អភិបាលរងនៃគណៈអភិបាលខេត្តកំពង់ស្ពឺ មន្ទីរសុខាភិបាលខេត្តកំពង់ស្ពឺ លោក មូង ធី អភិបាលនៃគណៈអភិបាលស្រុកឱរ៉ាល់ សាខាសកម្មជនក្រុមការងារ យុវជនគណបក្សរាជធានីភ្នំពេញ សហភាពសហព័ន្ធយុវជនកម្ពុជាស្រុកឱរ៉ាល់ ខេត្តកំពង់ស្ពឺ។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ សូមបញ្ជាក់ថារយៈពេល៥៣ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៨៥២នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៧៥លើក ក្នុងនោះព្យាលបាលជូនប្រជាពលរដ្ឋបានចំនួន១០៦៤៧៧នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី១៩ ខែឧសភា ឆ្នាំ២០១៧៕	2017-05-19T18:13:00+07:00	freshnewsasia.com	https://m.freshnewsasia.com/index.php/en/localnews/55314-2017-05-19-04-13-31.html
dfeedc0f-8edc-4a4e-8ab8-713abad0d5f5	វេជ្ជបណ្ឌិតណែនាំពីវិធីការពារការឆ្លងមេរោគផ្ដាសាយធំនៅដើមរដូវវស្សា	មន្ត្រីជាន់ខ្ពស់ក្រសួងសុខាភិបាល បានអំពាវនាវឲ្យប្រជាពលរដ្ឋប្រុងប្រយ័ត្នចំពោះការឆ្លងមេរោគដែលនាំឲ្យកើតជំងឺផ្ដាសាយធំ ព្រោះរដូវភ្លៀងធ្លាក់បានមកដល់ហើយ ព្រោះថាគ្រាន់តែចូលដល់ដើមខែពិសាខ ភ្លាម គឺនៅដើមខែឧសភា នេះ ពលរដ្ឋជាង ២០០នាក់នៅស្រុកកោះញែក ខេត្តមណ្ឌលគិរី បានផ្ទុះជំងឺផ្ដាសាយធំ។ មន្ត្រីសុខាភិបាលបានចុះទៅទប់ស្កាត់បញ្ហានេះ។ តើលោកអ្នកត្រូវធ្វើដូចម្ដេចខ្លះ ដើម្បីទប់ស្កាត់ជំងឺផ្ដាសាយធំ? នាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាល បានស្រាវជ្រាវរកឃើញថា ក្នុងប្រទេសកម្ពុជា នៅក្នុងរដូវភ្លៀង គឺជារដូវដែលនាំឲ្យឆ្លងជំងឺផ្ដាសាយច្រើន ដែលបង្កឡើងដោយមេរោគផ្ដាសាយ ដែលហៅជាភាសាអង់គ្លេសថា ស៊ីសិនណល អិនហ្លូអិនសា (Seasonal Influenza)។ ប្រធាននាយកដ្ឋានប្រយុទ្ធនឹងជំងឺឆ្លង និងជាអ្នកនាំពាក្យក្រសួងសុខាភិបាល លោកវេជ្ជបណ្ឌិត លី សូវ៉ាន់ មានប្រសាសន៍ថា រោគសញ្ញាជំងឺគ្រុនផ្ដាសាយធំ រួមមាន គ្រុនក្ដៅលើសពី ៣៨,៥អង្សាសេ មានក្អក ឬឈឺក និងករណីខ្លះអាចវិវឌ្ឍន៍ទៅជាហត់ធ្ងន់ធ្ងរ ជាដើម៖ » ទន្ទឹមនឹងគ្នានេះ លោកវេជ្ជបណ្ឌិតបានរៀបរាប់ថា ជាទូទៅ ពលរដ្ឋតែងមានការភាន់ច្រឡំថា ជំងឺផ្ដាសាយបានកើតមានឡើងតែពេលរដូវត្រជាក់ គឺពុំដូច្នោះទេ។ ផ្ទុយទៅវិញ ជំងឺផ្ដាសាយនៅរដូវត្រជាក់ គឺបណ្ដាលមកពីការផ្លាស់ប្ដូរអាកាសធាតុ នាំឲ្យរាងកាយពុំមានភាពស៊ាំ ឬហៅថាប្រតិកម្ម។ លោកវេជ្ជបណ្ឌិតពន្យល់ដូច្នេះ៖ » ទាក់ទងនឹងការព្យាបាលជំងឺផ្ដាសាយធំ លោកវេជ្ជបណ្ឌិត លី សូវ៉ាន់ ផ្ដល់ឱវាទថា ការព្យាបាល គឺត្រូវប្រើថ្នាំបញ្ចុះកម្ដៅ ផឹកទឹកឲ្យបានច្រើន សម្រាកឲ្យលក់ស្កប់ស្កល់ កាត់បន្ថយការហាត់ប្រាណ ទទួលទានអាហារសម្បូរជីវជាតិ ជាពិសេសវីតាមីនសេ (C)។ លោកបញ្ជាក់ថា ការប្រើថ្នាំផ្សះ គឺគ្មានប្រសិទ្ធភាពដើម្បីសម្លាប់មេរោគនេះឡើយ ថែមទាំងនាំឲ្យសុខភាពរបស់លោកអ្នកកាន់តែចុះទ្រុឌទ្រោម និងមិនងាយជាពីជំងឺផ្ដាសាយថែមទៀតផង។ ក្រសួងសុខាភិបាល មានឱសថសម្រាប់ព្យាបាលសម្លាប់មេរោគផ្ដាសាយនេះ គឺមានឈ្មោះថា តាមីហ៊្លូ (Tamiflu)។ លោកថា បើការព្យាបាល ៣ថ្ងៃមិនធូរស្រាល ឫវិវឌ្ឍន៍ទៅជាហត់ខ្លាំង សូមប្រញាប់ទៅពិគ្រោះជំងឺជាមួយគ្រូពេទ្យជាបន្ទាន់៖ » មន្ត្រីសុខាភិបាលដដែលបានអំពាវនាវឲ្យប្រជាពលរដ្ឋប្រុងប្រយ័ត្នពីការឆ្លងជំងឺផ្ដាសាយធំ ព្រោះរដូវភ្លៀងធ្លាក់បានមកដល់ហើយ។ នេះជាស្ពតពាណិជ្ជកម្មរបស់ក្រសួងសុខាភិបាល អប់រំពីជំងឺផ្ដាសាយ។ នៅរដូវវស្សា ក្រសួងសុខាភិបាល តែងប្រកាសឲ្យប្រជាពលរដ្ឋប្រុងប្រយ័ត្នមូសខ្លាខាំ ខ្លាចមានជំងឺគ្រុនឈាម តែពេលនេះគឺជាករណីថ្មីដែលមន្ត្រីសុខាភិបាល កំពុងមានការព្រួយបារម្ភពីជំងឺគ្រុនផ្ដាសាយធំ។ ករណីមានអាការផ្ដាសាយ សូមប្រញាប់ទៅពិគ្រោះជំងឺជាមួយគ្រូពេទ្យ និងទទួលឱសថ ហើយបើមានករណីសង្ស័យណាមួយ សូមផ្ដល់ព័ត៌មានបន្ថែម ឬរាយការណ៍ពីជំងឺគ្រុនក្ដៅច្រើនក្នុងភូមិ ក្នុងសាលារៀន ឬកន្លែងធ្វើការ សូមទាក់ទងទៅលេខទូរស័ព្ទបន្ទាន់ ឬហតឡាញ (Hotline) ១១៥ ដើម្បីផ្ដល់ដំណឹង ឬរាយការណ៍ជូនមន្ត្រីជំនាញនៃនាយកដ្ឋានប្រយុទ្ធនឹងជំងឺឆ្លងជាប្រញាប់ ដែលលេខទូរស័ព្ទនេះ លោកអ្នកនឹងមិនអស់សេវាហៅចេញនោះទេ៕	2017-05-18T18:21:00+07:00	rfa.org	https://www.rfa.org/khmer/program/health/Ministry-of-health-advice-the-ways-to-cure-flu-05182017071814.html
4cc8a49b-c3c3-4d26-bafc-75bb8fb81064	ក្រុមគ្រូពេទ្យស្ម័គ្រចិត្តគណបក្សប្រជាជនកម្ពុជា ចុះពិនិត្យព្យាបាលជំងឺជូនប្រជាពលរដ្ឋដោយឥតគិតថ្លៃនៅស្រុកកំពុងត្របែក	លោក ជា សុគន្ធា អនុប្រធានក្រុមការងារគណពង្រឹងមូលដ្ឋានស្រុកកំពុងត្របែក និងជាប្រធានក្រុមការងារគណៈពង្រឹងមូលដ្ឋានឃុំថ្កូវ លោក សួន គឹមស៊ាន់ អនុប្រធានក្រុមការងារគណៈពង្រឹងមូលដ្ឋានឃុំថ្កូវ បានបើកយុទ្ធនាការ បានដឹកនាំក្រុមគ្រូស្ម័គ្រចិត្ត ដោយមានការចូលរួមពីក្រុមគ្រូពេទ្យបាំរាំងផងដែរ។ ពិធីនេះធ្វើឡើងរយៈពេល២ថ្ងៃគឺ១៦-១៧ ខែឧសភា ឆ្នាំ២០១៧នេះ រួមនឹងមានប្រជាពលរដ្ឋបានចូលទៅព្យាបាលជំងឺរបស់ពួកគាត់មានរហូតដល់ទៅជាង ៧០០នាក់ ហើយការព្យាបាលនេះគឺ ដើម្បីចូលរួមចំណែកកាត់ន្ថយការចំណាយរបស់ប្រជាពលរដ្ឋប្រចាំថ្ងៃទៅលើសេវាសុខភាព។ ក្នុងឱកាសនោះលោក ជា សុគន្ធា បានថ្លែងថា ។ លោក សុគន្ធា បន្តថា ដោយសារមើលឃើញបញ្ហានេះ សម្ដេចតេជោ ហ៊ុន សែន ប្រធានគណបក្ស និងសម្ដេចពញាចក្រី ហេង សំរិន ប្រធានកិត្តិយស គណបក្ស តែងតែចាត់ឲ្យក្រុមពេទ្យស្មគ្រ័ចិត្ត ចុះជួយពិនិត្យ និងព្យាបាលជូនប្រជាពលរដ្ឋនៅគ្រប់តំបន់ទូទាំងប្រទេស ការចុះពិនិត្យ និងព្យាបាលនេះ គឺជាស្មារតីមនុស្សធម៌ពិតៗកើតចេញពីសេចក្តីស្រឡាញ់ ដែលមិនប្រកាន់ជំនឿសាសនា ឬ និន្នាការនយោបាយ គឺក្នុងគោលសំដៅតែមួយ ដើម្បីកាត់បន្ថយភាពក្រីក្រ និងឲ្យប្រជាពលរដ្ឋទទួលបានសុខភាពល្អរស់នៅមានសុភមង្គលក្នុងមហាគ្រួសារខ្មែរ។ លោក ជា សុគន្ធា និងក្រុមការងារបានអញ្ជើញចុះសាកសួសុខទុក្ខ និងបានស្វែងយល់ពីស្ថានភាពជីវភាព រស់នៅរបស់ប្រជាពលរដ្ឋតាមភូមិនីមួយៗរបស់ប្រជាពលរដ្ឋរស់នៅក្នុងឃុំផងដែរ ដោយនាំយកអំណោយ មានជាសម្ភារៈប្រើប្រាស់គ្រឿង ឧបភោគបរិភោគ និងថវិកាមួយ ចំនួនជូនដល់ គ្រួសារខ្វះខាត និង ចាស់ជរាក្នុងឃុំនេះផងដែរ ។ បន្ទាប់មក លោក ជា សុគន្ធា បានធ្វើពិធីទទួលសមាជិក CNRP ជាច្រើននាក់ ដែលបន្តដើរចេញពីគណបក្សសង្គ្រោះជាតិ សុំចូលមករួមនយោបាយជាមួយគណបក្សប្រជាជនកម្ពុជា ក៏ព្រោះតែពួកគាត់បានមើលឃើញយ៉ាងច្បាស់លាស់ពីសកម្មភាពរបស់គណបក្សផ្សេងៗ ពិសេសមិនពេញចិត្តការដឹកនាំ និងរបៀបរបបធ្វើការងាររបស់មេដឹកនាំគណបក្សសង្គ្រោះជាតិ ពោលគឺមេដឹកនាំគណបក្សនេះ គ្មានសមត្ថភាពដឹកនាំប្រទេសឡើយ ចេះតែម្យ៉ាង គឺឃោសនាញុះញង់បំបែកបំបាក់សាមគ្គីភាពជាតិ បង្កអសន្តិសុខសង្គម ប្រព្រឹត្តិអំពើមិនគួរគប្បីក្នុងជួរគណបក្ស និងអំពើអសីលធម៌ជាដើម។ នាឱកាសនោះផងដែរ លោក ជា សុគន្ធា ក៏បានផ្តល់អណ្តូងទឹកជូនដល់ប្រជាពលរដ្ឋ នៅឃុំថ្កូវ ស្រុកកំពង់ត្របែក ក្នុងការផ្គត់ផ្គង់និងប្រើប្រាស់តាមតម្រូវការរបស់ពួកគាត់ផងដែរ៕	2017-05-18T02:45:00+07:00	freshnewsasia.com	https://m.freshnewsasia.com/index.php/en/localnews/55181-2017-05-17-12-45-15.html
e3ab292b-9a6e-475d-902f-dc9ec2b96146	ក្រុមគ្រូពេទ្យស្ម័គ្រចិត្តសម្ដេចពញាចក្រក្រី ហេង សំរិន ចុះពិនិត្យព្យាបាលជំងឺ ជូនប្រជាពលរដ្ឋ ឥតគិតថ្លៃចំនួន២ពាន់នាក់ នៅឃុំដូនតី ខេត្តត្បូងឃ្មុំ	ក្រុមគ្រូពេទ្យស្ម័គ្រចិត្តរបស់ សម្ដេចពញាចក្រក្រី ហេង សំរិន ប្រធានរដ្ឋសភាកម្ពុជា បានចុះទៅពិនិត្យព្យាបាលជំងឺជូន ប្រជាពលរដ្ឋ ឥតគិតថ្លៃចំនួន២ពាន់នាក់នៅ ឃុំដូនតី ស្រុកពញាក្រែក ខេត្តត្បូងឃ្មុំ ដើម្បីចូលរួមចំណែកកាត់ន្ថយការចំណាយរបស់ ពួកគាត់ប្រចាំថ្ងៃ ចំពោះសេវាសុខភាព។ យុទ្ធនាការនេះ បានធ្វើឡើងនៅថ្ងៃទី១៥ ខែឧសភា ឆ្នាំ២០១៧នេះ ដឹកនាំដោយលោក កែវ ពិសិដ្ឋ តំណាងរាស្ត្រមណ្ឌលកំពង់ចាម និងក្រុមការងារ មួយចំនួនទៀត ដោយមានការចូលរួមពីប្រធានសុខាភិបាល និងអាជ្ញាធរមូលដ្ឋានផងដែរ។ នៅក្នុងឱកាសនោះលោកតំណាងរាស្រ្ត កែវ ពិសិដ្ឋ បានថ្លែងថា ។ លោកថា ដោយសារមើលឃើញបញ្ហានេះ សម្ដេចតេជោ ហ៊ុន សែន ប្រធានគណបក្ស និងសម្ដេចពញាចក្រី ហេង សំរិន ប្រធានកិត្តិយស គណបក្ស តែងតែចាត់ឲ្យក្រុមពេទ្យស្មគ្រ័ចិត្ត ចុះជួយពិនិត្យ និងព្យាបាលជូនប្រជាពលរដ្ឋ នៅគ្រប់តំបន់ទូទាំងប្រទេស ការចុះពិនិត្យ និងព្យាបាលនេះ គឺជាស្មារតីមនុស្សធម៌ពិតៗកើតចេញ ពីសេចក្តីស្រឡាញ់ដែលមិនប្រកាន់ជំនឿសាសនា ឬនិន្នាការនយោបាយ គឺក្នុងគោលសំដៅតែមួយ គឺដើម្បីកាត់បន្ថយភាពក្រីក្រ និងឲ្យប្រជាពលរដ្ឋ ទទួលបានសុខភាពល្អរស់នៅមានសុភមង្គល ក្នុងមហាគ្រួសារខ្មែរ។ ដូចនេះយើងបន្តរស់នៅរួមសុខរួមទុក្ខជាមួយគ្នា និងរួមគ្នាអភិវឌ្ឍប្រទេសបន្តទៀត។ លោក កែង វណ្ណៈ ប្រធានមន្ទីរសុខាភិបាលខេត្តត្បូងឃ្មុំ ដែលជាអ្នកដឹកនាំផ្ទាល់ក្នុងការព្យាបាលនេះ បានឲ្យដឹងថា ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋទាំង២ពាន់ នាក់នេះរួមមាន៖ ការពិគ្រោះពិនិត្យជំងឺទូទៅ ការពិនិត្យតាមអេកូសាស្ត្រ ការវះកាត់តូច ពិនិត្យជំងឺភ្នែក និងជំងឺទឹកនោមផ្អែម។ នៅថ្ងៃដដែលនោះដែរ លោក កែវ ពិសិដ្ឋ និងក្រុមការងារបានអញ្ជើញចុះសាកសួសុខទុក្ខ និងបានស្វែងយល់ពីស្ថានភាពជីវភាព រស់នៅរបស់ ប្រជាពលរដ្ឋតាមភូមិនីមួយៗរបស់ឃុំពពេលផងដែរ ដោយនាំយកអំណោយ មានជាសម្ភារៈប្រើប្រាស់គ្រឿង ឧបភោគបរិភោគ និងថវិកាមួយ ចំនួនជូនដល់ គ្រួសារខ្វះខាត ស្ត្រីមេម៉ាយ និង ចាស់ជរាចំនួន១០០គ្រួសារក្នុងឃុំនេះផងដែរ៕	2017-05-16T18:40:00+07:00	freshnewsasia.com	https://m.freshnewsasia.com/index.php/en/localnews/55037-2017-05-16-04-40-50.html
e997c1ef-30aa-49e9-89cc-d6b04daacdb6	ប្រជាពលរដ្ឋស្រុកឧដុង្គជិត៣ពាន់នាក់ ថ្លែងអំណរគុណលោក ហ៊ុន ម៉ានី ដែលចាត់ក្រុមគ្រូពេទ្យ ចុះព្យាបាលជំងឺជូនពួកគាត់ និងស្នើឲ្យចុះមកឲ្យបានញឹកញាប់	ប្រជាពលរដ្ឋជិត២ពាន់នាក់ រស់នៅស្រុកឧដុង្គ ខេត្តកំពង់ស្ពឺ បានសម្ដែងការរំភើបរីករាយ និងថ្លែងអំណរគុណ ចំពោះលោក ហ៊ុន ម៉ានី អ្នកតំណាងរាស្ត្រមណ្ឌលកំពង់ស្ពឺ ដែលបានចាត់ឲ្យក្រុមការងារគ្រូពេទ្យស្ម័គ្រចិត្តរបស់លោក ចុះជួយពិនិត្យ និងព្យាបាលជំងឺជូនពួកគាត់ ដោយឥតគិតថ្លៃដល់គេហដ្ឋាន។ ក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ចំនួន៣១៥នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី នៅថ្ងៃទី១៤ ខែឧសភា ឆ្នាំ២០១៧ បាននាំអំណោយថ្នាំពេទ្យ ចុះទៅពិនិត្យព្យាបាលជំងឺជូនប្រជាពលរដ្ឋ ស្រុកឧដុង្គ ខេត្តកំពង់ស្ពឺ ដោយឥតគិតថ្លៃ ចំនួន២៩៩៨នាក់ មានស្រីចំនួន២០៣៨នាក់។ អ្នកស្រី សុខ សុផាន អាយុ៤៥ឆ្នាំ ប្រជាពលរដ្ឋដែលរស់នៅស្រុកឧដុង្គ ខេត្តកំពង់ស្ពឺ បានថ្លែងឲ្យដឹង «ថ្ងៃនេះខ្ញុំ និងអ្នកភូមិជាច្រើន សូមថ្លែងអំណរគុណយ៉ាងជ្រាលជ្រៅ ឯកឧត្តម ហ៊ុន ម៉ានី និងក្រុមការងារគ្រូពេទ្យស្ម័គ្រចិត្ត របស់ឯកឧត្តមដែលបានចុះមក ពិនិត្យព្យាលបាលជំងឺប្រជាពលរដ្ឋ ដោយឥតគិតថ្លៃនេះ ហើយការចុះមកជួយរបស់ក្រុមគ្រូពេទ្យនេះ បានជួយដល់អ្នកភូមិស្រុកច្រើនណាស់ ដូចជាកាត់បន្ថយភាពក្រីក្រ ព្រោះអ្នកភូមិមានជីវភាពក្រីក្រ និងមានអ្នកជំងឺច្រើន។ ខ្ញុំក៏សូមស្នើឲ្យឯកឧត្តម ហ៊ុន ម៉ានី ក៏ដូចជាក្រុមគ្រូពេទ្យស្ម័គ្រចិត្ត ចុះមកជួយប្រជាពលរដ្ឋឲ្យ បានច្រើនដងថែមទៀត»។ សម្រាប់អ្នកស្រី ង៉ែត សុផារ៉ា បានថ្លែងឲ្យដឹងថា «ក្នុងថ្ងៃនេះខ្ញុំពិតជាមានភាពរីករាយ សប្បាយចិត្តណាស់ដោយ មានការចុះមកជួយ ពិនិត្យព្យាបាលដោយឥតគិតថ្លៃរបស់ ក្រុមគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានី៊ ការចុះមកជួយនេះ បានផ្ដល់ប្រយោជន៍ច្រើនណាស់ដ៏អ្នកភូមិ ព្រោះអាចជួយកុំឲ្យអ្នកស្រុកភូមិចំណាយលុយ ដើម្បីទិញថ្នាំ ហើយខ្ញុំក៏ដូចជាអ្នកភូមិ សូមស្នើសូមឲ្យក្រុមគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានីចុះមកជួយប្រជាពលរដ្ឋឲ្យបានគ្រប់ៗគ្នា និងញឹកញាប់»។ រយៈពេល៥៣ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៨១០នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៧៤លើក ក្នុងនោះព្យាលបាលជូនប្រជាពលរដ្ឋបានចំនួន១០៣៤៩៩នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី១៤ ខែឧសភា ឆ្នាំ២០១៧។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិ បង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា៕	2017-05-15T23:45:00+07:00	freshnewsasia.com	https://m.freshnewsasia.com/index.php/en/localnews/54991-2017-05-15-09-45-50.html
05f22651-f7da-4f73-b51a-2ffd7ce859eb	អាជ្ញាធរថាបទល្មើសពាក់ព័ន្ធគ្រឿងញៀនថយចុះជិត២០%ក្រោយយុទ្ធនាការប្រឆាំងគ្រឿងញៀន	មន្ត្រីជាន់ខ្ពស់ក្រសួងមហាផ្ទៃ ថ្លែងថា បទល្មើសដែលជាប់ទាក់ទងនឹងគ្រឿងញៀនមានការថយចុះប្រហែល ២០ភាគរយ ចាប់តាំងពីរដ្ឋាភិបាលដាក់ចេញនូវយុទ្ធនាការប្រឆាំងគ្រឿងញៀនខុសច្បាប់លើកទី១។ អង្គការសង្គមស៊ីវិល សាទរចំពោះកិច្ចខិតខំប្រឹងប្រែងនេះ ក៏ប៉ុន្តែស្នើឲ្យអាជ្ញាធរវែកមុខចាប់ឈ្មួញគ្រឿងញៀនទ្រង់ទ្រាយធំ យកមកកាត់ទោសឲ្យបាន ដើម្បីបង្កើនប្រសិទ្ធភាពនៃយុទ្ធនាការនេះ។ អគ្គលេខាធិការអាជ្ញាធរជាតិប្រយុទ្ធប្រឆាំងគ្រឿងញៀន ឧត្តមសេនីយ៍ឯក មាស វីរិទ្ធ បញ្ជាក់ប្រាប់អាស៊ីសេរី នៅថ្ងៃទី១៥ ឧសភា ថា សមត្ថកិច្ចនឹងប្រឹងប្រែងបន្ថែមទៀតដើម្បីកាត់បន្ថយភាពអវិជ្ជមាននានាដែលបង្កឡើងដោយគ្រឿងញៀន ឲ្យដល់កម្រិតមួយទាបបំផុត។ លោកថា តាំងពីយុទ្ធនាការប្រឆាំងគ្រឿងញៀនខុសច្បាប់ត្រូវបានអនុវត្ត ការចរាចរណ៍គ្រឿងញៀនពីក្រៅប្រទេសចូលមកកម្ពុជា ហាក់មានសភាពស្ងប់ស្ងាត់ ហើយតំបន់គ្រឿងញៀនអនាធិបតេយ្យក៏ត្រូវបានលុបបំបាត់ចោលដែរ។ ទោះជាយ៉ាងណា លោកក៏ទទួលស្គាល់ដែរថា បទល្មើសមួយចំនួនដែលកំពុងកើតឡើងនាពេលបច្ចុប្បន្ន គឺផ្ដើមចេញពីគ្រឿងញៀន ដែលរួមមានអំពើហិង្សា និងអំពើចោរកម្ម ជាដើម៖ ។ គិតចាប់តាំងពីថ្ងៃទី១ ខែមករា ដែលជាថ្ងៃអនុវត្តយុទ្ធនាការប្រឆាំងគ្រឿងញៀនខុសច្បាប់លើកទី១ រហូតដល់ថ្ងៃទី១៤ ខែឧសភា សមត្ថកិច្ចបង្ក្រាបបានបទល្មើសគ្រឿងញៀនចំនួនជាង ៣ពាន់ករណី (៣.៤៧៧ករណី) ឃាត់ខ្លួនជនសង្ស័យជិត ៨ពាន់នាក់ (៧.៨៤៣នាក់) និងរឹបអូសបានសារធាតុញៀនគ្រប់ប្រភេទចំនួន ៥១គីឡូក្រាម។ លោក មាស វីរិទ្ធ បញ្ជាក់ថា ការប្រជុំវាយតម្លៃអំពីយុទ្ធនាការប្រឆាំងគ្រឿងញៀនខុសច្បាប់លើកទី១ នឹងធ្វើឡើងនៅចុងខែមិថុនា ឬដើមខែកក្កដា ខាងមុខ។ លោកថា ដោយសារតែយុទ្ធនាការលើកទី១ នេះ ទទួលបានលទ្ធផលវិជ្ជមាន ដូច្នេះយុទ្ធនាការប្រឆាំងគ្រឿងញៀនខុសច្បាប់លើកទី២ អាចនឹងត្រូវដាក់ឲ្យអនុវត្តបន្តទៀត។ នាយកប្រតិបត្តិអង្គការខាណា (KHANA) លោក ជួប សុខចំរើន សាទរចំពោះការអនុវត្តយុទ្ធនាការប្រឆាំងគ្រឿងញៀនរបស់រដ្ឋាភិបាល។ លោកក៏សង្កេតឃើញដែរថា បទល្មើសគ្រឿងញៀនមានការថយចុះ ក៏ប៉ុន្តែអ្វីដែលជាចំណោទមិនទាន់ត្រូវបានដោះស្រាយនោះ គឺការបង្ក្រាបបទល្មើសនេះហាក់ធ្វើឡើងបានតែទៅលើជនល្មើសជួញដូរតូចតាច តែឈ្មួញជួញដូរទ្រង់ទ្រាយធំ មិនទាន់ត្រូវបានអាជ្ញាធរវែកមុខចាប់យកមកផ្ដន្ទាទោសនៅឡើយ៖ ។ លោកគាំទ្រឲ្យមានយុទ្ធនាការប្រឆាំងគ្រឿងញៀននេះជាបន្តទៀត តែក៏ស្នើឲ្យរដ្ឋាភិបាលបញ្ចូលចំណុចមួយចំនួនទៀត ដើម្បីឲ្យយុទ្ធនាការនេះកាន់តែមានប្រសិទ្ធភាព។ នោះគឺជាការបែងចែកឲ្យដាច់ពីគ្នារវាងអ្នកជួញដូរ និងអ្នកប្រើប្រាស់គ្រឿងញៀន ការបញ្ចូលអង្គការសង្គមស៊ីវិលទៅក្នុងយន្តការប្រយុទ្ធប្រឆាំងគ្រឿងញៀន និងការធានាសុវត្ថិភាពជូនអ្នករាយការណ៍អំពីបទល្មើសគ្រឿងញៀន៖ ។ ទាក់ទងនឹងការប្រឆាំងគ្រឿងញៀននេះដែរ កាលពីខែមីនា កន្លងទៅ ប្រធានអាជ្ញាធរជាតិប្រយុទ្ធប្រឆាំងគ្រឿងញៀន លោកឧបនាយករដ្ឋមន្ត្រី កែ គឹមយ៉ាន បានរិះគន់យ៉ាងកម្រទៅលើតុលាការថា បានកាត់ទោសឈ្មួញគ្រឿងញៀនមិនសមនឹងស្ថានទម្ងន់ទោស ដែលធ្វើឲ្យប៉ះពាល់អារម្មណ៍របស់សមត្ថកិច្ចដែលប្រឹងអនុវត្តច្បាប់។ លោកបានរិះគន់តុលាការថា បានបន្ធូរបន្ថយទោសដល់ជនល្មើសគ្រឿងញៀន ដែលបានប្រព្រឹត្តកំហុសធ្ងន់ធ្ងរ ហើយករណីខ្លះ ឈ្មួញគ្រឿងញៀនមានតែឈ្មោះជាប់ពន្ធនាគារ តែជាក់ស្តែង ពួកគេនៅក្រៅពន្ធនាគារ និងបានបន្តសកម្មភាពជួញដូរគ្រឿងញៀនកាន់តែខ្លាំងជាងមុនទៅទៀត៕	2017-05-15T20:55:00+07:00	rfa.org	https://www.rfa.org/khmer/news/health/anti-drug-official-claims-20-percent-of-drug-related-crimes-have-decreased-05152017095751.html
bee4ec21-2e12-4458-a66d-5ef38379b501	ផ្ទុះជំងឺដ៏កាចសាហាវ អ៊ីបូឡា (Ebola) សាជាថ្មីនៅទ្វីបអាហ្វ្រិក ខណៈមនុស្ស០៣នាក់ហើយបានស្លាប់!	មនុស្សយ៉ាងហោចណាស់ ០៣នាក់បានស្លាប់ មានជាប់ពាក់ព័ន្ធនឹងវីរុស Ebola ដែលត្រូវបានគេសង្ស័យថា កំពុងរាតត្បាតសាជាថ្មីនៅឯតំបន់សាច់ស្រយាលមួយកន្លែង ស្ថិតនៅភាគខាងជើងសាធារណរដ្ឋប្រជាធិបតេយ្យកុងហ្គោ ខណៈក្រុមមន្ត្រីសុខាភិបាលបានធ្វើដំណើរទៅ កាន់ប្រទេសក្នុងតំបន់អាហ្រ្វិកកណ្ដាលមួយនេះ ដើម្បីរកវិធានការឆ្លើយតបទៅនឹងការកើនឡើងករណីវីវុស Ebola។ នេះបើតាមអង្គការរបាយការណ៍ពីមន្ត្រីនៃសុខភាពពិភពលោក WHO ដកស្រង់ដោយសារព័ត៌មាន CGTN នៅព្រឹកថ្ងៃចន្ទ ទី១៥ ខែឧសភា ឆ្នាំ២០១៧។ យោងតាមអង្គការ WHO ជនរងគ្រោះទាំង០៣នាក់ខាងលើ មកពីតំបន់សុខភិបាល Likati នៃខេត្ត Bas-Uele ស្ថិតនៅជាប់ព្រំដែនជាមួយសាធារណរដ្ឋអាហ្វ្រិកកណ្ដាល។ ជាមួយគ្នានោះដែរ ក្រុមអាជ្ញាធរសុខភិបាលកំពុងស្រាវជ្រាវ និងចាត់វិធានការទប់ស្កាត់ជាបណ្ដើរៗហើយ ដោយក្នុងនោះរួមមានទំាងការធ្វើតេស្ដ និងព្យាបាល ឬក៏ដាក់ឱ្យនៅឆ្ងាយពីគេឯង រាល់អ្នកជំងឺណាដែលសង្ស័យថា បានឆ្លងវីរុស Ebola។ គួរបញ្ជាក់ថា នៅចន្លោះពីឆ្នាំ២០១៤ ដល់ឆ្នាំ២០១៥ វីរុស Ebola ៨១៥ករណីត្រូវបានគេរកឃើញ ហើយពីរភាគបីនៃអ្នកឆ្លងវីរុសនេះ បានបាត់បង់ជីវិត។ បើគិតនៅក្នុងអំឡុងឆ្នាំ២០១៤ ជាពេលដែល Ebola រីករាលដាលខ្លាំង ប្រជាជនប្រមាណ ១១,៣០០នាក់បានស្លាប់ និង២៨,០០០នាក់ឆ្លង Ebola នៅក្នុងប្រទេសអាហ្រិ្វកខាងលិច ដូចជា ហ្គីណេ (Guinea), សៀរ៉ា ឡេអូន (Sierra Leone) និងលីបេរីយ៉ា (Liberia)៕	2017-05-15T17:37:00+07:00	freshnewsasia.com	https://m.freshnewsasia.com/index.php/en/internationalnews/54942-ebola.html
9be126b0-b283-4424-868e-1ba292382cee	ថ្ងៃអាទិត្យនេះ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បន្តចុះពិនិត្យព្យាបាលជំងឺ ជូនពលរដ្ឋជិត៣ពាន់នាក់ នៅស្រុកឧដុង្គ ខេត្តកំពង់ស្ពឺ	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៣១៥នាក់ នៅព្រឹកថ្ងៃអាទិត្យ ទី១៤ ខែឧសភាឆ្នាំ២០១៧នេះ បាននិងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួន ២៩៩៨នាក់ ក្នុងនោះស្រ្ដីមានចំនួន២០៣៨នាក់ នៅក្នុងស្រុកឧដុង្គ ខេត្តកំពង់ស្ពឺ ព្រមទាំងចែកនំបុ័ង និងទឹកសុទ្ធផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋឧត្តុង្គ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ដឹកនាំដោយ លោក លេង ផាលី ប្រធានក្រុមគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមអធិបតីភាព លោក លី សុន ប្រធានក្រុមការងារចុះជួយស្រុកឧដុង្គ តំណាងលោក ហ៊ុន ម៉ានី និងបានសហការជាមួយលោក ហ៊ូ តាំងអេង រដ្ឋលេខាធិកាក្រសួងផែនការ លោក យឹម យ៉ាន់ អនុរដ្ឋលេខាធិការក្រសួងសុខាភិបាល លោកស្រី ហង់ លីណា ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយកវិទ្យាស្ថានជាតិស្ថិតិ លោក នាក់ សើគីរីន ប្រធានក្រុមការងារចុះជួយ ឃុំក្រាំងចេក សាខាសកម្មជនក្រុមការងារយុវជនគណបក្សរាជធានីភ្នំពេញ មន្ទីរសុខាភិបាលខេត្តកំពង់ស្ពឺ លោក នួន វាសនា អភិបាលនៃគណអភិបាលស្រុកឧត្តុង្គ ខេត្តកំពង់ស្ពឺសហភាពសហព័ន្ធយុវជនកម្ពុជា ស្រុកឧត្តុង្គ ខេត្តកំពង់ស្ពឺ។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ សូមបញ្ជាក់ថារយៈពេល៥៣ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៨១០នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៧៤លើក ក្នុងនោះព្យាលបាលជូនប្រជាពលរដ្ឋបានចំនួន១០៣៤៩៩នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី១៤ ខែឧសភា ឆ្នាំ២០១៧៕	2017-05-14T18:05:00+07:00	freshnewsasia.com	https://m.freshnewsasia.com/index.php/en/localnews/54908-2017-05-14-04-05-43.html
3470db22-1f50-4cdd-9b11-9acef9544a33	ប្រជាពលរដ្ឋឃុំតាភេម ស្រុកត្រាំកក់ ខេត្តតាកែវ ថ្លែងអំណរគុណ លោក ហ៊ុល សំអុន ដែលបានដឹកនាំក្រុមគ្រូពេទ្យពិនិត្យព្យាបាលជំងឺដោយឥតគិតថ្លៃ	ព្រឹកថ្ងៃសៅរ៍ ទី១៣ ខែឧសភា ឆ្នាំ២០១៧ នេះលោក ហ៊ុល សំអុន សមាជិកគណៈកម្មការ កណ្តាលគណបក្សប្រជាជនកម្ពុជា និងជាអនុប្រធានការងារចុះជួយឃុំ តាភេម ស្រុកត្រាំកក់ ខេត្តតាកែវ និងលោកគ្រូពេទ្យ អ្នកគ្រូគ្រូពេទ្យស្ម័គ្រចិត្ត មិនគិតពីការនឿយហត់ បានលះបង់ពេលវេលាថ្ងៃឈប់សម្រាក ចុះមកមូលដ្ឋាន ពិនិត្យព្យាបាលជំងឺជូនបងប្អូន ប្រជាពលរដ្ឋដោយឥតគិតថ្លៃ មិនប្រកាន់ សាសនា ពណ៌សម្បុរ និន្នាការនយោបាយ បានចំនួន១២២៧នាក់ ក្នុងនោះកុមារចំនួន១៨៦នាក់ ដោយពិនិត្យលើជំងឺទូទៅ រោគស្ត្រី លើសឈាម ជំងឺជំងឺសួត ជំងឺរាគ សើស្បែក។ លោកវេជ្ជបណ្ឌិត ឌឿន វុទ្ឋា តំណាងក្រុមគ្រូពេទ្យស្ម័គ្រចិត្ត ថ្លែងថា ក្រុមគ្រូពេទ្យត្រូវចេះជួយប្រជាពលរដ្ឋ ដោយប្រកាន់ជាប់ក្រមសីលធម៌ និងវិជ្ជាជីវៈពេទ្យ ផ្តើមចេញពីអំពើល្អចេះជួយប្រជាពលរដ្ឋនៅគ្រប់កាលៈទេសៈ ចូលរួមចំណែកជាមួយរាជរដ្ឋាភិបាល ក្រោមការដឹកនាំរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា។ ទីណាមានសម្តេចតេជោ ហ៊ុន សែន ទីនោះមានការអភិវឌ្ឍន៍ និងសុខសន្តិភាព។ ជាទីបញ្ចប់ប្រជាពលរដ្ឋ ដែលបានមកទទួលការព្យាបាលជំងឺ សប្បាយរីករាយ សូមថ្លែងអំណរគុណដល់ក្រុមការងារ គណបក្សប្រជាជនកម្ពុជា ឃុំតាភេម ស្រុកត្រាំកក់ ខេត្តតាកែវ និងសូមណូមពរឲ្យក្រុមគ្រូពេទ្យចុះមកម្តងទៀត៕	2017-05-13T22:42:00+07:00	freshnewsasia.com	https://m.freshnewsasia.com/index.php/en/54876-2017-05-13-08-42-28.html
019de294-be1c-4dba-9ce9-fbc8f38049b3	លោក ម៉ម ប៊ុនហេង ដឹកនាំក្រុមគ្រូពេទ្យចុះពិនិត្យ និងព្យាបាលជំងឺ ជូនប្រជាពលរដ្ឋជាងពីរពាន់នាក់នៅឃុំញេញ៉ង ខេត្តតាកែវ ដោយឥតគិតថ្លៃ	ក្រុមប្រជាពលរដ្ឋទាំងក្មេងនិងចាស់នៅក្នុងឃុំញ៉េញ៉ង ស្រុកត្រាំកក់ ខេត្តតាកែវប្រមាណជាងពីរពាន់នាក់ដែលមានជំងឺប្រចាំកាយ ត្រូវបានក្រុមគ្រូពេទ្យស្ម័គ្រចិត្តរបស់លោក ម៉ម ប៊ុនហេង ចុះមកជួយព្យាបាលជំងឺដល់ភូមិឃុំដោយឥតគិតថ្លៃ នាថ្ងៃទី១៣ ខែឧសភា ឆ្នាំ២០១៧។ លោកបណ្ឌិត ម៉ម ប៊ុនហេង រដ្ឋមន្ត្រីក្រសួងសុខាភិបាល បានថ្លែងឲ្យដឹងថា ការចុះមកពិនិត្យព្យាបាលជំងឺជូនបងប្អូនប្រជាពលរដ្ឋនៅថ្ងៃនេះគឺ មានកត្តាពីរដែលជំរុញឲ្យលោក ត្រូវតែមកជួយដល់បងប្អូននៅឃុំញ៉េញ៉ងនេះវិញ ដោយសារតែ ទី១ លោកជាអតីត ធ្លាប់រស់នៅក្នុងឃុំញេញ៉ងនេះជាមួយនិងបងប្អូន ដែលធ្លាប់ឆ្លងកាត់ការលំបាកជាមួយគ្នា កាលពីសម័យដែលប្រទេសមានសង្គ្រាម រហូតមកដល់ពេលនេះប្រទេសរបស់យើងមានសុខសន្តិភាព និងការអភិវឌ្ឍន៍នៅគ្រប់ទីកន្លែង។ ទី២ ដោយសារតែលោកមានសំណាង ដែលសម្តេចតេជោ ហ៊ុន សែន បានតែងតាំងរូបលោកជារដ្ឋមន្ត្រីក្រសួងសុខាភិបាលផង ទើបលោកមានលទ្ធភាពអាចនាំក្រុមគ្រូពេទ្យជំនាញទាំងអស់នេះ មកព្យាបាលជំងឺជូនបងប្អូននៅពេលនេះបានដោយមិនគិតថ្លៃអ្វីទាំងអស់។ លោកបណ្ឌិត ម៉ម ប៊ុនហេង បានបន្តថា នេះជាសកម្មភាពមនុស្សធម៌មួយដែលចង់ឆ្លុះបង្ហាញពីការចេះជួយគ្នាទៅវិញទៅមក និងជាការចូលរួមចំណែកមួយផ្នែក ក្នុងការកាត់បន្ថយនៅភាពក្រីក្ររបស់ប្រជាពលរដ្ឋ ដែលកំពុងតែមានការខ្វះខាត ដែលមិនចង់ឲ្យប្រជាពលរដ្ឋចំណាយអស់ថវិការច្រើន ក្នុងការធ្វើដំណើរទៅព្យាបាលជំងឺនៅរាជធានីភ្នំពេញ ឬតំបន់ឆ្ងាយៗ ទើបបានជាលោកដឹកនាំក្រុមគ្រូពេទ្យ ដែលមានជំនាញគ្រប់មុខទាំងអស់នេះចុះមកពិនិត្យ និងធ្វើការព្យាបាលជូនបងប្អូនប្រជាពលរដ្ឋរបស់យើងដល់ភូមិ ឃុំតែម្តង ហើយការព្យាលនេះដែរ គឺមិនមានការគិតថ្លៃសេវាអ្វីទាំងអស់ ។ ឆ្លៀកក្នុងឱកាសនោះដែរ លោកបណ្ឌិត ចាន់ សារុន ប្រធានក្រុមការងារចុះជួយស្រុកត្រាំកក់ បានថ្លែងថា ក្រុមគ្រូពេទ្យស្ម័គ្រចឹត្តរបស់លោក ម៉ម ប៊ុនហេង ចុះមកជួយព្យាបាលជំងឺដល់ប្រជាពលរដ្ឋនៅពេលនេះគឺជាស្មារតីមនុស្សធម៌សុទសាធ ដោយស្ដែងចេញពីសេចក្ដីស្រលាញ់បងប្អូនប្រជាពលរដ្ឋក្នុងនាមជាឈាមខ្មែរដូចគ្នា ខ្មែរស្រលាញ់ខ្មែរ ពោលគឺការព្យាបាលនេះមិនប្រកាន់បក្សពួក ពណ៌សម្បុរ សាសនាឬនិន្នាការនយោបាយអ្វីនោះឡើយ។ ការព្យាបាលរបស់ក្រុមគ្រូពេទ្យស្ម័គ្រចិត្តរបស់ លោករដ្ឋមន្ត្រីក្រសួងសុខាភិបាលនេះជូនដល់ប្រជាពលរដ្ឋ គឺជាការយកចិត្តទុកដាក់ និងគិតគូរជានិច្ចពីសំណាក់ប្រមុខរាជរដ្ឋាភិបាល ដែលដឹកនាំដោយសម្តេចតេជោ ហ៊ុន សែន ដែលសម្តេចតែងតែគិតគូរជានិច្ចនូវសុខទុក្ខរបស់បងប្អូនប្រជាពលរដ្ឋទាំងអស់ ចង់អោយមានសុខសុវត្តិភាព និងមានសុខភាពល្អគ្រប់គ្នា ។ លោក សុខ សំណាង ជាប្រជាពលរដ្ឋរស់នៅឃុំញេញ៉ង បានសំដែងការគាំទ្រយ៉ាងខ្លាំងចំពោះសកម្មភាពរបស់រាជរដ្ឋាភិបាល ដែលតែងតែគិតគូរពីរសុខទុករបស់ប្រជាពលរដ្ឋ ព្រោះកត្តាសុខភាពនេះ គឺជាកត្តាចំបងមួយដែលរួមចំណែកក្នុងការកាត់បន្ថយនៅភាពក្រីក្រ ហើយក៏ជាកត្តាមួយដែលធ្វើអោយប្រជាពលរដ្ឋទាំងមូល រស់នៅជាមួយក្រុមគ្រួសារដោយមានសុភមង្គលផងដែរ៕	2017-05-13T19:03:00+07:00	freshnewsasia.com	https://m.freshnewsasia.com/index.php/en/localnews/54870-2017-05-13-05-03-33.html
35a52622-cd18-4cdb-ad08-3bbd55ae5eb7	រដូវភ្លៀងចូលមកដល់! ក្រសួងសុខាភិបាល អំពាវនាវឱ្យមានការប្រុងប្រយ័ត្នខ្ពស់ ចំពោះជំងឺផ្តាសាយធំ	នាយកដ្ឋានប្រយុទ្ធនឹងជំងឺឆ្លង របស់ក្រសួងសុខាភិបាល បានអំពាវនាវ ដល់ប្រជាពលរដ្ឋទាំងអស់ ឱ្យមានការប្រុងប្រយ័ត្នចំពោះជំងឺផ្តាសាយធំ ខណៈដែលរដូវភ្លៀង នៅក្នុងប្រទេសកម្ពុជា បានចូលមកដល់ជាថ្មីម្តងទៀត។ នៅលើទំព័រ Facebook របស់នាយកដ្ឋានប្រយុទ្ធនឹងជំងឺឆ្លង បានអំពាវនាវយ៉ាងដូច្នេះថា៖ «រដូវភ្លៀងធ្លាក់មកដល់ហើយ សូមប្រុងប្រយ័ត្នឆ្លងជំងឺផ្តាសាយធំ ។ តាមការស្រាវជ្រាវរកឃើញ របស់នាយកដ្ឋានប្រយុទ្ធនឹងជំងឺឆ្លង ក្នុងប្រទេសយើងនៅក្នុងរដូវភ្លៀងជារដូវដែលមានឆ្លងជំងឺផ្តាសាយច្រើន ដែលបង្កឡើងដោយមេរោគផ្តាសាយ (Seasonal Influenza) ដែលបង្កឲ្យមានគ្រុនក្តៅ ឈឺក ក្អកស្ងួត និងអាចវិវត្តន៏ទៅហត់ធ្ងន់ធ្ងរ ដូច្នេះសូមបងប្អូនទាំងអស់មានការប្រុងប្រយ័ត្នខ្ពស់ ដើម្បីកុំឲ្យចំលងជំងឺផ្តាសាយធំនេះ»។ បើតាមនាយកដ្ឋាននេះ, រោគសញ្ញាជំងឺផ្តាសាយបង្កឡើងដោយជំងឺផ្តាសាយរួមមាន៖ គ្រុនក្តៅលើសពី ៣៨.៥អង្សាសេ និងមានក្អក ឫឈឺក និងករណីខ្លះអាចវិវត្តន៏ទៅហត់។ ដោយឡែកសម្រាប់ការព្យាបាល រួមមានដូចជា ប្រើថ្នាំបញ្ចុះកំដៅ ផឹកទឹកឲ្យបានច្រើន គេងលក់ស្កប់ស្កល់ កាត់បន្ថយការហាត់ប្រាណ ហូបអាហារសំបូរជីវជាតិជាពិសេស វីតាមីនសេ ការប្រើថ្នាំផ្សះគ្មានប្រសិទ្ធិភាព សម្លាប់មេរោគនេះទេ ថែមទាំងសុខភាពទ្រុឌទ្រោម និងមិនងាយជាពីជំងឺផ្តាយទៀតផង។ ក្នុងករណី បើការព្យាបាល៣ថ្ងៃមិនធូរស្រាល ឬវិវត្តន៍ទៅជាហត់ខ្លាំង ត្រូវអញ្ជើញទៅពិគ្រោះជំងឺជាមួយគ្រូពេទ្យ។ ក្រសួងមានឱសថសម្រាប់ព្យាបាលសម្លាប់មេរោគផ្តាសាយបានឈ្មោះ Tamiflu ។ ការអំពាវនារបស់ក្រសួងសុខាភិបាល បានធ្វើឡើងបន្ទាប់ពីមានសេចក្តីរាយការណ៍ថា ពលរដ្ឋជាង ២០០នាក់ នៅខេត្តមណ្ឌលគីរី បានឆ្លងនូវជំងឺផ្តាសាយធំជាបន្តបន្ទាប់៕ http://learntogetridof.com/wp-content/uploads/2015/01/How-to-Get-Rid-of-a-Fever-2.jpeg	2017-05-13T12:56:00+07:00	freshnewsasia.com	https://m.freshnewsasia.com/index.php/en/54854-2017-05-12-22-56-34.html
6e2951f9-4328-4aff-9592-f119a8e2696e	លោកស្រី ទាវ ធីតា ឧបត្ថម្ភថវិកាចំនួន២លានរៀល ជូនដល់បុគ្គលិក ដែលមានជំងឺមហារីក និងមានជីវភាពទីទ័លក្រ	លោក ចេង ឆហួត នាយកប្រតិបត្តិនៃស្ថានីយ៍ទូរទស្សន៍ យូខេធីវី តំណាងឲ្យលោកស្រី ទាវ ធីតា អនុប្រធានសាខាកាកបាទក្រហម ខណ្ឌមានជ័យ បានឧបត្ថម្ភថវិកាចំនួន២លានរៀល ជូនដល់បុគ្គលិកក្រុមហ៊ុន៩៩៩បាត់តេ ដែលមានជំងឺមហារីក និងមានជីវភាពទីទ័លក្រ។ តាមរយៈលោក ចេង ឆហួត នៅថ្ងៃទី១១ ខែឧសភា ឆ្នាំ២០១៧នេះ បាននាំយកថវិកានេះ ជូនផ្ទាល់ដល់អ្នកស្រី ម៉ាត់ សំអាត មានអាយុ៥៥ឆ្នាំ ដែលរូបគាត់បានបម្រើការងារ នៅក្រុមហ៊ុន៩៩៩ បាត់តេចាប់តាំងពីឆ្នាំ១៩៩៣ ហើយសព្វថ្ងៃ គាត់កំពុងតែ ដេកសម្រាកព្យាបាលនៅផ្ទះ ស្ថិតនៅភូមិបឹងគ្រំលើ ឃុំបឹងគ្រំលើ ស្រុកល្វាឯម ខេត្តកណ្តាល។ អ្នកស្រី ម៉ាត់ សំអាត បានប្រាប់ឲ្យដឹងថា គាត់មានជំងឺមហារីកសុដន់ អស់រយៈពេលជាង ១ឆ្នាំកន្លងមកហើយ ដែលគាត់បាន សម្រាកព្យាបាលជំងឺនៅមន្ទីរពេទ្យលោកសង្ឃ និងបន្ទាប់មកទៀត នៅមន្ទីរពេទ្យកូរ៉េ ដោយសារគ្រួសារ គ្មានថវិកាគ្រប់គ្រាន់ ដូច្នេះ ទើបត្រូវត្រឡប់ទៅព្យាបាល នៅផ្ទះវិញ ដោយព្យាបាលថ្នាំខ្មែរ។ បច្ចប្បន្នេះ គាត់គ្មានទីលំនៅស្នាក់នៅទេ គឺគាត់បាន ស្នាក់នៅជាមួយបងស្រីបង្កើត ដែលមានទីតាំងដូចខាងលើនេះ។ អ្នកស្រី ក៏បានអំពាវនាវដល់សប្បុរសធម៌ទាំងក្នុង និងក្រៅប្រទេស មេត្តាជួយឧបត្ថម្ភថវិកា និងសម្ភារៈផ្សេងៗ តាមលទ្ធភាពទោះជា តិចក្តី ច្រើនក្តី ដើម្បីអាចយកទៅព្យាបាលជំងឺមហារីកនេះ។ បងប្អូនណា ចង់ចូលរួមឧបត្ថម្ភ សូមមេត្តាទំនាក់ទំនងមកលេខ ទូរស័ព្ទ ០៩៦ ៦៩០ ៦២ ០២ និង ០៩៦ ៨៧០ ២៧ ៩៧។ លោកស្រី ទាវ ធីតា ជានិច្ចកាល បានជួយឧបត្ថម្ភ ដល់អ្នកខ្វះខាត អ្នកក្រីក្រ ដោយមិនប្រកាន់និន្នាការនយោបាយអ្វីឡើយ៕	2017-05-11T23:11:00+07:00	freshnewsasia.com	https://m.freshnewsasia.com/index.php/en/localnews/54684-2017-05-11-09-11-29.html
2f6046f3-c6fd-41da-90d7-ab1d894496ee	ពលរដ្ឋស្រុកថ្ពងជិត៣ពាន់នាក់ ថ្លែងអំណរគុណ លោក ហ៊ុន ម៉ានី ដែលចាត់ក្រុមគ្រូពេទ្យចុះព្យាបាលជំងឺ ជូនពួកគាត់ដល់គេហដ្ឋាន និងស្នើឲ្យចុះមកញឹកញាប់ (Video inside)	ប្រជាពលរដ្ឋជិត៣ពាន់នាក់ រស់នៅស្រុកថ្ពង ខេត្តកំពង់ស្ពឺ បានសម្ដែងការរំភើបរីករាយ និងថ្លែងអំណរគុណចំពោះលោក ហ៊ុន ម៉ានី អ្នកតំណាងរាស្ត្រមណ្ឌលកំពង់ស្ពឺ ដែលបានចាត់ឲ្យក្រុមការងារ គ្រូពេទ្យស្ម័គ្រចិត្តរបស់លោកចុះជួយពិនិត្យ និងព្យាបាលជំងឺជូនពួកគាត់ ដោយឥតគិតថ្លៃ។ ក្រុមការងារគ្រូពេទ្យស្ម័គ្រចិត្តរបស់លោក ហ៊ុន ម៉ានី ប្រមាណ២៧៩នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី នៅថ្ងៃទី១០ ខែឧសភា ឆ្នាំ២០១៧នេះ បាននាំអំណោយថ្នាំពេទ្យចុះ ទៅពិនិត្យព្យាបាលជំងឺជូនប្រជាពលរដ្ឋ នៅស្រុកថ្ពង ខេត្តកំពង់ស្ពឺ ដោយឥតគិតថ្លៃចំនួន២៧៦៣នាក់ ដោយក្នុងនោះជំងឺកុមារចំនួន៣២៧នាក់, ជំងឺស្ត្រី១៧៦នាក់, ជំងឺផ្លូវដង្ហើម៨៩នាក់, ជំងឺផ្លូវចិត្ត១៩២នាក់, ជំងឺឬសដូងបាត២១៩នាក់, ជំងឺទឹកនោមផ្អែម២៩៥នាក់, ជំងឺមាត់ធ្មេញ៣២០នាក់, ជំងឺរលាកទងសួត១០២, អេកូសាស្រ្ដចំនួន២៥១នាក់, ជំងឺទូទៅចំនួន៥៥៧នាក់, ជំងឺរាគចំនួន៣៩នាក់, ជំងឺសើស្បែកចំនួន១៩៦នាក់។ លោក កែវ វង្ស ប្រជាពលរដ្ឋដែលរស់នៅស្រុកថ្ពង ខេត្តកំពង់ស្ពឺ បានថ្លែងឲ្យដឹង ។ លោកបានបន្ដទៀតថា ។ អ្នកស្រី សយ មឿន ប្រជាពលរដ្ឋក្នុងស្រុកថ្ពង ខេត្តកំពង់ស្ពឺបានថ្លែងឲ្យដឹងដែរថា ។ អ្នកស្រីបន្ដទៀតថា ។ សូមបញ្ជាក់ថារយៈពេល៥៣ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៧៦៥នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៧៣លើក ក្នុងនោះព្យាលបាលជូនប្រជាពលរដ្ឋបានចំនួន៩៩៧១៦នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី១០ ខែឧសភា ឆ្នាំ២០១៧៕ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិ បង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា៕	2017-05-10T23:54:00+07:00	freshnewsasia.com	https://m.freshnewsasia.com/index.php/en/localnews/54607-2017-05-10-09-54-04.html
0ce4968c-df6e-4e22-9ad3-d7cd8b52a523	ថ្ងៃនេះក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចុះពិនិត្យព្យាបាលជំងឺ ជូនប្រជាពលរដ្ឋជិត២ពាន់នាក់ នៅខេត្តកំពង់ស្ពឺ	ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន២៧៩នាក់ នៅព្រឹកថ្ងៃទី១០ ខែឧសភា ឆ្នាំ២០១៧នេះ បាន និងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួនជិត២ពាន់នាក់ នៅក្នុងស្រុកស្រុកថ្គង ខេត្តកំពង់ស្ពឺ ព្រមទាំងចែកនំបុ័ង និងទឹកសុទ្ធដល់ពួកគាត់ផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋស្រុកថ្គង របស់ក្រុមការងារគ្រូពេទ្យស្ម័គ្រចិត្តនេះ ធ្វើឡើងក្រោមការចូលរួមពីសំណាក់លោក សុខ ប៊ន ទីប្រឹក្សាជាន់ខ្ពស់រដ្ឋសភា និងជាប្រធានក្រុមការងារចុះជួយស្រុកថ្គងលោក ភោគ សុវណ្ណរិទ្ធ រដ្ឋលេខាធិការក្រសួងឧស្សាហកម្ម និងសប្បកម្ម និងជាប្រធានក្រុមការងារចុះជួយ ឃុំអមលាំងលោក ហ៊ូ តាំងអេង រដ្ឋលេខាធិការក្រសួងផែនការ លោក កុយ ពុំ អនុរដ្ឋលេខាធិការក្រសួងប្រីសណីយ៍ និងទូរគមនាគមន៍ លោក អេង ស្រ៊ុន ទីប្រឹក្សាសម្ដេចវិបុលសេនាភក្ដី សាយ ឈុំ ប្រធានព្រឹទ្ធសភា មន្ទីរសុខាភិបាលខេត្តកំពង់ស្ពឺ លោក គាវ លាងគា អភិបាលស្រុកថ្គងលោក លេង ផាលី ប្រធានក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ព្រមទាំងក្រុមការងារ តំណាងលោក ហ៊ុន ម៉ានី។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន តាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ សូមបញ្ជាក់ថារយៈពេល៥៣ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៧៦៥នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៧៣លើក ក្នុងនោះព្យាលបាលជូនប្រជាពលរដ្ឋបានចំនួន៩៩៧១៦នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី១០ ខែឧសភា ឆ្នាំ២០១៧៕	2017-05-10T21:49:00+07:00	freshnewsasia.com	https://m.freshnewsasia.com/index.php/en/localnews/54588-2017-05-10-07-49-55.html
d8ec7f88-039d-4800-b1c6-a8dd1672abdf	មន្ត្រីជំនាញខេត្តព្រះសីហនុបន្តចុះពិនិត្យរកទំនិញខូចគុណភាពនិងផ្ទុកសារធាតុគីមី	មន្ត្រីជំនាញត្រួតពិនិត្យចំណីអាហារ ឬទំនិញនៅខេត្តព្រះសីហនុ បង្កើនសកម្មភាពចុះត្រួតពិនិត្យមុខទំនិញខូចគុណភាពនៅតាមកំពង់ផែនាំចូលទំនិញ និងនៅតាមទីផ្សារនានា ដើម្បីបោសសម្អាតទំនិញខូចគុណភាព ឬទំនិញហួសកាលកំណត់ប្រើប្រាស់ ដើម្បីរួមចំណែកថែរក្សាសុខភាពពលរដ្ឋឲ្យបានប្រសើរនាថ្ងៃអនាគត។ អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច បានដឹកនាំមន្ត្រីជំនាញមកពីស្ថាប័នពាក់ព័ន្ធនាំយកទំនិញត្រីខកំប៉ុងខូចគុណភាព ដែលមន្ត្រីជំនាញស្ថាប័នពាក់ព័ន្ធសហការចាប់បាននៅច្រកកំពង់ផែអន្តរជាតិក្រុងព្រះសីហនុ មានចំនួនជាង ៤០ឡាំង ឬប្រអប់ធំ យកទៅដុតកម្ទេចចោលនាទីលានចាក់សំរាម ស្រុកព្រៃនប់ កាលពីថ្ងៃទី៩ ខែឧសភា។ លោកបញ្ជាក់ថា ស្ថាប័នកាំកុងត្រូលខេត្តព្រះសីហនុ បានចុះត្រួតពិនិត្យទំនិញគ្រប់ប្រភេទ ដែលនាំចូលពីក្រៅប្រទេស តាមច្រកកំពង់ផែ និងទំនិញដាក់លក់នៅតាមទីផ្សារជាប្រចាំ ក្នុងគោលដៅឈានដល់ទប់ស្កាត់ការធ្វើចរាចរណ៍ទំនិញខូចគុណភាពឲ្យបានជាស្ថាពរ ព្រោះទំនិញខូចគុណភាពជាច្រើនប្រភេទនៅបន្តដាក់លក់នៅលើទីផ្សារ និងមានការនាំចូលនៅតាមច្រកកំពង់ផែខេត្តនេះជាបន្តបន្ទាប់។ លោកបន្តថា សកម្មភាពនេះ មន្ត្រីជំនាញបានដកហូតទំនិញខូចគុណភាពគ្មានស្លាកសញ្ញាវេចខ្ចប់ ឬក្រុមហ៊ុនផលិតមិនត្រឹមត្រូវ ដោយមិនបានដាក់ឈ្មោះក្រុមហ៊ុនផលិត និងគ្មានកាលបរិច្ឆេទប្រើប្រាស់ជាដើម រាប់រយគីឡូក្រាមក្នុងមួយខែៗ យកទៅដុតកម្ទេចចោល។ ជាងនេះទៀត មន្ត្រីជំនាញ ក៏បានចុះអប់រំដល់សិស្សានុសិស្សនៅតាមសាលា អាណាព្យាបាល និងអាជីវករនៅតាមផ្សារនានា ឲ្យយល់ដឹងអំពីផលប៉ះពាល់ដល់សុខភាពមនុស្សដែលប្រើប្រាស់ទំនិញ ឬចំណីអាហារខូចគុណភាពមកទទួលទាន។ លោក ជា ប៉ិច ស្នើដល់មន្ត្រីជំនាញ និងផ្នែកពាក់ព័ន្ធ ត្រូវចូលរួមសហការជាមួយមន្ត្រីកាំកុងត្រូលខេត្តព្រះសីហនុ ដើម្បីរួមគ្នាទប់ស្កាត់ការនាំចូលទំនិញខូចគុណភាព មកដាក់លក់នៅលើទីផ្សារនាមូលដ្ឋាននេះឲ្យបានប្រសើរឡើងនាថ្ងៃអនាគត៖ ។ អ្នកសម្របសម្រួលសមាគមអាដហុក (ADHOC) ប្រចាំខេត្តព្រះសីហនុ អ្នកស្រី ជៀប សុធារី គាំទ្រសកម្មភាពមន្ត្រីជំនាញសាខាខេត្តព្រះសីហនុ ដែលបានចុះត្រួតពិនិត្យមុខទំនិញដាក់លក់នៅលើទីផ្សារជាបន្តបន្ទាប់មកនេះ។ អ្នកស្រីស្នើដល់មន្ត្រីគ្រប់ស្ថាប័នជំនាញ ដែលប្រចាំការនៅតាមច្រកព្រំដែន ត្រូវពង្រឹងការងារត្រួតពិនិត្យការនាំចូលទំនិញគ្រប់ប្រភេទឲ្យបានត្រឹមត្រូវ ជៀសវាងបង្កគ្រោះថ្នាក់ដល់អ្នកប្រើប្រាស់។ អ្នកស្រី សុធារី ស្នើដល់មន្ត្រីជំនាញ ត្រូវនាំខ្លួនអ្នកជាប់ពាក់ព័ន្ធការនាំចូលទំនិញខូចគុណភាព និងអាជីវករទាំងឡាយណាដែលដាក់លក់ទំនិញខូចគុណភាព និងទំនិញក្លែងក្លាយ ត្រូវបញ្ជូនទៅកាន់តុលាការផ្ដន្ទាទោសឲ្យបានធ្ងន់ធ្ងរ ដើម្បីជាការព្រមាន។ អ្នកស្រីកត់សម្គាល់ថា កន្លងទៅនេះ ឃើញមន្ត្រីកាំកុងត្រូលខេត្តព្រះសីហនុ បានចុះត្រួតពិនិត្យទំនិញដាក់លក់នៅលើទីផ្សារ ដោយរកឃើញប្រភេទភេសជ្ជកំប៉ុង ឬដប មានទឹកក្រូច ទឹកដោះគោ ចាហួយ ត្រីខកំប៉ុង ប្រភេទចំណីអាហារវេចខ្ចប់ក្រៀម និងបន្លែ ត្រីសាច់ ឬគ្រឿងសមុទ្រស្រស់ៗជាដើម មានដាក់សារធាតុគីមីទុកលក់បានយូរថ្ងៃជាដើម៖ ។ មន្ត្រីភ្នាក់ងារគយ និងរដ្ឋាករខេត្តព្រះសីហនុ លោក សុខ កញ្ញារិទ្ធិ ដែលចូលរួមសកម្មភាពដុតកម្ទេចទំនិញខូចគុណភាពនាទីលានចាក់សំរាម ឲ្យដឹងថា ស្ថាប័នខ្លួនបានត្រួតពិនិត្យការនាំចូលទំនិញខូចគុណភាពនេះដោយយកចិត្តទុកដាក់។ លោកបន្តថា រាល់ទំនិញខូចគុណភាពដែលនាំចូលតាមច្រកកំពង់ផែអន្តរជាតិខេត្តព្រះសីហនុ គឺមិនអនុញ្ញាតឲ្យឈ្មួញ ឬម្ចាស់ទំនិញនាំចេញទៅកាន់ទីផ្សារបានទេ ដោយត្រូវឃាត់ទុកប្រគល់ជូនស្ថាប័នកាំកុងត្រូលដុតកម្ទេចចោល។ លោក ជា ប៉ិច អនុប្រធានសាខាកាំកុងត្រូលខេត្តព្រះសីហនុ បានប្រកាសលេខទូរស័ព្ទជូនដល់សាធារណជន ឬប្រជាពលរដ្ឋ បើមានព័ត៌មានសង្ស័យថា ទីតាំងណាមួយមានលក់ទំនិញខូចគុណភាព អាហារស្រស់ ចំណីអាហារទាំងភេសជ្ជកំប៉ុង ឬដបគ្រប់ប្រភេទមានដាក់សារធាតុគីមី និងហួសកាលបរិច្ឆេទប្រើប្រាស់ជាដើម ត្រូវផ្ដល់ព័ត៌មានឲ្យបានឆាប់ទៅកាន់មន្ត្រីកាំកុងត្រូលខេត្តព្រះសីហនុ តាមរយៈលេខ ០៩៨ ៥៥៥ ៦៦៦ លេខ ០១៧ ៤៤៣ ៧៣៧ និងលេខ ០១២ ៩៤៦ ០៤៦៕	2017-05-10T17:25:00+07:00	rfa.org	https://www.rfa.org/khmer/news/health/Sihanoukville-CamControl-Inspects-Goods-Quality-at-Seaports-05102017062056.html
19958ef3-fa72-4f04-9938-c086054c07c2	អ្នកកាសែតជើងចាស់ សាំង សុឥន្ទរិទ្ធ ដែលកំពុងធ្លាក់ខ្លួនឈឺ, ត្រូវបានសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ជួយឧបត្ថម្ភ២ម៉ឺនដុល្លារសម្រាប់ព្យាបាលជំងឺ	អ្នកកាសែតជើងចាស់ សាំង សុឥន្ទរិទ្ធ និងអ្នកកាសែត ខេមបូឌា ដេលី ដែលកំពុងធ្លាក់ខ្លួនឈឺ, ត្រូវបានសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា និងសម្តេចកិត្តិព្រឹទ្ធបណ្ឌិតជួយឧបត្ថម្ភ២ម៉ឺនដុល្លារសម្រាប់ព្យាបាលជំងឺ នេះបើយោងតាមការប្រាប់ឲ្យដឹងពីលោក ហ៊ុយ វណ្ណៈ ប្រធានសហភាពសហព័ន្ធអ្នកសារព័ត៌មានកម្ពុជា។ នេះបើតាមការលើកឡើងរបស់លោក ហ៊ុយ វណ្ណៈ។	2017-05-10T00:49:00+07:00	freshnewsasia.com	https://m.freshnewsasia.com/index.php/en/localnews/54503-2017-05-09-10-49-58.html
0f289b05-66b4-4c17-9c14-1489579904bf	រដ្ឋមន្រ្តី ម៉ម ប៊ុនហេង ប្រាប់ភាគីចិនថា ការលុបបំបាត់ជំងឺគ្រុនចាញ់នៅកម្ពុជាកំពុងមានវឌ្ឍនភាពវិជ្ជមាន និងស្នើឲ្យចិនជួយគាំទ្របន្តទៀត ដើម្បីសម្រេចគោលដៅ «កម្ពុជាគ្មានជំងឺគ្រុនចាញ់នៅឆ្នាំ២០២០»	លោក ម៉ម ប៊ុនហេង រដ្ឋមន្ត្រីក្រសួងសុខាភិបាល បានថ្លែងថា ដោយមានការគាំទ្រ និងយកចិត្តទុកដាក់បំផុត ពីសំណាក់រាជរដ្ឋាភិបាលកម្ពុជា ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រី លើគោលនយោបាយយុទ្ធសាស្ត្រជាតិ លុបបំបាត់ជំងឺគ្រុនចាញ់ នៅឆ្នាំ២០២០ ក្រសួងសុខាភិបាល បានខិតខំអនុវត្តសកម្មភាពកំចាត់ជំងឺគ្រុនចាញ់នេះ ជាបន្តបន្ទាប់យ៉ាងផុសផុល ហើយកំពុងទទួលបានវឌ្ឍនភាពជាវិជ្ជមាន សំដៅលុបបំបាត់ជំងឺគ្រុនចាញ់ តាមកាលកំណត់។ លោករដ្ឋមន្រ្តីថ្លែងបែបនេះ ក្នុងឱកាសជួបពិភាក្សាការងារជាមួយ លោកសាស្ត្រចារ្យ សួយសិន ជូ ប្រធាននាយកដ្ឋានជំងឺគ្រុនចាញ់ នៃមជ្ឈមណ្ឌលសម្រាប់ត្រួតពិនិត្យ និងការពារជំងឺឆ្លង នៃសាធារណរដ្ឋប្រជាមានិតចិន និងគណៈប្រតិភូចិន នាព្រឹកថ្ងៃទី០៩ ខែឧសភា ឆ្នាំ២០១៧នេះ នៅទីស្តីការក្រសួងសុខាភិបាល។ លោកបានជម្រាបជូនភាគីចិនថា ការអនុវត្តយុទ្ធសាស្ត្រលុបបំបាត់ជំងឺគ្រុនចាញ់នេះ ក្រសួងមានមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ បាណកសាស្ត្រ និងប៉ារ៉ាស៊ីតសាស្ត្រ ជាសេនាធិការ ដែលមានបទពិសោធន៍លើការងារកំចាត់ជំងឺគ្រុនចាញ់នេះ តែដោយសារកង្វះខាតធនធាន ក្រសួងបានស្នើសុំទៅភាគីមិត្តចិនធ្វើកិច្ចសហប្រតិបត្តិការ លើផ្នែកសុខភាពសាធារណៈ ក្នុងនោះក៏មានការងារលុបបំបាត់ជំងឺគ្រុនចាញ់ផងដែរ ដោយក្រសួងសុខាភិបាលកម្ពុជា បានចុះហត្ថលេខាលើអនុស្សរណៈយោគយល់គ្នា ជាមួយគណៈកម្មការជាតិសុខាភិបាល និងផែនការគ្រួសារ នៃសាធារណរដ្ឋប្រជាមានិតចិន រួចហើយដែរ។ ដូច្នេះ វត្តមានរបស់គណៈប្រតិភូចិននាពេលនេះ បង្ហាញពីការយកចិត្តទុកដាក់របស់មិត្តចិន លើការជួយដល់វិស័យសុខាភិបាលកម្ពុជា និងចូលរួមជំរុញឲ្យការលុបបំបាត់ជំងឺគ្រុនចាញ់នេះ ឲ្យកាន់តែមានប្រសិទ្ធភាពថែមទៀត តាមរយៈការធ្វើសហប្រតិបត្តិការជាមួយគ្នា។ លោករដ្ឋមន្ត្រីបានថ្លែងអំណរគុណចំពោះមិត្តចិន ដែលបានជួយលើកិច្ចការដ៏មានសារសំខាន់នេះ ដើម្បីជាប្រយោជន៍ប្រជាជនកម្ពុជា និងជាការបន្តនូវចំណងទាក់ទងដ៏ល្អប្រសើររវាងកម្ពុជា និងចិនផងដែរ។ លោកសាស្ត្រចារ្យ សួយសិន ជូ បានសម្ដែងនូវអំណរគុណជូនដល់លោករដ្ឋមន្ត្រី ម៉ម ប៊ុនហេង ដែលបានផ្តល់ពេលវេលាដល់គណប្រតិភូចិន បានចូលជួបសម្តែងការគួរសម និងពិភាក្សាការងារនេះ ហើយលោកបញ្ជាក់ថា នាយកដ្ឋានរបស់លោក ជាផ្នែកមួយនៃមជ្ឈមណ្ឌល សម្រាប់ត្រួតពិនិត្យ និងការពារជំងឺឆ្លងនៃសាធារណរដ្ឋប្រជាមានិតចិន ដែលមានទីតាំងនៅទីក្រុងសៀងហៃ ហើយក្រុមការងាររបស់លោក បានអភិវឌ្ឍផែនការអនុវត្តកិច្ចសហប្រតិបត្តិការសុខភាពសាធារណៈ ដោយឈរលើមូលដ្ឋានអនុស្សរណៈយោគយល់គ្នា ដែលមានស្រាប់ផង និងបទពិសោធន៍នៃការងារលុបបំបាត់ជំងឺគ្រុនចាញ់ និងជំងឺឆ្លងផ្សេងៗទៀតផង។ សម្រាប់កកម្ពុជា កិច្ចការលុបបំបាត់ជំងឺគ្រុនចាញ់ ត្រូវបានចាត់ទុកជាកិច្ចការដ៏សំខាន់របស់ភាគីចិនដែរ ហើយក្រុមការងាររបស់លោក នឹងខិតខំជួយដល់កម្ពុជាលើវិស័យនេះ ដោយយកចិត្តទុកដាក់បំផុតលើការងារមួយចំនួន រួមមាន៖ ១៖ ការផ្លាស់ប្តូរបទពិសោធន៍ រៀនសូត្រពីគ្នាទៅវិញទៅមក លើកិច្ចការលុបបំបាត់ជំងឺគ្រុនចាញ់នេះ ២៖ ដោយសហការជាមួយមជ្ឈមណ្ឌល សហការមន្ទីរពិសោធន៍អង្គការសុខភាពពិភពលោក ដើម្បីប្រើប្រាស់ការធ្វើតេស្តភីស៊ីអា (PCR Test) រកមេរោគគ្រុនចាញ់ និងការព្យាបាលដោយឱសថគ្រុនចាញ់ ៣៖ ការបណ្តុះបណ្តាលធនធានមនុស្ស ថ្នាក់ក្រោមឧត្តម ដូចជាកម្មវិធីម៉ាស្ទឺរ និងបណ្ឌិតជាដើម ដែលក្នុងនោះក៏មានការបណ្តុះបណ្តាលពាក់ព័ន្ធនឹងភាពស៊ាំនៃឱសថគ្រុនចាញ់ផងដែរ៕	2017-05-09T21:36:00+07:00	freshnewsasia.com	https://m.freshnewsasia.com/index.php/en/localnews/54467-2017-05-09-07-36-29.html
29595bdc-ed35-4201-a644-9a6f0d082cfe	ប្រជាពលរដ្ឋស្រុកទ្រាំង ខេត្តតាកែវ ថ្លែងអំណរគុណលោក ហ៊ុន ម៉ានី ដែលចាត់ក្រុមការងារគ្រូពេទ្យស្ម័គ្រចិត្ត ចុះជួយព្យាបាលជំងឺដោយឥតគិតថ្លៃ	ប្រជាពលរដ្ឋជាង៤ពាន់នាក់ ស្ថិតនៅស្រុកទ្រាំង ខេត្តតាកែវ បានសម្ដែងនូវក្តីរំភើបរីករាយ និងថ្លែងអំណរគុណចំពោះលោក ហ៊ុន ម៉ានី អ្នកតំណាងរាស្ត្រ ដែលបានចាត់ឲ្យក្រុមការងារ គ្រូពេទ្យស្ម័គ្រចិត្តរបស់លោក ចុះជួយពិនិត្យ ព្យាបាលជំងឺ និងចែកជូនថ្នាំពេទ្យដល់ប្រជាពលរដ្ឋ ដោយឥតគិតថ្លៃ។ ការថ្លែងអំណរគុណនេះ បន្ទាប់ពីនៅថ្ងៃទី៧ ខែឧសភា ឆ្នាំ២០១៧ ក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ប្រមាណ២៧៩នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមអធិបតីភាព លោក សុខ សប្បាយណា តំណាងលោក ហ៊ុន ម៉ានី ដោយបាននាំអំណោយថ្នាំពេទ្យ ចុះទៅពិនិត្យ ព្យាបាលជំងឺជូនប្រជាពលរដ្ឋ នៅស្រុកទ្រាំង ខេត្តតាកែវ ដោយឥតគិតថ្លៃចំនួន៤៣២០នាក់ ក្នុងនោះស្រ្តីមានចំនួនប្រមាណ៣៧១នាក់ ព្រមទាំងមានចែកនំបុ័ង និងទឹកសុទ្ធ ជូនដល់ពួកគាត់ថែមទៀតផងដែរ ដោយក្នុងនោះបានពិនិត្យព្យាលបាលជំងឺកុមារចំនួន១៧២នាក់, ជំងឺស្រ្ដីចំនួន៣៧១នាក់, ជំងឺផ្លូវចិត្តចំនួន១២៥នាក់, ជំងឺឬសដូងបាតចំនួន២១៨, ជំងឺផ្លូវដង្ហើមចំនួន១៣៦នាក់, ជំងឺទឹកនោមផ្អែមចំនួន៩៧នាក់, ជំងឺភ្នែកចំនួន៧៩នាក់, ជំងឺផ្លូវដង្ហើមចំនួន៨៩នាក់, ជំងឺត្រចៀក ច្រមុះ បំពង់កចំនួន៩២នាក់, ជំងឺសន្លាក់ឆ្អងចំនួន៧៣នាក់, ជំងឺរាគចំនួន៥២នាក់, ជំងឺសើរស្បែកចំនួន៦១នាក់, ជំងឺមាត់ធ្មេញចំនួន២១៧នាក់, ពិនិត្យអេកូសាស្រ្ដចំនួន២០៧នាក់, និងជំងឺទូទៅចំនួន២៣៣១នាក់។ ប្រជាពលរដ្ឋដែលរស់នៅភូមិត្នោតជុំ ឃុំសំបួរ ស្រុកទ្រាំង លោក ឯក សំអុល បានថ្លែងឲ្យដឹង ។ លោកបានថ្លែងបន្ដទៀតថា ការចុះមកពិនិត្យព្យាបាលនេះ មិនអស់ថវិការនោះឡើយ ដែលជាសកម្មភាពមនុស្សធម៌ ដ៏ល្អខ្លាំងណាស់ សម្រាប់ប្រជាពលរដ្ឋ និងផ្ដល់ផលប្រយោជន៍ច្រើនណាស់ រួមមានការកាត់បន្ថយភាពក្រីក្រ របស់ប្រជាពលរដ្ឋបានមួយ កម្រិត។ ប្រជាពលរដ្ឋម្នាក់ទៀត លោកស្រី លីតា ក៏បានលើកឡើងស្រដៀងគ្នានេះដែរថា ការចុះមកជួយរបស់ក្រុមការងារគ្រូពេទ្យស្ម័គ្រចិត្តនេះ បានធ្វើឲ្យប្រជាពលរដ្ឋមានអារម្មណ៍រីករាយ និងត្រេតអរជាពនពេក ព្រោះថាប្រជាពលរដ្ឋចំណេញទាំងពេលវេលា និងថវិកា ហើយសូមស្នើសូមឲ្យក្រុមគ្រូពេទ្យស្ម័គ្រចិត្ត ចុះមកជួយប្រជាពលរដ្ឋឲ្យបានជាញឹកញាប់។ ប្រជាពលរដ្ឋក្នុងភូមិឃុំទាំងអស់សូមធ្វើការថ្លែងអំណរគុណ និងជូនពរឲ្យសម្ដេចតេជោ ហ៊ុន សែន, លោក ហ៊ុន ម៉ានី និងក្រុមគ្រូពេទ្យស្ម័គ្រចិត្តទាំងអស់ជួបប្រទះតែសេចក្ដីសុខ គ្រប់ពេលវេលា។ សូមបញ្ជាក់ថារយៈពេល៥៣ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៦៧៨នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៧២លើក ក្នុងនោះព្យាលបាលជូនប្រជាពលរដ្ឋបានចំនួន៩៦៣៩៦នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី០៧ ខែឧសភា ឆ្នាំ២០១៧។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ និងព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា៕	2017-05-09T00:53:00+07:00	freshnewsasia.com	https://m.freshnewsasia.com/index.php/en/localnews/54400-2017-05-08-10-53-35.html
3c13e0f0-d7db-427a-92ee-efc681486579	របាយការណ៍ថ្មី៖ ជនជាតិវៀតណាម «៤០០,០០០នាក់ស្លាប់ដោយសារជំងឺមិនឆ្លង» ជារៀងរាល់ឆ្នាំ!	ប្រជាពលរដ្ឋវៀតណាមប្រមាណ ៤០០,០០០នាក់បានបាត់បង់ជីវិត ដោយសារតែជំងឺមិនឆ្លង រួមមានជំងឺទឹកនោមផ្អែម សម្ពាធឈាមឡើងខ្ពស់ និងជម្ងឺមហារីក ក្នុងមួយឆ្នាំៗ។ នេះបើតាមការចេញផ្សាយដោយទីភ្នាក់ងារព័ត៌មានចិន ស៊ិនហួរ នៅល្ងាចថ្ងៃចន្ទ ទី០៨ ខែឧសភា ឆ្នាំ២០១៧។ ថ្លែងក្នុងសន្និសីទស្តីការបង្ការ និងប្រយុទ្ធជាមួយជំងឺមិនឆ្លង លោក Nguyen Thanh Long អនុរដ្ឋមន្រ្តីសុខាភិបាលវៀតណាមបានឲ្យដឹងថា នៅក្នុងចំណោមតួលេខអ្នកស្លាប់ប្រចាំឆ្នាំ មនុស្សដល់ ៧០ភាគរយ បានទទួលមរណភាពដោយសារតែជំងឺមិនឆ្លង។ ក្នុងចំណោមការស្លាប់បណ្តាលមកពីជំងឺមិនឆ្លងនោះទៀតសោត អ្នកជំងឺរហូតដល់ទៅ ៤០ភាគរយ បានបាត់បង់ជីវិតនៅមុនវ័យ៧០ឆ្នាំ។ យោងតាមលោកអនុរដ្ឋមន្រ្តី ប្រជាជនវៀតណាមក្នុងស្រុកពុំសូវជាមានការយល់ដឹងច្បាស់ អំពីការទប់ស្កាត់ជំងឺទាំងនេះឡើយដោយ ៤៩ភាគរយ នៃបុរសគឺជាអ្នកជក់បារី និង៧៧ភាគរយនៃចំនួនពលរដ្ឋវៀតណាមទាំងមូលចូលចិត្តពិសារគ្រឿងស្រវឹង។ គួរបញ្ជាក់ថា ជំងឺទាក់ទងនឹងការជក់បារីនៅក្នុងប្រទេសអាស៊ានមួយនេះ ត្រូវបានគេប៉ាន់ប្រមាណថា បានធ្វើឲ្យវៀតណាមខាតបង់សេដ្ឋកិច្ចប្រមាណ ១ពាន់លានដុល្លារសហរដ្ឋអាមេរិក ក្នុងមួយឆ្នាំៗ។ ដោយឡែកប្រជាជនវៀតណាម ក្នុងជីវភាពរស់នៅប្រចាំថ្ងៃតែងតែប្រើប្រាស់អំបិលច្រើនលើសលប់នៅក្នុងម្ហូបអាហាររបស់ពួកគេ។ ជាមួយគ្នានេះក្រសួងសុខាភិបាលវៀតណាមបានកំណត់គោលដៅថា នឹងកាត់បន្ថយអត្រាអ្នកជក់បារីឲ្យបាន ៣០ភាគរយ ក៏ដូចជាអ្នកពិសាគ្រឿងស្រវឹងឲ្យបាន ១០ភាគរយ នៅក្នុងឆ្នាំ២០២៥ ស្របពេលដែលប្រជាជនវៀតណាមបច្ចុប្បន្ន មានចំនួន ៩០លាននាក់៕	2017-05-09T00:43:00+07:00	freshnewsasia.com	https://m.freshnewsasia.com/index.php/en/internationalnews/54396-2017-05-08-10-43-41.html
bebd6ff0-3725-4a62-a2af-782b5f807817	សម្ដេចតេជោ ហ៊ុន សែន ថ្លែងអំណរគុណដល់អ្នកជូនពរ និងផ្ញើសារដល់អ្នករិះគន់សម្ដេចក្នុងពេលសម្ដេចសម្រាកព្យាបាលជំងឺនៅសឹង្ហបុរី (Video inside)	ប្រមុខរាជរដ្ឋាភិបាលកម្ពុជា សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានថ្លែងអំណរគុណប្រជាពលរដ្ឋកម្ពុជាទាំងអស់ ដែលបាន បង្ហាញ ក្ដីបារម្មណ៍ និងផ្ញើសារជូនពរសម្ដេច នៅពេលដែលសម្ដេចទៅសម្រាកព្យាបាលជំងឺ នៅប្រទេសសឹង្ហបុរី កាលពីប៉ុន្មានថ្ងៃកន្លងទៅនេះ, ហើយសម្តេចក៏បានផ្ញើសារដល់អ្នករិះគន់សម្តេចផងដែរ។ ការថ្លែងអំណរគុណរបស់សម្ដេចតេជោ ធ្វើឡើងនៅព្រឹកថ្ងៃទី០៨ ខែឧសភា ឆ្នាំ២០១៧នេះ ក្នុងឱកាសសម្ដេចអញ្ជើញជាអធិបតី ប្រារព្ធទិវាពិភពលោកកាកបាទក្រហម អឌ្ឍចន្ទក្រហម ៨ ឧសភា ដើម្បីកៀរគរថវិកា ពីសប្បុរសជននានា យកមកទ្រទ្រង់សកម្មភាពការងារមនុស្សធម៌របស់កាកបាទក្រហមកម្ពុជា សម្រាប់ឆ្នាំ២០១៧។ សម្ដេចតេជោ ហ៊ុន សែន ថ្លែងថា ។ ជាមួយគ្នានោះសម្ដេច ហ៊ុន សែន ក៏ផ្ដាំផ្ញើទៅបុគ្គលមួយចំនួន ដែលបានឆ្លៀតឱកាសពេលសម្ដេចកំពុងសម្រាកព្យាបាល ហើយបានបន់ស្រន់ឲ្យ ទេវតាឆក់យកជីវិតសម្ដេច ដើម្បីផ្ដួលរំលំនោះដែលចេតនានេះ សម្ដេចបានចាត់ទុកថា គឺជាការប្រមាថអាយុជីវិតរបស់សម្ដេច ប៉ុន្ដែសម្ដេចបានបញ្ជាក់ ទៅវិញថា កុំសង្ឃឹមឲ្យសោះ។ សម្ដេចបញ្ជាក់យ៉ាងដូច្នេះថា៖ «សូមផ្ដាំផ្ញើទៅអ្នកដែលមិនត្រូវការខ្ញុំ ហើយចង់ផ្ដួលរំលំខ្ញុំ សូមកុំសង្ឃឹមថា រង់ចាំឱកាសនៃសុខភាពរបស់ ហ៊ុន សែន ហើយសូមកុំរង់ចាំការស្លាប់របស់ ហ៊ុន សែន ឲ្យសោះ។ អ្នកមិនអាចបន់ស្រន់ ឲ្យទេវតាឆក់យកជីវិតរបស់ខ្ញុំទេ ព្រោះទេវតាបានចារមកឲ្យខ្ញុំនៅទីនេះ ច្រើនឆ្នាំហើយ រាប់ទាំងអស់លោក ដែលប្រមាថជីវិតរបស់ខ្ញុំផង ដែលធ្វើឲ្យលោកបានរស់ ជីដូនជីតារបស់លោកបានរស់។ ការប្រមាថរបស់អស់លោក ឬអ្នកទាំងឡាយ វាក្លាយទៅជាបណ្ដាសាសម្រាប់អស់លោកទៅវិញទេ។ សូមកុំសង្ឃឹម អំពីការចាប់ ហ៊ុន សែន ងាប់ វាងាប់ទៅណាវា បើវាមកឈរនិយាយចឹង ហើយនិយាយឮទៀតហាស»។ សូមបញ្ជាក់ថា សម្តេចតេជោ ហ៊ុន សែន បានចេញទៅព្យាបាលជំងឺនៅប្រទេសសិង្ហបុរី កាលពីថ្ងៃទី០៣ ខែឧសភា ឆ្នាំ២០១៧ ហើយសម្ដេចបានត្រឡប់ មកដល់កម្ពុជាវិញ នៅវេលាម៉ោងប្រមាណ១២ថ្ងៃត្រង់ ថ្ងៃទី០៧ ខែឧសភាម្សិលមិញនេះ។ ជាការកត់សម្គាល់ជាមួយដំណឹងនៃការមានជំងឺ របស់ប្រមុខរាជរដ្ឋាភិបាលកម្ពុជានេះ ប្រជាពលរដ្ឋខ្មែរជាច្រើន បានចូលមកសម្តែងសមានចិត្តមនោសញ្ចេតនា អាណិតអាសូរ ព្រមទាំងបានជូនពរ ជាបន្តបន្ទាប់ឲ្យសម្តេចឆាប់បានជាសះស្បើយពីជំងឺ ដែលក្នុងនោះរួមមានទាំងអតីតប្រធានគណបក្សសង្រ្គោះជាតិ លោក សម រង្ស៊ី ផងដែរ៕	2017-05-09T00:18:00+07:00	freshnewsasia.com	https://m.freshnewsasia.com/index.php/en/localnews/54391-video-inside-208.html
8464f3a4-2b08-4362-a41c-c3b14061e29f	សូមប្រយ័ត្នសុខភាព! ប្រជាពលរដ្ឋនៅភូមិណងបួរ ស្រុកកោះញែក មានជំងឺស្ទើរពេញមួយភូមិ, អភិបាលខេត្តមណ្ឌលគិរី ដឹកនាំក្រុមគ្រួពេទ្យចុះពិនិត្យ និងផ្ដល់ថ្នាំពេទ្យ	លោក ស្វាយ សំអ៊ាង អភិបាលខេត្តមណ្ឌលគិរី ដឹកនាំមន្រ្តីជុំវិញខេត្ត រួមទាំងក្រុមគ្រូពេទ្យខេត្តមណ្ឌលគិរី ចុះទៅព្យាបាលជម្ងឺជូន ប្រជាពលរដ្ឋក្នុងស្រុកកោះញែក គ្រាដែលបងប្អូនប្រជាពលរដ្ឋ នៅភូមិណងបួរទាំងមូល កំពុងផ្ទុះឡើងនូវជម្ងឺស្ទើរ ពេញមួយមួយភូមិ។ អភិបាលខេត្តមណ្ឌលគិរី បានថ្លែងឲ្យដឹង នៅថ្ងៃទី០៧ ខែឧសភា ឆ្នាំ២០១៧ថា ទោះបីជាថ្ងៃសម្រាករបស់មន្រ្តីរាជការ និងបងប្អូនកម្មករ-កម្មការិនី ដែលបម្រើការងារពេញមួយសប្តាហ៍ ប៉ុន្តែនៅពេលដែលបងប្អូន ប្រជាពលរដ្ឋជាច្រើន កំពុងមានទុក្ខ និងជំងឺផងនោះ ក្នុងនាមរូបលោកផ្ទាល់ បានធ្វើការបំផុសដល់មន្រ្តីជុំវិញខេត្ត រួមទាំងក្រុមគ្រូពេទ្យ បាននាំយកថ្នាំពេទ្យ ចុះទៅពិនិត្យ និងព្យាបាលជំងឺជូនពួកគាត់ដោយឥតគិតថ្លៃ ដល់គ្រួសារជិត២០០គ្រួសារ ដែលមានប្រជាពលរដ្ឋនៅភូមិណងបួរ ឃុំណងឃីលឹក ស្រុកកោះញែក ចាស់ ក្មេង ប្រមាណ៤០០នាក់ និងបន្តឲ្យក្រុមគ្រូពេទ្យសម្រាកនៅទីនោះ ដើម្បីបន្តការពិនិត្យ និងព្យាបាលជូនអ្នកជំងឺរហូតគ្រប់ចំនួនអ្នកជំងឺ។ លោក ហៀក សុផាន នាយករដ្ឋបាលសាលាខេត្តមណ្ឌលគិរី បានបញ្ជាក់ថា ចំនួនអ្នកជំងឺដែលបានមាននៅក្នុងភូមិខាងលើនោះ ក្នុងចំណោម១៨៨គ្រួសារ ក្នុងនោះមានគ្រួសារដែលកើតជំងឺផ្តាសសាយធំ ជិត១០០គ្រួសារ។ តែទោះជាយ៉ាងណាក៏ដោយ អង្គភាព Fresh News មិនអាចសុំការបំភ្លឺ ពីលោក ប៊ុន សួរ ប្រធានមន្ទីរសុខាភិបាលខេត្តបានទេ ជុំវិញករណីមានផ្ទុះ ឡើងនូវជំងឺនេះបានទេ ដោយសារនៅមូលដ្ឋាននោះដាច់ស្រយ៉ាលពេក៕់	2017-05-08T21:39:00+07:00	freshnewsasia.com	https://m.freshnewsasia.com/index.php/en/localnews/54366-2017-05-08-07-39-34.html
3578c324-45cb-4fb4-a549-4fef56092069	ក្រសួងមហាផ្ទៃបង្ហាញផលិតផលលាបមុខនិងគ្រឿងសំអាងក្លែងក្លាយជិត៧០តោន	គណៈកម្មាធិការប្រយុទ្ធប្រឆាំងផលិតផលក្លែងក្លាយនៃក្រសួងមហាផ្ទៃ ដាក់បង្ហាញផលិតផលក្លែងក្លាយជាច្រើនមុខ ដែលអាជ្ញាធរបង្ក្រាបបាននៅ ៥ទីតាំង និងផលិតផលក្លែងក្លាយជិត ៧០តោន។ អាជ្ញាធរចាត់ទុកការបង្ក្រាបបាននេះ ជាប្រវត្តិសាស្ត្រ។ អនុរដ្ឋលេខាធិការ និងជាប្រធានគណៈកម្មាធិការប្រយុទ្ធប្រឆាំងផលិតផលក្លែងក្លាយនៃក្រសួងមហាផ្ទៃ លោក មៀច សុផាន់ណា មានប្រសាសន៍ថា គ្រឿងសំអាងដែលត្រូវបានអាជ្ញាធរបង្ក្រាបបាននៅក្នុងខែមេសា ជាទ្រង់ទ្រាយធំលើកដំបូង ត្រូវគេបានបន្លំជាផលិតផលបរទេសមកពី ៤ប្រទេស៖ «»។ លោកបញ្ជាក់ថា ការបង្ក្រាបបានផលិតផលក្លែងក្លាយនេះ គឺក្រោយពេលដែលអាជ្ញាធរតាមដានប្រមូលភស្តុតាងអស់រយៈពេល ៣ខែលើទីតាំងផលិតលួចលាក់ ដែលមិនមានឈ្មោះក្រុមហ៊ុនត្រឹមត្រូវ។ មន្ត្រីគណៈកម្មាធិការប្រយុទ្ធប្រឆាំងផលិតផលក្លែងក្លាយ លោក គន្ធ សុធីរ បង្ហាញរបាយការណ៍ថា ករណីផលិតផលក្លែងក្លាយដែលបង្ក្រាបបាននៅទីតាំងទាំងនេះ អាជ្ញាធររកឃើញវត្ថុធាតុដើមនាំចូល និងការវេចខ្ចប់មិនមានលិខិតអនុញ្ញាត វេចខ្ចប់ខុសលក្ខណៈ គ្មានអត្តសញ្ញាណ ការនាំម៉ាស៊ីនពុំមានច្បាប់អនុញ្ញាត មិនបានចុះបញ្ជីនៅវិទ្យាស្ថានស្តង់ដារកម្ពុជា និងការផលិតក្លែងបន្លំផលិតផលបរទេសមួយចំនួន ដូចជាចិន កូរ៉េ ថៃ និងជប៉ុន ជាដើម។ លោក គន្ធ សុធីរ ថ្លែងថា រហូតមកដល់ពេលនេះ មានក្រុមហ៊ុនបរទេសមួយកំពុងរៀបចំពាក្យបណ្ដឹងប្រឆាំងអ្នកផលិតសាប៊ូក្លែងបន្លំម៉ាករបស់ខ្លួន៖ «»។ លោក មៀច សុផាន់ណា មានប្រសាសន៍បញ្ជាក់ថា ការផលិតគ្រឿងសំអាង និងថ្នាំពេទ្យនៅប្រទេសកម្ពុជា បច្ចុប្បន្ន នៅមានលទ្ធភាពតិចតួចនៅឡើយ។ ភាគច្រើននៃផលិតផលទាំងនេះ ត្រូវបានក្រុមហ៊ុននានានាំចូលពីក្រៅប្រទេស។ លោកអំពាវនាវដល់អ្នកប្រើប្រាស់ផលិតផលទាំងអស់ ឲ្យប្រុងប្រយ័ត្នចំពោះការប្រើប្រាស់ ដើម្បីចៀសវាងគ្រោះថ្នាក់។ លោកណែនាំថា ចំណុចសំខាន់ គឺលេខសម្គាល់ផលិតផល ទីតាំងផលិត និងឈ្មោះក្រុមហ៊ុន ជាដើម។ សម្រាប់អ្នកប្រើទូរស័ព្ទស្មាតហ្វូន (Smart Phone)អាចពិនិត្យប្រភពផលិតផលទាំងនេះបាន ដោយទាញយកកម្មវិធីឈ្មោះ បារខូដ ស្គែននើរ (Bar code scanner) ទុកសម្រាប់ឆែកមើល៖ «»។ លោក មៀច សុផាន់ណា ឲ្យដឹងថា ក្នុងរយៈពេលកន្លងទៅ អាជ្ញាធរចម្រុះនៃគណៈកម្មាធិការប្រយុទ្ធប្រឆាំងផលិតផលក្លែងក្លាយនៃក្រសួងមហាផ្ទៃ បង្ក្រាបបានផលិតផលក្លែងក្លាយផ្សេងៗមួយចំនួនទៀត ដែលជាការរំលោភលើកម្មសិទ្ធិបញ្ញា មានជាការលួចថតចម្លងថាសចម្រៀង និងភាពយន្ត ជាដើម។ ការបង្ក្រាបផលិតផលក្លែងក្លាយ ៥ទីតាំង ទម្ងន់ជិត ៧០តោន ជាទ្រង់ទ្រាយធំលើកដំបូងនៅក្នុងខែមេសា គឺផលិតផលក្លែងក្លាយទាំងនេះមានម្សៅ ឬឡេលាបស្បែក ថ្នាំលាបសក់ ម៉ាសបកស្បែក និងសាប៊ូកក់សក់ដែលមានឈ្មោះល្បី មានជាអាទិ៍ សាប៊ូកក់សក់ម៉ាកប៉ង់តែន (Pantene) រីចយស៍ (Rejoice) សាន់ស៊ីលឃ៍ (Sun Silk) ឃ្លឿរ (Clear) និង ឡៃបយ (Lifebuoy)។ ក្រៅពីនេះ លោកបញ្ជាក់ថា ក៏មានផលិតផលមួយចំនួនទៀតដែលជាផលិតផលអាល្លឺម៉ង់ ជប៉ុន និងកូរ៉េ។ ទន្ទឹមគ្នានេះ លោកក៏ព្រមានចំពោះអ្នកផលិត និងចែកចាយថ្នាំពេទ្យក្លែងក្លាយដែរ៕	2017-05-08T20:15:00+07:00	rfa.org	https://www.rfa.org/khmer/news/health/Ministry-of-Interior-Reveals-Fake-Cosmetics-Seized-in-April-05082017090012.html
3360279d-292e-42b3-a0cc-6150398e2afd	តំណាងរាស្រ្តវ័យក្មេង ស សុខា ដឹកនាំក្រុមគ្រូពេទ្យចុះពិនិត្យ និងព្យាបាលជំងឺជូនប្រជាពលរដ្ឋខ្មែរឥស្លាម ដោយឥតគិតថ្លៃនៅខេត្តបន្ទាយមានជ័យ	នៅព្រឹកថ្ងៃទី៨ ខែឧសភា ឆ្នាំ២០១៧នេះ លោក ស សុខា តំណាងរាស្រ្តគណបក្សប្រជាជនកម្ពុជា និងជាអនុប្រធានសហភាព សហព័ន្ធយុវជនកម្ពុជា និងលោកស្រី បានដឹកនាំក្រុមគ្រូពេទ្យស្ម័គ្រចិត្ត មកពីប្រទេសម៉ាឡេស៊ី ចុះទៅពិនិត្យ និងព្យាបាលជំងឺ ជូនបងប្អូនខ្មែរឥស្លាម នៅបន្ទាយមានជ័យ ដើម្បីចូលរួមកាត់បន្ថយការចំណាយ របស់ប្រជាពលរដ្ឋ។ លោក សែម គន្ធា ជំនួយការផ្ទាល់លោក ស សុខា បានថ្លែងថា ។ នៅក្នុងឱកាសនោះ លោក ស សុខា បានរម្លឹកដល់បងប្អូនខ្មែរឥស្លាម ដែលត្រូវបានព្រះបរមរតនកោដិ សម្តេចតារបស់យើង បានប្រោសប្រទានសញ្ជាតិជាខ្មែរឥស្លាមរហូតមកដល់ពេលនេះ។ តែមកដល់សម័យ ប៉ុល ពត បងប្អូនខ្មែរឥស្លាម ត្រូវរងការប្រមាថយ៉ាងធ្ងន់ធ្ងរ ដូចជា តមសាច់ជ្រូក តែក្រុមប៉ុលពតបង្ខំឲ្យបរិភោគសាច់ជ្រូកជាដើម។ លោកថា «មកដល់ពេលនេះ បងប្អូនមានសិទ្ធិសេរីភាពពេញលេញខាងជំនឿសាសនា និងសិទ្ធិសេរីភាពជាពលរដ្ឋសំខាន់ៗជាច្រើនទៀត ក្រៅពីការរស់នៅ ប្រកបមុខរបរ អភិវឌ្ឍគ្រួសារ ដោយគ្មានការភិតភ័យ»៕	2017-05-08T19:16:00+07:00	freshnewsasia.com	https://m.freshnewsasia.com/index.php/en/localnews/54356-2017-05-08-05-16-49.html
d4e3b2a8-fc9b-413a-8f82-5b38b969832c	អ្នកភូមិក្នុងខេត្តឧត្ដរមានជ័យចោទម្ចាស់ស្តង់ទិញដំឡូងមីក្រៀមថាធ្វើឲ្យប៉ះពាល់សុខភាព	បច្ចុប្បន្ន នៅភូមិសឹង្ហ ឃុំគោកមន ស្រុកបន្ទាយអំពិល នៃខេត្តឧត្តរមានជ័យ គឺមានស្តង់ទទួលទិញដំឡូងមីក្រៀមជាច្រើនកន្លែងពីប្រជាកសិករ ដើម្បីទុកលក់បន្តឲ្យឈ្មួញនាំចេញទៅលក់នៅក្រៅប្រទេស។ ស្តង់ទទួលទិញដំឡូងមីក្រៀមខ្លះ បានធ្វើឲ្យម្សៅដំឡូងមីក្រៀមហុយជាប្រចាំ ប៉ះពាល់ទៅដល់សុខភាពអ្នកដែលរស់នៅជិតខាង ព្រមទាំងធ្វើឲ្យប៉ះពាល់ដល់បរិស្ថានសាធារណៈផង។ ប្រជាពលរដ្ឋមួយចំនួនរស់នៅភូមិសឹង្ហ ឃុំគោកមន នៃស្រុកបន្ទាយអំពិល បានចោទប្រកាន់អាជ្ញាធរឃុំ និងស្រុក ថាបានព្រងើយកន្តើយមិនព្រមដោះស្រាយទៅលើបញ្ហាស្តង់ទទួលទិញដំឡូងមីក្រៀមខ្លះ ដែលធ្វើឲ្យហ៊ុយប៉ះពាល់ដល់សុខភាពក្មេងៗ និងបរិស្ថាននោះទេ។ ក្រុមអ្នកភូមិទាំងនោះអះអាងថា គេបានដាក់ពាក្យបណ្ដឹងទៅអាជ្ញាធរភូមិ-ឃុំរយៈពេលជាងកន្លះខែមកហើយ ឲ្យជួយដោះស្រាយរឿងស្តង់ទទួលទិញដំឡូងមីក្រៀមមួយកន្លែង ដែលធ្វើឲ្យហុយម្សៅស្ទើរតែរៀងរាល់ថ្ងៃ រំខានដល់ការរស់នៅ ព្រមទាំងប៉ះពាល់ដល់សុខភាពកុមារផង ប៉ុន្តែរហូតមកដល់ពេលនេះ គេមិនទាន់ឃើញមានដំណោះស្រាយអ្វីនៅឡើយទេ។ អ្នកភូមិសឹង្ហ ម្នាក់ក្នុងចំណោមអ្នកភូមិខ្លះទៀតដែលប៉ះពាល់ដោយសារហុយម្សៅដំឡូងមីក្រៀមនោះ គឺលោក សយ សុវណ្ណារ៉ា។ លោកមានប្រសាសន៍កាលពីរសៀលថ្ងៃអាទិត្យ ទី៧ ខែឧសភា ថា សព្វថ្ងៃនេះផ្ទះរបស់លោក គឺនៅជាប់របងគ្នានឹងស្តង់ទទួលទិញដំឡូងមីក្រៀមមួយកន្លែងរបស់ឈ្មោះ ចាន់ ជឿម។ កន្លែងទិញដំឡូងនេះ ធ្វើឲ្យម្សៅដំឡូងមីក្រៀមហុយចេញស្ទើរតែរៀងរាល់ថ្ងៃ នៅពេលមានខ្យល់បក់ និងគ្រឿងចក្រកាយដាក់លើឡានម្ដងៗ។ លោក សយ សុវណ្ណារ៉ា អះអាងថា ការហុយម្សៅដំឡូងមីក្រៀមនេះ ធ្វើឲ្យកូនតូចៗរបស់លោក និងកូនអ្នកភូមិជាច្រើនទៀតឧស្សាហ៍កើតជំងឺជាញឹកញាប់៖ ។ អ្នកភូមិសឹង្ហ អះអាងថា ស្តង់ទទួលទិញដំឡូងមីក្រៀមបានធ្វើឲ្យហុយម្សៅស្ងួត ប៉ះពាល់ដល់សុខភាពសាធារណៈរយៈពេលជាច្រើនខែហើយ ចាប់តាំងតែពីអំឡុងខែវិច្ឆិកា ឆ្នាំ២០១៦ ជាពេលដែលកសិករជាច្រើនដាំបានដំឡូងមី ហើយដឹកជញ្ជូនយកមកលក់ជាបន្តបន្ទាប់ម្ល៉េះ។ កាលពីថ្ងៃទី២០ ខែមេសា កន្លងទៅ ក្រុមអ្នកភូមិសឹង្ហ បានធ្វើពាក្យបណ្ដឹងដាក់ទៅអាជ្ញាធរភូមិ និងឃុំគោកមន ឲ្យជួយដោះស្រាយទៅលើការសាងសង់លានទិញដំឡូងរបស់ឈ្មោះ ចាន់ ជឿម។ អ្នកភូមិបញ្ជាក់ថា ជាយូរមកហើយ ពួកគេបានរស់នៅ និងប្រកបរបរចិញ្ចឹមជីវិតដោយសុវត្ថិភាព ប៉ុន្តែចាប់តាំងពីឈ្មោះ ចាន់ ជឿម សាងសង់ទីលានទិញដំឡូង គឺធ្វើឲ្យមានការប៉ះពាល់ដល់ការរស់នៅដូចជាមានសំឡេងម៉ាស៊ីនឮខ្លាំង បង្កឲ្យហុយម្សៅដំឡូងក្រៀម និងជះក្លិនស្អុយចេញពីម្សៅដំឡូងរលួយ ជាដើម។ ទោះជាយ៉ាងណា អាស៊ីសេរី មិនអាចស្វែងរកលេខទូរស័ព្ទរបស់ម្ចាស់ទីលានទទួលទិញដំឡូងមីក្រៀមនោះ ដើម្បីបំភ្លឺជុំវិញការចោទប្រកាន់នេះបានថាយ៉ាងណានៅឡើយ នៅថ្ងៃអាទិត្យ ទី៧ ខែឧសភា។ ចំណែកមេឃុំគោកមន លោក អួន វី មានប្រសាសន៍ថា លោកមិនមានសមត្ថភាពដោះស្រាយបណ្ដឹងដែលអ្នកភូមិសឹង្ហ បានប្ដឹងទៅលើម្ចាស់ស្តង់ទទួលទិញដំឡូងមីក្រៀមនោះយ៉ាងណាទេ ពីព្រោះតែលោកដឹងថា ម្ចាស់ស្តង់ដែលបើកទទួលទិញដំឡូងមីក្រៀមនោះ គឺសុទ្ធតែមានច្បាប់ធ្វើអាជីវកម្មពីថ្នាក់មន្ទីរត្រឹមត្រូវ។ លោក អួន វី បញ្ជាក់ទៀតថា តាមការពិនិត្យ គឺលោកមើលឃើញថា នៅក្នុងឃុំគោកមន ទាំងមូល គឺមានលានទទួលទិញដំឡូងទាំងអស់ចំនួនជាង ១០កន្លែងឯណោះ ហើយពេលខ្លះ ទីលានទទួលទិញដំឡូងមីទាំងនោះក៏បង្កការប៉ះពាល់ដូចគ្នា ប៉ុន្តែហេតុអ្វីបានជាប្រជាពលរដ្ឋនៅកន្លែងដទៃមិនប្ដឹង គឺប្ដឹងតែទីលានដំឡូងនៅភូមិសឹង្ហ តែមួយ? លោកមេឃុំគោកមន យល់ថា បញ្ហាប្ដឹងប្រឆាំងនឹងទីលានទទួលទិញដំឡូងនៅភូមិសឹង្ហ នោះ តាមលោកសន្និដ្ឋានអាចជាទំនាស់ដែលបណ្ដាលមកពីការច្រណែននិន្ទាគ្នាផង៖ ។ ពលរដ្ឋខ្លះអះអាងថា មន្ទីរបរិស្ថានខេត្តឧត្តរមានជ័យ បានចេញច្បាប់ឲ្យទីលានទទួលទិញដំឡូងមីទាំងនោះរួចហើយ បានជាមិនឃើញមានការដោះស្រាយ បើទោះបីជាម្ចាស់ទីលានដំឡូងមីក្រៀមទាំងនោះធ្វើឲ្យប៉ះពាល់ដល់ប្រជាពលរដ្ឋដែលរស់នៅជិតខាង និងបរិស្ថានយ៉ាងណាក៏ដោយ។ ប្រធានមន្ទីរបរិស្ថានខេត្តឧត្តរមានជ័យ លោក ភួង លីណា បដិសេធថា មន្ទីររបស់លោកពុំដែលបានចេញលិខិតអនុញ្ញាតទៅឲ្យស្តង់ទទួលទិញដំឡូងមីណាមួយទេ។ លោកទទួលស្គាល់ថា កាលពីប្រធានមន្ទីរមុន គឺធ្លាប់បានចុះទៅធ្វើកិច្ចសន្យាជាមួយនឹងម្ចាស់ស្តង់ទទួលទិញដំឡូងមីខ្លះមែន ដូចជាឲ្យគោរពច្បាប់ស្ដីពីបរិស្ថាន និងជៀសវាងការប៉ះពាល់ដល់ធនធានធម្មជាតិនានា ជាដើម។ លោក ភួង លីណា បញ្ជាក់ថា ចំពោះបញ្ហាដែលអ្នកភូមិសឹង្ហ ប្ដឹងម្ចាស់ទីលានទទួលទិញដំឡូង ១កន្លែងនោះ គឺលោកទើបតែទទួលបាននៅចុងសប្ដាហ៍នេះ បានជាយឺតយ៉ាវក្នុងការចុះទៅពិនិត្យមើលការប៉ះពាល់នានា៖ ។ មន្ត្រីមន្ទីរបរិស្ថានអះអាងថា កាលពីមុន ម្ចាស់ស្តង់ដំឡូងទាំងអស់មិនចាំបាច់សុំច្បាប់ធ្វើអាជីវកម្មទេ ប៉ុន្តែចាប់ពីពេលនេះតទៅ អាជ្ញាធរខេត្តឧត្តរមានជ័យ បានរឹតបន្តឹងស្ដីពីកិច្ចការពារបរិស្ថាន ហើយតម្រូវឲ្យម្ចាស់អាជីវកម្មស្តង់ដំឡូងទាំងអស់ ត្រូវតែសុំច្បាប់ធ្វើអាជីវកម្មឲ្យបានត្រឹមត្រូវ ព្រមទាំងភ្ជាប់ជាមួយនូវកិច្ចសន្យាមិនធ្វើឲ្យប៉ះពាល់ដល់បរិស្ថានជាចាំបាច់៕	2017-05-08T16:09:00+07:00	rfa.org	https://www.rfa.org/khmer/news/health/Smoke-of-the-Casava-flour-effected-health-05082017045052.html
6eb221fc-58f2-41b9-99f5-b51a101378a8	សម្តេចតេជោ ហ៊ុន សែន បានត្រឡប់មកដល់កម្ពុជាវិញហើយ ក្រោយសម្រាកព្យាបាលជំងឺរយៈពេល៣ថ្ងៃ	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានត្រឡប់មកដល់កម្ពុជាវិញហើយ នៅវេលាម៉ោងប្រមាណ១២ថ្ងៃត្រង់ ថ្ងៃទី០៧ ខែឧសភា ឆ្នាំ២០១៧នេះ បន្ទាប់ពីបានទៅសម្រាកព្យាបាលជំងឺអស់រយៈពេល ៣ថ្ងៃនៅមន្ទីរពេទ្យក្នុងប្រទេសសិង្ហបុរី។ សម្តេចតេជោ ហ៊ុន សែន បានប្រកាសនៅលើទំព័រ Facebook របស់សម្តេចនៅមុននេះបន្តិចយ៉ាងដូច្នេះថា៖ ។ មន្ត្រីបានឲ្យដឹងថា ស្ថានភាពជំងឺរបស់សម្តេចបានវិលមករកប្រក្រតីភាពជាធម្មតា ហើយក៏អាចបំពេញការងារជូនប្រទេសជាតិ ដោយគ្មានឧបសគ្គនោះឡើយ។ សូមបញ្ជាក់ថា សម្តេចតេជោ ហ៊ុន សែន បានចេញទៅព្យាបាលជំងឺនៅប្រទេសសិង្ហបុរី កាលពីថ្ងៃទី០៣ ខែឧសភា ឆ្នាំ២០១៧នេះ។ ជាការកត់សម្គាល់ជាមួយដំណឹងនៃការមានជំងឺ របស់ប្រមុខរាជរដ្ឋាភិបាលកម្ពុជានេះ ប្រជាពលរដ្ឋខ្មែរជាច្រើន បានចូលមកសម្តែងសមានចិត្តមនោសញ្ចេតនា អាណិតអាសូរ ព្រមទាំងបានជូនពរជាបន្តបន្ទាប់ឲ្យសម្តេចឆាប់បានជាសះស្បើយពីជំងឺ ដែលក្នុងនោះរួមមានទាំងអតីតប្រធានគណបក្សសង្រ្គោះជាតិ លោក សម រង្ស៊ី ផងដែរ។ សម្តេចតេជោ ហ៊ុន សែន ក៏បានថ្លែងអំណរគុណដល់លោក សម រង្ស៊ី ព្រមទាំងជនរួមជាតិទាំងអស់ ដែលបានជូនពរសម្តេចក្នុងពេលសម្រាកព្យាបាលជំងឺនៅប្រទេសសិង្ហបុរី។ ជាមួយដំណើរនិវត្តន៍មកដល់មាតុភូមិដ៏កម្សត់នេះវិញ ប្រមុខរាជរដ្ឋាភិបាលកម្ពុជា ដែលបានប្រឡូកជីវិតក្នុងសមរភូមិសង្រ្គាមតាំងពីវ័យជាង ១០ឆ្នាំរូបនេះ នឹងត្រូវបន្តការងារយ៉ាងមមាញឹកទៀត។ តាមកម្មវិធីដែលបានដាក់ចេញ ពេញមួយសប្តាហ៍ក្រោយនេះ សម្តេចនាយករដ្ឋមន្រ្តី នឹងត្រូវអញ្ជើញជាអធិបតីក្នុងកម្មវិធីជាច្រើនទាំងកម្មវិធីក្នុងប្រទេស និងក្រៅប្រទេសផងដែរ។ កម្មវិធីទាំងនោះមានដូចជាការអញ្ជើញប្រារព្ធទិវាកាកបាទក្រហម និងអឌ្ឍច័ន្ទក្រហម ៨ ឧសភា, បើកសម្ពោធដាក់ឲ្យប្រើប្រាស់អគាររដ្ឋបាលសាលាខេត្តត្បូងឃ្មុំ, ទិវាអតីតយុទ្ធជនកម្ពុជា, បើកវេទិកាសេដ្ឋកិច្ចពិភាពលោកស្តីពីតំបន់អាស៊ាន ហើយនៅថ្ងៃចុងសប្តាហ៍ នឹងត្រូវអញ្ជើញទៅប្រទេសចិន ដើម្បីចូលរួមវេទិកាផ្លូវមួយ ខ្សែក្រវាត់មួយ៕	2017-05-07T19:24:00+07:00	freshnewsasia.com	https://m.freshnewsasia.com/index.php/en/localnews/54279-2017-05-07-05-24-39.html
d6442a09-3a37-48dd-8506-a1a9eb7ba5e1	ក្រសួងសុខាភិបាល អំពាវនាវឱ្យមានការប្រុងប្រយ័ត្នខ្ពស់ ចំពោះជំងឺផ្តាសាយធំ ខណៈរដូវភ្លៀងមកដល់	នាយកដ្ឋានប្រយុទ្ធនឹងជំងឺឆ្លង របស់ក្រសួងសុខាភិបាល បានអំពាវនាវ ដល់ប្រជាពលរដ្ឋទាំងអស់ ឱ្យមានការប្រុងប្រយ័តចំពោះជំងឺផ្តាសាយធំ ខណៈដែលរដូវភ្លៀង នៅក្នុងប្រទេសកម្ពុជា បានចូលមកដល់ជាថ្មីម្តងទៀត។ នៅលើទំព័រ Facebook របស់នាយកដ្ឋានប្រយុទ្ធនឹងជំងឺឆ្លង កាលពីម្សិលមិញ បានអំពាវនាវយ៉ាងដូច្នេះថា៖ ។ បើតាមនាយកដ្ឋាននេះ, រោគសញ្ញាជំងឺផ្តាសាយបង្កឡើងដោយជំងឺផ្តាសាយរួមមាន៖ គ្រុនក្តៅលើសពី ៣៨.៥អង្សាសេ និងមានក្អក ឫឈឺក និងករណីខ្លះអាចវិវត្តន៏ទៅហត់។ ដោយឡែកសម្រាប់ការព្យាបាល រួមមានដូចជា ប្រើថ្នាំបញ្ចុះកំដៅ ផឹកទឹកឲ្យបានច្រើន គេងលក់ស្កប់ស្កល់ កាត់បន្ថយការហាត់ប្រាណ ហូបអាហារសំបូរជីវជាតិជាពិសេស វីតាមីនសេ ការប្រើថ្នាំផ្សះគ្មានប្រសិទ្ធិភាព សម្លាប់មេរោគនេះទេ ថែមទាំងសុខភាពទ្រុឌទ្រោម និងមិនងាយជាពីជំងឺផ្តាយទៀតផង។ ក្នុងករណី បើការព្យាបាល៣ថ្ងៃមិនធូរស្រាល ឬវិវត្តន៍ទៅជាហត់ខ្លាំង ត្រូវអញ្ជើញទៅពិគ្រោះជំងឺជាមួយគ្រូពេទ្យ។ ក្រសួងមានឱសថសម្រាប់ព្យាបាលសម្លាប់មេរោគផ្តាសាយបានឈ្មោះ Tamiflu ។ ការអំពាវនារបស់ក្រសួងសុខាភិបាល បានធ្វើឡើងបន្ទាប់ពីមានសេចក្តីរាយការណ៍ថា ពលរដ្ឋជាង ២០០នាក់ នៅខេត្តមណ្ឌលគីរី បានឆ្លងនូវជំងឺផ្តាសាយធំជាបន្តបន្ទាប់៕	2017-05-07T19:22:00+07:00	freshnewsasia.com	https://m.freshnewsasia.com/index.php/en/localnews/54278-2017-05-07-05-22-02.html
0bd0d56d-6252-4d52-b95a-8cb6ee273730	ថ្ងៃអាទិត្យនេះ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចុះពិនិត្យព្យាបាលជំងឺ ជូនពលរដ្ឋជិត៣ពាន់នាក់ នៅស្រុកទ្រាំង ខេត្តតាកែវ	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២៧៩នាក់ នៅព្រឹកថ្ងៃអាទិត្យ ទី០៧ ខែឧសភា ឆ្នាំ២០១៧នេះ បាន និងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួនជិត៣ពាន់នាក់ នៅក្នុងស្រុកស្រុកទ្រាំង ខេត្តតាកែវ ព្រមទាំងចែកនំបុ័ង និងទឹកសុទ្ធផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋឧដុង្គ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ដឹកនាំដោយ លោក លេង ផាលី ប្រធានក្រុមគ្រូពេទ្យស្ម័គ្រចិត្ត លោក ហ៊ុន ម៉ានី តំណាងលោក ហ៊ុន ម៉ានី ធ្វើឡើងនៅបរិវេណវិទ្យាល័យព្រៃទប់ ស្ថិតក្នុងឃុំស្រង៉ែ ស្រុកទាំង ខេត្តតាកែវ ដោយមានការចូលរួមពី លោក ឡាយ វណ្ណៈ អភិបាលខេត្តតាកែវ, លោក សុខ ពុទ្ធិវុធ អនុប្រធានគណៈពង្រឹង មូលដ្ឋានស្រុកទ្រាំង, លោក សុខ សប្បាយណា ប្រធានគណៈពង្រឹងឃុំរនៀម, ប្រធានមន្ទីរសុខាភិបាលខេត្តតាកែវ, អភិបាលស្រុកទ្រាំង។ ការចុះពិនិត្យព្យាបាលជំងឺជូនប្រជាពលរដ្ឋ នៅស្រុកទ្រាំង ខេត្តតាកែវនេះ មានការសម្របសម្រួលដោយ លោក សុខ ផេង រដ្ឋលេខាធិការក្រសួងសុខាភិបាល និងជាប្រធានក្រុមការងារចុះជួយស្រុកទ្រាំង ខេត្តតាកែវ។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន តាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ សូមបញ្ជាក់ថារយៈពេល៥៣ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៦៧៨នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៧២លើក ក្នុងនោះព្យាលបាលជូនប្រជាពលរដ្ឋបានចំនួន៩៦៣៩៦នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី០៧ ខែឧសភា ឆ្នាំ២០១៧៕	2017-05-07T15:29:00+07:00	freshnewsasia.com	https://m.freshnewsasia.com/index.php/en/54264-2017-05-07-01-29-56.html
c420a0da-b03f-449f-9473-319f57d6e2f0	សមាគមគ្រូពេទ្យស្ម័គ្រចិត្តយុវជន សម្តេចតេជោចុះពិនិត្យ ព្យាបាលជំងឺ ជូនប្រជាពលរដ្ឋជាង៥ពាន់នាក់ ដោយឥតគិតថ្លៃ នៅស្រុកតំបែរ ខេត្តត្បូងឃ្មុំ ជាលើកទី២	លោក ហ៊ុន ម៉ាណែត ប្រធានក្រុមប្រឹក្សាភិបាល សមាគមគ្រូពេទ្យស្ម័គ្រចិត្តយុវជន សម្តេចតេជោ បានដឹកនាំក្រុមគ្រូពេទ្យ ចុះព្យាបាលជំងឺដោយឥតគិតថ្លៃ ជូនដល់ប្រជាពលរដ្ឋនៅ ឃុំចុងជាច ស្រុកតំបែរ ខេត្តត្បូងឃ្មុំ ស្ថិតក្នុងបរិវេណវិទ្យាល័យ ហ៊ុនសែន ចារថ្មី។ ក្នុងឱកាសចុះពិនិត្យព្យាបាលជំងឺជូនប្រជាពលរដ្ឋនៅខេត្តត្បូងឃ្មុំ នៅថ្ងៃទី០៦ ខែឧសភា ឆ្នាំ២០១៧ លោក ហ៊ុន ម៉ាណែត បានថ្លែងថា គោលបំណងរបស់សមាគម គឺផ្តល់ការព្យាបាល ជូនប្រជាពលរដ្ឋដោយឥតគិតថ្លៃ និងចូលរួមចំណែកជាមួយរាជរដ្ឋាភិបាល ដើម្បីកាត់បន្ថយភាពក្រីក្រ របស់ប្រជាពលរដ្ឋ ដោយមិនប្រកាន់និន្នានយោបាយ និងសាសនាអ្វីទាំងអស់ដែល បេសកកម្មរបស់សមាគម មានបានចុះព្យាបាលដោយឥតគិតថ្លៃ ជូនប្រជាពលរដ្ឋ នៅគោលដៅធំៗចំនួន៣គឺ ចុះតាមបណ្តាខេត្ត ចុះតាមអង្គការ មណ្ឌលកុមារកំព្រា សហគមន៍និង និងនៅតាមរោងចក្រ។ លោកបានបន្តថា សម្ដេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន តែងតែយកចិត្តទុកដាក់ខ្ពស់ ចំពោះសុខទុក្ខនិងការលំបាក របស់បងប្អូនប្រជាពលរដ្ឋ គ្រប់ពេលវេលា។ លោក ហ៊ុន ម៉ាណែត ក៏បានផ្ដាំផ្ញើដល់ប្រពលរដ្ឋទាំងអស់ ដែលបានមកទទួលការព្យាបាលជំងឺថា ធ្វើយ៉ាងណាសូមអោយការរស់នៅប្រចាំថ្ងៃ ត្រូវតែមានអនាម័យ ដូចជា ការញ៉ាំស្អាត ផឹកស្អាត និងការរស់នៅស្អាត។ លោក ណី លន់ អនុប្រធានក្រុមការងារកណ្ដាល ចុះជួយស្រុកតំបែរ បានលើកឡើងថា ក្រោមម្លប់នៃសន្តិភាព ស្ថេរភាពនយោបាយ និងការអភិវឌ្ឍន៍ឥតឈប់ឈរ របស់រាជរដ្ឋាភិបាលកម្ពុជា ដែលមានសម្ដេចតេជោ ហ៊ុន សែន ជានាយករដ្ឋមន្ត្រី ស្រុកតំបែរ បានប្រែមុខមាត់ថ្មី ពីស្រុកដែលធ្លាប់ជាអតីតសមរភូមិ ប្រយុទ្ធបង្ហូរឈាមគ្នា មកជាស្រុកដែលមានការ អភិវឌ្ឍន៍រីចម្រើន លើគ្រប់វិស័យ ដែលធានាដល់ការរស់នៅដោយសុខសាន្ត និងមានការប្រែប្រួលរីកច្រើន ពីមួយឆ្នាំទៅមួយឆ្នាំ ដោយគ្មានការបារម្ភអំពីការរត់លូន គេចពីសង្គ្រាមដូចអតីតកាលឡើយ។ លោកក៏បានថ្លែងអំណរគុណចំពោះ សមាគមគ្រូពេទ្យស្ម័គ្រចិត្ត យុវជនសម្តេចតេជោ ដែលបានយកចិត្តទុកដាក់ និងគិតគូដល់សុខមាលភាព និងជីវភាពរស់នៅរបស់បងប្អូនប្រជាពលរដ្ឋ តាមរយៈការព្យាបាលដោយឥតគិតថ្លៃ ចុះដល់មូលដ្ឋានផ្ទាល់ និងមិនប្រកាន់និន្នាការនយោបាយ និងសាសនាអ្វីទាំងអស់។ គួររំលឹកផងដឹងដែរថា នេះគឺជាលើកទី២ហើយដែល សមាគមក្រុមគ្រូពេទ្យស្ម័គ្រចិត្ត យុវជនសម្ដេចតេជោ បានចុះមកពិនិត្យព្យាបាលជំងឺ ជូនប្រជាពលរដ្ឋនៅស្រុកតំបែរនេះ។ សូមបញ្ជាក់ថា បើតាមរបាយការណ៍ ការចុះពិនិត្យនិងព្យាបាលជូន ប្រជាពលរដ្ឋនៅស្រុកតំបែរ ខេត្តត្បូងឃ្មុំ នៅថ្ងៃនេះមានចំនួនសរុប៥៦៨៤នាក់ ក្នុនោះព្យាបាលជម្ងឺទូទៅចំនួន ៤២២៦នាក់ ព្យាបាលជម្ងឺមាត់ធ្មេញចំនួន៣២៨នាក់ ពិនិត្យនិងព្យាបាល ច្រមុះ បំពង់កចំនួន១១៥នាក់ ពិនិត្យរោគស្ត្រីនិងស្រ្តីមានផ្ទៃពោះចំនួន៣៨៩នាក់ វះកាត់តូចចំនួន៤៦នាក់ ព្យាបាលឬសដូងបាតចំនួន៧នាក់ អេកូបេះដូងចំនួន៨នាក់ ជំងឺសន្លាក់ចំនួន ៧០នាក់ និងជំងឺសើរស្បែកចំនួន១១០នាក់ និងបញ្ជូនព្យាបាលបន្តចំនួន៩៦នាក់៕	2017-05-07T15:15:00+07:00	freshnewsasia.com	https://m.freshnewsasia.com/index.php/en/54263-2017-05-07-01-15-12.html
eb99f6da-25f8-4383-9f4d-1e149db892d9	លោកស្រី បាន ស្រីមុំ ដឹកនាំក្រុមគ្រូពេទ្យស្ម័គ្រចិត្ត ចុះចល័តពិនិត្យព្យាបាលជំងឺដោយឥតគិតថ្លៃ ជូនប្រជាពលរដ្ឋស្រុកសាលាក្រៅ ខេត្តប៉ៃលិន	ម្មវិធីពិនិត្យ ព្យាបាលជំងឺដោយឥតគិតថ្លៃ ជូនប្រជាពលរដ្ឋ ត្រូវបានលោកស្រី បាន ស្រីមុំ អ្នកតំណាងរាស្រ្តគណបក្សប្រជាជនកម្ពុជាមណ្ឌលប៉ៃលិន បានរៀបចំតាំងពីឆ្នាំ២០១៤ ដោយបានពិនិត្យ ព្យាបាលជម្ងឺជូនប្រជាពលរដ្ឋរាប់ម៉ឺននាក់ ក្នុងខេត្តប៉ៃលិន ក៏ដូចប្រជាពលរដ្ឋរស់នៅក្នុងស្រុកមួយចំនួន នៃខេត្តបាត់ដំបង។ ការរៀបចំកម្មវិធីនេះ គឺបានជួយសម្រាលការចំណាយ និងលើកកម្ពស់សុខមាលភាព និងបានបង្ខិតការផ្តល់សេវាសុខភាពកាន់តែកៀក និងប្រជាពលរដ្ឋ។ ដូចសព្វដង នៅថ្ងៃទី៦ ខែឧសភា ឆ្នាំ២០១៧ លោកជំទាវអ្នកតំណាងរាស្រ្ត និងឯកឧត្តម អ៊ី ឈាន ប្រធានក្រុមការងារថ្នាក់កណ្តាលគណបក្សប្រជាជនកម្ពុជាចុះជួយខេត្តប៉ៃលិន បានដឹកនាំក្រុមគ្រូពេទ្យស្ម័គ្រចិត្ត ចុះពិនិត្យ ព្យាបាលជំងឺដោយឥតគិតថ្លៃជូន ប្រជាពលរដ្ឋសរុបចំនួន៧៥០នាក់ រស់នៅក្នុងឃុំស្ទឹងត្រង់ ស្រុកសាលាក្រៅ ខេត្តប៉ៃលិន។ ថ្លែងក្នុងឱកាសនោះ លោកស្រីអ្នកតំណាងរាស្រ្ត បានអំពាវនាវឲ្យប្រជាពលរដ្ឋគ្រប់រូប ដែលមានសិទ្ធិចូលរួមការបោះឆ្នោត បន្តបោះឆ្នោតជូនគណបក្សប្រជាជនកម្ពុជា ដើម្បីសុខសន្តិភាព ស្ថិរភាព វឌ្ឍនភាព និងភាពសុខដុម ព្រមទាំងបន្តការអភិវឌ្ឍភូមិ ឃុំ សង្កាត់ របស់យើង ឲ្យកាន់តែមានការរីកចម្រើនបន្តទៀត ដោយគោលនយោបាយអភិវឌ្ឍន៍ភូមិ ឃុំ សង្កាត់ទាំង១៣ចំណុច របស់គណបក្សប្រជាជនកម្ពុជា បានបន្តផ្តល់ផលប្រយោជន៍ ឥតគណនាជូនប្រជាពលរដ្ឋ ក្នុងការពន្លឿនកិច្ចអភិវឌ្ឍន៍ក្នុងមូលដ្ឋាន ប្រកបដោយចេរភាព និងភាពសុខដុម។ ក្រៅពីនេះ គឺមានតែគណបក្សប្រជាជនកម្ពុជា តែមួយគត់ដែលបានរួមសុខរួមទុក្ខគ្រប់កាលៈទេសៈជាមួយ ប្រជាពលរដ្ឋតាំងពីអតីតកាលរហូតបច្ចុប្បន្ន មានភាពចាស់ទុំខាងនយោបាយ មានទំនួលខុសត្រូវខ្ពស់លើជោគវាសនាជាតិ និងប្រជាជន។ ហើយគណបក្សប្រជាជនកម្ពុជា គឺបានរក និងថែរក្សាបាននូវសុខសន្តិភាព ស្ថេរភាព ការអភិវឌ្ឍ គឺបានបង្កឱកាសជូន ប្រជាពលរដ្ឋគ្រប់ក្រុមគ្រួសារ អាចប្រកបរបរ និងកិច្ចការងារមានការរីកចម្រើន ជាបន្តបន្ទាប់ផងដែរ។ ក្នុងការចុះពិនិត្យ ព្យាបាលជំងឺដោយឥតគិតថ្លៃ នាពេលនេះ លោកស្រីអ្នកតំណាងរាស្រ្ត បានរៀបចំជាអាហារ ភេសជ្ជៈ នំបញ្ចុក នំបុ័ង ជូនដល់បងប្អូនប្រជាពលរដ្ឋ កងកម្លាំងប្រដាប់អាវុធ និងក្រុមការងារទាំងអស់ផងដែរ៕	2017-05-07T00:48:00+07:00	freshnewsasia.com	https://m.freshnewsasia.com/index.php/en/54248-2017-05-06-12-48-09.html
48c93539-825a-461f-873a-a26ac9f54522	ស្រ្តីវ័យ៦៥ឆ្នាំមានជំងឺប្រចាំកាយ មានកូនចៅជាច្រើននាក់ត្រូវចិញ្ចឹម ទទួលបានអំណោយ និងថវិកាពីកាកបាទក្រហមកម្ពុជាខេត្តស្ទឹងត្រែង	សាខាកាកបាទក្រហមកម្ពុជាខេត្តស្ទឹងត្រែង នៅថ្ងៃទី០៥ ខែឧសភា ឆ្នាំ២០១៧ បានពាំនាំយកថវិកា និងគ្រឿងបរិភោគ ជាច្រើនមុខ ទៅឧបត្ថម្ភដល់គ្រួសារស្ត្រីក្រីក្រ និងមានជំងឺប្រចាំកាយ នៅក្នុងមូលដ្ឋាន ភូមិរាជានុកូល សង្កាត់ស្ទឹងត្រែង ក្រុងស្ទឹងត្រែង។ ការផ្តល់ជំនួយនេះក៏បានធ្វើឡើង ក្រោយពីស្ត្រីកសិករក្រីក្រមួយគ្រួសារ បានដង្ហោយហៅសុំរកការសណ្តោសប្រោសប្រណីពី សម្តេចតេជោ ហ៊ុន សែន នាយករដ្ឋមន្ត្រី និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា គ្រាដែលស្ត្រីនោះ បាននឹងកំពុងធ្លាក់ខ្លួនមានជំងឺជាទម្ងន់ ហើយជំងឺនោះគ្រូពេទ្យបាននិយាយថា ត្រូវតែវះកាត់ទើបឆ្លងផុតពីគ្រោះថ្នាក់បាន និងស្របពេលដែលស្ត្រីមានវ័យជាង ៦០ឆ្នាំនោះ កំពុងធ្លាក់ខ្លួនឈឺ មានជីវភាពខ្វះខាត និងទទួលបន្ទុកចិញ្ចឹមចៅកំព្រាជាច្រើននាក់ទៀត។ ស្ត្រីក្រីក្រដែលកំពុងមានជំងឺប្រចាំកាយនោះ ត្រូវគេស្គាល់ ឈ្មោះឡុង គឹមហ៊ន មានអាយុ៦៥ឆ្នាំ និងមានប្តីជាមន្ត្រីសោធននិវត្ត ឈ្មោះដួង ក មានវ័យជិត៧០ឆ្នាំ មានចៅកំព្រាប្រុសស្រីជាច្រើននាក់ រស់នៅក្នុងបន្ទុក ក្នុងមូលដ្ឋាន ភូមិ សង្កាត់ខាងលើ។ ស្ត្រីវ័យចំណាស់ ឡុង គឹមហ៊ន លោកស្រីងើបអង្គុយ និងនិយាយបានបន្តិចបន្តួច បានប្រាប់ឲ្យដឹងថា លោកស្រីបានធ្លាក់ខ្លួនឈឺជាច្រើនខែមកហើយ និងនៅពេលថ្មីៗនេះទៀត បានចូលទៅសម្រាកព្យាបាលនៅក្នុងមន្ទីរពេទ្យបង្អែក ខេត្តស្ទឹងត្រែង បានចំនួន៤យប់ ហើយក៏បានវិលត្រឡប់ មកកាន់លំនៅដ្ឋានវិញ បន្ទាប់ពីគ្រូពេទ្យបង្អែកខេត្តនេះ បានប្រាប់ថាខ្លួនគាត់មានជំងឺដុះពកសាច់ក្នុងថ្លើម ហើយគ្រូពេទ្យតម្រូវឲ្យគាត់ធ្វើការវះកាត់ នៅឯមន្ទីរពេទ្យក្នុងរាជធានីភ្នំពេញ ព្រោះមន្ទីរពេទ្យខេត្ត គ្មានលទ្ធភាពព្យាបាលនោះទេ។ លោកស្រីថា នៅពេលនោះលោកស្រីបានបង្ហាញបណ្ណក្រីក្រដល់មន្ទីរពេទ្យ ដើម្បីបានធ្វើការព្យាបាលដោយឥតគិតកម្រៃ ប៉ុន្តែ បណ្ណក្រីក្រនោះបានផុតកំណត់ប្រើប្រាស់ទៅហើយ និងលោកស្រីមិនបានយកទៅសុំបន្តនោះទេ ពេលក្រុមមន្ត្រីជំនាញចុះ ធ្វើបន្តនោះ លោកស្រីកំពុងមានជំងឺជាទម្ងន់។ ក្រុមគ្រួសារ និងលោកស្រីផ្ទាល់ បាននិយាយថា នៅពេលនេះពួកគាត់នៅសល់តែក្តីអស់សង្ឃឹមតែប៉ុណ្ណោះ ហើយបានលើកដៃសំពះអង្វរ សុំក្តីមេត្តា រកការសណ្តោសប្រោសប្រណី ពីសម្តេចតេជោ និងសម្តេចកិត្តិព្រឹទ្ធបណ្ឌិត ដែលជាឪជាម៉ែ សូមសម្តេចទាំងពីរមត្តាជួយដល់កូនចៅ នៅពេលដែលកំពុងជួបនូវវិបត្តិដោយជំងឺដ៏ធ្ងន់ធ្ងរ មានជីវភាពរកព្រឹកខ្វះល្ងាច និងបន្ទុកដ៏ធំមួយទៀត គឺការចិញ្ចឹមចៅកំព្រា ហើយអ្វីដែលសំខាន់ជាងនេះទៀតនោះ គឺលោកស្រី មានបំណងចង់ទទួលបានសេវាព្យាបាលជំងឺ ឲ្យបានជាសះស្បើយ។ លោក សាយ ព្រលឹង នាយកប្រតិបត្តិសាខាកាកបាទក្រហម ខេត្តស្ទឹងត្រែង បានថ្លែងឲ្យដឹងថា គោលដៅរបស់កាកបាទក្រហម គឺជួយដល់ជនរងគ្រោះទូទៅដោយមិនប្រកាន់ពូជសាសន៍ ពណ៌សម្បុរ ឬនិន្នាការនយោបាយនោះទេ ឲ្យតែឃើញថាក្រីក្រជាក់ស្តែង គឺធ្វើទាំងអស់។ លោកបានបន្តថា កាកបាទក្រហមកម្ពុជា ក្រោមការដឹកនាំ របស់សម្តេចកិត្តិព្រឹទ្ធបណ្ឌិត សម្តេចបានចាត់ទុកថា បញ្ហាមនុស្សធម៌ គឺជារឿងសំខាន់ និងត្រូវបានយកចិត្តទុកដាក់បំផុត ហើយក៏មិនមែនត្រឹមតែលើកកំពស់តម្លៃមនុស្សធម៌ប៉ុណ្ណោះទេ ថែមទាំងបានគិតគូរពីបញ្ហាសុខភាព និងសហគមន៍ថែមទៀត។ លោកថា នៅរយៈកាលកន្លងមក កាកបាទក្រហមកម្ពុជា បានធ្វើរឿង៣ធំៗទៅលើគ្រោះមហន្តរាយធម្មជាតិ មានគ្រោះទឹកជំនន់ ខ្យល់កន្ត្រាក់ និងភ្លើងឆេះផ្ទះនោះផងដែរ។ ជាមួយគ្នានោះដែរ សម្តេចកិត្តិព្រឹទ្ធបណ្ឌិត បានយកចិត្តទុកដាក់ និងផ្តល់សិទ្ធិអាទិភាព ទៅលើខេត្តភាគឦសានប្រទេស ដោយ ចំណាយលើការជីកអណ្តូងទឹក ជូនប្រជាពលរដ្ឋក្រីក្រ និងសំរាប់ខេត្តស្ទឹងត្រែង អណ្តូងទឹកជាង១០០ហើយ ត្រូវបានជីក និង ផ្តល់ជូនប្រជាពលរដ្ឋប្រើប្រាស់ នៅតាមទីជនបទដាច់ស្រយាលជាដើម៕	2017-05-06T22:01:00+07:00	freshnewsasia.com	https://m.freshnewsasia.com/index.php/en/localnews/54227-2017-05-06-08-11-32.html
c57a173d-1feb-45e1-9128-01bf7b6dae1e	លោកទេសរដ្ឋមន្រ្តី អៀង ម៉ូលី៖ «ក្នុងការអនុវត្តការងារ ប្រយុទ្ធប្រឆាំងនឹងជំងឺអេដស៍ យើងនៅខ្វះថវិកា ប្រមាណ៤លានដុល្លារ ក្នុង១ឆ្នាំៗ»	លោកទេសរដ្ឋមន្រ្តី អៀង ម៉ូលី ប្រធានអាជ្ញាធរជាតិប្រយុទ្ធ ប្រឆាំងនឹងជំងឺអេដស៍ បានថ្លែងឲ្យដឹងថា ក្នុងការអនុវត្តការងារប្រយុទ្ធ ប្រឆាំងនឹងការរីករាលដាល និងការឆ្លងជំងឺអេដស៍ អាជ្ញាធរជាតិប្រឆាំងនឹងជំងឺអេដស៍ នៅខ្វះខាតថវិកាប្រមាណ៤លានដុល្លារទៀត ក្នុងមួយឆ្នាំៗ ក្នុងរយៈកាលពីឆ្នាំ២០១៨ ដល់ឆ្នាំ២០២០ បើទោះបីជាទទួលបានថវិកាបដិភាគ ពីរាជរដ្ឋាភិបាលកម្ពុជាប្រមាណ ៤លាន៥សែនដុល្លារ សម្រាប់រួមចំណែកទិញឱសថ ប្រឆាំងនឹងមេរោគអេដស៍ក្ដី។ ការថ្លែងបែបនេះ របស់ប្រធានអាជ្ញាធរជាតិ ប្រយុទ្ធប្រឆាំងនឹងជំងឺអេដស៍ គឺក្នុងឱកាសដែលលោកបានចូលរួម ក្នុងកិច្ចប្រជុំពិគ្រោះយោបល់ របស់សហគមន៍ និងសង្គមស៊ីវិល លើសេចក្ដីព្រាងគម្រោង ស្នើសុំថវិកាមូលនិធិសកល សម្រាប់ឆ្នាំ២០១៨ ដល់ឆ្នាំ២០២០ ដែលបានធ្វើឡើង នាល្ងាចថ្ងៃទី០៥ ខែឧសភា ឆ្នាំ២០១៧នេះ នៅឯសណ្ឋាគារ ហ៊ីម៉ាវើរី ដោយមានការចូលរួម ពីតំណាងអង្គការជាដៃគូ និងតំណាងមកពីសហគមន៍ នានាជាច្រើន។ លោកទេសរដ្ឋមន្រ្តី អៀង ម៉ូលី បានថ្លែងឲ្យដឹងទៀតថា ជោគជ័យដែលកម្ពុជាទទួលបាន ទាំងការប្រយុទ្ធនឹងជំងឺអេដស៍ និងការអភិវឌ្ឍសេដ្ឋកិច្ចជាតិ បានធ្វើឲ្យដំណាក់កាលចុងក្រោយ នៃការលុបបំបាត់ការឆ្លងមេរោគអេដស៍ កំពុងស្ថិតក្នុងស្ថានភាពអន្តរកាល។ ជំនួយពីដៃគូអភិវឌ្ឍបានបន្តធ្លាក់ចុះ ក្នុងពេលដែលរដ្ឋាភិបាល កំពុងពង្រឹងភាពជាម្ចាស់ តាមរយៈការផ្ដល់ថវិកាបដិភាគ ចំនួន៣លាន៧សែនដុល្លារ ពីឆ្នាំ២០១៥ ដល់ឆ្នាំ២០១៧ សម្រាប់រួមចំណែកទិញឱសថ ប្រឆាំងនឹងមេរោគអេដស៍ និងបានឯកភាពជាគោលការណ៍ ក្នុងការផ្ដល់ជាបន្ត ចំនួន៤លាន៥សែនដុល្លារ សម្រាប់រយៈពេល២ឆ្នាំ ពី២០១៨ ដល់ឆ្នាំ២០២០ ខាងមុខនេះ។ លោកទេសរដ្ឋមន្រ្តី បានបន្តទៀតថា បើទោះបីជាមានការរួមចំណែក ពីរាជរដ្ឋាភិបាលក៏ដោយ ក៏តាមការប៉ាន់ប្រមាណ យើងនៅខ្វះថវិកាប្រមាណ ជា៤លានដុល្លារទៀត ក្នុងមួយឆ្នាំ ក្នុងការអនុវត្តការងារប្រយុទ្ធ ប្រឆាំងនឹងការរីករាលដាល និងការឆ្លងជំងឺអេដស៍។ ក្នុងឋានៈជាប្រធានអាជ្ញាធរជាតិ ប្រយុទ្ធប្រឆាំងនឹងជំងឺអេដស៍ លោកបានដឹកនាំ និងកៀរគរ ឲ្យមានការប្រមូលថវិកា ដើម្បីអនុវត្តការងារ ប្រយុទ្ធនឹងជំងឺអេដស៍នៅតាមក្រសួង ស្ថាប័នថ្នាក់ជាតិ ដែលពាក់ព័ន្ធ ដូចជា ក្រសួងមហាផ្ទៃ ក្រសួងសេដ្ឋកិច្ច និងហិរញ្ញវត្ថុ ក្រសួងសុខាភិបាល ក្រសួងមុខងារសាធារណៈ ក្រសួងការងារ និងបណ្ដុះបណ្ដាលវិជ្ជាជីវៈ និងក្រសួងផែនការ ជាដើម។ ក្នុងនោះឃុំសង្កាត់ ដែលជារដ្ឋបាលថ្នាក់ក្រោមជាតិ នឹងដើរតួនាទីកាន់តែសកម្ម នៅពេលដែលជំនួយពីដៃគូអភិវឌ្ឍ ដល់អង្គការក្រៅរដ្ឋាភិបាល ដែលធ្វើការងារប្រយុទ្ធនឹងជំងឺអេដស៍ នៅកម្ពុជាត្រូវបានបញ្ចប់។ យ៉ាងណាមិញ ប្រធានអាជ្ញាធរជាតិប្រយុទ្ធ ប្រឆាំងនឹងជំងឺអេដស៍ លោកទេសរដ្ឋមន្រ្តី អៀង ម៉ូលី បានបញ្ជាក់ដោយសង្កត់ធ្ងន់ថា នៅចំពោះមុខនឹងបញ្ហាខ្វះខាតថវិកានេះ លោកបានស្នើឲ្យអ្នកពាក់ព័ន្ធ ក្នុងការពិភាក្សាពីគ្រោះយោបល់ រវាងសហគមន៍ និងអង្គការសង្គមស៊ីវិល លើសេចក្ដីព្រាងគម្រោង ស្នើសុំថវិកាថ្មី សម្រាប់មូលនិធិសកល ពិនិត្យ និងសម្របសម្រួលបន្ថែមទៀត ជាមួយនឹងអ្នកជំនាញ ក្នុងការរៀបចំគម្រោងថវិកា ដោយរកឲ្យឃើញអាទិភាពជាក់ស្ដែង ដើម្បីឲ្យយើងឆ្លងផុត ដំណាក់កាលអន្តរកាល នៃការឈានទៅលុបបំបាត់ ការចម្លងមេរោគអេដស៍ នៅកម្ពុជា៕	2017-05-06T19:51:00+07:00	freshnewsasia.com	https://m.freshnewsasia.com/index.php/en/localnews/54213-2017-05-06-05-51-08.html
4d8b88c6-1c65-4c45-bd93-4ccee001fb68	មន្ត្រីសុខាភិបាលបន្តតាមដានករណីផ្ទុះជំងឺផ្ដាសាយធំលើពលរដ្ឋនៅខេត្តមណ្ឌលគិរី	ក្រុមមន្ត្រីសុខាភិបាលកំពុងបន្តតាមដានករណីផ្ទុះជំងឺផ្ដាសាយធំ ទៅលើពលរដ្ឋជាង ២០០នាក់ នៅស្រុកកោះញែក ខេត្តមណ្ឌលគិរី។ មន្ត្រីក្រសួងសុខាភិបាលនៃខេត្តនេះ បានចុះព្យាបាលជំងឺជូនពលរដ្ឋ និងចាក់ថ្នាំបង្ការ រួមទាំងអប់រំប្រជាពលរដ្ឋក្នុងភូមិឲ្យមានការប្រុងប្រយ័ត្ន។ មន្ត្រីជាន់ខ្ពស់ក្រសួងសុខាភិបាលបានអះអាងថា ករណីផ្ទុះជំងឺផ្ដាសាយធំលើពលរដ្ឋជាង ២០០នាក់ នៅស្រុកកោះញែក ខេត្តមណ្ឌលគិរី គឺជាករណីទី១ ដែលបង្កឡើងដោយមេរោគផ្ដាសាយនៅដើមរដូវវស្សាឆ្នាំនេះ។ ប្រធាននាយកដ្ឋានប្រយុទ្ធនឹងជំងឺឆ្លង និងជាអ្នកនាំពាក្យនៃក្រសួងសុខាភិបាល លោកវេជ្ជបណ្ឌិត លី សូវ៉ាន់ ថ្លែងនៅថ្ងៃទី៦ ខែឧសភា ថា ក្រុមមន្ត្រីសុខាភិបាលបានចុះទៅព្យាបាលជំងឺជូនពលរដ្ឋនៅភូមិចំនួន៤ ក្នុងឃុំណង់ឃីលឹក ស្រុកកោះញែក នោះពុំមានពលរដ្ឋណាម្នាក់រងគ្រោះថ្នាក់ដល់ជីវិតទេ។ លោកថា ទោះយ៉ាងណា មន្ត្រីជំនាញកំពុងបន្តតាមដានករណីផ្ទុះជំងឺផ្ដាសាយធំទៅលើពលរដ្ឋជាង ២០០នាក់បន្តទៀត មិនបោះបង់នោះទេ៖ ។ លោកវេជ្ជបណ្ឌិត លី សូវ៉ាន់ បញ្ជាក់ថា រោគសញ្ញាជំងឺផ្ដាសាយបង្កឡើងដោយមេរោគផ្ដាសាយរួមមាន គ្រុនក្ដៅលើសពី ៣៨.៥អង្សាសេ និងមានក្អក ឫឈឺក និងករណីខ្លះអាចវិវត្តន៍ទៅហត់ក៏មាន។ ការព្យាបាលគឺប្រើថ្នាំបញ្ចុះកម្ដៅ ផឹកទឹកឲ្យបានច្រើន គេងលក់ស្កប់ស្កល់ កាត់បន្ថយការហាត់ប្រាណ ទទួលទានអាហារសំបូរជីវជាតិជាពិសេស វីតាមីនសេ។ លោកបានអំពាវនាវឲ្យប្រជាពលរដ្ឋប្រុងប្រយ័ត្នពីការឆ្លងជំងឺផ្ដាសាយធំ ព្រោះរដូវភ្លៀងធ្លាក់បានមកដល់ហើយ។ ករណីមានអាការៈផ្ដាសាយសូមប្រញាប់ទៅពិគ្រោះជំងឺជាមួយគ្រូពេទ្យ និងទទួលឱសថ ហើយបើមានករណីសង្ស័យណាមួយសូមផ្ដល់ព័ត៌មានបន្ថែម ឫមានសេចក្ដីរាយការណ៍ពីជំងឺគ្រុនក្ដៅច្រើនក្នុងភូមិ ក្នុងសាលារៀន ឫកន្លែងធ្វើការ សូមទាក់ទងទៅលេខទូរស័ព្ទ ១១៥ ដើម្បីផ្ដល់ដំណឹងជូនមន្ត្រីជំនាញនៃនាយកដ្ឋានប្រយុទ្ធនឹងជំងឺឆ្លង ជាប្រញាប់ដែលលេខទូរស័ព្ទនេះលោកអ្នកនឹងមិនអស់សេវាហៅចេញនោះទេ៕	2017-05-06T19:10:00+07:00	rfa.org	https://www.rfa.org/khmer/news/health/flu-outbreak-in-mondulkiri-05062017080614.html
e50c19c0-4176-4975-b468-330ae87f9758	កាកបាទក្រហមកម្ពុជា ជួយឧបត្ថម្ភដល់ស្ត្រីមេម៉ាយជួបការលំបាក និងកើតជំងឺមហារីកស្បូនធ្ងន់ធ្ងរ	នៅព្រឹកថ្ងៃទី៥ ខែឧសភា ឆ្នាំ២០១៧ នេះ កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន បានជួយឧបត្ថម្ភគ្រឿងឧបភោគ-បរិភោគ សម្ភារៈប្រើប្រាស់ និងថវិកាមួយចំនួន ជូនដល់ស្ត្រីមេម៉ាយកូនពីរឈ្មោះ សាន់ ចាន់ផល្លីន អាយុ ៤៦ឆ្នាំ កើតជំងឺមហារីកស្បូនធ្ងន់ធ្ងរ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត ហើយស្វាមីគាត់ជាអតីតមន្ត្រីកងរាជអាវុធហត្ថរាជធានីភ្នំពេញ ដែលទើបទទួលមរណភាពបានរយៈពេលជាង ១ខែកន្លងទៅនេះ។ ក្នុងឱកាសនោះ លោកស្រី ម៉ែន នារីសោភ័គ អគ្គលេខាធិការរងទី ១ កាកបាទក្រហមកម្ពុជា បានពាំនាំប្រសាសន៍ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលបានផ្ដាំផ្ញើសួរសុខទុក្ខ និងគិតគូរចំពោះ លោកស្រី សាន់ ចាន់ផល្លីន ដែលកំពុងមានជំងឺយ៉ាងធ្ងន់ធ្ងរនេះ ហើយ សម្ដេចសូមជូនពរឆាប់បានជាសះស្បើយពីជំងឺ និងបានវិលត្រឡប់ទៅមើលថែទាំ និងផ្តល់ភាពកក់ក្តៅដល់កូនៗវិញ។ កូនស្រីបង្កើតទាំង ២នាក់ របស់លោកស្រី សាន់ ចាន់ផល្លីន ដែលមកទទួលអំណោយនាពេលនោះ បានសំដែងក្តីរំភើប និងដឹងគុណចំពោះ កាកបាទក្រហមកម្ពុជា ក្រោមការដឹកនាំរបស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលតែងតែបានគិតគូរជួយសម្រាលទុក្ខលំបាក ដល់ក្រុមគ្រួសារជនរងគ្រោះគ្រប់ប្រភេទដោយ មិនមានការរើសអើង ប្រកាន់វណ្ណៈ ពូជសាសន៍ ឬនិន្នាការនយោបាយអ្វីឡើយ៕	2017-05-06T01:03:00+07:00	freshnewsasia.com	https://m.freshnewsasia.com/index.php/en/localnews/54159-2017-05-05-11-03-53.html
ce47ff40-9e7b-4189-91dd-32a68bb0d1a1	សេចក្តីជូនដំណឹង! ឯកអគ្គរាជទូតខ្មែរនៅកូរ៉េខាងត្បូង នឹងដឹកនាំក្រុមគ្រូពេទ្យស័្មគ្រចិត្ត ទៅពិនិត្យ និងព្យាបាលជំងឺជូនពលរដ្ឋខ្មែរឥតគិតថ្លៃ នៅទីក្រុងឆន់ណាន់ នាចុងសប្ដាហ៍នេះ	លោក ឡុង ឌីម៉ង់ ឯកអគ្គរាជទូតកម្ពុជាប្រចាំកូរ៉េខាងត្បូង នឹងដឹកនាំគ្រូពេទ្យស្ម័គ្រចិត្ត ទៅពិនិត្យសុខភាព និងព្យាបាលជំងឺដោយឥតគិតថ្លៃ នៅសាធារណរដ្ឋកូរ៉េលើកទីពីរ ដល់ប្រជាពលរដ្ឋខ្មែរដែលកំពុងរស់នៅធ្វើការ និងសិក្សានៅទីក្រុងឆន់ណាន នៅថ្ងៃអាទិត្យសប្ដាហ៍នេះ ពោលគឺថ្ងៃទី០៧ ខែឧសភា ឆ្នាំ២០១៧។ លោក ឡុង ឌីម៉ង់ បញ្ជាក់ថា ការដឹកនាំគ្រូពេទ្យចុះពិនិត្យសុខភាពនេះ ក្នុងគោលបំណងលើកកំពស់សុខមាលភាព ឆ្លើយតបនឹងសំណូមពរ ក៏ដូចជាការការពារទប់ស្កាត់នូវហានិភ័យផ្សេងៗ ដែលធ្វើឲ្យប៉ះពាល់ដល់សុខភាព និងអាយុជីវិត ដ៏មានតម្លៃរបស់ប្រជាពលរដ្ឋខ្មែរ។ លោកបន្ថែមថា សកម្មភាពនេះធ្វើឡើងដោយ សហការជាមួយមូលនិធិគាំពារសុខភាពកូរ៉េ-អន្ដរជាតិ (KOFIH) នឹងបញ្ជូនក្រុមគ្រូពេទ្យរបស់មូលនិធិ ចុះពិនិត្យសុខភាពទូទៅ ពិនិត្យបេះដូង និងថតX-Ray ជូនប្រជាពលរដ្ឋខ្មែរដោយឥតគិតថ្លៃ នៅមជ្ឈមណ្ឌលគាំពារពលករបរទេសទីក្រុងឆន់ណាន (Cheonan) ដែលមានអាស័យដ្ឋានៈ천안시 서북구 성정공원 5로 21(스카이B/D 4층) ចាប់ពីម៉ោង ១២:០០ ដល់ម៉ោង ១៧:០០ល្ងាច៕	2017-05-05T19:04:00+07:00	freshnewsasia.com	https://m.freshnewsasia.com/index.php/en/localnews/54125-2017-05-05-05-04-14.html
ca6dae59-f6d7-4fca-8d7d-3be4e05b8964	រូបភាពមួយសន្លឹករបស់សម្តេចតេជោ កំពុងចាក់ដោតចំក្រអៅបេះដូងពលរដ្ឋខ្មែរ ! បើទោះបីធ្លាក់ខ្លួនឈឺ តែមិនអនុញ្ញាតឲ្យជំងឺរួមរឹតប្រទេសជាតិនោះឡើយ! (Video inside)	រូបភាពមួយសន្លឹកសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា សម្រាកព្យាបាលជំងឺនៅមន្ទីរពេទ្យក្នុងប្រទេសសិង្ហបុរី ដែលបាន ផ្សព្វផ្សាយលើទំព័រ Facebook របស់សម្តេចនៅថ្ងៃទី០៤ ខែឧសភា ឆ្នាំ២០១៧នេះ ត្រូវបានប្រជាពលរដ្ឋកម្ពុជាចែកចាយបន្ត លើបណ្តាញសង្គម Facebook យ៉ាងផុលផុស ជាមួយនិងសារជូនពរផ្សេងៗគ្នាឲ្យប្រមុខរាជរដ្ឋាភិបាលកម្ពុជា បានឆាប់ជាសះស្បើយពីជំងឺ។ តាមរយៈរូបភាពមួយសន្លឹកដែលបង្ហាញនេះ ក្រុមអ្នកលេងបណ្តាញសង្គមបានចាប់អារម្មណ៍ខ្ពស់បំផុត ចំពោះសកម្មភាពរបស់ប្រមុខរាជរដ្ឋាភិបាល សម្តេចតេជោ ហ៊ុន សែន បើទោះបីដៃម្ខាងជាប់សឺរ៉ូមទៅហើយក្តី តែដៃម្ខាងទៀត នៅតែកាន់ទូរស័ព្ទដៃ ខណៈនៅលើតុក្បែរគ្រែមានឧបករណ៍ ភ្ជាប់ប្រព័ន្ធអ៉ីនធើណេត និងទូរស័ព្ទជាច្រើនគ្រឿងផ្សេងទៀត។ រូបភាពដែលបានបង្ហាញនេះ បានបង្កជាមនោសញ្ចេតនា និងការអាណិតអាសូរចាក់ដោតយ៉ាងជ្រៅទៅក្នុងក្រអៅបេះដូងរបស់ពលរដ្ឋខ្មែរ។ ហេតុអ្វីបានរូបភាពមួយសន្លឹកនេះ បង្កជាការចាក់ដោតទៅក្នុងក្រអៅបេះដូងប្រជាពលរដ្ឋបែបនេះ? សម្តេចតេជោ ហ៊ុន សែន តែងតែលើកឡើងជារឿយៗថា លើទូរស័ព្ទរបស់សម្តេច មានបណ្តាញទំនាក់ទំនង និងការចងក្រងជាក្រុមយ៉ាងច្រើន ជាមួយមន្រ្តីរាជរដ្ឋាភិបាលកម្ពុជា ហើយតាមរយៈទូរស័ព្ទនេះធ្វើឲ្យសម្តេចតាមដានអំពីដំណើរវិវឌ្ឍន៍របស់ប្រទេសជាតិ ព្រមទាំងធ្វើការគ្រប់គ្រងចាត់ចែង និងធ្វើការសម្រេចចិត្តបន្ទាន់ទៅលើការងារ និងស្ថានការណ៍របស់ប្រទេសជាតិបានទាន់ពេលវេលា និងមានប្រសិទ្ធភាបថែមទៀតផង។ បើតាមអ្វីដែលសម្តេចធ្លាប់បានលើកឡើងនេះ វាស្តែងច្បាស់ណាស់ថា ទូរស័ព្ទក្នុងដៃរបស់សម្តេចនេះ មិនមែនជាការលេងកម្សាន្តបណ្តែតអារម្មណ៍ ជាមួយបណ្តាញសង្គម Facebook ឬ ធ្វើអ្វីផ្សេងនោះឡើយ។ ប្រាកដណាស់ថា សម្តេចតេជោ ហ៊ុន សែន កំពុងតាមដាន និងចាត់ចែងចំពោះ ការងារផ្សេងៗដែលជាជោគវាសនារបស់ប្រទេសជាតិ និងប្រជាជនកម្ពុជា ក្រោមការទទួលខុសត្រូវរបស់សម្តេចក្នុងឋានៈជានាយករដ្ឋមន្រ្តី។ រូបភាពមួយសន្លឹកនេះ ក៏បានស្តែងឲ្យឃើញជាក់ច្បាស់ផងដែរថា គ្រប់ដង្ហើមចេញចូល បុរសជាអ្នកកាន់ចង្កូតនាវាកម្ពុជា ដែលបានផ្តើមជីវិតជាមួយ ការតស៊ូលើសមរភូមិសង្រ្គាមជាច្រើនទសវត្សរ៍កាលពីអតីតកាល មិនដែលបានរំលងចោលនូវជោគវាសនារបស់ជាតិ និងប្រជាជនកម្ពុជានោះឡើយ សូម្បីតែពេលខ្លួនកំពុងមានជំងឺក៏ដោយនោះ។ បុរសដែលបានប្រឹងប្រែងស្វែងរកពន្លឺសុខសន្តិភាព និងបិទបញ្ចប់ភ្លើងសង្រ្គាម បើកឡើងជាថ្មីនូវទំព័រសករាជ្យនៃការអភិវឌ្ឍ និងភាពរីកចម្រើន ជូនមាតុភូមិកម្ពុជា គឺសុខចិត្តឲ្យខ្លួនហ៊ុំព័ទ្ធដោយជំងឺ តែមិនអនុញ្ញាតឲ្យជំងឺនេះទៅរួមរិតជោគវាសនាប្រទេសជាតិ និងប្រជាជនឲ្យជួបរឿងមិនល្អណាមួយ ដូចអតីតកាលនោះឡើយ។ ប្រជាពលរដ្ឋខ្មែរ ដែលកំពុងទទួលបាននូវមនុញ្ញផលនៃសុខសន្តិភាព បានមកពីការពលីកម្លាំងកាយចិត្ត និងប្រាជ្ញាស្មារតី របស់ប្រមុខរាជរដ្ឋាភិបាល សម្តេចតេជោ ហ៊ុន សែន ពិតជាអរគុណ និងដឹងគុណ ដោយមិនអាចកាត់ថ្លៃបានឡើយចំពោះការលះបង់ដ៏ធំធេងនេះ។ សូមបួងសួងដល់ទេវតាថែរក្សាចក្រវាឡ និងវត្ថុស័ក្តិសិទ្ធ ជួយអភិបាលប្រោសព្រំ និងប្រសិទ្ធពរឲ្យមេដឹកនាំដ៏កម្សត់និងក្លាហានរបស់កម្ពុជារូបនេះឆាប់បានជា សះស្បើយពីជំងឺ និងបន្តមានកម្លាំងពលំកាន់តែមាំមួយ ដើម្បីបន្តនាំមកនូវសេចក្តីសុខ និងភាពរីកចម្រើនកាន់តែច្រើនថែមទៀតសម្រាប់ជាតិ និងប្រជាពលរដ្ឋកម្ពុជា៕	2017-05-05T03:21:00+07:00	freshnewsasia.com	https://m.freshnewsasia.com/index.php/en/localnews/54088-2017-05-04-13-21-39.html
1ef55ca5-86b5-4304-b407-a988d6de70ba	សម្តេចតេជោ ហ៊ុន សែន កំពុងពិនិត្យនិងព្យាបាលជំងឺនៅប្រទេសសិង្ហបុរី ហើយនឹងវិលមកកម្ពុជាវិញនៅថ្ងៃទី០៧ ខែឧសភាខាងមុខនេះ	សម្តេចតេជោ ហ៊ុន សែន នាយករដ្ឋមន្រ្តីនែកម្ពុជា កំពុងពិនិត្យនិងព្យាបាលជំងឺនៅប្រទេសសិង្ហបុរី ហើយនឹងវិលមកកម្ពុជាវិញ នៅថ្ងៃទី០៧ ខែឧសភា ឆ្នាំ២០១៧ខាងមុខ។ នេះបើតាមការបង្ហោះឲ្យដឹងនៅលើ Facebook ផ្លូវការរបស់សម្តេចតេជោ ចេញផ្សាយនៅមុននេះបន្តិច។ ជាមួយគ្នានោះ ប្រមុខរាជរដ្ឋាភិបាលកម្ពុជា ក៏បានថ្លែងសារសូមការយោគយល់ពីសំណាក់មន្ត្រី រាជការ កងកម្លាំងប្រដាប់អាវុធនៅខេត្តកំពង់ស្ពឺ និងពីបណ្តាប្រទេសបរទេស ពិសេសជប៉ុន ឥណ្ឌាបារាំង ដែលកម្មវិធីគ្រោងទុក សំរាប់ការជួបត្រូវបានលប់ចោលទៅវិញ។ យោងតាម Facebook សម្តេចតេជោ ហ៊ុន សែន បានថ្លែងយ៉ាងដូច្នេះថា	2017-05-04T17:27:00+07:00	freshnewsasia.com	https://m.freshnewsasia.com/index.php/en/54028-2017-05-04-03-27-09.html
41805860-2203-46c2-93c1-c3e3e6bced81	កាកបាទក្រហមកម្ពុជា ផ្តល់អំណោយមនុស្សធម៌ជូន អ្នកជំងឺ ១១៤នាក់ នៅមជ្ឈមណ្ឌលជាតិស្ដារលទ្ធភាព ពលកម្មជនពិការគៀនឃ្លាំង	កាកបាទក្រហមកម្ពុជា ដែលមាន សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន បានផ្តល់អំណោយមនុស្សធម៌ជូន អ្នកជំងឺកំពុងសម្រាកព្យាបាលនៅមជ្ឈមណ្ឌលជាតិស្ដារលទ្ធភាពពលកម្មជនពិការគៀនឃ្លាំង ចំនួន១១៤នាក់ នៅរសៀលថ្ងៃទី៣ ខែឧសភា ឆ្នាំ២០១៧នេះ។ ក្នុងឱកាសចុះសួរសុខទុក្ខនោះ លោកស្រី ពុំ ចន្ទីនី អគ្គលេខាធិការ កាកបាទក្រហមកម្ពុជា បានពាំនាំប្រសាសន៍ផ្តាំផ្ញើសួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិតប្រធាន ជូនចំពោះបង-ប្អូនដែលកំពុងសម្រាកព្យាបាលនៅទីនេះ ហើយជូនពរឲ្យពួកគាត់ទាំងអស់គ្នាបានឆាប់ជាសះស្បើយពីជំងឺ ស្ថិតក្រោមការយកចិត្តទុកដាក់ព្យាបាលពីសំណាក់ក្រុមគ្រូពេទ្យ។ លោកស្រី អគ្គលេខាធិការ បានថ្លែងអំណរគុណដល់លោក Dr. Jim Gollogly ជានាយកអង្គការផ្នែកវះកាត់កុមារ ជាពិសេស លោកគ្រូ អ្នកគ្រូពេទ្យ និងបុគ្គលិកក្នុងមជ្ឈមណ្ឌលទាំងអស់ សូមមានសុខភាពល្អ និងបន្តជួយព្យាបាលដល់ប្រជាពលរដ្ឋខ្មែរជាបន្តទៀត។ កាកបាទក្រហមកម្ពុជា បានជួយសម្រាលជីវភាពខ្វះខាតដល់អ្នកជំងឺទាំង១១៤នាក់ ដែលកំពុងសម្រាកព្យាបាលដោយក្នុងម្នាក់ៗទទួលបាននូវអំណោយមនុស្សធម៌រួមមាន៖ មី១កេស ត្រីខ១០កំប៉ុង ទឹកដោះគោឆៅ១២កំប៉ុង ស្ករស១គីឡូក្រាម សារុង១ មុង១ ភួយ១ ក្រមា១ និងថវិកាមួយចំនួនផងដែរ។ សូមបញ្ជាក់ថា៖ មជ្ឈមណ្ឌលនេះ ព្យាបាលជំងឺដោយមនយកថវិកា និងផ្តល់កន្លែងសម្រាប់ស្នាក់នៅ ព្រមទាំងផ្តល់អាហារជូនថែមទៀតផង៕	2017-05-04T03:19:00+07:00	freshnewsasia.com	https://m.freshnewsasia.com/index.php/en/localnews/54003-2017-05-03-13-19-35.html
2c8f1ed5-0d48-471e-a39c-d0eebcb559cb	ស្នងការខេត្តព្រះសីហនុ ផ្តល់ថវិកា ជូនមន្ដ្រីនគរបាលម្នាក់ដែលជំងឺរ៉ាំរ៉ៃ ដើម្បីកាត់បន្ថយការលំបាកលើការព្យាបាល	ថវិការបស់លោកឧត្តមសេនីយ៍ទោ ជូន ណារិន្ទ ស្នងការនគរបាលខេត្តព្រះសីហនុ ត្រូវបានលោកវរសេនីយ៍ទោ ញាន សារឿន នាយការិយាល័យសណ្ដាប់ធ្នាប់ យកទៅប្រគល់ជូនមន្ដ្រីម្នាក់ មានជំងឺរ៉ាំរ៉ៃ ដែលកំពុងសម្រាកព្យាបាលនៅផ្ទះ។ នៅក្នុងឱកាសនោះលោក ញាន សារឿន បានផ្តាំផ្ញើការសួរសុខទុក្ខពីសំណាក់ស្នងការនគរបាលខេត្ត និងលើកទឹកចិត្តឲ្យខិតខំព្យាបាល ដើម្បីបានជាសះស្បើយឡើងវិញ។ សូមបញ្ជាក់ថា មន្ដ្រីដែលបានទទួលថវិកា១លានរៀល នៅថ្ងៃទី០៣ ខែឧសភា ឆ្នាំ២០១៧នេះ ឈ្មោះ សឹម សារ៉ាឌី ជាមន្ដ្រីនគរបាលសណ្ដាប់ធ្នាប់៕	2017-05-04T02:16:00+07:00	freshnewsasia.com	https://m.freshnewsasia.com/index.php/en/localnews/53993-2017-05-03-12-16-05.html
9030c71c-2312-4b99-8e0b-148882c05a7a	មន្រ្តីជាន់ខ្ពស់សុខាភិបាល៖ សកម្មភាពជួយអ្នកជំងឺឈាមក្រកក របស់សមាគមហេម៉ូហ្វីលាកម្ពុជា បានសម្រាលបន្ទុកមួយផ្នែក ដល់រាជរដ្ឋាភិបាល	លោក ធា គ្រុយ រដ្ឋលេខាធិការក្រសួងសុខាភិបាល តំណាង លោក ម៉ម ប៊ុនហេង រដ្ឋមន្រ្តីក្រសួងសុខាភិបាល បានលើកឡើងថា សមាគមហេម៉ូហ្វីលាកម្ពុជា បានរីកដុះដាល និងមានសកម្មភាពល្អជាច្រើន ក្នុងការជួយដល់កុមារកម្ពុជា។ លោកបន្តថា សកម្មភាពជួយអ្នកជំងឺហេម៉ូហ្វីលា (ជំងឺឈាមក្រកក) នេះ គឺជាការសម្រាលបន្ទុកមួយផ្នែក ដល់រាជរដ្ឋាភិបាលកម្ពុជា។ លោក ធា គ្រុយ បានលើកឡើងខណៈលោក បានចូលរួមនៅក្នុងសិក្ខាសាលាបណ្តាញអង្គការជំងឺហេម៉ូហ្វីលាក្នុងតំបន់អាស៊ាន ដែលបានរៀបចំធ្វើរយៈពេល៣ថ្ងៃ ចាប់ពីថ្ងៃទី០៣-០៥ ខែឧសភា ឆ្នាំ២០១៧នេះ នៅសណ្ឋាគារសាន់វ៉េ រាជធានីភ្នំពេញ។ នៅក្នុងសិក្ខាសាលានេះ ក៏មានការចូលរួមពី លោកស្រី Salom Mexkhuka លោក Deon York លោក Brian O Mahony លោក Filipe Mariano និងលោកស្រី Marie Ann Fernandez ព្រមទាំងគណៈប្រតិភូ មកពីសមាគមហេម៉ូហ្វីលា ពីបណ្តា ប្រទេសទាំង៨ក្នុងតំបន់អាស៊ានផងដែរ។ បន្ថែមពីលើនេះ លោក ធា គ្រុយ បានបញ្ជាក់ថា សាកលវិទ្យាល័យវិទ្យាសាស្រ្តសុខាភិបាល បានដាក់បញ្ចូលជំងឺនេះ នៅក្នុងកម្មវិធីសិក្សា តាំងពីឆ្នាំ២០១០មកម្លេះ។ នេះជាការយកចិត្តទុកដាក់មួយផ្នែករបស់ក្រសួងសុខាភិបាល ទោះបីជាមិនទាន់មាន គោលនយោបាយថ្នាក់ជាតិ ក្នុងការបង្ការ និងគ្រប់គ្រង ដូចប្រទេសខ្លះ ក្នុងតំបន់អាស៊ានក៏ដោយ។ ជាមួយគ្នានោះ លោក គង់ ស៊ីថាន តំណាងសមាគមជំងឺហេម៉ូហ្វីលាកម្ពុជា បានលើកឡើងថា សិក្ខាសាលាបណ្តាញ អង្គការជំងឺហេម៉ូហ្វីលា ក្នុងតំបន់អាស៊ាន រៀបចំឡើង ក្នុងគោលបំណងដើម្បីបង្កើនការស្វែងយល់ពីសមត្ថភាពលើ ការងារអភិបាលកិច្ច និងការដឹកនាំរបស់អង្គការជំងឺហេម៉ូហ្វីលាក្នុងតំបន់អាស៊ាន។ លោក គង់ ស៊ីថាន បានថ្លែងអំណរគុណចំពោះ ក្រសួងសុខាភិបាល សហព័ន្ធជំងឺហេម៉ូហ្វីលាពិភពលោក និងមន្ទីរពេទ្យកុមារជាតិ ដែលបានផ្តល់ឱកាស និងបង្កភាពងាយស្រួល ឲ្យសមាគមប្រារព្ធពិធីនេះ ហើយអរគុណចំពោះប្រតិភូមកពីបណ្តាប្រទេសអាស៊ាន បុគ្គលិក និងអ្នកស័គ្រ្មចិត្តរបស់សមាគមទាំងអស់ ជាពិសេសសប្បុរសជន ដែលតែងតែ ឧបត្ថម្ភគាំទ្រ និងជួយជ្រោមជ្រែងសមាគម តាំងពីដើមដល់ចប់។ គួរបញ្ជាក់ថា បច្ចុប្បន្ននេះ មានមជ្ឈមណ្ឌលព្យាបាលជំងឺហេម៉ូហ្វីលា ចំនួន២កន្លែង នៅប្រទេសកម្ពុជា ក្នុងនោះរួមមាន មន្ទីរពេទ្យកុមារជាតិភ្នំពេញ និងមន្ទីរកុមារអង្គរសៀមរាប មានអ្នកជំងឺដែលបានចុះបញ្ជីនៅមណ្ឌលទាំង២ចំនួន ១៣៧នាក់។ ក្រៅពីការធ្វើរោគវិនិច្ឆ័យ និងការព្យាបាល មជ្ឈមណ្ឌលទាំង២ បានទទួលបណ្តុះបណ្តាលមន្រ្តីសុខាភិបាលបន្តជាច្រើនទៀត។ ចាប់ពីឆ្នាំ២០១៤ សមាគមហេម៉ូហ្វីលាកម្ពុជា ទទួលបានមូនិធិពី Novo Nordisk hemophilia Foundation(NNHF) ដើម្បីបណ្តុះបណ្តាលមន្រ្តីសុខាភិបាលចំនួន៥ខេត្ត ក្នុងនោះរួមមាន ខេត្តកំពង់ចាម សៀមរាប តាកែវ ព្រះសីហនុ និងកំពង់ធំ សរុបមានគ្រូពេទ្យចំនួន ១២៦នាក់ និងបុគ្គលិកមន្ទីរពិសោធន៍ ៤៧នាក់។ ជាការកត់សំគាល់ អ្នកជំងឺហេម៉ូហ្វីលា ភាគច្រើនសុទ្ធតែជាកុមារា ស្ថិតនៅគ្រួសារក្រីក្រតាមជនបទ ហើយអ្នកជំងឺចំនួន ៥០ភាគរយ ធ្លាក់ខ្លួនពិការសារពាង្គកាយ។ ជំងឺនេះ ធ្វើឲ្យអ្នកជំងឺហើម ជាំ ទៅលើសារពាង្គការយ បង្កឲ្យមានការហូរឈាម ទៅតាមសន្លាក់ ហើយឈឺចាប់ខ្លាំងបំផុត ដែលប៉ះពាល់ទង្គិចទៅលើសរីរាង្គ និងអាចក្លាយ ជាពិការភាព និងបាត់បង់ជីវិត យ៉ាងឆាប់រហ័ស៕	2017-05-03T22:06:00+07:00	freshnewsasia.com	https://m.freshnewsasia.com/index.php/en/localnews/53964-2017-05-03-08-06-15.html
5d7cdfde-a932-4c74-b837-875865328161	UNAIDS កោតសរសើរ និងវាយតម្លៃខ្ពស់ លើកិច្ចខិតខំប្រឹងប្រែង របស់ក្រសួងសុខាភិបាល ក្នុងការប្រយុទ្ធនឹងជំងឺអេដស៍	លោកស្រី Marie-Odile Emond តំណាងអង្គការ UNAIDS ប្រចាំនៅកម្ពុជា បានថ្លែងនូវការកោតសរសើរ និងវាយតម្លៃខ្ពស់ចំពោះកិច្ចខិតខំប្រឹងប្រែងរបស់ក្រសួង សុខាភិបាល និងមជ្ឍមណ្ឌលជាតិប្រយុទ្ធនឹងជំងឺ សើស្បែក និងកាមរោគ ដែលបានកាត់បន្ថយបាននូវអត្រាប្រេវ៉ាឡង់ និងការចម្លងរោគ អេដស៍នៅកម្ពុជា ប្រកបដោយការទទួលខុសត្រូវ និងមានគំនិតផ្តួចផ្តើម ជាច្រើនទៀត ដើម្បីរុញច្រានសកម្មភាពនានាក្នុងការពារ ការចម្លងរោគអេដស៍ផង និងផ្តល់ការព្យាបាលដោយឱសថ ARV បានច្រើនជាងគេ ដែលអត្រាព្យាបាលអ្នកជំងឺអេដស៍ គឺខ្ពស់ជាងគេ នៅ ក្នុងចំណោមបណ្តាប្រទេសនៅក្នុងតំបន់។ លោកស្រីថ្លែងបែបនេះ ក្នុងឱកាសចូលជួបសម្តែងការគួរសម និងជម្រាបលា លោកវេជ្ជបណ្ឌិត ម៉ម ប៊ុនហេង រដ្ឋមន្ត្រីក្រសួងសុខាភិបាល ដោយលោកស្រី ត្រូវបញ្ចប់បេសកម្មនៅកម្ពុជា ត្រឹមខែឧសភា ឆ្នាំ២០១៧ ខាងមុខនេះ នៅរសៀលថ្ងៃទី២ ខែឧសភា ឆ្នាំ២០១៧ នៅទីស្តីការក្រសួងសុខាភិបាល។ លោកស្រីបន្ដថា នេះជាមោទនភាពរបស់កម្ពុជា ដែលកន្លងមកក៏ធ្លាប់បានទទួលនូវពានរង្វាន់ខ្នាតអន្តរជាតិ ទទួលស្គាល់នូវកិច្ចខិតខំប្រឹងប្រែង និងលទ្ធផលការងារសម្រេចបានទិសដៅសហសវត្សហ៍ មុនកាលកំណត់ ហើយការប្រើប្រាស់ស្រោមអនាម័យ (condom use) ក៏មានអត្រាខ្ពស់ គួរឲ្យកត់សម្គាល់ផងដែរ ដែលតាមរយៈលទ្ធផលល្អៗទាំងនេះ ធ្វើឲ្យមានការទទួលស្គាល់ថា កម្ពុជាជា Champion នៅក្នុងការប្រយុទ្ធ នឹងជំងឺអេដស៍ នៅក្នុងតំបន់ផង និងនៅក្នុងសកលលោកផង។ អ្វីដែលគួរឲ្យកត់ សម្គាល់ផងដែរនោះ គឺការពង្រឹង សមត្ថភាពមន្ត្រីសុខា ភិបាលក្នុងការអនុវត្តន៍សកម្មភាពនានាសម្រាប់ទប់ស្កាត់ការឆ្លងការរីករាលដាលជំងឺអេដស៍ ដែលអាចឲ្យមន្ត្រីសុខាភិបាលមានសមត្ថភាព ក្នុងការបំពេញការងារបានល្អប្រសើរ។ ជាការឆ្លើយតប រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានសំដែងនូវអំណរគុណយ៉ាងជ្រាលជ្រៅចំពោះអង្គការ UNAIDS ដែលបានគាំទ្រ និងជួយក្រសួងសុខាភិបាល លើការប្រយុទ្ធនឹងជំងឺអេដស៍នេះ ហើយលទ្ធផលវិជ្ជមាន ដែលទទួលបាននេះ គឺមានការរួម ចំណែកពីដៃគូសុខាភិបាលផង ក្នុងនោះក៏មានអង្គការ UNAIDS ដែរ និងអង្គការក្រៅរដ្ឋាភិបាលផង។ រដ្ឋមន្ដ្រីបន្ដថា អ្វីដែលត្រូវធ្វើបន្តនោះ គឺបន្តការ ព្យាបាលដោយឱសថ ARV ជូនដល់អ្នកផ្ទុកវីរុសហ៊ីវ និងជម្រុញការអប់រំឲ្យមានការផ្លាស់ប្តូរផ្នត់គំនិតក្នុងចំណោមយុវវ័យ លើការការពារ ការចម្លងរោគអេដស៍នេះ ដោយចាំបាច់ត្រូវប្រើប្រាស់ស្រោមអនាម័យ ១០០% ហើយក្រសួងសុខាភិបាល មានការសោកស្តាយ ដែលលោកស្រីតំណាងអង្គការ UNAIDS ត្រូវបញ្ចប់បេសកកម្មនៅកម្ពុជា ហើយលោករដ្ឋមន្ដ្រី ក៏សូមជូនពរដល់លោកស្រី ឲ្យទទួលបានជោគជ័យសម្រាប់ភារកិច្ចថ្មីរបស់លោកស្រីនាពេលខាងមុខនេះ៕	2017-05-03T20:55:00+07:00	freshnewsasia.com	https://m.freshnewsasia.com/index.php/en/localnews/53949-unaids.html
aa343af6-e7ad-409d-9455-18ff8e89774f	កុមារជិត២ពាន់នាក់នឹងទទួលប្រយោជន៍សុខភាពពីបណ្ណាល័យចល័តស៊ីប៉ា	អង្គការក្រៅរដ្ឋាភិបាលធ្វើការងារទាក់ទងការអាន បានកំណត់យកសហគមន៍ជាយក្រុងភ្នំពេញ និងខេត្តកំពង់ស្ពឺ ជាគម្រោងគោលដៅនៃអាហារូបត្ថម្ភ សុខភាព និងអនាម័យដល់កុមារ។ គម្រោងនេះ ជាផ្នែកមួយរបស់បណ្ណាល័យចល័តរបស់អង្គការស៊ីប៉ា (Sipar)និងក្រុមហ៊ុនដៃគូ ដែលនឹងផ្តល់ប្រយោជន៍ដល់កុមារជាង ១.៨០០នាក់នៃតំបន់គោលដៅ។ ពលរដ្ឋជាអាណាព្យាបាលកុមារ អាជ្ញាធរមូលដ្ឋាន និងកុមារតូចៗ រំពឹងថា គម្រោងបណ្ណាល័យចល័តរបស់អង្គការស៊ីប៉ា ដែលនិយាយពីអាហារូបត្ថម្ភ សុខភាព និងអនាម័យ នឹងជំរុញឲ្យកុមារចេះធ្វើអនាម័យតាមរយៈការអានសៀវភៅ និងការទទួលទានអាហារដែលទ្រទ្រង់ដល់រាងកាយ។ គម្រោងនេះ បានសម្ពោធនៅភូមិអង្គតាឡឹក ឃុំសំបូរ ស្រុកសំរោងទង ខេត្តកំពង់ស្ពឺ ថ្ងៃទី៣ ខែឧសភា ដោយមានអាជ្ញាធរមូលដ្ឋាន លោកគ្រូអ្នកគ្រូ ពលរដ្ឋ និងកុមារតូចៗប្រមាណ ២០០នាក់ចូលរួម។ ជាផ្លែផ្កានៃថ្ងៃសម្ពោធគម្រោងនេះ ក្រុមកុមារបានយល់ដឹងពីក្រុមអាហារទាំងបីប្រភេទដែលទ្រទ្រង់រាងកាយ។ «សំឡេងកុមារស្រែក» ពលរដ្ឋរស់នៅភូមិអង្គតាឡឹក ឃុំសំបូរ ស្រុកសំរោងទង ខេត្តកំពង់ស្ពឺ លោកស្រី ហង្ស សារឿន យល់ថា បណ្ណាល័យចល័តនឹងធ្វើឲ្យកុមារនៅក្នុងភូមិទទួលបានការថែទាំសុខភាពល្អ ព្រោះពលរដ្ឋជាអាណាព្យាបាលយល់ពីរបៀបថែទាំកូន និងប្រភេទអាហារ។ លោកស្រីបន្តថា សៀវភៅនៅបណ្ណាល័យ នឹងផ្តល់ចំណេះដឹងបន្ថែមទៀតដល់កូនៗរបស់លោកស្រី៖ ។ គម្រោងបណ្ណាល័យចល័តនិយាយពីអាហារូបត្ថម្ភ សុខភាព និងអនាម័យ ផ្ដោតលើសាលាមត្តេយ្យ សាលាបឋមសិក្សានៅស្រុកសំរោងទង ខេត្តកំពង់ស្ពឺ ស្រុកអង្គស្នួល ខេត្តកណ្ដាល និងខណ្ឌពោធិ៍សែនជ័យ ក្រុងភ្នំពេញ។ អង្គការស៊ីប៉ា សង្ឃឹមថា នឹងផ្តល់ប្រយោជន៍ដល់កុមារជាង ១.៨០០នាក់ក្នុងគោលដៅ ១១កន្លែង។ មេឃុំសំបូរ ស្រុកសំរោងទង ខេត្តកំពង់ស្ពឺ លោក ជួប វឿន យល់ថា ក្រោយមានវត្តមានបណ្ណាល័យចល័ត វានឹងជួយកុមារ និងឪពុកម្តាយរបស់កុមារនៅមូលដ្ឋាន យល់ពីការថែរក្សាអនាម័យ និងអាហារទ្រទ្រង់រាងកាយ ព្រោះពលរដ្ឋនៅឃុំរបស់លោកកន្លងទៅ មិនសូវយល់ដឹងពីការថែទាំសុខភាព។ លោកស្នើអង្គការពាក់ព័ន្ធ ធ្វើការអប់រំបន្ថែមទៀតដល់ពលរដ្ឋរបស់លោក៖ ។ តាមរបាយការណ៍ពីអាជ្ញាធរឃុំសំបូរ ស្រុកសំរោងទង ក្នុងចំណោមពលរដ្ឋជាង ៩.៧០០នាក់ ក្នុងនោះមានកុមារជាង ៤០ភាគរយ។ ក្នុងការប្រារព្ធទិវាជាតិអាហារូបត្ថម្ភកាលពីឆ្នាំ២០១៦ បង្ហាញថា ជិត ៥០ភាគរយនៃកុមារកង្វះអាហារូបត្ថម្ភ បណ្ដាលមកពីខ្វះទឹកស្អាតប្រើប្រាស់ គ្មានបង្គន់អនាម័យ និងកង្វះអនាម័យ ជាដើម។ ប្រធានអង្គការស៊ីប៉ា លោក ហុក សុទ្ធិ ឲ្យដឹងថា មូលហេតុដែលអង្គការលោកយកតំបន់នេះធ្វើគោលដៅ ព្រោះក្រុមហ៊ុនដៃគូរបស់លោកមានទីតាំងនៅទីនេះ។ ហេតុផលមួយទៀត ក្នុងចំណោមកុមារនៅប្រទេសកម្ពុជា ដែលខ្វះអាហារូបត្ថម្ភ កុមារនៅខេត្តកំពង់ស្ពឺ ក៏ជួបបញ្ហានេះដែរ៖ ។ លោក ហុក សុទ្ធិ ឲ្យដឹងដែរថា អង្គការស៊ីប៉ា មានបណ្ណាល័យចល័តចំនួន ៩បណ្ណាល័យជារថយន្ត ៨គ្រឿង និងម៉ូតូ ១គ្រឿងដែលបង្កើតកាលពីឆ្នាំ២០០០ ផ្តល់ការអានដល់កុមារ និងពលរដ្ឋនៅរាជធានីភ្នំពេញ និងបណ្ដាខេត្តជាប់រាជធានីភ្នំពេញ ដោយប្រធានបទផ្សេងៗគ្នារួមមាន សុវត្ថិភាពចរាចរណ៍ បរិស្ថាន អនាម័យ និងសុខភាព ជាដើម ដែលធ្វើសកម្មភាព ១០០កន្លែង៕	2017-05-03T19:25:00+07:00	rfa.org	https://www.rfa.org/khmer/news/health/Sipar-mobile-libraries-05032017081138.html
51579688-466e-43aa-9103-173470d919c4	កាកបាទក្រហមកម្ពុជា ឧបត្ថម្ភជាលើកទី ៣ ដល់គ្រូបង្រៀនចាប៊ីដងវែង និងជាម្ចាស់ពានរង្វាន់ ដែលកំពុងមានជំងឺធ្ងន់ធ្ងរ	នៅរសៀលថ្ងៃទី២ ខែឧសភា ឆ្នាំ២០១៧នេះ កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន បានជួយឧបត្ថម្ភអំណោយមនុស្សធម៌ជាលើកទី៣ ជូនលោកតា សួន ម៉ាប់ (ហៅ សួន សាន) អាយុ ៦៩ឆ្នាំ ជាគ្រូបង្រៀនចាប៊ីដងវែង និងជាម្ចាស់ពានរង្វាន់ចាប៉ីដងវែងជ័យលាភីលេខ២ ប្រចាំប្រទេសកម្ពុជា នាឆ្នាំ២០០២ ដែលមានជំងឺធ្ងន់ធ្ងរកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ក្នុងឱកាសប្រគល់អំណោយមនុស្សធម៌នោះ លោកស្រី ម៉ែន នារីសោភ័គ អគ្គលេខាធិការរងទី១ កាកបាទក្រហមកម្ពុជា បានពាំនាំនូវប្រសាសន៍ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន អំពីការគិតគូរពីបញ្ហាសុខភាពរបស់លោកតា ជាសិល្បករជើងចាស់ ហើយដែលបានបន្សល់ទុកស្នាដៃសិល្បៈជាច្រើនសម្រាប់អ្នកជំនាន់ក្រោយ និងសូមជូនពរឲ្យលោកតា ឆាប់បានជាសះស្បើយពីជំងឺ។ កូនប្រុសទី ៥ របស់លោកតា សួន សាន ដែល មកទទួលអំណោយនាពេលនោះ បានសំដែងក្តីរំភើប និងដឹងគុណយ៉ាងជ្រាលជ្រៅបំផុតចំពោះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលតែងតែគិតគូរចំពោះទុក្ខលំបាកគ្រួសាររបស់លោកតា និងតែងបានជួយឧបត្ថម្ភគ្រឿងឧបភោគ-បរិភោគ សម្ភារៈប្រើប្រាស់ និងថវិកា បានចំនួន ៣លើករួចមកហើយ។ សូមបញ្ជាក់ថា លោកតា សួន សាន ដែលត្រូវ បានគេស្គាល់ថា ជាម្ចាស់ពានរង្វាន់ជ័យលាភីលេខ២ ផ្នែកចាប៉ីដងវែង ប្រចាំប្រទេសកម្ពុជា នាឆ្នាំ២០០២ ហើយដែលលោកតាអាចច្រៀងបញ្ចេញសំនៀងវោហារ លាយឡំនឹងការដេញចាប៉ីដងវែងរបស់ខ្លួនបានយ៉ាងពិរោះរណ្តំបំផុត។ រយៈពេលប៉ុន្មានឆ្នាំចុងក្រោយនេះ លោកតា បានធ្លាក់ខ្លួនឈឺដើរពុំរួច ក្នុងអំឡុងឆ្នាំ២០១៤ បន្ទាប់ពីលោកតា ត្រឡប់មកពីច្រៀងចាប៉ីនៅប្រទេសចិនបានជាងមួយខែ នៅពេលនោះហើយធ្វើឱ្យជីវភាពរបស់គ្រួសារលោកតា ធ្លាក់ចុះដុនដាបជាបន្តបន្ទាប់រហូតដល់បច្ចុប្បន្ននេះ៕	2017-05-03T03:58:00+07:00	freshnewsasia.com	https://m.freshnewsasia.com/index.php/en/localnews/53886-2017-05-02-13-58-39.html
8ce00ea6-e7a0-43e2-90d6-2f7f22023fc3	ឧត្តមសេនីយ៍ឯក រ័ត្ន ស៊្រាង ឧបត្ថម្ភថវិកា សម្រាប់ព្យាបាលជំងឺ និងលោះផ្ទះ ដែលដាក់បញ្ចាំមកវិញ របស់ភរិយា អតីតសមាជិកអាវុធហត្ថរាជធានីភ្នំពេញ	ឧត្តមសេនីយ៍ឯក រ័ត្ន ស៊្រាង មេបញ្ជាការរងកងរាជអាវុធហត្ថលើផ្ទៃប្រទេស ជាមេបញ្ជាការកងរាជអាវុធហត្ថរាជធានីភ្នំពេញ បានឧបត្ថម្ភថវិកា៥,០០០ដុល្លារ សម្រាប់ព្យាបាលជំងឺ និងលោះផ្ទះ ដែលដាក់បញ្ចាំមកវិញ របស់ភរិយាអតីតសមាជិកអាវុធហត្ថរាជធានីភ្នំពេញ ឈ្មោះ ស៊ឹម ឡុងហេង ដែលបានទទួលមរណភាពកាលពីថ្ងៃទី០២ ខែមេសា ឆ្នាំ២០១៧ ដែលកាលនៅរស់ ប្តីលោកស្រី មានជម្ងឺ លើសឈាមផង ទឹកនោមផ្អែមផង ឡើងអាស៊ីតផង តេតាណូសផង ធ្វើឲ្យបាត់បង់សមត្ថភាពការងារ សម្រាកនៅផ្ទះ បាត់បង់ឱកាសរកចំណូល បង្កើនចំណាយ រំខានពេលវេលាអ្នកនៅមើលថែ បន្ថែមភាពលំបាក ដល់គ្រួសារ លក់អស់ទ្រព្យសម្បត្តិ ចុងក្រោយបញ្ចាំទាំងផ្ទះ យកលុយមើលជម្ងឺ នៅតែមិនអាចស្រោចស្រង់បាន។ ក្រោយពេលប្តីលោកស្រី អនិច្ចកម្មបាត់ បានបន្សល់ទុកនៅត្រឹមតែបំណុល លុះមកដល់ឥឡូវ លោកស្រីដែលជាប្រពន្ធ ក៏បានធ្លាក់ខ្លួនឈឺធ្ងន់ ព្រោះមាជម្ងឺមហារីករ៉ាំរ៉ៃ ដំណាក់កាល ចុងក្រោយ រងចាំតែថ្ងៃស្លាប់ សល់ត្រឹមកូនស្រីពីរនាក់និងកូនប្រសារម្នាក់មិនទាន់មានការងារ ធ្វើច្បាស់លាស់ ខ្វះលំនឹង ខំប្រឹងមើលថែម្តាយ ទាំងចិត្តខ្វល់ខ្វាយ មិនដឹងបានលុយមកណា ដើម្បីផ្គត់ផ្គង់គ្រួសារដ៏កំសត់នេះ។ នៅរសៀលថ្ងៃទី០១ ខែឧសភា ឆ្នាំ២០១៧ ឧត្តមសេនីយ៍ឯក រ័ត្ន ស៊្រាង បានដឹកនាំមេបញ្ជាការរង និងនាយទាហាននៃកងរាជអាវុធហត្ថរាជធានីភ្នំពេញជាច្រើនរូប ចុះសួរសុខទុក្ខ លោកស្រី សាន់ ចាន់ផល្លីន ដែលកំពុងសម្រាកព្យាបាលនៅមន្ទីរពេទ្យ មិត្តភាពខ្មែរ សូវៀត ព្រមទាំងបាននាំយកផ្លែឈើស្រស់មួយកន្ត្រក ទឹកក្រូច០២កេស ទឹកសុទ្ធ០៤កេស និងថវិកា៥ពាន់ដុល្លារ ដែលបានមកពីការចូលរួមរបស់ឧត្តមសេនីយ៍ឯក និងនាយទាហាន នាយទាហានរង នៃកងរាជអាវុធហត្ថរាជធានីភ្នំពេញ ប្រគល់ជូនលោកស្រី ដើម្បីលោះផ្ទះដែល ដាក់បញ្ចាំមកវិញ និងណែនាំកូនៗលោកស្រី ដែលនៅក្មេងខ្ចី មិនទាន់មានលំនឹង ឲ្យខំប្រឹងតស៊ូ រៀនធ្វើការ រកប្រាក់ចំណូលចឹញ្ចឹមជីវិត ចឹញ្ចឹមម្តាយ ដោយលោកឧត្តមសេនីយ៍ឯក សន្យានឹងជួយត្រួសត្រាយផ្លូវឲ្យ។ ឧត្តមសេនីយ៍ឯក រ័ត្ន ស៊្រាង ក៏ថ្លែងទៅកាន់មន្ដ្រីរបស់ខ្លួន រស់នៅត្រូវយកចិត្តទុកដាក់ ថែរក្សាសុខភាពជាសំខាន់ កុំជក់បារី កុំផឹកស្រា ឧស្សាហ៍ហាត់ប្រាណ ទោះមិនឈឺអ្វីក៏ដោយ គួរឲ្យគ្រូពេទ្យពិនិត្យសុខភាព ១ឬ២ដងយ៉ាងតិចក្នុងឆ្នាំ កុំចាំទាល់តែឈឺធ្ងន់ទើប ទៅរកពេទ្យ ព្រោះវាអាចធ្វើឲ្យយឺតពេល បណ្តាលឲ្យយើងមានវិប្បដិសារី។ ក្រោយពីសំណេះសំណាលចប់ ឧត្តមសេនីយ៍ឯក រ័ត្ន ស៊្រាង បានដឹងថាគ្រួសារដ៏កំសត់មួយនេះ នៅមានម៉ូតូកញ្ចាស់មួយទៀត ដែលកូនប្រសារគាត់ធ្លាប់រត់ឌុប នៅជាប់ដាក់បញ្ចាំយកលុយមើលម្តាយ ឧត្តមសេនីយ៍ឯក ក៏បានចាត់ចែងទៅលោះយកម៉ូតូមកវិញ តែមិននឹកស្មានថា សកម្មភាពឈឺឆ្អាលរបស់លោក បានធ្វើឲ្យអ្នកទទួលបញ្ជាំម៉ូតូ រំភើបនិងស្ម័គ្រចិត្ត ចូលរួមជាមួយឧត្តមសេនីយ៍ឯក ប្រគល់ម៉ូតូជូនវិញដោយមិនទទួលយកប្រាក់ទាំងដើមទាំងការ ។ ដោយមើលឃើញពីទុក្ខលំបាករបស់លោកស្រី សាន់ ចាន់ផល្លីន យ៉ាងដូច្នេះ លោកនាយករដ្ឋបាលមន្ទីរពេទ្យខ្មែរសូវៀត ក៏បានអះអាងថាចាប់ពីពេលនេះតទៅ នឹងទទួលលោកស្រី ឲ្យសម្រាកព្យាបាលនៅមន្ទីរពេទ្យដោយមិនគិតកម្រៃអ្វីទាំងអស់។ ក្នុងស្ថានភាពពេលនោះ ទាំងកូនទាំងម្តាយ ក្តុកក្តួលរំជួលចិត្ត ស្រក់ទឹកភ្នែកគ្រប់គ្នា ត្បិតមិននឹងស្មានថា ទុក្ខលំបាកដែលពួកគេ ខ្វល់ខ្វាយបំផុត គឺផ្ទះតែមួយគត់ដែលដាក់បញ្ចាំ គិតថាបាត់បង់ទៅហើយ ត្រូវបានឧត្តមសេនីយ៍ឯក រ័ត្ន ស៊្រាងជួយដោះស្រាយជ្រះស្រឡះមកវិញ។ ឆ្លៀតក្នុងឱកាសនោះ ឧត្តមសេនីយ៍ឯក រ័ត្ន ស៊្រាង បានជួបសួរសុខទុក្ខ អ្នកជម្ងឺ ដែលសម្រាកនៅគ្រែក្បែរ លោកស្រី សាន់ ចាន់ផល្លីន ចំនួន៣នាក់ និងជូនថវិកាពួកគាត់ម្នាក់ៗ១០ម៉ឺនរៀល ព្រមទាំងសួរសុខទុក្ខ អ្នកជំងឺផ្សេងៗទៀត ដែលនៅក្រៅបន្ទប់ ដោយជូនថវិកាពួកគាត់ម្នាក់ៗ៥ម៉ឺនរៀលផងដែរ។ គេសង្កតឃើញថា សកម្មភាពរួមសាមគ្គីបរិច្ចាគធនធានជួយគ្នា ក្នុងគ្រាមានអាសន្ន ដែលឯកឧត្តម រ័ត្ន ស៊្រាង និងនាយទាហាន នាយទាហានរង នៃកងរាជអាវុធហត្ថរាជធានីភ្នំពេញ បានធ្វើនៅពេលនេះ គឺមិនមែនជាលើកទីមួយទេ ជារឿយៗពួកគាត់តែងសម្តែងកាយវិការ ជួយយកអាសារគ្នា ចំពោះមិត្តរួមការងារ ក៏ដូចជាក្រុមគ្រួសារពួកគេគ្រប់គ្នា ដោយមានឧត្តមសេនីយ៍ឯក រ័ត្ន ស៊្រាង ជាគំរូ។ ចំពោះគ្រួសារលោក ស៊ឹម ឡុងហេង ឧត្តមសេនីយ៍ឯក រ័ត្ន ស៊្រាង ធ្លាប់បានជួយជួសជុលផ្ទះ ជួសជុលបង្គន់ និងឧបត្ថម្ភជីវភាពប្រចាំខែ នូវអង្ករ០២ការ៉ុង ថវិកា២០ម៉ឺនរៀល ដល់គាត់ តាំងពីពេលនៅមានជីវិត រហូតបច្ចុប្បន្ន ក៏ឯកឧត្តម នៅតែបន្តជួយឧបត្ថម្ភដដែល ក្រៅពីនេះនៅមានគ្រួសារទីទាលក្រទុរគត ជរា ពិកា ១០គ្រួសារផ្សេងទៀត ដែលឧត្តមសេនីយ៍ឯក បាននិងកំពុងជួយឧបត្ថម្ភជីវភាព នូវអង្ករ ថវិកា និងគ្រឿងឧបត្ថភោគបរិភោគមួយចំនួន តាំងពីឆ្នាំ២០១០មក ទាំងនៅខេត្តបន្ទាយមានជ័យនិងនៅរាជធានីភ្នំពេញ៕	2017-05-03T00:38:00+07:00	freshnewsasia.com	https://m.freshnewsasia.com/index.php/en/localnews/53856-2017-05-02-10-38-42.html
28d1cca0-ee2c-4f6d-8269-0db10a9e290f	រយៈពេល១សប្ដាហ៍ មន្ទីរពេទ្យកុមារជាតិ បានពិនិត្យ និងព្យាបាលអ្នកជំងឺបានជាង៥ពាន់នាក់	របាយការណ៍របស់មន្ទីរពេទ្យកុមារជាតិ ដែលអង្គភាព Fresh News ទទួលបាននៅរសៀលថ្ងៃទី០១ ខែឧសភា ឆ្នាំ២០១៧នេះ បានបញ្ជាក់ថា រយៈពេល៧ថ្ងៃ ចាប់ពីថ្ងៃទី២២ ដល់ថ្ងៃទី២៨ ខែមេសា ឆ្នាំ២០១៧ មានអ្នកជំងឺ៥,៣៦៧នាក់ បានចូល និងចេញ ពិនិត្យព្យាបាលជំងឺនៅមន្ទីរពេទ្យកុមារជាតិ។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺមកទទួលសេវាពិនិត្យព្យាបាល ផ្នែកពិគ្រោះជំងឺក្រៅមានចំនួន ២,២០៣នាក់, អ្នកជំងឺអនុញ្ញាតឲ្យចូលសម្រាក់ព្យាបាល ៣២៥នាក់ ក្នុងនោះមានជំងឺទារកតូចៗគ្រប់ប្រភេទ៣៦នាក់, អត្រាប្រើប្រាស់គ្រែសរុបមាន៩៤ភាគរយ, អ្នកជំងឺក្រីក្រត្រូវបានអនុញ្ញាត សម្រាកព្យាបាលដោយមិនបង់ប្រាក់២០ភាគរយ, ចំនួនវះកាត់សរុប៤៨នាក់, ការព្យាបាលដោយចលនា២៧២នាក់, កុមារបានទទួលថ្នាំបង្ការ៨០២នាក់, កុមារព្យាបាលធ្មេញ អញ្ចាញធ្មេញ និងក្រអូមមាត់១០នាក់, កុមារមានផ្ទុកមេរោគអេដស៍ ត្រូវបានទទួលថ្នាំពន្យារ ៤៥នាក់, ជំងឺរបេងកំពុងទទួល ការព្យាបាល៨នាក់, កុមារមានផ្ទុកមេរោគអេដស៍ មកពិគ្រោះជំងឺឱកាសនិយម២១៣នាក់, ថតឆ្លុះវិភាគដោយកាំរស្មីអិច១៤៧នាក់, ពិនិត្យវិភាគដោយអេកូ ១០៦នាក់, ចំនួនតេស្ដបានវិភាគ នៅមន្ទីរពិសោធន៍ មាន១,៩៥២នាក់។ មន្ទីរពេទ្យកុមារជាតិ បានឲ្យដឹងផងដែរថា មន្ទីរពេទ្យមានទទួលវះកាត់ កុមារឆែបមាត់ជើងខ្វេពីកំណើត ដោយពុំមានបង់ប្រាក់។ ក្នុងសប្ដាហ៍នេះដែរ មន្ទីរពេទ្យបានប្រជុំពិភាក្សាពិនិត្យលទ្ធផលសរុបរបស់ ក្នុងត្រីមាសទី១ ឆ្នមាំ២០១៧ ឆ្នាំ២០១៦ និងឆ្នាំ២០១៥ បង្ហាញជាទូទៅថាមានការរីកចម្រើន។ ជាមួយគា្ននោះ អត្រាប្រើប្រាស់គ្រែមានការកើនឡើងគឺក្នុងត្រីមាសទី១ ឆ្នាំ២០១៥ មាន៨០ភាគរយ ឆ្នាំ២០១៦មាន៩៤ភាគរយ និងឆ្នាំ២០១៧មាន១១០ភាគរយ រីឯអត្រាស្លាប់បានថយចុះ គឺក្នុងត្រីមាសទី១ ឆ្នាំ២០១៥មាន១.៦៩ភាគរយ ឆ្នាំ២០១៦មាន១.០៥ភាគរយ និងឆ្នាំ២០១៧មាន០.៧១ភាគរយ៕	2017-05-02T01:58:00+07:00	freshnewsasia.com	https://m.freshnewsasia.com/index.php/en/localnews/53754-2017-05-01-11-58-39.html
6b182369-4502-4e48-80a7-18a21fcd32f5	ប្រជាពលរដ្ឋស្រុកឧត្តុង្គជាង៣ពាន់នាក់ ថ្លែងអំណរគុណលោក ហ៊ុន ម៉ានី ដែលចាត់ក្រុមគ្រូពេទ្យ ចុះព្យាបាលជំងឺជូនពួកគាត់ដល់គេហដ្ឋាន (Video inside)	ប្រជាពលរដ្ឋជាង៣ពាន់នាក់ រស់នៅស្រុកឧត្តុង្គ ខេត្តកំពង់ស្ពឺ បានសម្ដែងការរំភើបរីករាយ និងថ្លែងអំណរគុណ ចំពោះលោក ហ៊ុន ម៉ានី អ្នកតំណាងរាស្ត្រមណ្ឌលកំពង់ស្ពឺ ដែលបានចាត់ឲ្យក្រុមការងារគ្រូពេទ្យស្ម័គ្រចិត្តរបស់លោក ចុះជួយពិនិត្យ និងព្យាបាលជំងឺជូនពួកគាត់ដោយឥតគិតថ្លៃ ដល់គេហដ្ឋាន។ ក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ប្រមាណ២៥០នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី នៅថ្ងៃទី៣០ ខែមេសា ឆ្នាំ២០១៧ បាននាំអំណោយថ្នាំពេទ្យ ចុះទៅពិនិត្យព្យាបាលជំងឺជូនប្រជាពលរដ្ឋ ស្រុកឧត្តុង្គ ខេត្តកំពង់ស្ពឺ ដោយឥតគិតថ្លៃចំនួនជាង៣ពាន់នាក់ ដោយក្នុងនោះជំងឺកុមារចំនួន៣១៩នាក់ ជំងឺស្ត្រី៣១៧នាក់ ជំងឺផ្លូវដង្ហើម១២៧នាក់ ជំងឺផ្លូវចិត្ត១២៥នាក់ ជំងឺឬសដូងបាត១៧៦នាក់ ជំងឺទឹកនោមផ្អែម៩៨នាក់ ជំងឺមាត់ធ្មេញ២៣៧នាក់ ជំងឺរាគចំនួន១៦៧១នាក់ និងអេកូសាស្ត្រ៣១៩នាក់។ លោក គង់ គុជ ប្រជាពលរដ្ឋដែលរស់នៅស្រុកឧត្តុង្គ ខេត្តកំពង់ស្ពឺ បានថ្លែងឲ្យដឹង ។ អ្នកស្រី ង៉ែត សុផារ៉ា ប្រជាពលរដ្ឋក្នុងស្រុកបសេដ្ឋ បានថ្លែងឲ្យដឹងថា ។ អ្នកស្រីបន្ដថា ។ សូមបញ្ជាក់ថារយៈពេល៥២ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត ឯកឧត្តម ហ៊ុន ម៉ានី ចំនួន១៦៣៦នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៧១លើក ក្នុងនោះព្យាលបាលជូនប្រជាពលរដ្ឋបានចំនួន៩២០០៩នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី៣០ ខែមេសា ឆ្នាំ២០១៧៕ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិ បង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា៕	2017-05-01T21:12:00+07:00	freshnewsasia.com	https://m.freshnewsasia.com/index.php/en/localnews/53726-video-inside-199.html
0e112bb8-f582-462c-a71a-b356612858f0	គ្រូពេទ្យនិងពលរដ្ឋនៅខេត្តតាកែវមិនចង់ឲ្យផ្អាកជំនួយមនុស្សធម៌ឃ្មុំសមុទ្ររបស់អាមេរិក	ក្រុមគ្រូពេទ្យ និងពលរដ្ឋនៅក្នុងស្រុកត្រាំកក់ ខេត្តតាកែវ សម្ដែងការសោកស្ដាយនៅពេលទទួលបានព័ត៌មានថា កម្មវិធីជំនួយមនុស្សធម៌របស់កងវិស្វកម្មចល័តកងទ័ពជើងទឹកសហរដ្ឋអាមេរិក ហៅថា “ឃ្មុំសមុទ្រ” ត្រូវបានផ្អាកដោយគ្មានកាលកំណត់។ ការលើកឡើងបែបនេះ បន្ទាប់ពីពួកគេមើលឃើញថា គម្រោងនេះបានចូលរួមចំណែកយ៉ាងសំខាន់ក្នុងការជួយលើកកម្ពស់សេវាសុខភាពសាធារណៈដល់ពលរដ្ឋ តាមរយៈការសាងសង់បង្គន់អនាម័យ បន្ទប់សម្ភព និងជំនួយជាសម្ភារពេទ្យជាច្រើនមុខទៀតដល់មណ្ឌលសុខភាព និងសាលារៀនមួយចំនួននៅទូទាំងប្រទេស។ ក្រុមគ្រូពេទ្យ និងពលរដ្ឋដែលចំណុះមណ្ឌលសុខភាពព្រៃស្បាត ស្ថិតក្នុងឃុំត្រពាំងធំខាងជើង ស្រុកត្រាំកក់ ខេត្តតាកែវ បញ្ជាក់ថា ពួកគេមិនចង់ឲ្យមានការផ្អាកកម្មវិធីជំនួយមនុស្សធម៌របស់កងទ័ពជើងទឹកសហរដ្ឋអាមេរិក ឈ្មោះថា “ឃ្មុំសមុទ្រ” នេះឡើយ ព្រោះគម្រោងនេះបានរួមចំណែកជួយឲ្យមណ្ឌលសុខភាពព្រៃស្បាត ក្លាយជាកន្លែងផ្តល់សេវាសុខាភិបាលមួយដែលអាចជឿជាក់បានពីសំណាក់ពលរដ្ឋជាង ១០ភូមិនៅក្នុងតំបន់។ ប្រធានមណ្ឌលសុខភាពព្រៃស្បាត លោក សៀង សុផុន បញ្ជាក់ប្រាប់អាស៊ីសេរីថា ជំនួយរបស់កងទ័ពជើងទឹកសហរដ្ឋអាមេរិក ជាអគារសម្ភព និងបង្គន់អនាម័យ បានធ្វើឲ្យចំនួនស្ត្រីមានផ្ទៃពោះមកសម្រាលកូននៅមណ្ឌលសុខភាពរបស់លោកមានការកើនឡើងគួរឲ្យកត់សម្គាល់ ព្រោះអ្នកម្តាយទាំងនោះទុកចិត្តសេវាកម្ម និងគុណភាពនៃការព្យាបាល៖ ។ មណ្ឌលសុខភាពព្រៃស្បាត ត្រូវបានបង្កើតឡើងនៅឆ្នាំ២០០០ លើផ្ទៃដីប្រមាណ ៨០០ម៉ែត្រការ៉េ និងមានចម្ងាយ ១៤គីឡូម៉ែត្រពីទីរួមស្រុកត្រាំកក់។ មណ្ឌលសុខភាពនេះមានអគារចំនួន ៣ ចែកចេញជា ១០បន្ទប់។ មណ្ឌលសុខភាពនេះ ផ្តល់សេវាជាច្រើនដូចជា ពិគ្រោះជំងឺ ពិនិត្យផ្ទៃពោះ ពន្យារកំណើត និងសម្រាលកូន ជាដើម។ ហើយក្នុងមួយថ្ងៃៗ យ៉ាងហោចណាស់មានពលរដ្ឋចន្លោះពី ៥០នាក់ទៅ ៦០នាក់ បានមកទទួលយកសេវាទាំងនេះ។ សព្វថ្ងៃនេះ មណ្ឌលសុខភាពព្រៃស្បាត គ្រប់គ្រងសេវាសុខាភិបាលសម្រាប់ពលរដ្ឋជាង ១ម៉ឺននាក់ ដែលរស់នៅក្នុងឃុំត្រពាំងធំខាងជើង និងឃុំជាងទង ស្រុកត្រាំកក់ និងភូមិមួយចំនួនទៀតនៃស្រុកបរសេដ្ឋ ខេត្តកំពង់ស្ពឺ។ កាលពីដើមឆ្នាំ២០១៤ កន្លងទៅ កងកម្លាំងវិស្វកម្មកងទ័ពជើងទឹកសហរដ្ឋអាមេរិកក្នុងគម្រោងជំនួយមនុស្សធម៌ “ឃ្មុំសមុទ្រ” បានជួយកសាងបន្ទប់ក្រោយសម្រាលចំនួន ២បន្ទប់ទំហំ ៨ម៉ែត្រគុណ ៨ម៉ែត្រជូនដល់មណ្ឌលសុខភាពព្រៃស្បាត។ ក្រោយមកនៅចុងឆ្នាំ២០១៥ ពួកគេក៏បានជួយកសាងបង្គន់អនាម័យចំនួន ៥បន្ទប់បន្ថែមទៀតដល់មណ្ឌលសុខភាពមួយនេះ។ ក្រៅពីសាងសង់បន្ទប់ក្រោយសម្រាល និងបង្គន់អនាម័យ កងកម្លាំងវិស្វកម្មកងទ័ពជើងទឹកសហរដ្ឋអាមេរិក ក៏បានផ្តល់សម្ភារបរិក្ខារមួយចំនួនបន្ថែមទៀតដល់មណ្ឌលសុខភាពព្រៃស្បាតនេះដែរ។ ប្រធានមណ្ឌលសុខភាពព្រៃស្បាត លោក សៀង សុផុន បញ្ជាក់ថា ក្នុងមួយខែមានស្ត្រីមានផ្ទៃពោះចន្លោះពី ២០នាក់ទៅ ៣០នាក់ ឬអាចលើសពីនេះ បានមកសម្រាលកូននៅទីនេះ ក៏ប៉ុន្តែចំនួននេះបានថយចុះបន្តិចវិញនៅឆ្នាំ២០១៦ កន្លងទៅនេះ ដោយសារចំនួនស្ត្រីមានផ្ទៃពោះក្នុងមូលដ្ឋាននេះមានការថយចុះ។ ពលរដ្ឋភូមិទួលត្បែង ឃុំជាងទង ស្រុកត្រាំកក់ ខេត្តតាកែវ មួយរូបដែលកំពុងឈរពកូន គឺលោកស្រី មុំ សុខា ថ្លែងថា លោកស្រីសម្រាលកូនចំនួន ២នាក់ហើយនៅមណ្ឌលសុខភាពព្រៃស្បាត នេះ ដោយមិនបានទៅសម្រាលនៅកន្លែងណាផ្សេងឡើយ ព្រោះដោយសារជឿជាក់លើមណ្ឌលសុខភាពនៅជិតផ្ទះនេះ។ នេះក៏ដោយសារជំនួយរបស់កងទ័ពជើងទឹកសហរដ្ឋអាមេរិកដែរ ដែលបានកសាងបន្ទប់សម្ភព និងមានបំពាក់បរិក្ខារទំនើបៗ៖ ។ តាំងពីឆ្នាំ២០០៨ មក កម្មវិធីជំនួយមនុស្សធម៌កងវិស្វកម្មចល័តអាមេរិកឈ្មោះ "ឃ្មុំសមុទ្រ" នេះ បានអនុវត្តគម្រោងសេវាសហគមន៍នានាមានតម្លៃជាទឹកប្រាក់សរុបជាង ៥លានដុល្លារអាមេរិក។ គម្រោងទាំងនេះផ្ដល់អត្ថប្រយោជន៍ដល់ប្រជាពលរដ្ឋកម្ពុជា ជាច្រើនពាន់នាក់ តាមរយៈការជួយសាងសង់មន្ទីរពេទ្យ បង្គន់អនាម័យ និងកែលំអសាលារៀនជាច្រើនក្នុងខែត្រចំនួន ១១ ក្រោមកិច្ចសហការផ្ទាល់ជាមួយសមភាគីនានា រួមមានកងយោធពលខេមរភូមិន្ទ និងសហគមន៍មូលដ្ឋាន ជាដើម។ ទោះបីជាយ៉ាងណា កាលពីដើមខែមេសា កន្លងទៅ ស្ថានទូតអាមេរិកបានប្រកាសថា រដ្ឋាភិបាលកម្ពុជា បានជូនដំណឹងមកស្ថានទូតអំពីការផ្អាកកម្មវិធីជំនួយមនុស្សធម៌នេះដោយគ្មានកាលកំណត់។ ការផ្អាកនេះ នឹងបណ្ដាលឲ្យមានការលុបចោលគម្រោងនានា ដែលគ្រោងនឹងអនុវត្តសរុបចំនួន ២០ រួមមានដូចជា ការសាងសង់មន្ទីរសម្ភព និងបន្ទប់ទឹកសាលារៀននៅខែត្រតាកែវ កំពត ត្បូងឃ្មុំ និងខេត្តកំពង់ចាម ជាដើម។ បញ្ហានេះ ត្រូវបានអ្នកទទួលផលពីកម្មវិធីជំនួយមនុស្សធម៌របស់ទាហានជើងទឹកអាមេរិក ចាត់ទុកថាជាការខាតបង់ប្រយោជន៍សម្រាប់ប្រជាពលរដ្ឋខ្មែរ។ សម្រាប់ពលរដ្ឋ និងក្រុមគ្រូពេទ្យនៅមណ្ឌលសុខភាពព្រៃស្បាត ពួកគេមិនចង់ឃើញជំនួយនេះត្រូវបានកាត់ផ្តាច់នោះទេ។ ផ្ទុយទៅវិញ គឺចង់ឲ្យមានជំនួយនេះបន្ថែមទៀតតាមមណ្ឌលសុខភាពដទៃ ដោយសារតែពលរដ្ឋខ្មែរនៅក្រីក្រ និងនៅតែត្រូវការជំនួយមនុស្សធម៌បែបនេះទៀតជាចាំបាច់៖ ៕	2017-05-01T15:30:00+07:00	rfa.org	https://www.rfa.org/khmer/news/health/Villagers-in-Takeo-concern-about-SEABEE-postponement-05012017041224.html
ea87fe1d-1968-4c0f-bfa0-9e340ed3ab2e	មេដឹកនាំអាស៊ានអនុម័តផែនការការងារប្រយុទ្ធប្រឆាំងគ្រឿងញៀន	មេដឹកនាំសមាគមអាស៊ាន ចេញសេចក្ដីថ្លែងការណ៍នៅក្នុងកិច្ចប្រជុំកំពូលលើកទី៣០ នាទីក្រុងម៉ានីល ប្រទេសហ្វីលីពីន ថ្ងៃទី២៩ ខែមេសា ប្ដេជ្ញារួមគ្នាថា ខ្លួននឹងប្រយុទ្ធប្រឆាំងគ្រឿងញៀន ដើម្បីកាត់បន្ថយផលវិបាកនៅក្នុងសហគមន៍។ ការប្រកាសរួមគ្នានេះ នៅស្របពេលប្រទេសមួយចំនួននៅក្នុងតំបន់ បានបង្កើតច្បាប់តឹងរ៉ឹងរហូតដល់ប្រហារជីវិតអ្នកជួញដូរគ្រឿងញៀន ដូចជាប្រទេសហ្វីលីពីន ជាដើម។ ប្រធានាធិបតីហ្វីលីពីន លោក រ៉ូឌ្រីហ្គោ ឌូតឺតេ(Rodrigo Duterte) ដែលជាប្រធានដឹកនាំកិច្ចប្រជុំកំពូលអាស៊ាន ថ្លែងក្នុងពេលបើកកិច្ចប្រជុំកំពូលអាស៊ាន លើកទី៣០ នាទីក្រុងម៉ានីល នៅថ្ងៃទី២៩ មេសា ថា អាស៊ានត្រូវធ្វើឲ្យលះពីគ្រឿងញៀន។ លោកបន្តថា បញ្ហាគ្រឿងញៀន គឺជាការគំរាមកំហែងដល់ការកសាងសហគមន៍៖ ក្នុងបណ្ដាជាសមាជិកទាំង១០ លោក រ៉ូឌ្រីហ្គោ ឌូតឺតេ ត្រូវបានសហគមន៍អន្តរជាតិថ្កោលទោសជាខ្លាំងចំពោះយុទ្ធនាការបង្ក្រាបគ្រឿងញៀននៅក្នុងប្រទេសហ្វីលីពីន ចាប់តាំងពីពេលដែលលោកឡើងកាន់តំណែងជាប្រធានាធិបតីកាលពីពាក់កណ្ដាលឆ្នាំ២០១៦។ មានមនុស្សរាប់ពាន់នាក់ ត្រូវបានអាជ្ញាធរបាញ់សម្លាប់ ដោយសារជាប់ពាក់ព័ន្ធនឹងគ្រឿងញៀន។ ក្នុងសេចក្ដីថ្លែងការណ៍របស់ប្រធាននៃកិច្ចប្រជុំកំពូលអាស៊ានលើកទី៣០ ត្រង់ប្រការទី៣៣ បានសរសេរថា ថ្នាក់ដឹកនាំសមាគមនេះស្វាគមន៍ការអនុម័តផែនការការងារប្រយុទ្ធប្រឆាំងគ្រឿងញៀនពីឆ្នាំ២០១៦ ដល់ឆ្នាំ២០២៥ ដើម្បីដោះស្រាយបញ្ហាសកម្មភាពគ្រឿងញៀន និងកាត់បន្ថយផលវិបាកនៅក្នុងសង្គម។ ផែនការនេះ គឺជាការប្រយុទ្ធប្រឆាំងនឹងការគំរាមកំហែងរបស់គ្រឿងញៀន ដោយផ្ដោតលើប្រធានបទថ្នាក់តំបន់ថ្មីថា "ការរក្សាសន្តិសុខសហគមន៍អាស៊ានប្រឆាំងនឹងគ្រឿងញៀន"។ មេដឹកនាំអាស៊ាន ក៏កត់សម្គាល់ដែរលើការបន្តបង្កើនផែនការសហប្រតិបត្តិការអាស៊ាន ដើម្បីចាត់ការការផលិត និងការចរាចរណ៍គ្រឿងញៀននៅក្នុងតំបន់ត្រីកោណមាសពីឆ្នាំ២០១៧ ដល់ឆ្នាំ២០១៩។ ដោយឡែករដ្ឋាភិបាលកម្ពុជា បានចាប់យុទ្ធនាការប្រយុទ្ធប្រឆាំងគ្រឿងញៀនរបស់ខ្លួនបានរយៈពេល ៤ខែហើយ ចាប់តាំងពីដើមខែមករា មក។ របាយការណ៍អាជ្ញាធរបង្ក្រាបគ្រឿងញៀនកម្ពុជា បង្ហាញថា លទ្ធផលសរុបចាប់ពីថ្ងៃទី១ ខែមករា រហូតដល់ថ្ងៃទី៣០ ខែមេសា នេះ អាជ្ញាធរកម្ពុជា បង្ក្រាបគ្រឿងញៀនបាន ៣.២១០ករណី និងឃាត់ខ្លួនមនុស្សបាន ៧.៣៦៦នាក់នៅទូទាំងប្រទេស។ ក្នុងនោះ អាជ្ញាធរក៏ដកហូតបានសារធាតុញៀនគ្រប់ប្រភេទទម្ងន់ជាង ៣១គីឡូក្រាម (៣១គីឡូក្រាម និង ៨៦២,៧២ក្រាម) កញ្ឆាក្រៀមជាង ១១គីឡូក្រាម (១១គីឡូក្រាម និង ៦០៣,០៣ក្រាម និង ១៤១.៣១៥ដើម) និងសម្ភារផលិតមួយចំនួនទៀត។ ក្នុងចំណោមសមាជិកអាស៊ានទាំង១០ ប្រទេសកម្ពុជា ត្រូវបានរដ្ឋាភិបាល និងពលរដ្ឋកម្ពុជា មើលឃើញថា កំពុងញាំញីដោយបញ្ហាគ្រឿងញៀននេះ៕	2017-04-30T20:55:00+07:00	rfa.org	https://www.rfa.org/khmer/news/health/ASEAN-leaders-committed-no-drug-in-regional-04302017095526.html
de18df92-04fe-4bc7-beea-ad146ce25f6f	ថ្ងៃអាទិត្យនេះ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បន្តចុះពិនិត្យព្យាបាលជំងឺ ជូនពលរដ្ឋជិត២ពាន់នាក់ នៅស្រុកឧដុង្គ ខេត្តកំពង់ស្ពឺ	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២៥០នាក់ នៅព្រឹកថ្ងៃអាទិត្យ ទី៣០ ខែមេសា ឆ្នាំ២០១៧នេះ បានចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួនជិត២ពាន់នាក់ នៅក្នុងស្រុកឧដុង្គ ខេត្តកំពង់ស្ពឺ ព្រមទាំងចែកនំបុ័ង និងទឹកសុទ្ធផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋឧដុង្គ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២៥០នាក់ ដឹកនាំដោយ លោក លេង ផាលី ប្រធានក្រុមគ្រូពេទ្យស្ម័គ្រចិត្ត លោក ហ៊ុន ម៉ានី ធ្វើឡើងនៅបរិវេណអនុវិទ្យាល័យចំការដូង ក្នុងឃុំចាន់សែន ស្រុកឧដុង្គ ក្រោមអធិបតីភាព លោក លី សុន ប្រធានក្រុមការងារចុះជួយស្រុកឧដុង្គ តំណាងលោក ហ៊ុន ម៉ានី និងបានសហការជាមួយលោក ហ៊ូ តាំងអេង រដ្ឋលេខាធិកាក្រសួងផែនការ, លោក យឹម យ៉ាន់ អនុរដ្ឋលេខាធិការក្រសួងសុខាភិបាល, លោកស្រី ហង់ លីណា ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយកវិទ្យាស្ថានជាតិស្ថិតិ, លោក សំ រិទ្ធី ក្រុមប្រឹក្សាអ្នកច្បាប់, សាខាសកម្មជន ក្រុមការងារយុវជនគណបក្សរាជធានីភ្នំពេញ, មន្ទីរសុខាភិបាលខេត្តកំពង់ស្ពឺ, លោក នួន វាសនា អភិបាលស្រុកឧដុង្គ, សហភាពសហព័ន្ធយុវជនកម្ពុជា ស្រុកឧដុង្គ។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន តាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ ការពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃដែលទទួលបានជោគជ័យ យ៉ាងត្រចះត្រចង់បែបនេះ គឺដោយសារមានការ ចង្អុលបង្ហាញពី លោក ហ៊ុន ម៉ានី តំណាងរាស្ត្រនៃកម្ពុជា។ សូមបញ្ជាក់ថារយៈពេល៥២ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៦៣៦នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន៧១លើក ក្នុងនោះព្យាលបាលជូនប្រជាពលរដ្ឋបានចំនួន៩២០០៩នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី៣០ ខែមេសា ឆ្នាំ២០១៧៕	2017-04-30T18:21:00+07:00	freshnewsasia.com	https://m.freshnewsasia.com/index.php/en/localnews/53639-2017-04-30-04-21-27.html
3385667d-1541-4624-8cf2-405904693afd	ក្រុមពេទ្យស្ម័គ្រចិត្តសម្តេច ហេង សំរិន ចុះពិនិត្យ និងព្យាបាលជំងឺដោយឥតគិតថ្លៃនៅក្រុងសួង ខេត្តត្បូងឃ្មុំ	រយៈពេលពេញ១ថ្ងៃ នៅថ្ងៃទី២៩ ខែមេសា ឆ្នាំ២០១៧នេះ ក្រុមគ្រូពេទ្យស្ម័គ្រចិត្តរបស់សម្តេចអគ្គមហាពញាចក្រី ហេង សំរិន បានទទួលពិនិត្យ និងព្យាបាលជំងឺជូនប្រជាពលរដ្ឋដោយឥតគិតថ្លៃ លើជំងឺទូទៅមនុស្សចាស់ កុមារ ជំងឺវះកាត់តូច រោគស្ត្រី ជំងឺមាត់ធ្មេញ និងអេកូសាស្រ្ត ដោយមិនប្រកាន់សាសនា ឬនិន្នាការនយោបាយឡើយ នៅក្នុងបរិវេណសាលាបឋមសិក្សា ជ្រៃបិទមាស ស្ថិតក្នុងភូមិជ្រៃបិទមាស សង្កាត់សួង ក្រុងសួង ខេត្តត្បូងឃ្មុំ។ ក្រុមគ្រូពេទ្យស្ម័គ្រចិត្តនេះដឹកនាំដោយលោក កែវ វណ្ណៈ ប្រធានមន្ទីសុខាភិបាលខេត្តត្បូងឃ្មុំ និងលោក ឆន មុនី ប្រធានគណៈគ្រូពេទ្យខេត្តត្បូងឃ្មុំ រួមទាំងមានកិច្ចសហការជាមួយសហភាពសហព័ន្ធយុវជនកម្ពុជាផងដែរ។ លោក កែវ វណ្ណៈ អោយដឹងថា៖ ក្រុមគ្រូពេទ្យស្ម័គ្រចិត្តរបស់សម្តេចអគ្គមហាពញាចក្រី ហេង សំរិន ចុះព្យាបាលនាពេលនេះគឺមិនប្រកាន់ជាតិសាស សាសនា ពណ៍សម្បុរ រឺនិន្នាការនយោបាយឡើយ ពោលគឺអោយតែប្រជាពលរដ្ឋរស់លើទឹកដីខ្មែរ ដោយធ្វើការពិនិត្យជូនរយៈពេលមួយថ្ងៃពេញ នៅថ្ងៃទី២៩នេះ។ លោកបន្តថា៖ ក្រុមគ្រូពេទ្យស្ម័គ្រចិត្តនេះបានបង្កើតឡើងតាំងពីឆ្នាំ2007 មកម្ល៉េះ ហើយតែងតែចុះពិនិត្យ និងព្យាបាលជូនប្រជាពលរដ្ឋដោយឥតគិតថ្លៃនៅទូទាំងប្រទេស ដោយឡែកបន្ទាប់ពីពិនិត្យ និងព្យាបាល ក្នុងក្រុងសួងនេះទៅ ក្រុមការងារ និងជ្រើសរើសយកស្រុកពញាក្រែក ក្នុងខេត្តត្បូងឃ្មុំនេះ ដើម្បីពិនិត្យ និងព្យាបាលបន្តទៀត។ បើតាម ប្រជាពលរដ្ឋដែលមកទទួលសេវាពិនិត្យ និងព្យាបាលដោយមិនគិតថ្លៃ នាឪកាសនោះ វាសម្តែងនូវការត្រេកអរ សប្បាយរីករាយ ព្រមទាំងសំនូមពរអោយមានសកម្មភាពមនុស្សធម៍បែបនេះជាបន្ត អោយច្រើនបន្ថែមទៀត ។ ជាមួយនឹងការចុះពិនិត្យ និងព្យាបាលនេះ លោក កែវ វណ្ណៈ ក្នុងនាមប្រធានមន្ទីសុខាភិបាលខេត្តត្បូងឃ្មុំ ក៏បានអំពាវនាវដល់បងប្អូនប្រជាពលរដ្ឋមេត្តាមានអនាម័យល្អជានិច្ច និងធ្វើការជ្រើសរើសត្រីសាច់ បន្លែ ដែលមានគុណភាពនិងសុវត្ថិភាពល្អ យកមកទទួលទានដើម្បីទទួលបានសុខភាពល្អ ព្រោះថាបច្ចុប្បន្ននេះម្ហូបអាហារសំបូរទៅដោយសារធាតុគីមី។ ជាងនេះទៅទៀត រដូវភ្លៀងជិតចូលមកដល់ហើយសូមបងប្អូន ធ្វើការសំអាតបរិស្ថានជុំវិញផ្ទះ អោយបានស្អាត កុំអោយមានដក់ទឹក ព្រោះថាវាជាប្រភពមូសខ្លា មូសដែកគោល ដែកជាប្រភព ជម្ងឺគ្រុនឈាម គ្រុនចាញ់ នៅពេលដែលខាំលើមនុស្ស ជាពិសេសកូនៗរបស់បងប្អូន៕ ។	2017-04-30T03:53:00+07:00	freshnewsasia.com	https://m.freshnewsasia.com/index.php/en/localnews/53615-2017-04-29-13-53-53.html
0ca4e673-7929-4232-a182-d43783b412a9	ប្រជាពលរដ្ឋ១០ឃុំ ក្នុងស្រុកខ្សាច់កណ្តាលទទួលបានការពិនិត្យ និងព្យាបាលជំងឺដោយឥតគិតថ្លៃ ពីសមាគមក្រុមគ្រូពេទ្យស្ម័គ្រចិត្តយុវជន សម្តេចតេជោ	ប្រជាពលរដ្ឋក្នុងស្រុកខ្សាច់កណ្តាល មានចំនួន១០ឃុំ បានទទួលការពិនិត្យ និងព្យាបាលជំងឺដោយឥតគិតថ្លៃ ពីសំណាក់សមាគមក្រុមគ្រូពេទ្យស្ម័គ្រចិត្តយុវជន សម្តេចតេជោ ដែលទាំងអស់បង្ហាញពីការយចិត្តទុកដាក់ ពីសំណាក់ប្រមុខថ្នាក់ដឹកនាំនៃកម្ពុជា ហើយនេះក៏ ដើម្បីលើកកម្ពស់សុខភាព និងដើម្បីចូលរួមកាត់បន្ថយភាពក្រីក្រ របស់បងប្អូនប្រជាពលរដ្ឋ នៅតាមទីជនបទផងដែរ។ ការពិនិត្យនិងព្យាបាលជំងឺដោយឥតគិតថ្លៃនេះ ធ្វើឡើងនៅសាលាបឋមសិក្សា និងអនុវិទ្យាល័យព្រែកក្របៅ ស្រុកខ្សាច់កណ្តាល ខេត្តកណ្តាល ខេត្តកណ្តាល នាព្រឹកថ្ងៃទី២៩ ខែមេសា ឆ្នាំ២០១៧ ហើយមានបងប្អូនប្រជាពលរដ្ឋ ជិត៣ពាន់នាក់ ដែលរស់នៅក្នុងឃុំចំនួន១០ផ្សេងគ្នា មកពិនិត្យនិងព្យាបាលដោយក្រុមគ្រូពេទ្យ របស់សមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) ដែលដឹកនាំដោយលោក ហ៊ុន ម៉ាណែត។ ក្នុងឱកាសនោះ លោក ហ៊ុន ម៉ាណែត ប្រធានក្រុមប្រឹក្សាពិបាល សមាគមគ្រូពេទ្យស្ម័គ្រចិត្តយុវជនសម្តេចតេជោ បានលើកឡើងថា ។ លោកបន្ថែមថា ។ សម្រាប់បងប្អូនប្រជាពលរដ្ឋ ដែលបានធ្វើការពិនិត្យ និងព្យាបាល រួមមាន៖ អ្នកជំងឺចំនួន២,៩៥៤នាក់ លើប្រភេទជំងឺទូទៅ, មាត់ធ្មេញ, ត្រចៀក ច្រមុះ បំពង់ក, ជំងឺភ្នែក, ពិនិត្យផ្ទៃពោះ និងរោគស្ត្រី, វះកាត់, ឬសដូងបាត, អេកូបេះដូង, ជំងឺសន្លាក់ និងជំងឺសើស្បែក។ នៅក្នុងឱកាសនោះផងដែរ បងប្អូនប្រជាពលរដ្ឋ ដែលទទួលបានការពិនិត្យ និងព្យាបាលដោយឥតគិតថ្លៃនេះ បានបង្ហាញភាពសប្បាយរីករាយ ដោយលើកឡើងថា សកម្មភាពមនុស្សធម៌នេះ ពិតជាសកម្មដ៍ល្អ ដែលបានជួយកាត់បន្ថយការចំណាយរបស់ពួកគាត់ ជាពិសេសអ្នកដែលកំពុងរស់នៅ ក្នុងជីវភាពខ្វះខាត។ សូមជម្រាបថា សមាគមតែងតែធ្វើសកម្មភាពសំខាន់ៗរួមមាន ការព្យាបាលជូនដល់ប្រជាពលរដ្ឋក្រីក្រ ដោយឥតគិតថ្លៃ ដោយយមិនប្រកាន់និន្នាការនយោបាយ សាសនាឬពណ៌ សម្បុរឡើយនៅតាមបណ្តាខេត្ត ការព្យាបាលកុមារកំព្រា នៅតាមអង្គការ មជ្ឈមណ្ឌលកុមារកំព្រា ការចុះអប់រំសុខភាពតាមខ្នងផ្ទះ ក្នុងសហគមន៍និងការព្យាបាលជូនកម្មករ កម្មការិនី និងប្រជាពលរដ្ឋនៅតាមរោងចក្រ ដែលមកដល់ពេលនេះ សមាគមបានការព្យាបាលជូនដល់ ប្រជាពលរដ្ឋក្រីក្រ ដោយឥតគិតថ្លៃបានចំនួនជាង២០ម៉ឺននាក់ និងបានបញ្ជូនអ្នកជំងឺដែលមានករណីធ្ងន់ធ្ងរ មកព្យាបាលបន្តនៅភ្នំពេញ បានជាង១០០០នាក់៕	2017-04-30T03:39:00+07:00	freshnewsasia.com	https://m.freshnewsasia.com/index.php/en/localnews/53612-2017-04-29-13-39-03.html
7cf21940-0819-487e-a106-03ef72953b50	ប្រជាពលរដ្ឋ ជាង១,០០០នាក់ ក្នុងខណ្ឌសែនសុខ បន្ដទទួលសេវាព្យាបាលជំងឺដោយឥតគិតថ្លៃ ពីក្រុមការងារថ្នាក់ជាតិនៃរាជរដ្ឋាភិបាល	ប្រជាពលរដ្ឋជិត១,០០០នាក់ ដែលរស់នៅក្នុងភូមិចំនួន១៤ ក្នុងខណ្ឌសែនសុខ នៅថ្ងៃទី២៩ ខែមេសានេះ បានបន្ដមកទទួលសេវាពិនិត្យ និងព្យាបាលជំងឺ ពីក្រុមការងារថា្នក់ជាតិនៃរាជរដ្ឋាភិបាល ដែលដឹកនាំ លោកហ៊ុយ សេដ្ឋ ទីប្រឹក្សាក្រសួងសុខាភិបាល និងជានាយកខុទ្ធកាល័យក្រសួងសុខាភិបាលតំណាងរដ្ឋមន្ដ្រី ម៉ម ប៊ុនហេង ប្រធានក្រុមការងារចុះមូលដ្ឋានខណ្ឌសែនសុខ ។ លោកហ៊ុយ សេដ្ឋ បានថ្លែង «នៅថ្ងៃនេះ ក្រុមគ្រូពេទ្យយើង បានចុះមកពិនិត្យ និងព្យាបាលជំងឺដល់បងប្អូនប្រជាពលរដ្ឋយើង ដែររស់នៅក្នុងខណ្ឌសែនសុខ ក្នុងវត្ដសំរោងអណ្ដែត ដោយឥតគិតថ្លៃ ព្រមទាំងមកដល់ផ្ទះ ឬនៅក្បែរផ្ទះរបស់បងប្អូនតែម្ដង ដើម្បីផ្ដល់នូវភាពងាយស្រួល ដល់ប្រជាជនកាន់តែច្រើន ក្នុងការការពារសុខភាព ឲ្យបានកាន់តែប្រសើរ ដូច្នេះសូមមកទទួលយកនូវសេវាកម្មនេះ ឲ្យបានគ្រប់ៗគ្នា ពិសេសយើងនឹងខិតខំប្រឹងប្រែងបន្ដទៀត ដើម្បីបម្រើសេវាកម្ម ជូនដល់ប្រជាពលរដ្ឋ យើងឲ្យបានកាន់តែល្អថែមទៀត ពេលដែលយើងមកពិនិត្យព្យាបាលនៅក្រោយទៀត» ។ ព្រមជាមួយគ្នានោះ សាស្ត្រាចារ្យ សាផុន វឌ្ឍនៈ សាកលវិទ្យាធិការនៃ សកលវិទ្យាល័យវិទ្យាសាស្ដ្រសុខាភិបាល បានថ្លែង ឲ្យដឹងផងដែរថា «ក្រុមការងារថ្នាក់ជាតិនៃរាជរដ្ឋាភិបាល បានដឹកនាំក្រុមគ្រូពេទ្យនៃសាកលវិទ្យាល័យវិទ្យាសាស្ដ្រសុខាភិបាលយើង ចុះមកពិនិត្យ និងព្យាបាលជំងឺ ជាច្រើនមុខដល់ប្រជាពលរដ្ឋយើង ដោយរួមមានជំងឺសួត ភ្នែក ពិនិត្យផ្ទៃពោះ(អេកូ) ជំងឺព្យាបាលដោយចលនា និងជំងឺទូទៅ ពិសេសនោះនៅថ្ងៃយើងម៉ាស៊ីនពិនិត្យសួត មកដល់ផ្ទះប្រជាពលរដ្ឋតែម្ដង ហើយម៉ាស៊ីននោះពិសេសណាស់ ដោយគ្រាន់តែថតភ្លាម វាភ្ជាប់ទៅនឹងកុំព្យូទ័រភ្លាម ដើម្បីដឹងលទ្ធផលនៅការពិនិត្យនោះភ្លាម ដោយមិនបាច់លាងហ្វិល ហើយយកទៅពិនិត្យតាមក្រោយទៀតនោះទេ» ។ គួររំលឹកថា ការចុះព្យាបាលជំងឺប្រជាពលរដ្ឋ នៅក្នុងខ័ណ្ឌនេះ របស់ក្រុមការងារថ្នាក់ជាតិនៃរាជរដ្ឋាភិបាល ដែលបានដឹកនាំក្រុមគ្រូពេទ្យ ស្ម័គ្រចិត្ដ មកព្យាបាលដោយឥតគិតថ្លៃ មិនមែនជាលើកទីមួយនោះទេ ដែលហេតុផលនេះហើយបានជាប្រជាពលរដ្ឋរាប់ពាន់នាក់មានការជឿជាក់ និងមកពិនិត្យគ្រប់ៗគ្នា រាល់ពេលដែលក្រុមគ្រូពេទ្យចុះមកព្យាបាលនៅទីនេះ៕	2017-04-29T23:51:00+07:00	freshnewsasia.com	https://m.freshnewsasia.com/index.php/en/localnews/53597-2017-04-29-09-51-40.html
c2b6d96f-10a5-46ce-826c-7a0eb9ce618d	សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ជួយឧបត្ថម្ភដល់ការព្យាបាលជំងឺ លោកតា ស៊ូ សាវ៉ាង (ហៅ ហ្វុយ ហ្សូ)	នៅព្រឹកថ្ងៃទី ២៨ ខែមេសា ឆ្នាំ២០១៧ នេះ កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន បានជួយឧបត្ថម្ភដល់ការវះកាត់ព្យាបាលជំងឺរបស់ លោកតា ស៊ូ សាវ៉ាង (ហៅ តា ហ្វុយ ហ្សូ) តារាកំប្លែងជើងចាស់ ដែលកំពុងសម្រាកព្យាបាលនៅមន្ទីរពេទ្យបាងកកប្រទេសថៃ។ ក្នុងឱកាសនោះ លោកស្រី ម៉ែន នារីសោភ័គ អគ្គលេខាធិការរងទី ១ កាកបាទក្រហមកម្ពុជា បានពាំនាំនូវប្រសាសន៍ផ្ដាំផ្ញើសួរសុខទុក្ខ ពីសំណាក់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ចំពោះសុខភាពរបស់លោកតា និងសូមជូនពរលោកតា ឆាប់បានជាសះស្បើយពីជំងឺ។ លោកយាយ ប៉េង ផាន អាយុ ៦៤ឆ្នាំ ត្រូវជាភរិយាលោកតា ស៊ូ សាវ៉ាង បានថ្លែងអំណរគុណយ៉ាងជ្រាលជ្រៅបំផុតចំពោះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលតែងតែគិតគូរ និងយកចិត្តទុកដាក់ជួយឧបត្ថម្ភថវិកាជាបន្តបន្ទាប់នាពេលកន្លងមក៕	2017-04-29T04:00:00+07:00	freshnewsasia.com	https://m.freshnewsasia.com/index.php/en/localnews/53531-2017-04-28-14-00-07.html
9afd9d5b-40cd-472d-846d-a8ee87ded828	មន្ទីរពេទ្យជោរៃ ពិនិត្យព្យាបាល ជំងឺរលាកច្រមុះ និងផ្ដល់ថ្នាំជូនប្រជាពលរដ្ឋ ដោយឥតគិតថ្លៃ	មន្ទីពេទ្យជោរៃភ្នំពេញ បានសហការជាមួយ ក្រុមហ៊ុនឱសថ DHG Pharma រៀបចំកម្មវិធីពិនិត្យ ព្យាបាល និងផ្ដល់ថ្នាំដោយឥតគិតថ្លៃដល់អ្នកជំងឺ (ថ្មី) ជំងឺរលាកច្រមុះចំនួន៥០នាក់ដំបូង ក្នុងរយៈពេល១ថ្ងៃ ដោយមានការពិនិត្យ និងព្យាបាលបានដោយផ្ទាល់ពីសំណាក់ លោកវេជ្ជបណ្ឌិតឯកទេសវៀតណាម ដែលមានបទពិសោធន៍ខ្ពស់ មកពីមន្ទីរពេទ្យជោរៃ ទីក្រុងហូជីមិញ ប្រទេសវៀតណាម។ កម្មវិធីមនុស្សធម៌នេះ ធ្វើឡើងក្នុងការចូលរួមចំណែកលើកកម្ពស់ សុខុមាលភាពជូនដល់ប្រជាពលរដ្ឋកម្ពុជា ឲ្យមានឱកាសទទួល បានការថែទាំសុខភាព ប្រកបដោយគុណភាពពីសំណាក់លោកវេជ្ជបណ្ឌិតឯកទេសវៀតណាមដែលមានបទពិសោធន៍ខ្ពស់ រួមជាមួយសម្ភារៈបរិក្ខារពេទ្យទំនើប ដែលមានបំពាក់នៅមន្ទីពេទ្យជោរៃក្នុងទីក្រុងភ្នំពេញ។ ជាងនេះទៅទៀត គឺបានជួយឲ្យប្រជា ពលរដ្ឋយល់កាន់តែច្បាស់ អំពីសារសំខាន់នៃការថែទាំសុខភាពរបស់ខ្លួន ដើម្បីជ្រើសរើសវិធីព្យាបាលឲ្យបានសមស្របបំផុត។ លោកវេជ្ជបណ្ឌិត ជិន អាញ់ប៊ិច ឯកទេសជំងឺរលាកច្រមុះ បានថ្លែងឲ្យដឹងថា ជំងឺរលាកច្រមុះគឺជាជំងឺម្យ៉ាងដែលបែងចែកជាពីរគឺរលាកច្រមុះរាំរៃ និងរលាកភ្លាមៗ ការរលាកភ្លាមៗនេះអាចមកពីអាឡាក់ស៊ីជាមួយនឹងក្លិនផ្សេងរួមមានខ្លិនផ្កា ខ្លិនទឹកអប់ជាដើម ក្នុងករណីនេះប្រសិនបើមិនបានព្យាបាលឲ្យបានដិតដល់នោះទេ នោះនឹងបណ្ដាលឲ្យរលាករារៃ ឬរលាកដល់ក្នុងឆ្អឹង។ លោកបានបន្ដថារោគសញ្ញាដែលបញ្ជាក់ថាកើតជំងឺរលាកច្រមុះរួមមាន ការរមាស់ក្នុងច្រមុះ ហៀរសំបោរ កណ្ដាស់ជាដើម។ ដើម្បីការពារកុំឲ្យមានជំងឺរលាកច្រមុះនេះយើងមានវិធីសាស្រ្ដជាច្រើនរួមមាន ការតមមិនពិសារទឹកកក ទឹកក្លាសេដែលត្រជាក់ៗ ហើយប្រសិនបើយើងអាឡាក់ស៊ីជាមួយក្លិនទឹកអប់ ក្លិនផ្កាជៀសវាងកុំស្រូបក្លិននេះ មួយវិញទៀតត្រូវឧស្សាហ៍បោកពូក ភួយ ខ្នើយ មុង ឲ្យបានទៀតទាត់ព្រោះវាជាហេតុផលមួយដែលបណ្ដាលឲ្យកើតមានជំងឺច្រមុះ និងគេងដោយប្រើប្រាស់ម៉ាស៊ីនត្រជាក់ ដែលមានបរិមាណត្រជាក់ល្មម។ លោកបានបញ្ជាក់ទៀតថា ជំងឺរលាកច្រមុះនេះ បានផ្ដល់ផលពិបាកយ៉ាងច្រើនដល់អ្នកជំងឺរួមមាន ការតឹងច្រមុះ ឈឺក្បាល ក្ដៅខ្លួន ហើយក្នុងករណីដែលមានបញ្ហាទាំងនេះ យើងគួរតែទៅជួបជាមួយគ្រូពេទ្យដើម្បីព្យាបាល និងប្រឹក្សាយោលបល់។ សូមបញ្ជាក់ថា កម្មវិធីពិនិត្យ និងព្យាលបាលជំងឺសប្បុរសធម៌ស្រដៀងនេះ នឹងមានការរៀបចំឡើងជារៀងរាល់ខែ ជាមួយនឹងឯកទេសផ្សេងៗគ្នា ដើម្បីជួយដល់ ប្រជាពលរដ្ឋដែលមានជំងឺ ដោយការពិនិត្យ ព្យាបាល និងចែកថ្នាំដោយឥតគិតថ្លៃ៕	2017-04-27T21:37:00+07:00	freshnewsasia.com	https://m.freshnewsasia.com/index.php/en/localnews/53389-2017-04-27-07-37-09.html
db1cbdca-ddcc-4862-8754-55f8c53beac3	កាកបាទក្រហមកម្ពុជា ចុះសួរសុខទុក្ខ លោកតាស៊ូសាវាង ហៅហ្វុយហ្សូ តារាកំប្លែងជើងចាស់ ដែលកំពុងសម្រាកព្យាបាលជំងឺធ្ងន់ធ្ងរ នៅមន្ទីរពេទ្យកាល់ម៉ែត	កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុនរ៉ានីហ៊ុនសែន ជាប្រធាន បានចុះសួរសុខទុក្ខលោកតាស៊ូសាវាង (ហៅតា ហ្វុយហ្សូ)ជាតារាកំប្លែងជើងចាស់ ដែលមានជំងឺរលាកថ្លើមធ្ងន់ធ្ងរ ហើយបច្ចុប្បន្នកំពុងសម្រាកព្យាបាលនៅសាលសង្គ្រោះបន្ទាន់ នៃមន្ទីរពេទ្យកាល់ម៉ែត នៅល្ងាចថ្ងៃទី២៦ ខែមេសា ឆ្នាំ២០១៧នេះ ។ ក្នុងឱកាសចុះសួរសុខទុក្ខនោះ លោកវេជ្ជ. អ៊ុយ សំអាត នាយកនាយកដ្ឋានគ្រប់គ្រងគ្រោះមហន្តរាយកាកបាទក្រហមកម្ពុជា បានពាំនាំប្រសាសន៍ផ្តាំផ្ញើសួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ជូនចំពោះលោកតា ហ្វុយ ហ្សូ និងសូមជូនពរឲ្យលោកតា ឆាប់បានជាសះស្បើយពីជំងឺ ក្រោមការយកចិត្តទុកដាក់ព្យាបាលពីសំណាក់ក្រុមគ្រូពេទ្យ។ ដើម្បីជួយសម្រាលជីវភាពខ្វះខាតរបស់លោកតា ហ្វុយ ហ្សូ ក្នុងពេលកំពុងសម្រាកព្យាបាលនេះ កាកបាទក្រហមកម្ពុជា បានផ្តល់អំណោយមនុស្សធម៌ជូនរួមមាន៖ ទឹកដោះគោឆៅ ២ឡូ ទឹកដោះគោខាប់ ២កំប៉ុង ទឹកមាត់ត្រចៀកកាំ ២យួរ ស្ករស ២គីឡូក្រាម និងថវិកាមួយចំនួនផងដែរ៕	2017-04-27T18:31:00+07:00	freshnewsasia.com	https://m.freshnewsasia.com/index.php/en/localnews/53366-2017-04-27-04-31-03.html
656b60c2-1dbc-4cbf-a381-1ef9c6402ed4	មន្ទីររ៉ែនិងថាមពលខេត្តកំពង់ឆ្នាំងព្រមានចាត់វិធានការក្ដៅចំពោះឡានដឹកដីប៉ះពាល់ពលរដ្ឋ	អាជ្ញាធរសមត្ថកិច្ចខេត្តកំពង់ឆ្នាំង ព្រមានប្រើវិធានការក្ដៅចំពោះឡានដឹកដី និងឡានធ្វើអាជីវកម្មបើកកាត់ភូមិ ហើយមិនបានស្រោចទឹកលើផ្លូវ បណ្ដាលឲ្យហុយប៉ះពាល់ដល់សុខភាពពលរដ្ឋ។ តំណាងអ្នកភូមិភ្នំតូច នៃឃុំពង្រ ស្រុករលាប្អៀរ ដែលធ្លាប់តវ៉ាជុំវិញរឿងនេះ មិនទាន់ស្ងប់ចិត្តនៅឡើយទេ ដោយទាមទារឲ្យក្រុមហ៊ុន និងមន្ទីររ៉ែ និងថាមពល ធ្វើផ្លូវចាក់បេតុងជំនួសការចាក់ទឹកទើបបាត់ហុយ។ ក្រោយមានការតវ៉ាឃាត់ឡានលើកំណាត់ផ្លូវក្នុងភូមិដែលចេញ-ចូលដឹកថ្មនៅការដ្ឋានកិនថ្មបីកន្លែង ក្នុងឃុំពង្រ មន្ទីររ៉ែ និងថាមពល បញ្ជាក់នៅថ្ងៃទី២៧ ខែមេសា ថា ឡានបែនដឹកដី ឬដឹកថ្មដែលមិនបានស្រោចទឹកលើផ្លូវត្រូវហាមឃាត់មិនឲ្យធ្វើចរាចរណ៍ក្នុងភូមិឡើយ។ ប៉ុន្តែមន្ទីរបានជំរុញឲ្យម្ចាស់ក្រុមហ៊ុនកិនថ្មទាំងបី ស្រោចទឹកលើផ្លូវកាត់ភូមិឲ្យបានជាប់លាប់ ខណៈដែលរង់ចាំគម្រោងធ្វើផ្លូវថ្មី។ ប្រធានមន្ទីររ៉ែ និងថាមពល ខេត្តកំពង់ឆ្នាំង លោក អ៊ុក រស់ ឲ្យដឹងថា អ្នកសិក្សាផ្នែកបច្ចេកទេសបានចុះសិក្សាគម្រោងធ្វើផ្លូវនេះអស់ថវិកាប្រហែលមួយលានដុល្លារ ប៉ុន្តែថវិកាដែលប្រមូលបានពីការបង់ពន្ធថ្មទើបបានប្រហែល ៤ម៉ឺនដុល្លារនៅឡើយ។ ដូច្នេះវិធានការទប់ស្កាត់ឡានដឹកដី ឬដឹកថ្មអនាធិបតេយ្យដោយមិនបានស្រោចទឹកតាមផ្លូវក្នុងភូមិជារឿងចាំបាច់ត្រូវធ្វើបន្តទៀតសិន៖ ។ កាលពីថ្ងៃទី២០ ខែមេសា មេភូមិភ្នំតូច សម្រេចប្រើកម្លាំងប្រជាការពារ ៤នាក់ និងពលរដ្ឋប្រមាណ ៤០នាក់ ដើម្បីកាក់ឡានបែនដឹកថ្ម និងដឹកដីនៅចំណុចកណ្ដាលភូមិដើម្បីប្រាប់តៃកុងឡានកុំឲ្យបើកបរក្នុងភូមិលឿនពេក ដែលបង្កឲ្យមានធូលីដីហុយ និងគ្រោះថ្នាក់ដល់អ្នកភូមិ។ ម្យ៉ាងពួកគេចង់ជួបអាជ្ញាធរថ្នាក់លើ និងម្ចាស់ការដ្ឋានធ្វើអាជីវកម្មវាយថ្មភ្នំចំនួនបីកន្លែងដើម្បីដោះស្រាយបញ្ហា។ មេភូមិភ្នំតូច និងជាតំណាងអ្នកភូមិធ្លាប់ចេញមុខតវ៉ា លោក មាស សឿន ថា លោកមិនទាន់ពេញចិត្តនឹងវិធានការរបស់មន្ទីររ៉ែ និងថាមពលនៅឡើយទេ ព្រោះភាគីក្រុមហ៊ុនមិនបានអនុវត្តត្រឹមត្រូវតាមការណែនាំរបស់មន្ទីរឡើយ ដោយថ្ងៃខ្លះមិនបានស្រោចទឹក និងថ្ងៃខ្លះស្រោចតិចតួច។ បញ្ហានេះធ្វើឲ្យអ្នកភូមិរអ៊ូរទាំដដែល ហើយពួកគេចង់ឲ្យមានផ្លូវបេតុងជាជាងប្រើវិធានការស្រោចទឹក៖ ។ តំណាងអ្នកភូមិឲ្យដឹងថា ក្នុងមួយថ្ងៃមានឡានបែនដឹកថ្មតូចធំប្រមាណ ៤០គ្រឿង បើកឆ្លងកាត់ភូមិភ្នំតូច ហើយថ្ងៃខ្លះដឹកជញ្ជូនទាំងយប់ទាំងថ្ងៃតែម្ដង។ អ្នកភូមិភ្នំតូចចំនួន ៩០គ្រួសារ បានប៉ះពាល់ផ្ទាល់ពីការហុយនេះ ហើយពួកគេធ្លាប់សុំអន្តរាគមន៍ពីអាជ្ញាធរឃុំ រហូតដល់ខេត្តតាំងពីឆ្នាំ២០១៤ប៉ុន្តែរហូតមកដល់បច្ចុប្បន្នមិនទាន់មានដំណោះស្រាយសមស្របដែលអ្នកភូមិទទួលយកនៅឡើយ៕	2017-04-27T17:25:00+07:00	rfa.org	https://www.rfa.org/khmer/news/health/dusty-road-issue-04272017062213.html
9d998c8b-6dd5-40fe-b24f-e8f22469837d	លោកស្រី ទាវ ធីតា បន្តសកម្មភាពមនុស្សធម៌ជួយប្រជាពលរដ្ឋក្រីក្រ និងមានជំងឺប្រចាំកាយ នៅស្រុកបាភ្នំ ខេត្តព្រៃវែង	លោក ចេង ឆហួត ជានាយកប្រតិបត្តិនៃសា្ថនីយ៍ទូរទស្សន៍ UK TV តំណាងលោកស្រី ទាវ ធីតា សមាជិក គណបក្សប្រជាជនកម្ពុជាខណ្ឌមានជ័យ និងជាភរិយា លោកឧកញ៉ា ថោង សារ៉ាត់ នៅថ្ងៃទី២៧ ខែមេសា ឆ្នាំ២០១៧នេះ បានប្រគល់អំណោយសប្បុរសធម៌ និងថវិកាមួយចំនួន ជូនចំពោះ លោក ឡឹក សារ៉ាវ័ន្ត អាយុ ៣៧ ឆ្នាំ មានកូនពីរនាក់ ក្នុងបន្ទុកគ្រួសារ ហើយមានជំងឺដាច់សសៃឈាមខួរក្បាល និងកំរើកដៃ មិនរួចមួយចំហៀង មានទីលំនៅភូមិស្វាយ ៣០ ឃុំជើងភ្នំ ស្រុកបាភ្នំ ខេត្តព្រៃវែង។ អំណោយ និងថវិកាចែកជូននាពេលនោះរួមមាន ថវិកាចំនួន៥០ម៉ឺនរៀល និងអង្ករចំនួន០២ បាវស្មើនិង ១០០ គីឡូក្រាម។ ជាការឆ្លើយតប លោក ឡឹក សារ៉ាវ័ន្ត បានគោរពថ្លែងអំណរគុណ និងបានជូនពរ លោកស្រី ទាវ ធិតា ភរិយា លោកឧកញ៉ា ថោង សារ៉ាត់ និងក្រុមគ្រួសារ ជួបតែ សេចក្តីសុខគ្រប់ប្រការ រកទទួលទានមានបាន សមប្រកប ព្រមទាំងពុទ្ឋពរ ទាំងបូនប្រការ កុំបីឃ្លៀងឃ្លាតឡើយ។ គួបញ្ជាក់ផងដែរថា លោកស្រី ទាវ ធីតា ជានិច្ចកាលបានជួយដល់ អ្នកខ្វះខាត អ្នកក្រីក្រ ដោយមិនប្រកាន់ និន្នាការនយោបាយអ្វីឡើយ ឲ្យតែអ្នកខ្វះខាតពិតប្រាកដគឺលោកស្រីតែងតែជួយឧបត្ថម្ភ តាមលទ្ធភាពជានិច្ច៕	2017-04-27T16:14:00+07:00	freshnewsasia.com	https://m.freshnewsasia.com/index.php/en/localnews/53415-2017-04-27-10-14-01.html
7fca795c-1caf-493e-aa09-cbce35b7e549	ការថែទាំសុខភាពមនុស្សចាស់នៅក្នុងគ្រួសារ	អង្គការសុខភាពពិភពលោក (WHO) បានកំណត់និយមន័យថា មនុស្សចាស់គឺជាមនុស្សដែលមានអាយុចាប់ពី ៦៥ឆ្នាំឡើងទៅ។ ក្នុងវ័យនេះ ទាំងបុរស និងស្ត្រី បានទទួលការវិវឌ្ឍន៍សុខភាពជាច្រើនដែលអាចឲ្យពួកគាត់ងាយប្រឈមជំងឺផ្សេងៗ ឬអាចមានគ្រោះថ្នាក់ក្នុងជីវិតរស់នៅប្រចាំថ្ងៃដោយយថាហេតុ។ តើលោកអ្នកគួរធ្វើអ្វីខ្លះដើម្បីថែទាំសុខភាពមនុស្សចាស់ដែលជាសមាជិកនៅក្នុងក្រុមគ្រួសារ? នៅតាមគ្រួសារភាគច្រើន គឺមានមនុស្សចាស់រស់នៅជាមួយ អាចជាឪពុកម្ដាយ ជីដូនជីតាជាដើម ដូច្នេះការថែទាំពួកគាត់គឺពាក់ព័ន្ធជាមួយនឹងមេគ្រួសារ និងសមាជិកនៃគ្រួសារនីមួយៗ ត្រូវចាត់ចែងអោយបានត្រឹមត្រូវ។ ប៉ុន្តែមុននឹងឈានដល់ការថែទាំមនុស្សសូមលោកអ្នកនាង ជ្រាបខ្លះៗពីការវិវឌ្ឍន៍នៃសុខភាពរាងកាយរបស់មនុស្សចាស់ជាមុនសិន។ នៅពេលមនុស្សមានវ័យកាន់តែចាស់ទៅ សរីរាង្គមានការផ្លាស់ប្ដូរ ពោលគឺមានការផ្លាស់ប្ដូរទាំងផ្លូវកាយ និងផ្លូវចិត្ត។ ឯកសារសរសេរដោយគ្លីនិកវឌ្ឍនៈវិជ្ជា បានបង្ហាញថា វ័យដែលគេចាត់ចូលមនុស្សចាស់ គឺមានអាយុចាប់ពី ៦៥ឆ្នាំឡើងទៅ។ ការវិវឌ្ឍន៍ផ្នែករាងកាយមានដូចជា ផ្នែកឆ្អឹង និងសន្លាក់បានចាប់ផ្ដើមបាត់បង់ភាពហាប់ណែនធ្វើឲ្យឆ្អឹងចាប់ផ្ដើមខ្សោយនិងងាយបាក់។ ចំពោះស្ត្រីវ័យចំណាស់បន្ទាប់ពីអស់រដូវ កំហាប់របស់ឆ្អឹងងាយបាត់បង់ ងាយបាក់ ជាពិសេសឆ្អឹងបាត់បង់ភាពហាប់ណែន ដោយសារការខ្វះជាតិកាល់ស្យូម ដែលជួយឲ្យឆ្អឹងរឹងមាំ។ ចំណែកចំនួនជាតិកាល់ស្យូមក៏ថយចុះដោយសាររាងកាយបឺតស្រូបបានតិចតួចពីចំណីអាហារ។ លើសពីនេះទៀតវីតាមីនដេ (D) មានសារសំខាន់ណាស់ ព្រោះវាជួយឲ្យរាងកាយបឺតស្រូបជាតិកាល់ស្យូមបានល្អ។ ឆ្អឹងដែលងាយប៉ះពាល់ជាងគេភាគច្រើនគឺឆ្អឹងត្រគាក ឆ្អឹងដៃ ឆ្អឹងខ្នង។ ឆ្អឹងខ្នងចាប់ផ្ដើមបាត់បង់ភាពណែន និងធ្វើឲ្យមានការបាត់បង់ជាតិទឹក និងចាប់ផ្ដើមស្ដើង ដែលធ្វើឲ្យឆ្អឹងខ្នងខ្លីជាងមុន ដូច្នេះបានមនុស្សចាស់ភាគច្រើនកម្ពស់គាត់ចុះទាប។ សរសៃពួរដែលភ្ជាប់ទៅឆ្អឹងសន្លាក់ និងសាច់ដុំចាប់ផ្ដើមបាត់បង់ភាពយឺតធ្វើឲ្យសន្លាក់តឹង និងរឹងដែលធ្វើឲ្យមានការឈឺចាប់។ ទាក់ទងនឹងសាច់ដុំវិញ កោសិកាសាច់ដុំ និងភាពខ្លាំងគឺថយចុះ ដោយសារការថយចុះអ័រម៉ូនសម្រាប់ធ្វើឲ្យលូតលាស់ ហើយសាច់ដុំមិនអាចកន្ត្រាក់បានលឿននោះទេ។ ភ្នែក ក៏ចាប់ផ្ដើមស្រវាំង ឬព្រិល មើលជិតមិនច្បាស់ ត្រូវការពន្លឺខ្លាំងដើម្បីជំនួយភ្នែកស្ងួត ដោយសារកោសិកាដែលផលិតទឹករំអិលភ្នែកថយចុះ ទឹកភ្នែកថយចុះ ត្របកភ្នែកធ្លាក់ ត្រចៀកត្រូវការទទួលសំឡេងខ្លាំងៗទើបស្ដាប់បានច្បាស់ ឬហៅថា ថ្លង់។ រីឯមាត់ និងច្រមុះ ការស្រង់យករសជាតិ និងក្លិនក៏ចាប់ផ្ដើមថយចុះ ច្រមុះស្ងួត មាត់ស្ងួតដោយសារខ្វះការផលិតទឹក មាត់ ធ្មេញ និងអញ្ចាញធ្មេញងាយនឹងមានមេរោគ ធ្មេញងាយពុក និងបាក់។ ស្បែកចាប់ផ្ដើមស្ដើង បាត់បង់ភាពយឺត ស្ងួត និងជ្រួញ ដោយការប្រឈមនឹងកម្ដៅថ្ងៃពីមួយថ្ងៃទៅមួយថ្ងៃ ធ្វើឲ្យស្បែកចេញអុចខ្មៅៗ និងគ្រើមៗ ស្បែកបាត់បង់ជាតិកូឡាជែន (Collagen)។ ឯក្រពេញញើស និងសរសៃឈាមនៅស្បែកថយចុះ ពេលនោះរាងកាយមិនអាចទាញកម្ដៅពីក្នុងខ្លួនបានល្អ ស្បែកមិនអាចទាញយកវីតាមីន ដេ ពីព្រះអាទិត្យបាន ដូចនេះងាយខ្វះវីតាមីនដេ សម្រាប់សំយោគជាតិកាល់ស្យូម។ ទាក់ទងនឹងប្រព័ន្ធខួរក្បាលវិញម្ដង កោសិកាខួរក្បាលចាប់ផ្ដើមចុះខ្សោយ មានអាការៈវង្វេងវង្វាន់ ភ្លេចភ្លាំងច្រើន និងងាយកើតរោគបាក់ទឹកចិត្ត។ ការវិវឌ្ឍន៍ផ្សេងទៀតរបស់មនុស្សចាស់ គឺសរសៃឈាមបេះដូង សរសៃឈាមឡើងរឹង ដែលមិនអាចរីក ដើម្បីទទួលឈាមបានស្រួលពេលមានឈាមច្របាច់ចូលម្ដងៗ។ បញ្ហានេះ ធ្វើឲ្យសម្ពាធឈាមកើនឡើង ហើយការបំពេញឈាមទៅបេះដូងយឺតជាងមុន។ សាច់ដុំដកដង្ហើមថយចុះ ចំនួនថង់ខ្យល់ និងសរសៃឈាមក្នុងសួតក៏ថយចុះ ដែលធ្វើឲ្យការបឺតស្រូបអុកស៊ីហ្សែន ពីបរិយាកាសមិនបានល្អ ហើយសួតបាត់បង់ភាពការពារប្រឆាំងនឹងមេរោគ។ រីឯប្រព័ន្ធរំលាយអាហារ ដំណើរការបឺតស្រូប និងរំលាយអាហារយឺត ក្រពះមិនអាចទទួលយកអាហារច្រើន ដោយសារក្រពះបាត់បង់ភាពយឺត។ ចលនាក្រពះពោះវៀនថយចុះធ្វើឲ្យគាត់ងាយទល់លាមក។ មួយវិញទៀត ប្រព័ន្ធបន្តពូជ អ័រម៉ូនភេទក៏ថយចុះ។ ដោយសារភាពចុះខ្សោយនៅក្នុងប្រព័ន្ធរាងកាយរបស់មនុស្សចាស់ តើលោកអ្នកគួរធ្វើអ្វីខ្លះដើម្បីថែទាំសុខភាពរបស់ពួកគាត់ឲ្យបានល្អ? លោកវេជ្ជបណ្ឌិត ភៀវ សូរ៉ែន ជានាយកគ្លីនិកវឌ្ឍនៈវិជ្ជា ដែលបានផ្ដល់សម្ភាសន៍ឲ្យអាស៊ីសេរី តាមរយៈសារជាអក្សរ បានឆ្លើយតបទៅនឹងសំណួរថា តើកូនចៅគួរធ្វើយ៉ាងម៉េចក្នុងការថែទាំ និងយកចិត្តទុកដាក់មនុស្សចាស់នៅក្នុងផ្ទះ? លោកវេជ្ជបណ្ឌិតបានផ្ដល់ឱវាទថា ត្រូវរៀបចំសម្ភារៈក្នុងផ្ទះ និងរបស់ប្រើប្រាស់សម្រាប់ពួកគាត់អោយបានត្រឹមត្រូវ។ លោកថា ត្រូវប្រយ័ត្ន និងយកចេញនូវសម្ភារៈណាដែលញ័រខ្លាំង ឬពន្លឺខ្លាំងដែលអាចរំខានពួកគាត់ក្នុងការទទួលទានដំណេក។ ចំណែកខ្សែភ្លើង ឬខ្សែកាប និងវត្ថុតាំងធំៗក្នុងផ្ទះត្រូវរៀបចំដាក់ឲ្យបានសមរម្យ និងសុវត្ថិភាព ជៀសវាងទាក់ជើងដួល ភ្លើងបន្ទប់ទឹកត្រូវឲ្យមានពន្លឺគ្រប់គ្រាន់ ដើម្បីអោយគាត់រកផ្លូវចូលបន្ទប់ទឹកបានស្រួល រីឯឥដ្ឋការ៉ូក្នុងបន្ទប់ទឹក ត្រូវដុសសម្អាតជៀសវាងមានស្លែកាន់ដែលអាចឲ្យគាត់រអិលដួល ដែលនាំឲ្យគាត់ស្លាប់មួយចំហៀងខ្លួន និងពិការ។ ទន្ទឹមនឹងគ្នានេះ លោកវេជ្ជបណ្ឌិតក៏បានផ្ដល់គំនិតដែរថា ការគិតគូរពីការចំណាយសម្រាប់ពួកគាត់គឺជារឿងចាំបាច់បំផុត។ ការចំណាយសំខាន់បំផុតគឺលើថ្លៃពិនិត្យសុខភាព ការហូបចុកប្រចាំថ្ងៃ និងសម្រាប់ទិញរបស់បន្តិចបន្តួចដែលគាត់ចង់បាន។ ការផ្គត់ផ្គង់អាហារប្រចាំថ្ងៃនេះទៀតសោត គឺមានសារសំខាន់ខ្លាំងណាស់សម្រាប់មនុស្សចាស់ បើគាត់ទទួលទានមិនបានគ្រប់គ្រាន់ទេ គឺសុខភាពគាត់នឹងងាយទ្រុឌទ្រោម។ ដូច្នេះត្រូវរៀបចំអាហារឲ្យគាត់អោយបានល្អ ព្រោះមនុស្សចាស់ពិបាកក្នុងការរៀបចំអាហារដោយខ្លួនឯង ឬគាត់បាត់ចំណង់ក្នុងការចម្អិនអាហារ។ ត្រូវតាមដានសុខភាពជាប្រចាំ និងទៅជួបវេជ្ជបណ្ឌិតឲ្យបានទៀងទាត់តាមការណាត់។ ត្រូវប្រុងប្រយ័ត្នចំពោះការប្រើប្រាស់ឱសថ រៀបចំថ្នាំសង្កូវឲ្យគាត់ងាយស្រួលគាត់ចាំ ឬងាយស្រួលគាត់យកទទួលទាន និងពន្យល់គាត់អោយបានច្បាស់លាស់ពីប្រភេទថ្នាំនីមួយៗ សម្រាប់ជំងឺរបស់គាត់ ប្រសិនបើគាត់ពិសាច្រឡំនោះនឹងបង្កឲ្យមានផលវិបាក ឬប្រតិកម្ម ពីព្រោះពួកគាត់ងាយភ្លេច និងអន់ភ្នែក។ តើលោកអ្នកគួរមានភាពឆ្លាតវៃយ៉ាងដូចម្ដេចក្នុងការថែទាំមនុស្សចាស់ជរាពិការ ឬមានដំបៅនៅលើរាងកាយដោយសារការសម្រាកលើគ្រែរ៉ាំរ៉ៃ? លោកវេជ្ជបណ្ឌិតបានតបវិញថា ការថែទាំមនុស្សចាស់ដើរមិនរួច ឬសម្រាកលើគ្រែជាប្រចាំនោះ កូនចៅ ឬអ្នកមើលថែ ត្រូវរៀបចំស្ថានភាពរបស់គាត់អោយបានត្រឹមត្រូវ ជៀសវាងផលវិបាកទៅលើរាងកាយរបស់គាត់ជាពិសេស ដែលអាចបង្កឲ្យមានដំបៅលើរាងកាយដែលគេហៅថា ដំបៅគ្រែ ឬឆ្លងមេរោគផ្សេងៗដោយសារកង្វះអនាម័យ។ ត្រូវឧស្សាហ៍លើកគាត់ធ្វើចលនា ២ម៉ោងម្ដង ដើម្បីអោយចរន្តឈាមរត់បានស្រួលកុំឲ្យសាច់ដុំកាន់តែស្វិតទៅៗ។ ងូតទឹក សំអាតរាងកាយគាត់អោយស្អាត ជូតឲ្យស្ងួត ផ្លាស់ប្ដូរសំលៀកបំពាក់ កម្រាលពូក និងភួយ ខ្នើយ អោយបានញឹកញាប់ ពូកដែលគាត់សម្រាកគួរតែប្រើប្រភេទពូកទឹកវាអាចជួយការពារដំបៅលើរាងកាយដោយសារការសម្រាកលើគ្រែយូរបាន។ ជាការពិតមនុស្សចាស់ងាយមានអារម្មណ៍ឯកោ និងគិតច្រើន ឆាប់តូចចិត្ត បើកាលណាពុំបានយកចិត្តទុកដាក់ពីសំណាក់កូនចៅនោះទេ។ ក្នុងសម័យបច្ចុប្បន្ន កូនចៅភាគច្រើនរវល់នឹងចេញទៅប្រកបរបរ និងធ្វើការងារផ្សេងៗ សឹងអស់ពីផ្ទះ ដែលនេះគឺជាបញ្ហា។ គាត់ងាយមានអារម្មណ៍ឯកោ ឬអាចធ្វើឲ្យគាត់កាន់តែមានស្ត្រេស (Stress) ឬភាពតប់ប្រមល់បង្កឲ្យមានជំងឺផ្លូវចិត្ត និងអាចប៉ះពាល់ដល់ជំងឺប្រចាំកាយមួយចំនួន ដូចជា វិបត្តិនៃការទទួលទានដំណេក លើសសម្ពាធឈាម ឈឺក្រពះ បេះដូងលោតខុសចង្វាក់ និងជំងឺធ្លាក់ទឹកចិត្ត ជាដើម។ ជុំវិញបញ្ហាខាងលើនេះ លោកវេជ្ជបណ្ឌិតផ្ដល់ដំណោះស្រាយថា កូនចៅ ឬសមាជិកក្នុងគ្រួសារត្រូវរៀបចំពេលវេលាអោយបានគ្រប់គ្រាន់ក្នុងជីវភាពរស់នៅប្រចាំថ្ងៃ នៅក្បែរគាត់កុំទុកពួកគាត់ចោល ឬទៅលេងសួរសុខទុក្ខពួកគាត់អោយបានញឹកញាប់ ព្រោះនេះជាចំណូលចិត្តដែលគាត់ចង់ជួបមុខកូនចៅ៕	2017-04-27T16:05:00+07:00	rfa.org	https://www.rfa.org/khmer/program/health/how-to-take-care-elderly-in-family-04272017045220.html
eccae307-10d4-4568-b330-1993366be099	ប្រជាសហគមន៍និងមន្ត្រីសុខាភិបាលខេត្តត្បូងឃ្មុំអំពាវនាវឱ្យពលរដ្ឋឈប់បរិភោគត្រីក្រពត	ប្រជាសហគមន៍នៅឃុំត្រពាំងព្រីង ស្រុកតំបែរ ខេត្តត្បូងឃ្មុំ ចេះតែបារម្ភខ្លាចមានពលរដ្ឋនាំគ្នាបរិភោគត្រីក្រពតបន្តទៀត ដែលនាំឱ្យមានគ្រោះថ្នាក់ដល់អាយុជីវិត។ ក្ដីបារម្ភនេះ បន្ទាប់ពីមានករណីពលរដ្ឋពុលត្រីក្រពតស្លាប់ម្នាក់ និងរងគ្រោះជាបន្តបន្ទាប់ នៅឃុំត្រពាំងព្រីង ក្នុងដើមឆ្នាំ២០១៧ ដោយសារតែពួកគាត់យកត្រីក្រពតដែលនេសាទបានពីបឹងមកបរិភោគ។ ប្រជាសហគមន៍នៅឃុំត្រពាំងព្រីង និងមន្ត្រីជំនាញផ្នែកសុខាភិបាលផង ស្នើឱ្យពលរដ្ឋឈប់យកត្រីក្រពតមកបរិភោគបន្តទៀត ព្រោះវាអាចបង្កឱ្យគ្រោះថ្នាក់ផ្សេងៗ ពិសេសបណ្ដាលឱ្យពុលស្លាប់តែម្ដង។ លើសពីនេះ អាជ្ញាធរនឹងផ្សព្វផ្សាយបន្ថែមទៀតដល់ពលរដ្ឋនៅតាមមូលដ្ឋានឱ្យយល់ដឹងពីផលប៉ះពាល់ក្នុងការបរិភោគត្រីក្រពត។ ការស្នើខាងលើនេះ បន្ទាប់ពីមានពលរដ្ឋម្នាក់ពុលស្លាប់ និងពីរនាក់ទៀត ត្រូវបានគេបញ្ជូនទៅសង្គ្រោះបន្ទាន់នៅមន្ទីរពេទ្យស្រុកកាលពីថ្ងៃទី២២ ខែមេសា បន្ទាប់ពីពួកគេយកត្រីក្រពតមកបរិភោគជាអាហារ។ ពលរដ្ឋទាំងនោះចំណាកស្រុកមកពីខេត្តព្រៃវែង ដែលបានមកធ្វើការងារជាកម្មករសំណង់នៅក្នុងឃុំត្រពាំងព្រីង ខេត្តត្បូងឃ្មុំ។ ប្រជាសហគមន៍នៅឃុំត្រពាំងព្រីង លោក ផុន ឈឿន មានប្រសាសន៍ថា កាលពីខែកុម្ភៈ ពលរដ្ឋម្នាក់នៅភូមិស្រែប្រាំង បានស្លាប់ដោយសារពុលត្រីក្រពតម្ដងរួចមកហើយ។ លោកបន្តថា នៅថ្ងៃទី២២ ខែមេសា ក៏មានពលរដ្ឋម្នាក់ទៀតពុលស្លាប់ និងពីរនាក់ត្រូវបញ្ជូនទៅសង្គ្រោះបន្ទាន់នៅមន្ទីរពេទ្យបង្អែកស្រុកតំបែរ។ លោកបារម្ភខ្លាចករណីនេះនឹងកើតឡើងបន្តទៀត ប្រសិនបើគ្មានការទប់ស្កាត់ ឬគ្មានការអប់រំណែនាំឱ្យប្រជាពលរដ្ឋទាំងអស់បានយល់ច្បាស់នោះទេ៖ ។ ប្រជាសហគមន៍ដដែលចង់ឱ្យមន្ត្រីជំនាញ និងអាជ្ញាធរមូលដ្ឋានផ្សព្វផ្សាយប្រាប់ពលរដ្ឋឱ្យបានដឹងច្បាស់ និងទូលំទូលាយអំពីបញ្ហានេះ ហើយពលរដ្ឋនៅតាមជនបទត្រូវប្រុងប្រយ័ត្ន និងមិនគួរបរិភោគត្រីប្រភេទនេះទៀតឡើយ។ កាលពីល្ងាចថ្ងៃទី២២ ខែមេសា ពលរដ្ឋមកពីខេត្តព្រៃវែង ដែលមកធ្វើការសំណង់នៅឃុំត្រពាំងព្រីង នាំគ្នាយកត្រីក្រពតដែលនេសាទបានពីបឹងអភិរក្សមួយឈ្មោះ បឹងបព្រេង មកធ្វើម្ហូបបរិភោគ។ មួយសន្ទុះក្រោយពីបរិភោគរួច បណ្ដាលឱ្យបុរសម្នាក់ឈ្មោះ ផល ស្លាប់ និងពីរនាក់ទៀតឈ្មោះ ត ភិន និង ត ផល ដែលមានអាការៈធ្ងន់ធ្ងរត្រូវបានគេបញ្ជូនទៅសម្រាកព្យាបាលនៅមន្ទីរពេទ្យស្រុកតំបែរ និងម្នាក់ទៀតមានអាការៈស្រាលជាងគេ មិនបានទៅព្យាបាលនៅទីណាទេ។ ទាំងប្រធានមន្ទីរសុខាភិបាលខេត្តត្បូងឃ្មុំ និងសមត្ថកិច្ចមូលដ្ឋាន អះអាងថា ពលរដ្ឋទាំងនេះរងគ្រោះដោយសារពុលត្រីក្រពតនោះតែម្ដង។ នាយប៉ុស្តិ៍រដ្ឋបាលឃុំត្រពាំងព្រីង លោក សាន សង មានប្រសាសន៍ថា ពលរដ្ឋដែលពុលត្រីក្រពតកាលពីថ្ងៃទី២២ ខែមេសា គឺមិនសូវយល់ដឹងពីបញ្ហាទាំងនេះ។ លោកបន្ថែមថា មុនពេលមានហេតុការណ៍ពុលកើតឡើង គឺមានការហាមឃាត់ពួកគាត់មិនឱ្យបរិភោគត្រីក្រពតដែរ ប៉ុន្តែពលរដ្ឋទាំងនោះមិនព្រមស្ដាប់។ យ៉ាងនេះក្ដី ខាងលោកនឹងអប់រំប្រជាជនបន្ថែមទៀតអំពីបញ្ហាទាំងនេះ៖ ។ ករណីពុលត្រីក្រពត មិនមែនទើបតែកើតឡើងនៅឃុំត្រពាំងព្រីង នោះឡើយ ពោលគឺមានពលរដ្ឋជាច្រើននៅតាមជនបទនៃខេត្តមួយចំនួនត្រូវរងគ្រោះជាបន្តបន្ទាប់។ ជាក់ស្ដែងកាលពីខែមីនា ឆ្នាំ២០១៥ ករណីពុលត្រីក្រពតនៅស្រុកស្រីសន្ធរ ខេត្តកំពង់ចាម ពីរលើកជាប់ៗគ្នា បណ្ដាលឱ្យមនុស្សចំនួនបីនាក់ស្លាប់ និងបញ្ជូនទៅសង្គ្រោះនៅមន្ទីរពេទ្យចំនួន ៧នាក់។ អាការៈអ្នកពុលត្រីក្រពត ដូចជាស្ពឹកដៃ ជើង ព្រឺសម្បុរ ញាក់ញ័រដូចមនុស្សគ្រុនចាញ់ វិលមុខ ក្អួតចង្អោរ រាករូសជាដើម។ ប្រធានមន្ទីរសុខាភិបាលខេត្តត្បូងឃ្មុំ ដែលបានតាមដានករណីពុលត្រីក្រពតនេះ លោក កែវ វណ្ណៈ មានប្រសាសន៍នៅថ្ងៃទី២៥ ខែមេសា ថា សុខភាពពលរដ្ឋដែលបញ្ជូនមកសង្គ្រោះនៅមន្ទីរពេទ្យបង្អែកស្រុក គឺបានជាសះស្បើយ និងបានត្រឡប់ទៅផ្ទះតាំងពីល្ងាចថ្ងៃទី២៣ ខែមេសា ម្លេះ។ លោកបន្តថា នៅដើមឆ្នាំ២០១៧ ករណីពុលត្រីក្រពតនៅខេត្តត្បូងឃ្មុំ បណ្ដាលមនុស្ស ២នាក់ស្លាប់ និង ៥នាក់ទៀតរងគ្រោះស្រាល និងធ្ងន់។ លោកបញ្ជាក់ពីមូលហេតុដែលបណ្ដាលឱ្យពលរដ្ឋបរិភោគត្រីក្រពតពុល ដោយសារត្រីប្រភេទនេះមានផ្ទុកសារធាតុពុលពីរប្រភេទនៅក្នុងខ្លួនរបស់វា៖ ។ ប្រធានមន្ទីរសុខាភិបាលដដែល បន្ថែមទៀតថា កន្លងមកខាងមន្ទីរធ្លាប់បានអប់រំណែនាំពលរដ្ឋអំពីបញ្ហាទាំងនេះ ព្រមទាំងបញ្ហាអនាម័យចំណីអាហារផ្សេងទៀត ជៀសវាងបណ្ដាលឱ្យមានគ្រោះថ្នាក់ដល់អាយុជីវិត។ ក្រៅពីនេះ ខាងមន្ទីរសុខាភិបាលមានមន្ត្រីរបស់ខ្លួននៅតាមមូលដ្ឋានរហូតដល់ថ្នាក់ខេត្ត ដើម្បីឆ្លើយតបទៅនឹងបញ្ហាប្រឈមនានាដែលកើតឡើងភ្លាមៗនៅតាមសហគមន៍។ លោកឱ្យដឹងថា ឯកសាររបស់ក្រសួងកសិកម្ម រុក្ខាប្រមាញ់ និងនេសាទ បង្ហាញថា ត្រីក្រពតមានចំនួន ៥ប្រភេទ ដែលខាងក្រសួងហាមមិនឱ្យបរិភោគ ពីព្រោះវាបណ្ដាលឱ្យពុល ប៉ុន្តែលោកមិនបានចាំប្រភេទត្រីទាំងនោះទេ។ លោកយល់ថា ជាការល្អប្រសើរ បើទោះបីជាពលរដ្ឋស្គាល់ត្រីប្រភេទនេះច្បាស់ ឬមិនច្បាប់ក្តី មិនត្រូវនាំគ្នាបរិភោគឡើយ៖ ។ មន្ត្រីសម្របសម្រួលសមាគមការពារសិទ្ធិមនុស្សអាដហុក (ADHOC) ខេត្តត្បូងឃ្មុំ លោក នាង សុវ៉ាត មើលឃើញថា ករណីពុលត្រីក្រពតនេះ គឺកើតឡើងជាបន្តបន្ទាប់ ប៉ុន្តែក្រសួងពាក់ព័ន្ធមិនបានបង្ហាញឱ្យបានច្បាស់លាស់អំពីមូលហេតុដែលបណ្ដាលឱ្យពុល និងវិធីបង្ការឱ្យមានប្រសិទ្ធភាពទេ។ លោកយល់ថា មូលហេតុបណ្ដាលឱ្យពលរដ្ឋនៅតាមជនបទរងគ្រោះដោយសារករណីនេះជាបន្តបន្ទាប់ គឺទាក់ទងកត្តាចំណេះដឹង ម្យ៉ាងការផ្ដល់ព័ត៌មានស្ដីពីបញ្ហាប្រឈមទាំងនេះមិនបានទូលំទូលាយដល់ពួកគាត់៖ ។ លោកបារម្ភថា ករណីនេះនឹងកើតឡើងចំពោះពលរដ្ឋទៀត ប្រសិនស្ថាប័នពាក់ព័ន្ធមិនបានយកចិត្តទុកដាក់ ឬផ្ដល់ព័ត៌មានឱ្យបានគ្រប់ជ្រុងជ្រោយដល់ពួកគាត់ទេ៕	2017-04-26T15:50:00+07:00	rfa.org	https://www.rfa.org/khmer/news/health/health-official-call-for-villagers-stop-eating-baloonfish-04262017044444.html
6da9e141-65a9-4421-83a5-d127c8558206	សម្តេចតេជោ ហ៊ុន សែន ផ្ញើសារលិខិតអបអរសាទរ «ទិវាជាតិប្រយុទ្ធនឹងជំងឺគ្រុនចាញ់» នាថ្ងៃទី២៥ ខែមេសានេះ	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានចេញលិខិតផ្លូវការមួយអបអរសាទរ នាថ្ងៃទី២៥ ខែមេសា ឆ្នាំ២០១៧នេះ។ នៅក្នុងលិខិតផ្លូវការនោះ បានបញ្ជាក់ឲ្យដឹងថា សម្តេចតេជោ ហ៊ុន សែន ក្នុងនាមជារាជរដ្ឋាភិបាល សម្តេចតេជោ សូមសំដែងការ អបអរសាទរជាមួយពិភពលោកទាំងមូល ចំពោះការប្រារព្ធទិវាជាតិប្រយុទ្ធនឹងជំងឺគ្រុនចាញ់ និងទិវាគ្រុនចាញ់ពិភពលោកដែលបានប្រព្រឹត្ត ទៅនៅថ្ងៃទី២៥ ខែមេសា ឆ្នាំ២០១៧ ក្រោមប្រធានបទ ក្នុងគោលបំណងជំរុញ និងបំផុស ការយល់ដឹង និងយកចិត្តទុកដាក់កាន់តែខ្ពស់បន្ថែមទៀត ក្នុងការលើកកម្ពស់សុខុមាលភាពសង្គម សំដៅរួមចំណែកដល់ការ ថែរក្សាសុខភាពរបស់ប្រជាពលរដ្ឋ។ សម្តេចតេជោ ហ៊ុន សែន បានមានប្រសាសន៍គាំទ្រយ៉ាងពេញទំហឹងគ្រប់សកម្មភាពទាំងអស់ ដែលបានកំពុងអនុវត្តក្នុងការជំរុញ និងបំផុសការយល់ដឹងជាសាធារណៈ និងយល់ដឹងកាន់តែទូលំទូលាយនៅទូទាំងប្រទេស ជាពិសេសនៅតាមជនបទដើម្បីផ្លាស់ប្តូរ ផ្នត់គំនិត និងទម្លាប់របស់ប្រជាពលរដ្ឋក្នុងការប្រតិបត្តិ នៃការរស់នៅមានអនាម័យល្អ និងការចេះការពារការចម្លងជំងឺគ្រុនចាញ់ផងដែរ៕ សូមអានសារលិខិតផ្លូវការអបអរសាទរ របស់ប្រមុខរាជរដ្ឋាភិបាលកម្ពុជា ដែលមានខ្លឹមសារទាំងស្រុងដូចខាងក្រោមនេះ៖	2017-04-25T20:37:00+07:00	freshnewsasia.com	https://m.freshnewsasia.com/index.php/en/localnews/53199-2017-04-25-06-37-15.html
7d0c0e2b-813e-4990-b2dd-7049cea792f9	ព្រឹកថ្ងៃអាទិត្យនេះ លោក ហ៊ុន ម៉ានី ដឹកនាំក្រុមការងារគ្រូពេទ្យស្ម័គ្រចិត្តជាង២០០នាក់ ចុះពិនិត្យព្យាបាលជំងឺជូនពលរដ្ឋ នៅស្រុកឧត្តុង្គ ខេត្តកំពង់ស្ពឺ	លោក ហ៊ុន ម៉ានី តំណាងរាស្ត្រមណ្ឌលកំពង់ស្ពឺ នៅព្រឹកថ្ងៃទី២៣ ខែមេសានេះ បាននាំថ្នាំពេទ្យ និងដឹកនាំក្រុមការងារ គ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២១៦នាក់ ចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួន១៩៩៦នាក់ ក្នុងនោះស្រ្ដីមានចំនួន១៤១៧នាក់ នៅវិទ្យាល័យអ៉ីតិយិគិវាលពង់ ស្ថិតក្នុងឃុំវាលពង់ ស្រុកឧត្តុង្គ ខេត្តកំពង់ស្ពឺ។ ការចុះពិនិត្យ និងព្យាបាលជំងឺជូនប្រជាពលរដ្ឋ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានីនេះ ដឹកនាំផ្ទាល់ដោយ លោក ហ៊ុន ម៉ានី តំណាងរាស្ត្រមណ្ឌលកំពង់ស្ពឺ អមដំណើរដោយ លោក ហ៊ូ តាំងអេង រដ្ឋលេខាធិការក្រសួងផែនការ, លោក យឹម យ៉ាន់ អនុរដ្ឋលេខាធិការក្រសួងសុខាភិបាល លោក នួន ថារ័ត្ន សមាជិកអចិន្ដ្រៃយ៍ សហភាពសហព័ន្ធយុវជនកម្ពុជា, លោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី, លោកស្រី ហង់ លីណា ប្រតិភូរាជរដ្ឋាភិបាល ទទួលបន្ទុកអគ្គនាយក វិទ្យាស្ថានជាតិស្ថិតិ, លោក សំ រិទ្ធី ក្រុមប្រឹក្សាអ្នកច្បាប់, លោក លី ចាន់តុលា ប្រធានក្រុមការងារចុះជួយមូលដ្ឋានឃុំវាលពង់, សាខាសកម្មជនក្រុមការងារយុវជនគណបក្សរាធានីភ្នំពេញ, លោក ឆាយ សត្យា ប្រធានសហភាពសហព័ន្ធយុវជនកម្ពុជា ក្រសួងផែនការ, លោក អោ វណ្ណថេន ប្រធានមន្ទីរសុខាភិបាល ខេត្តកំពង់ស្ពឺ, លោក នួន វាសនា អភិបាលស្រុកឧត្តុង្គ និង សហភាពសហព័ន្ធយុវជនកម្ពុជាស្រុងឧត្តុង្គ ខេត្តកំពង់ស្ពឺ។ ការពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថា រយៈពេល៥២ខែ ឈានចូលឆ្នាំទី០៥ (២០១២-២០១៧) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន១៥៩៤នាក់ ចុះពិនិត្យនិងព្យាលបាលជូនប្រជាពលរដ្ឋ ដោយឥតគិតថ្លៃចំនួន៧០លើក ក្នុងនោះព្យាលបាលជូនប្រជាពលរដ្ឋបានចំនួន៨៨៥៥៨នាក់ ចាប់តាំងពីខែធ្នូ ឆ្នាំ២០១២ រហូតដល់ថ្ងៃទី២៣ ខែមេសា ឆ្នាំ២០១៧៕	2017-04-23T15:50:00+07:00	freshnewsasia.com	https://m.freshnewsasia.com/index.php/en/localnews/53023-2017-04-23-01-50-45.html

Subsets and Splits

No community queries yet

The top public SQL queries from the community will appear here once available.